
Dacă Tweed nu s-ar fi aflat într-un moment în care nu avea nimic de lucru - 
ceea ce se întîmpla rar - este foarte probabil că nu s-ar fi implicat niciodată în ceea ce 
a ajuns să fie cunoscut ca faimosul caz Volkanian şi în evenimentele oribile care i-au 
urmat. 

Aşezat în spatele mesei de scris din biroul său de la primul etaj al clădirii din 
Park Crescent, cu ferestre înalte dînd spre Regent's Park în depărtare, Tweed mizgălea 
ceva pe un carneţel. 


Sprijinit de perete, Marler, un membru cheie al echipei sale de la SIS!, privea pe 
geam. În apropiere, Paula Grey, mîna dreaptă a directorului adjunct, stătea în spatele 
biroului ei şi se uita la Tweed. „E atît de plictisit, se gîndi ea, acum că a rezolvat cazul 
ăla de spionaj!" Cineva bătu grăbit la uşă. 

- Intră! strigă Tweed, întorcînd carneţelul cu faţa în jos. 

Era un bărbat de o vîrstă incertă, robust, purtînd ochelari cu ramă de baga. 
Ochii îi erau pătrunzători, iar reflexele - rapide. 

Vechiul său prieten, superintendentul Roy Buchanan de la Scotland Yard, îşi 
făcu grăbit apariţia, îi zîmbi Paulei şi rămase în picioare în faţa biroului lui Tweed. Inalt 
şi slab, dar emaniînd energie, şeful de la Yard avea în jur de patruzeci de ani, părul 
negru, o mustață tunsă scurt şi purta un costum albastru elegant. 

- Bine ai venit. la loc, Roy, îl invită Tweed. 

- N-am timp. M-am întîlnit cu colegul tău, Bob Newman, cînd alergam să-mi iau 
maşina din Victoria Street. Mi-a spus că ţi-ai luat o pauză. Imi eşti dator. 

- Ce ai de gînd să-mi spui? 

- Am o problemă cam ciudată. Aş vrea s-o preiei tu. Poate c-ai auzit c-am fost 
numit în fruntea Brigăzii Antitero. Sînt ocupat pînă peste cap. Acum am... 

- Care-i problema? îl întrerupse Tweed. 

- Cu ceva timp în urmă, am găsit un tip bizar care stătea pe treptele unei clădiri 
pe Whitehall. Nu spunea decit: „Am fost martor la crimă". Nimic altceva. Suferă de 
amnezie. Memoria îi e complet ştearsă. N-a mai rostit de atunci nici un alt cuvînt. 

L-am dus înapoi la Scotland Yard pentru interogatoriu. Degeaba. N-a mai 
repetat niciodată declaraţia aceea neliniştitoare. L-am dus la Bella Ashton, unul dintre 
cei mai buni psihiatri, şi l-am lăsat la ea pentru nişte teste... 

- Roy, îl întrerupse din nou Tweed, ce vrei să spui cu asta? 

- Vreau să te ocupi tu de tipul ăsta, Michael, să vezi ce poţi scoate de la el. 

- Ai uitat, protestă Tweed, că sînt directorul adjunct al SIS? 

- Anul trecut, în cazul ăla cumplit care îl implica pe vicepreşedintele Statelor 
Unite, ai acţionat ca un detectiv. Ai dovedit că nu ţi-ai pierdut flerul, că nu ai uitat 
zilele petrecute la vechiul Scotland Yard înainte să accepţi slujba asta. 

- Şi, exclamă Paula, ai fost cel mai tare dintre toţi, rezolvînd trei cazuri de crimă 
cît te-ai aflat acolo. 

- Paula, i-o trînti Tweed, ai atît de multe talente! Unul dintre ele este că nu taci 
atunci cînd trebuie. 

- II las, aşadar, pe Michael în mîinile tale, spuse Buchanan. 

Scoase din buzunar un plic şi o carte de vizită şi le lăsă pe amîndouă pe biroul 
lui Tweed. Asta-i tot ce-ţi trebuie. 

- De unde ştii că-l cheamă Michael, dacă n-a mai scos niciodată vreun cuvînt? 

- Nu ştiu. Trebuia să-i spunem cumva şi mie mi se pare că arată ca un Michael. 
A, nu avea acte de identitate asupra lui. Nici portofel, nici nimic. Etichetele de la 
hainele scumpe pe care le purta îi fuseseră tăiate. Trebuie să plec. 

- Să fiu al naibii, spuse Tweed, dînd cu pumnul în masă în timp ce se închidea 
uşa. 

- Ţi l-a lăsat pe cap cu mare clasă, observă Monica, aşezată lîngă uşă, în spatele 
calculatorului. 

Avea în jur de cincizeci de ani şi fusese dintotdeauna alături de Tweed. Avea păr 
şaten, pe care-l purta strîns într-un coc la spate. i 

Tweed deschise plicul desfăcut pe care i-l lăsase Buchanan pe birou. Inăuntru se 
afla o scrisoare scurtă care îl prezenta pe el doamnei Arabella Ashton. Cartea ei de 
vizită cu adresa din Harley Street avea un chenar auriu. Tweed oftă şi uşa se deschise 
brusc. Buchanan îşi făcu din nou apariţia. 

- Trebuia să-ţi spun. Faţa lui Michael e neobişnuită. Asta aşa, ca să fii pregătit... 

- Mersi, răspunse Tweed, dar Buchanan dispăru iar. 

li arătă Paulei, care se îndreptase sprintenă spre biroul lui, scrisoarea şi cartea 
de vizită. Ea citi cu glas tare adresa din Harley Street. | 


1 Secret Intelligence Service - Serviciul Secret de Informaţii al Marii Britanii (n.tr.) 


- Cred că mai bine am suna-o pe această Arabella Ashton înainte să trecem pe 
la ea. 

- Nu, ne vom face apariţia pur şi simplu, replică Tweed. E o zi perfectă pentru o 
excursie. 

Se uita afară pe fereastră. Era jumătatea lui februarie, iar vremea o demonstra 
cu prisosinţă. Un cer înnorat şi cenuşiu apăsa asupra Londrei şi era un frig cumplit. 
Paula era îmbrăcată adecvat pentru vremea asta, cu bocanci înalţi, un palton călduros, 
îmblănit şi blugi. În timp ce Tweed se chinuia să îmbrace un palton greoi, Paula îi 
dădea Monicăi detalii cu privire la destinaţia lor, dar descoperi că aceasta deja le 
notase atunci cînd ea le citise cu glas tare. 

Paula, de multă vreme mîna dreaptă a lui Tweed, avea treizeci şi ceva de ani, 
era subţire şi înaltă de un metru şaizeci şi cinci. Atrăgătoare, cu părul negru ca 
abanosul căzîndu-i pe umeri, avea ochi albaştri şi vioi, trăsături frumoase şi o bărbie 
hotărită. Energia ei era o legendă în întreaga organizaţie. 

Alergă spre un dulap şi scoase două valijoare în care se aflau haine de noapte, 
un schimb de lenjerie şi obiecte de toaletă pentru ea şi şeful ei. Tweed se încruntă. 

- Nu avem nevoie de astea. 

- Cine ştie unde o să ajungem? 


Tweed parcă maşina aproape de capătul îndepărtat al Harley Street. Destinația 
lor era una dintre numeroasele case vechi cu terasă care costă o avere în zilele 
noastre. Construită din piatră, era înaltă de patru etaje, cu un şir scurt de trepte ce 
duceau la uşa masivă din faţă. Harley Street era pustie cînd Tweed şi Paula coboriră 
din maşină. Inainte să plece din Park Crescent, Paula azvirlise valizele în portbagaj. 

- Pierdere de timp, comentase Tweed. 

= Poate... 

In capul scărilor, Tweed se opri şi se uită la plăcuţa lustruită din crom, fixată de 
perete lîngă uşa din faţă. Citi printre dinţi: „ARABELLA ASHTON", apoi o enumerare 
impresionantă a calificărilor ei. Paula se uită cu atenţie la plăcuţă. 

- Buchanan a spus odată că era printre primii din domeniul ei. 

Tweed apăsă pe butonul lustruit al soneriei. O tînără purtînd un costum de 
menajeră deschise uşa. 

- Cu ce vă pot ajuta? 

- Doamna Ashton ne aşteaptă, minţi Tweed. 

Îi arătă legitimaţia de la SIS, care evident nu însemna nimic pentru menajeră, 
dar o impresionă. li invită înăuntru, iar ei o urmară de-a lungul unui coridor lung şi 
îngust, acoperit cu o mochetă albă. O masă veche şi îngustă era sprijinită de un 
perete, pe ea aflindu-se o imensă vază din sticlă suedeză cu trandafiri artificiali care 
păreau adevăraţi. Paulei, toate astea îi miroseau a bani. 

Fură conduşi într-o bucătărioară dotată cu cele mai moderne aparate. O femeie 
înaltă, blondă, de vreo patruzeci de ani, tăia morcovi cu o viteză uluitoare. Cuţitul pe 
care-l ţinea în mînă avea o lamă ascuţită ca de brici pe o parte şi zimţi pe cealaltă. 

- Dînşii ziceau că îi aşteptaţi, explică menajera cu voce tremurătoare. 

- Ei, pe naiba, bineînţeles că nu. Cine mai sînteţi şi voi? Arabella Ashton termină 
de tăiat un alt morcov cu aceeaşi viteză ameţitoare şi se întoarse cu faţa spre ei, 
ţinînd cuțitul pe lîngă corp. Purta un şorţ avînd un imprimeu cu trandafiri. Părul blond îi 
era tuns scurt şi ochii întunecaţi şi pătrunzători, care priveau lung la Tweed şi o 
ignorau pe Paula, erau cea mai frapantă trăsătură a ei. Pomeţii îi erau proeminenţi, 
nasul roman şi buzele senzuale. Nimic din ceea ce se aşteptase Tweed. li înmînă 
scrisoarea de la Buchanan şi îi arătă legitimaţia de la SIS. 

- inţeleg. Ca şi Roy, un alt oficial guvernamental. 

- El este directorul adjunct, o informă Paula. 


- Ştiu să citesc, drăguță. 

- Ea e Paula Grey, sări Tweed, asistenta mea cea mai de încredere. 

- Aşadar, ce căutaţi aici? i-o trînti la rîndul ei doamna Ashton. 

- Vreau să vă pun cîteva întrebări în legătură cu Michael. 

- Atunci mai bine am merge în cabinetul meu de consultaţii. 

Se întoarse şi-şi scoase şortul. Pe dedesubt, purta o rochie care-i punea în 
valoare silueta subţire. „E ceea ce-i trebuia lui Tweed, se gîndi Paula. Avem un caz şi 
jumătate aici." Doamna Ashton îi conduse pe coridor, mergînd cu o ţinută foarte 
dreaptă spre partea din spate a casei. Deschise o uşă şi îi pofti înăuntru. 

Paula cercetă cabinetul de consultaţii cu priviri rapide. In spate, ferestrele erau 
mascate complet cu draperii din tul, probabil pentru ca atenţia pacienţilor să nu fie 
distrasă de privelişte. 

Gazda le arătă o canapea lungă din piele cu un capăt înclinat. 

Canapeaua pacienţilor? 

- Luaţi loc aici. Vreţi să beţi ceva? Orice doriţi. 

Vocea îi era acum caldă şi mîngiietoare, plăcută. Tweed o refuză, la fel şi Paula, 
şi se aşezară. 

- Eu am nevoie de un scotch, spuse ea. Sînt trează de la cinci dimineaţa. 

Deschizînd un dulap fixat în perete, cu rafturile pline cu băuturi de toate felurile, 
îşi turnă un păhărel plin şi îl dădu pe git din două sorbituri rapide. 

- Aşa-i mai bine. Se aşeză într-un fotoliu cu faţa spre ei şi îşi încrucişă picioarele. 

Rochia albă mulată pe corp se termina în dreptul genunchilor şi îi dezvăluia 
picioarele foarte frumoase. Se aplecă în faţă, uitîindu-se lung la Tweed cu un zîmbet 
fermecător. 

- Prietenii îmi spun Bella. Nu pot să suport numele de Arabella. Tot timpul mă 
certam cu maică-mea cînd îmi spunea aşa. Pînă la urmă am convins-o să renunţe. A 
murit, şi tata la fel. 

Ei bine, Tweed, ce vrei să ştii? 

- Aş vrea să ştiu mai întîi ce credeţi despre Michael. Pe urmă, aş fi foarte 
recunoscător dacă l-aş vedea. 

- Am să-ţi spun ce cred, dar nu ai cum să-l vezi. Nu mai stă aici. Am să-ţi explic 
mai încolo. Se lăsă pe spate în fotoliu, se uită la Paula, apoi îşi fixă privirea asupra lui 
Tweed. Michael suferă de amnezie totală. Nu-şi poate aminti nimic. Cine este cu 
adevărat, de unde vine. Cum a ajuns să stea pe treptele acelea pe Whitehall cînd l-a 
reperat Roy. Mintea îi e un gol imens. Ţi-a spus Roy de umflătura pe care-o are la cap 
în partea dreaptă? 

- Nu. 

- E ascunsă sub părul negru. Medicul de la Scotland Yard zicea că ar putea fi 
rezultatul unei lovituri aplicate de cineva sau că pur şi simplu s-a lovit de ceva 
contondent. Nu mă îndoiesc că asta i-a cauzat amnezia. 

- Dar mişcările? Se îmbracă singur cînd se scoală? Mănîncă singur? Face lucruri 
din astea simple? 

- Da, poate să le facă. Probabil că ţi se pare ciudat, dar adesea deprinderile nu 
sînt afectate de amnezie. Am mai cunoscut şi alte cazuri ca ăsta. 

- Ca Michael? 

Bella încruntă din sprîncenele groase. Paula avu impresia că se temea să dea un 
răspuns precis. 

- Nu, nu chiar ca Michael. El e foarte ciudat. 

- E posibil ca Michael să se prefacă? 

- Să se prefacă? îşi dădu capul pe spate şi rîse. N-am putut să scot un singur 
cuvinţel de la el cît a fost aici. Era bizar. 

- Şi unde se află acum? Ştiţi? 

- Chiar după colţ. La Clinica Erevan. Eadley Street, numărul 72. Se află în grija 
unui alt psihiatru, Gregor Saxon. Mergeţi în sus pe Harley Street şi faceţi prima la 
stînga. Nu e mai mare decit o alee. 

- De ce se află acolo, şi nu aici? Dacă pot să întreb. 


- Tocmai ai întrebat. După două săptămîni de stat aici, am simţit că era timpul 
să plece. Nu făceam nici un fel de progrese cu el. 

- Banii, rosti Tweed şi făcu o pauză. Doamna Ashton deveni distantă. Sînt sigur 
că e foarte scump să ţineţi pe cineva aici, sugeră Tweed calm. 

- Două mii pe zi. 

- E destul de scump. Aş aprecia, doamnă Ashton... începu Tweed. 

- Bella, pentru prietenii mei. Se aplecă în faţă cu un alt zimbet fermecător. Mă 
impresionezi, Tweed. Am putea să ne vedem din nou, să zicem, într-o seară. 

- Să mă mai gindesc... Bella. Aşadar, chiar trebuie să aflu cine plătea pentru 
şederea lui Michael aici. 

- Nu ştiu. A fost o situaţie stranie. Am primit un telefon. Era o voce tare ciudată. 
Credeam că vorbeşte printr-o batistă de mătase. Putea să fie la fel de bine şi un 
bărbat, şi o femeie. Cînd i-am spus cît costă, a zis că va trimite plata în fiecare 
săptămînă printr-un curier, în bani gheaţă. Ceea ce a şi făcut. După două săptămîni, a 
sunat iar. Aceeaşi persoană, bănuiesc. M-a întrebat de un alt loc mai puţin costisitor. l- 
am sugerat Clinica Saxon, care percepe o taxă ceva mai mică. Cincisprezece minute 
mai târziu, aceeaşi persoană a sunat din nou şi mi-a cerut să-l pregătesc pe Michael 
pentru că o să vină un taxi să-l ducă la doctorul Saxon. A fost ultima dată cînd l-am 
văzut pe Michael. 

- Spuneai că s-a aflat în grija dumitale două săptămîni. De cît timp se află la 
doctorul Saxon? 

- De nouă săptămîni. Sun acolo din cînd în cînd să văd cum evoluează Michael. 
Şi nu evoluează. 

- Din experienţa dumitale, Bella, cît timp durează pînă cînd îşi va recăpăta 
memoria? 

Bella îşi aprinse o ţigară şi făcu un semn cu mîna. 

- Dacă şi-o va recăpăta vreodată, poate să dureze o săptămînă, o lună, şase 
luni, răspunse. E imposibil să dai un pronostic. 

Se uită la ceasul de la mînă încrustat cu diamante. 

- Aş vrea să-ţi mulţumesc pentru timpul acordat şi pentru vorbele dumitale. 
Cred că ar trebui să trecem pe la doctorul Saxon. 

Tweed se ridică împreună cu Paula. Bella căută după ceva în sertarul unei 
măsuţe. Scoase la iveală o carte de vizită. 

- Am o grămadă din astea. Nu o să-l previn pe Saxon că veniţi. Nu-mi face 
plăcere să discut cu el, dar e un doctor competent şi util atunci cînd preia pacienţii de 
care nu vreau să mă ocup. 

Tweed luă cartea de vizită. Era tipărită pe un carton mai ieftin decit cărţile de 
vizită ale Bellei. Aceasta se aplecă în faţă şi strecură una dintre cărţile ei de vizită în 
buzunarul de sus al costumului lui Tweed, în timp ce acesta îşi punea paltonul. Paula 
observă ceva scris de mînă pe verso. 

- Să vă conduc. Sper să ne mai întîlnim. Cum pot să dau de dumneata? întrebă 
ea afişind un zîmbet fermecător. 

Tweed scoase o carte de vizită din portofel. Pe ea scria General & Cumbria 
Assurance Co., numele de acoperire al SIS. 

Bella o vîrî în partea de sus a rochiei şi îi conduse din nou pe coridor. Continuă 
să vorbească în timp ce mergea lîngă Tweed, cu Paula în urma lor. 

- Un mic avertisment înainte să-l întîlniţi pe Michael. Faţa şi capul lui ar putea să 
vă sperie. Arată foarte ciudat. In ceea ce-l priveşte pe doctorul Saxon, nu cred că ăsta- 
i numele lui adevărat. 

Presupun că-i armean sau din vreunul dintre acele sătucuri misterioase din estul 
Turciei. Deschise uşa şi aerul îngheţat pătrunse în hol. Aveţi grijă la scări! strigă Bella 
veselă înainte de a închide repede uşa la loc. 

Tweed deschise portierele maşinii, alergă pînă la locul şoferului, în timp ce Paula 
se scufundă în scaunul de lîngă el. Porni motorul şi aprinse radiatorul, apoi stătu fără 
să se mişte. 


i Paula îşi suflecă blugii, dînd la iveală un toc de revolver legat de piciorul stîng. 
Inăuntru se odihnea pistolul ei Beretta automat. 

Scoase un Walther automat şi două încărcătoare de rezervă şi i le dădu lui 
Tweed. Acesta le băgă în buzunarul de la haină şi se uită lung la ea. i 

- Doar trecem pe la Saxon, apoi ne întoarcem în Park Crescent. |ţi închipui că 
mergem la război? 

- Am fost urmăriţi tot drumul de la Park Crescent. 

- Ştiu. Un Volvo mare şi albastru, cu geamuri fumurii. Cînd am parcat aici, a 
trecut pe lîngă noi. Erau cîţiva bărbaţi înăuntru, cred. A dispărut acum. 

- Ştiu. Nu cred că acest caz va fi unul simplu. Nu rîde! Am o presimţire. Nimic nu 
pare normal. E aproape sinistru. 

-Cum zici tu... 

Eadley Street, străjuită de clădiri vechi de-o parte şi de alta, era doar îndeajuns 
de largă cît să treacă două maşini. Paula se gîndi că ar fi arătat oricum sumbru, chiar 
şi într-o zi însorită. Pe peretele murdar de lîngă uşa unde se oprise Tweed se afla un 
panou mare, pe care scria cu litere curbate, lucrate cu grijă, CLINICA EREVAN. Paula 
strimbă din nas. 

- Bella avea dreptate. Erevan este capitala Armeniei.- 

Sub literele de-o şchioapă scria: „DR. GREGORY SAXON. DIRECTOR". Paula 
observă, nedorind să părăsească deocamdată căldura maşinii: 

- Gregory. Bella l-a numit Gregor, aşa că mă aşteptam la vreun neamt. 

- Nu îl place. l-a pocit numele din răutate. 

Paula privi prin fereastră, pe lîngă Tweed. 

- Casa învecinată are gratii la toate geamurile. Şi la parter, şi sus. Oare face 
parte din clinică? 

- Mă îndoiesc. Locatarii se păzesc probabil de spărgătorii de care e plină Londra 
în zilele noastre. Mai bine am intra acum. _ 

- Şi să avem aceeaşi experienţă plictisitoare pe care am avut-o şi la Bella. Il 
înghionti pe Tweed. Nu că tu te-ai fi plictisit. O să iei cina cu acea doamnă 
atrăgătoare? rînji Paula. 

- Mai sînt cîteva întrebări pe care aş fi dorit să i le fi pus. Ce ai împotriva 
interogării lui Saxon? Trebuie să fie atmosfera de pe strada asta. Hai, sus! 

Paula n-ar fi putut să se înşele mai mult atunci cînd prevăzuse o altă experienţă 
plictisitoare. 


Tweed abia apăsase pe sonerie cînd uşa se deschise. Încadrat de canaturile uşii, 
în faţa lor apăru un personaj grotesc. Ar fi avut în jur de 1,80 m dacă nu ar fi fost 
cocoşat, un bărbat masiv, cu burtă proeminentă, îmbrăcat într-un costum de culoare 
închisă, cu paltonul azvîrlit pe braţul stîng. Avea pungi sub ochii care nu clipeau şi 
nasul lătăreţ. Umerii îi erau largi. Işi îndesase pe cap, într-un unghi înclinat, o pălărie 
moale de fetru cu boruri largi, ca şi cum puţin îi păsa de cum arăta. 

- ÎI căutăm pe doctorul Saxon, spuse Tweed, arătîndu-şi legitimaţia. 

După o pauză: 

- Eu sînt. 

- Am dori să discutăm despre un pacient, aşa că poate mai bine am intra, 
sugeră Tweed. 

- Poate că da... urmă după o altă pauză. 

Saxon se uită apoi fix la Paula. Buzele i se strimbară într-un zîmbet lasciv care 
femeii nu-i plăcu deloc. Il fixă şi ea cu o privire inexpresivă. Apoi fură conduşi înăuntru, 
într-o încăpere ce părea a fi o sală de aşteptare. Teancuri de broşuri se aflau pe mese; 
de pereţi erau sprijinite scaune de lemn. Tweed îşi aruncă privirea pe cîteva broşuri. 


În timpul ăsta, Saxon închise uşa cu piciorul şi îşi lăsă o mînă neobişnuit de 
mare, de rece şi de umedă pe umărul Paulei, atingîndu-i gitul gol, ceea ce ei îi displăcu 
şi mai mult. 

- Pe aici, draga mea, şopti el, conducînd-o într-o încăpere mai mare, închizînd 
uşa cu piciorul. 

Paula bănui că se afla în sala de consultaţii a doctorului. Era foarte diferită de 
cea a Bellei Ashton. Un scaun masiv din piele trona în mijlocul încăperii, spre el fiind 
îndreptate cîteva reflectoare, după cum observară atunci cînd Saxon aprinse lumina. 
Inainte să-şi dea seama ce se întîmplă, Saxon o şi ridicase şi o aşezase pe scaun. 
Mişcările îi erau surprinzător de rapide pentru un om atit de masiv. Paula îşi rezemase 
automat mîinile pe braţele scaunului. 

- Ai înţeles greşit! izbucni ea. 

Numai atunci îşi dădu seama că avea curele ca nişte cătuşe legate de 
încheieturi. Nu se putea mişca. Respiră adînc şi strigă la el. 

- Scoate-mi porcăriile astea de la miini! Ai înnebunit?! 

- Isterie, şopti el. Se afla în dreptul unei chiuvete, turnînd un lichid dintr-o sticlă 
într-un pahar de plastic. Asta o să te liniştească în timp ce am să mă uit la ochi... 

Uşa sălii de consultaţii se deschise brusc, trîntită cu zgomot de perete. Tweed 
năvăli înăuntru. Se repezi spre scaun, răsuci curelele de piele, descoperi modul de 
desfacere şi, în timp ce degetele i se luptau cu fiecare curea, o eliberă pe Paula. Ea 
sări din scaun, uitîndu-se fix la Saxon. 

- Care-i problema ta, porcule? 

- Am să iau asta pentru analize, mormăi Tweed, smulgînd paharul de plastic din 
mîna lui Saxon. Asta o să fie de ajuns. Luă un pahar de laborator de pe un raft, vărsă 
în acesta conţinutul paharului şi trînti capacul. 

„- Nu înţeleg ce înseamnă această agitaţie. Saxon stătea în picioare şi părea 
uluit. In pahar se afla o mică doză de Valium ca să o liniştesc. 

- Nu sînt eu pacientul! strigă Paula la el. 

- Atunci cine? 

- Ai un pacient aici pe nume Michael, se răsti Tweed la el. 

De aceea ne aflăm aici. L-ai preluat de la doamna Ashton. 

- Mii de scuze. Saxon îşi întinse mîinile. Înţelegeţi desigur... 

- Gura! i-o trînti Tweed. În timp ce Saxon se apropie de el, îl înşfăcă pe psihiatru 
şi îl împinse în scaunul în care stătuse Paula. Unde-i Michael? întrebă el. 

- În camera asta. Tocmai ne-am întors de la plimbare. Un astfel de pacient are 
nevoie de mişcare. 

- Ce diagnostic îi pui? continuă Tweed cu aceeaşi voce poruncitoare. Mi-ai văzut 
legitimaţia de la SIS. Ai putea să fii cooperant. 

- Tot ce are legătură cu pacienţii mei este confidenţial. 

- Atunci vom suna la Scotland Yard şi vei fi acuzat de obstrucţionarea justiţiei - 
de tăinuirea de informaţii vitale. Paula, ai mobilul la tine? 

- Da, vrei să-l sun pe superintendentul Buchanan? 

- Te rog. 

Saxon, stînd în picioare, era acum cît mai mieros cu putinţă, zimbind afectat în 
timp ce arăta spre canapea. 

- Vă rog, întrebaţi, se grăbi el, instalîndu-şi trupul uriaş într-un scaun masiv de 
piele, care gemu sub greutatea lui. Sînt la dispoziţia dumneavoastră, domnule. 

- Am întrebat deja, spuse Tweed rece. Diagnosticul dumitale cu privire la 
Michael. j 

- Un caz excepţional de amnezie extremă. Işi împreună mîinile, învîrtindu-şi 
degetele mari, butucănoase. Michael nu ştie unde se află, cum a ajuns la Londra, unde 
locuieşte. Are o umflătură în partea dreaptă a capului, probabil s-a lovit de un obiect 
contondent. Asta cred că i-a cauzat amnezia. 

- A spus vreo frază? 


- Nu, nimic, absolut nimic. Nici un cuvînt. Se poate îmbrăca şi se poate pregăti 
singur de culcare. Zimbi afectat către Paula. Scuzaţi-mă, dar este de asemenea 
capabil să folosească toaleta şi să mănînce. Asta-i tot. Doriţi să-l vedeţi? 

- Da. Acum. 

- Pregătiţi-vă... 

Paula îi aruncă o privire lui Tweed. Un avertisment asemănător remarcii finale a 
Bellei atunci cînd plecaseră de la ea. Ce oroare urma să li se arate? 

Saxon deschise o uşă din spate, făcu semn unei siluete înalte şi subţiri, de vreo 
treizeci şi ceva de ani, după cum socotea Paula. Ceea ce o şocă era modul în care 
acesta îşi ţinea capul ţeapăn şi drept, şi încă şi mai mult paloarea îngrozitoare a 
chipului său şi ochii spălăciţi care treceau pe deasupra ei ca şi cum n-ar fi existat. 

Michael purta o haină de culoare gri foarte scumpă şi pantaloni bine călcaţi. 
Cămaşa era de un gri-deschis cu o cravată asortată. „Totul e gri, se gîndi ea. Ca şi el, 
de fapt." Se uită la mîinile lui frumoase - întotdeauna se uita la miini. 

Michael avea părul închis la culoare, bogat, tuns îngrijit. 

Probabil că Saxon adusese un frizer. Poate că nu era chiar căpcăunul pe care şi-l 
închipuise. Psihiatrul îl luă pe Michael de braţ, îl conduse către scaunul de tratament şi 
îl roti cu faţa spre Tweed şi Paula. g 

Michael mersese ţeapăn, aproape milităros. In scaun stătea drept, privind fix în 
faţă. „E sinistru, se gîndi Paula, e ca şi cum aş privi un robot." Saxon îşi desfăcu o mînă 
şi arătă spre el. 

- Aşadar, acum l-aţi văzut pe Michael. 

- O întrebare personală, spuse Tweed, făcîndu-i semn lui Saxon să se 
îndepărteze de scaun. Banii. Se află aici de nouă săptămîni, cine plăteşte pentru el? 

- Nu ştiu. Saxon îşi strînse buzele în timp ce observă expresia lui Tweed. Cînd a 
ajuns aici de la doamna Ashton, m-a sunat cineva şi m-a întrebat cît costă pe 
săptămînă. l-am spus şi mi-a zis că banii vor fi livraţi prin curier. Au venit în fiecare 
săptămînă. Curierul aduce un plic gros. Inăuntru, într-un plic din celofan bine înfăşurat 
în hîrtie albă şi groasă, sînt banii. In bancnote. 

- Pentru ce firmă lucrează curierul? 

- Habar n-am. E un motociclist. De fiecare dată e altul. 

- Persoana care a sunat era bărbat sau femeie? 

- N-aş putea spune. Se auzea ca şi cum ar fi vorbit printr-un şerveţel. Se uită 
lung la Paula, care li se alăturase. Nu trebuie să vă feriţi. Michael nu înţelege nimic din 
ce aude. 

- Probabil că ai dreptate, fu de acord Tweed. Dar asta-i încă o presupunere. Nu 
vreau să risc. Vom pleca acum, doctore Saxon. 

Trecu prin faţa scaunului de tratament pentru a-şi lua paltonul, pe care îl lăsase 
pe un alt scaun. Incepu să se îmbrace chiar în faţa pacientului lui Saxon. Michael se 
ridică din scaun şi merse rigid pînă în camera sa, închizînd uşa. 

- Cel puţin se poate mişca, comentă Paula. 

Aproape imediat uşa se deschise din nou şi Michael intră. 

Purta un palton gri cu guler de astrahan. Se îndreptă apoi spre ieşirea care 
ducea către lumea de afară. Tweed se uită cu un aer întrebător la Paula. 

- Vrea să plece cu noi. 

- Nu! tună Saxon. Nu poate să facă asta. Nu puteţi să-l luaţi cu voi! Mă auziţi? 

- Nu am cum să evit asta dacă începi să urli ca un nebun. 

Tweed gîndea rapid. Saxon înainta spre el, scuturînd pumnul încleştat în timp ce 
continua să urle: 

- Este ilegal. Eu sînt răspunzător pentru el. 

- Aveţi o scrisoare de la o rudă apropiată care să vă autorizeze? Plus o scrisoare 
de la un medic? întrebă Tweed binevoitor. 

- Nu am nevoie de aşa ceva. 

- Ceea ce înseamnă că nu aveţi. De asemenea, cunoaşteţi prea puţin despre 
lege. El se află aici din propria voinţă. Acum e clar că s-a plictisit de moarte de 
dumneata şi de clinica dumitale. Poate face orice doreşte. 


Îşi croi drum pe lîngă Saxon şi se îndreptă spre uşă, pe care Michael o 
deschisese deja. 

- Scuză-mă, spuse Paula, aruncîndu-i psihiatrului zîmbetul cel mai glacial cu 
putinţă. 

Cînd Tweed ajunse la uşa de la intrare, îl văzu pe Michael stînd pe trotuar lîngă 
maşină. Tweed deblocă portierele cu telecomanda. De îndată ce observă licărirea 
farurilor, care însemna că portierele maşinii erau descuiate, Michael deschise uşa din 
faţă din stînga, intră în maşină şi închise portiera. 

- Ce are de gînd Michael? întrebă Paula. 

- Vom afla, nu? Tweed deschise portiera din spate, Paula se sui în maşină şi se 
aşeză în spatele lui Michael. 

Tweed înconjură maşina, uitîndu-se la bara de protecţie din spate. Numai 
privirea lui ascuţită ar fi putut să detecteze micul disc argintiu ataşat de capătul barei 
de protecţie. Trebui să tragă cu putere, fiindcă discul era ataşat magnetic. Se duse 
înapoi la Paula, care cobori geamul. li arătă discul. 

- Aşa am ajuns să fim urmăriţi. E un disc electronic, care indică locaţia noastră 
pe un ecran pe undeva. Cei de la Divizia Specială au fost îndeajuns de proşti să 
utilizeze un model despre care ştiu că le aparţine. 

Merse cîţiva metri în suişul străzii, aruncă discul, îl zdrobi cu tocul bocancului, 
apoi împinse cu piciorul resturile într-un canal de scurgere din apropiere. 

Se întoarse la maşină, trecu în spatele volanului, lîngă Michael. Porni motorul şi 
aprinse radiatorul. În capul scărilor, Saxon făcea semne cu mîinile, strigînd. Paula îşi 
cobori din nou geamul. 

- Incă mai ai pălăria pe cap. 

Saxon îşi ridică o mînă, îşi pipăi pălăria boţită de fetru şi o smulse. Părul negru şi 
slinos îi stătea lipit de cap în şuviţe. Tweed întoarse şi se îndreptă înapoi spre Harley 
Street. 

Nici Tweed şi nici Paula nu îşi dădeau seama că se aflau la începutul celei mai 
ciudate călătorii de care avuseseră parte vreodată. 

- Unde-i Tweed acum? mirii bărbatul cu voce aspră. 

Abel Gallagher stătea pe un scaun cu spătar tare la primul etaj al biroului său, 
situat pe o stradă obscură ce dădea spre Whitehall. Uşa din faţă a clădirii era din oţel 
ranforsat şi se presupunea că era rezistentă la explozii. Acesta era sediul Diviziei 
Speciale, organizaţia guvernamentală care se ocupa cu probleme de securitate. 

Gallagher era noul şef. Un bărbat bine făcut cu privire sălbatică, temut de 
numeroşii săi angajaţi. Ochii lui albaştri şi reci priveau ţintă pe deasupra biroului la Jed 
Harper, subalternul său, un bărbat cu mină nemiloasă, agitat acum că Gallagher îi 
aştepta răspunsul şi ştiind că avea să-şi piardă apoi răbdarea. 

- Presupun că ai ataşat discul de localizare avansată de bara din spate a maşinii 
lui Tweed parcată în faţa cartierului său general? 

- L-am ataşat cu mîna mea, Abel, îşi asigură Harper şeful. 

- Atunci de ce naiba nu se vede pe ecran? 

Pe un perete lateral atîrnau două hărţi controlate electronic. 

Una a Marii Britanii şi cealaltă, mai detaliată, a Londrei. Discul electronic la care 
se referise Gallagher ar fi trebuit să apară ca un punct roşu, indicînd cu exactitate 
poziţia maşinii lui Tweed, fie oprită, fie în mişcare. Harper îşi umezi buzele şi respiră 
adînc. 

- Ai spus că era pe ecran atunci cînd Tweed şi-a parcat maşina pe Harley Street. 
În plus, l-am urmărit din Volvo. Cînd s-a oprit, am trecut pe lîngă el... 

- Oricine altcineva în afară de un idiot ca tine ar fi parcat mai sus pe nenorocita 
aia de stradă. 


- Strada aia e foarte liniştită. 

- Ştiu că strada aia e liniştită. Nu-ţi dai seama că Tweed este singurul om din SIS 
care stă în calea eforturilor mele de a spori influenţa Diviziei Speciale? Ei bine, ştii 
acum. Trebuie să-l localizezi pe Tweed. Foloseşte punctele de control cu cameră de la 
toate ieşirile de pe autostradă din Londra. Camera îl va detecta dacă a plecat din oraş. 
Nu te-ai gîndit la asta, nu, Jed? 

- Nu... 

- Şi cînd ai să mi te adresezi, să nu-mi mai spui niciodată Abel. „Domnule", aşa o 
să-mi spui. S-ar putea să fie nevoie să găsim un mod în care să-i punem bete în roate 
lui Tweed, remarcă el, aprinzîndu-şi o ţigară. 

- Să-i punem bețe în roate? E directorul adjunct al SIS. 

Harper părea şocat. 

- Se află de asemenea în relaţii bune cu prim-ministrul, care ar putea foarte bine 
să-l consulte în legătură cu planul ce vizează o cooperare mai strînsă între Divizia 
Specială şi SIS. Tweed îl va convinge să se opună acestei idei. Nu putem permite să se 
întîmple aşa ceva, nu? 

Tonul lui Gallagher deveni amabil. Zîmbi chiar. 

- Mai bine aş verifica punctele de control, zise Harper, care abia aştepta să iasă 
din încăpere. 

- Cînd ai să-l localizezi, să mergi cu viteză pînă la punctul de control într-o 
maşină nemarcată, apoi urmăreşte-l oriunde s-ar duce. Vezi să nu cazi pe scări cînd 
ieşi. Urmăreşte-l pe nemernic. 

In clipa în care Harper ieşi pe uşă, Gallagher se aplecă sub birou şi acţionă o 
pîrghie. O treaptă aflată la jumătatea scărilor de lemn avea să se mişte atunci cînd 
Harper avea să păşească pe ea. Aşteptă, auzi un urlet şi zgomotul unui trup 
prăbuşindu-se pe scări. Chicoti, se ridică şi deschise uşa. 

Harper se aduna cu greutate de pe jos. Se lovise la umărul drept. Gallagher 
stătea în capul scărilor, pufăind din trabuc. 

Treapta care se rotise cu aproape nouăzeci de grade cînd piciorul lui Harper 
păşise pe ea revenise automat la poziţia sa iniţială. Un bărbat gras în salopetă stătea 
lîngă Harper, rînjind. 

- Jed, răcni Gallagher, pierzi timpul. 

- Am alunecat pe scări... 

- Doar te-am avertizat, nu? Hai, dă-i drumul, pentru numele lui Dumnezeu. 

Aşteptă pînă cînd Harper, ţinîndu-se de umărul rănit, părăsi clădirea. Apoi îl 
chemă pe bărbatul în salopetă. 

- Garson, mută mecanismul cu trei trepte mai sus. 

- Ar fi o distanţă mai mare pînă jos, domnule. Harper ar putea să-şi rupă gitul. 

- Ei, o să-l înlocuim. 

Cînd Tweed ajunse cu maşina în capăt pe Eadley Street şi se pregătea să 
întoarcă pe Harley Street, Michael gesticula energic cu mîna dreaptă. „Fă la dreapta." 
Ceea ce avea şi Tweed de gînd să facă. Paula rămase cu gura căscată, apoi se gîndi că 
dr. Saxon îl adusese probabil pe aici pentru plimbarea lui zilnică. 

Rămase surprinsă cînd ajunseră în Oxford Street. În mod normal, Tweed ar fi 
urmat să facă stînga pentru a se îndrepta înapoi spre Park Crescent. Michael gesticula 
furios. „Fă la dreapta." Tweed semnaliză şi viră la dreapta. Paula era acum de-a 
dreptul uluită - uluită de gesturile pasagerului lor şi de virajul ascultător al lui Tweed 
care se îndepărta de Park Crescent. Ce se întîmpla? 

O luară pe Autostrada 4, apoi pe Autostrada 25, şi din ce în ce mai departe. La 
intersecţii şi sensuri giratorii, Michael arăta drumul cu gesturi hotărite din miini. Paula 
îşi schimbă poziţia pentru a putea surprinde privirea lui Tweed în oglinda retrovizoare. 

„Ce naiba facem?" El ridică din sprîncene, de parcă voia să spună: „Hai, să vedem 
unde o să ne ducă ăsta". 

Apoi, pe Autostrada 3. Erau de-acum cu mult în afara Londrei, înconjurați de 
cîmpuri acoperite cu zăpadă. Paula văzu uriaşa fabrică Gantia şi Tweed trebui să 
oprească. Poliţia direcţiona traficul în jurul unui buldozer aflat în pană. Fabrica era 
aproape frumoasă, construită într-un cerc, vopsită într-o nuanţă de verde-deschis. 
Coloane de brazi mascau clădirea. Se aflau brazi chiar şi pe acoperişul amenajat ca o 
grădină. Cînd maşina se opri, Paula scoase un aparat şi fotografie fabrica. 

- Gantia e uriaşă şi atît de bine amenajată! remarcă ea. 

- Are supermarketuri în toată ţara, replică Tweed. 

- Cine? 

- Drago Volkanian, proprietarul. E originar din Armenia, din cîte am auzit. 
Miliardar. Produce şi armamente prin altă fabrică. Locaţia e secretă. Celor din City? le- 
ar plăcea să fie cotat la bursă ca să-i poată tranzacţiona acţiunile; se zice că ar urca 
incredibil de mult. Volkanian nu vrea să audă de nimic din toate astea. Işi ţine singur 
sub control uriaşa companie. E un personaj ieşit din comun. 

- L-ai întîlnit, deci? 

Poliţia îi făcu semn lui Tweed să înainteze. Acesta acceleră pe Autostrada 3, la 
limita legală de viteză, mergind din ce în ce mai repede. Paula se aplecă în faţă, 
repetîndu-şi întrebarea. 

- Nu, nu l-am întîlnit, îi răspunse Tweed. Dar am auzit de el de la persoane care 
l-au întîlnit. O personalitate copleşitoare. 

- Copleşitoare? în ce fel? 

- Scuză-mă... 

Se apropiau de Intersecţia 8. Michael îi făcea semne furioase lui Tweed să 
vireze. La intersecţie, făcu dreapta pe şoseaua 303. 

Se îndreptau acum spre sud-vest către îndepărtata West Country’. Chiar înainte 
să iasă de pe Autostrada 3, Paula observă o maşină parcată cu semnalizatoare roşii 
care avertizau că staţiona. 

Aveau să urmeze nenumărate şosele cu patru benzi, iar Tweed chiar înghiţea 
kilometri după kilometri. Ocoliră Andover şi merseră tot înainte. 


Gallagher înşfacă telefonul imediat ce acesta începu să sune. 

Era Jed Harper. 

- Şefu', am dat de Tweed. Ultima cameră de pe Autostrada 3 l-a reperat. Era 
numărul lui de înmatriculare, adăugă, încîntat de el însuşi. 

- Vasăzică îl urmăreşti? 

- Păi... am renunţat. Am avut o pană în mijlocul cîmpului. Aşa că... 

- l-ai dat de urmă, idiotule. Şi apoi l-ai pierdut. Repară maşina cît mai repede.. 

- Nu sînt mecanic... 

- Nu eşti nimic! urlă Gallagher. Prin urmare, nu ai nici o idee unde-i acum? 

- Ba da, pot să-ţi zic unde e. Am văzut maşina întorcînd pe şoseaua 303... 

- Şoseaua 303! Dumnezeule! Cîţi oameni erau în maşină? 

- N-aş putea să-ţi spun. A trecut ca vintul şi a ieşit pe şoseaua 303... 

Gallagher trînti telefonul. Şoseaua 303 ducea către West Country. Ce se putea 
întîmpla prin partea aceea de lume? 


Chiar înainte de orăşelul Wylye, Michael gesticulase din nou, făcîndu-i semn lui 
Tweed la un sens giratoriu să-şi continue mersul pe şoseaua 303. Paula îşi schimbase 
locul din maşină pentru a surprinde expresia lui Michael pe măsură ce acesta arăta pe 
unde s-o ia. Văzu acelaşi chip palid şi straniu, cu privirea inexpresivă fixată încontinuu 


2 Centrul financiar şi comercial al Londrei (n.tr.) 
3 Nume generic dat zonei de sud-vest a Marii Britanii (n.tr.) 

pe drumul din faţă. Un chip tras, fără pic de sînge. Asemenea unui strigoi. În sinea ei, îl 
poreclise Strigoiul. 

Paula era de obicei calmă şi stăpinită, în special în situaţii de criză, cînd 
devenea rece şi extrem de vigilentă. Acum fierbea. Ce naiba îşi închipuia Tweed că 
face acceptînd instrucţiuni de la un om care-şi pierduse complet memoria? Conducînd 
neîntrerupt, spre zarea sălbatică şi albastră. 

- Avionul acela uşor ne urmăreşte încă, izbucni ea în cele din urmă. L-am văzut 
prima dată la oarecare distanţă dincolo de fabrica Gantia. E încă în urma noastră - pe 
partea ta dreaptă. 

- Ştiu, răspunse Tweed nedîndu-i atenţie. Sînt multe avioane uşoare prin jur. 
Provincia e plină de aerodromuri private. Toate avioanele arată la fel. 

- Dacă spui tu. 

Paula se dădu bătută pînă cînd se opriră lîngă Honiton pentru a lua o gustare la 
un bistrou destul de mizerabil. Paula se forţă să mănînce un ochi fiert moale şi piine 
prăjită. Pentru Michael, Tweed comandase două ochiuri, costiţă şi roşii, cu provizii 
generoase de piine prăjită. Acesta devoră tot ce avea în farfurie, bău trei căni de ceai, 
apoi se ridică şi dispăru în spatele uşii cu semnul TOALETA. Paula profită de ocazie. 

- Tweed, ce-ţi închipui că faci? Asta-i nebunie curată. 

- iți aminteşti ce-a spus Buchanan? Singura propoziţie pe care a rostit-o Michael 
a fost: „Am fost martor la crimă". Sublime cuvintele. Buchanan e foarte deştept. Sigur 
s-a uitat la Michael cînd a rostit propoziţia asta. A fost suficient de impresionat pentru 
a-l duce la un psihiatru, la unul bun. Buchanan l-a crezut în mod evident. 

- M-am gindit la asta. Poate că Michael a spus în schimb: „Am fost martor la o 
crimă". 

- Cred că te înşeli. Îl cunoşti foarte bine pe Buchanan. Este foarte precis atunci 
cînd raportează ceva. Aşa că noi mergem acum să vedem unde ne duce Michael. 
Avem nevoie de o verigă. 

- Dar dacă-i total amnezic, cum de-şi poate aminti traseul pe care-l urmăm? 
încep să am bănuieli. 

- Nu e cu totul imposibil ca mai demult să fi trecut de-atitea ori chiar pe traseul 
ăsta, încît să fie singurul lucru pe care-l mai are întipărit în minte. Acum taci, se 
întoarce. 

- Bine am făcut că am plecat atunci, şopti ea. Va începe să se întunece în 
curînd. 

Mare parte din călătorie merseseră însoţiţi de cîmpii verzi şi monotone de-o 
parte şi de alta a drumului. Ici-colo se mai vedea cîte o fişie de pămînt maroniu unde 
lucraseră plugurile pregăti ndu-se pentru primăvară. 

- Am lăsat zăpada în urmă, exclamă Paula în timp ce se apropiau de Exeter. 

Deasupra, o mare de nori cenuşii părea să atingă din loc în loc peisajul. 
Indicaţiile din ce în ce mai complexe ale lui, Michael îi conduseră pe şoseaua 38, 
ocolind oraşul Exeter. Nu era complet întuneric şi înspre nord Paula privi lung la 
nesfîrşitul ţinut Dartmoor. Acoperit de zăpadă, era alb şi părea să domine totul. 

- Ar fi trebuit să-mi ţin gura, comentă Paula. Cred că acolo pare a fi un strat 
zdravăn de zăpadă. 

- Poate fi înşelătoare, replică Tweed. Cînd eram detectiv şi mi-am luat o vacanţă 
împreună cu soţia mea, cutreieram deseori prin Dartmoor. Departe de iadul Londrei, 
puteam să gîndesc. 

Tweed continuă să meargă de-a lungul şoselei 38 pînă cînd, spre surprinderea 
lui, Michael făcu din nou un semn spre dreapta. Tweed ieşi de pe autostrada 
aglomerată spre nord, îndreptîndu-se direct spre Dartmoor. Intrase pe o stradă largă, 
mărginită pe ambele părţi de garduri vii de grozamă. Se uită la Paula prin oglinda 
retrovizoare. 

- Asta nu duce decit într-un singur loc. Post Lacey. Un sătuc la marginea 
ținutului Dartmoor. Mă îndoiesc că s-au schimbat prea multe de cînd am fost aici 
ultima oară. 

- Ce e dincolo de sătucul ăsta? 


12 


- Dartmoor. 
Paulei i se păru ca o prevestire a sfirşitului lumii. 


5 


Post Lacey era un sătuc plin de căsuțe construite din granit de o parte şi de alta 
a străzii principale. Singura stradă, din cîte vedea Paula. Norii dispăruseră şi toată 
lumina venea de la lună pe măsură ce se lăsa seara. Trecuseră pe lîngă căsuţele 
vechi, cu ferestre luminate, cînd văzură un bar, Little Tor“. Michael bătu uşor în volan 
şi Tweed opri. 

Un bărbat scund şi chel, cu un zîmbet cald, ieşi din bar. 

intinse o mînă noduroasă spre Tweed, apoi se uită lung la Michael, care coborise 
din maşină şi stătea în picioare, întinzîndu-şi braţele şi îndoindu-şi mîinile. 

- Alf Garrier la dispoziţia dumneavoastră, îl salută patronul barului pe Tweed. 
Pun pariu că nu vă aşteptaţi să iasă un cockney? de aici. Eu şi soţia am venit acu' zece 
ani. Să scăpăm de mizeria în care ajunsese Londra. l-am zis barului Brown Owlf, da' nu 
le-a plăcut localnicilor. Da' deloc. Aşa că am schimbat firma în Little Tor. Un nume care 
nu-i deranja. 

Tweed se uita acum la Michael, care începuse să meargă în susul străzii către 
un punct unde aceasta dădea într-un drumeag lat. 

- Unde duce drumul ăla? întrebă el. 

- Către mlaştină, răspunse Garner. 

- Deci nicăieri anume? 

- N-am spus asta, nu? Acum mulţi ani, cu multe secole în urmă, pe aici prin 
mlaştină se aflau mine de cositor, plumb şi cupru. Ai bogaţi aduceau metalul aici în 
căruţe trase de cai. 

Drumeagul încă-i acolo. 

- Prin urmare, nu duce cu adevărat undeva? 

- Ba da. In susul mlaştinii, la capătul drumeagului, locuieşte un om foarte bogat 
într-o casă nemaipomenită. Casa asta fusese o mănăstire în ruine. El a transformat-o 
într-un conac grozav. L-a numit Abbey Grange”. 

- Omul ăsta bogat are şi un nume? 

- Unul greu. Nu pot niciodată să-l zic bine. Ceva de genul Vulcan. 

- Drago Volkanian? 2 

- Da. Garner se plesni peste vesta de piele. Asta e. L-am văzut pe tipul ăsta acu' 
cîtva timp. 

Se uita la Michael, care mergea acum, ţeapăn, pe drumeag. 

Paula îl trase pe Tweed de mînecă. 

- O să-l pierdem. 

- Domnule Garner, trebuie să plecăm. Nu vrem să dispară. 

- Şi ar putea s-o facă. Mergeţi după el? Nu ieşiţi de pe drumeag. Dacă vă 
îndepărtați de el, vă veţi afunda pînă-n git într-un lac de mil verde. Sînt smircuri 
înşelătoare prin zona asta. Intraţi într-unul dintre ele şi nu veţi mai ieşi. Niciodată. 

- Cred că ar fi bine să ne grăbim, insistă Paula nerăbdătoare. 

- Scuzaţi-ne, domnule Garner, spuse Tweed, strîngîndu-i din nou mîna. 

- Molly, ea e jumătatea mea mai bună, cea care stă în uşă - v-ar fi dat ceva 
fierbinte de băut, de mîncat... 

- Transmiteţi-i mulţumirile noastre. Băiatul ăsta are talentul să se rătăcească. 


4 Micul Pisc (n.tr.) 

5 Locuitor al cartierului East Enil din Londra, cu un dialect şi un accent specific (n.tr.) 
6 Bufnița Brună (n.tr.) 

7 Conacul Abației (n.tr.) 

- Nu ieşiţi de pe drumeag. Atenţie la smircuri! Mîl verde, asta sînt. Uitaţi, luaţi 
asta... 

li dădu lui Tweed un baston. Tweed îi mulţumi şi o urmări pe Paula, care o luase 
pe urma lui Michael. Garner alergă după Tweed şi îl prinse de mînecă. 

- Încă un lucru. A plouat cu găleata zile întregi înainte de a da zăpada. S-ar 
putea ca pămîntul să se cutremure sub picioare. 

Mlaştina se scufundă şi-o să vi se pară ca un mic cutremur. 

- Mulţumesc încă o dată, strigă Tweed din nou. 

Era un frig cumplit, ca în Siberia. Tweed o văzu pe Paula bătînd din mîinile 
înmănuşate. Mulţumea Cerului că purta bocanci din piele şi un palton îmblănit. Michael 
se vedea ca o siluetă în faţa ei, mergînd cu paşi mari ca un soldat, neieşind de pe 
drumeagul cel lat. 

In curînd lăsară în urmă Post Lacey. Singurătatea mlaştinii era din ce în ce mai 
sinistră, pe măsură ce drumeagul urca mereu. 

Paula se uită de jur împrejur mergînd cu paşi grăbiţi să-l ajungă din urmă pe 
Michael. Michael nu se uită nici măcar o dată înapoi şi Paula avea impresia că lui nu-i 
mai păsa dacă mai erau cu el sau nu. In lumina lunii, văzu că drumeagul pe care-l 
urmau urca din ce în ce mai mult. Dartmoor părea să fie înclinat de la sud spre nord. 
In pustietatea de pe ambele părţi ale drumeagului se zăreau grozamă şi pilcuri de 
iarbă-neagră, în parte acoperite de zăpadă. Tweed o ajunse din urmă. 

- Cred că se topeşte zăpada, observă ea. Nu mai pare atît de frig acum. Cred că 
temperatura a urcat. 

- Asta-i şi impresia mea. Nici urmă de Abbey Grange încă. 

- Crezi că într-acolo se îndreaptă Michael? 

- Bătrînul Garner zicea că se află la capătul drumeagului ăstuia. 

- Spuneai că Drago Volkanian este armean. Tot armean e şi mizerabilul ăla de 
doctor Saxon, după spusele doamnei Ashton. 

Ar putea fi o legătură? 

- Habar n-am. Ne apropiem de capătul ținutului Dartmoor pe unde cutreieram 
împreună cu soţia mea cînd eram la Scotland Yard. Ţi-am spus că a fugit cu un 
milionar, un magnat grec al transporturilor navale. Cum trece timpul! 

- Nu te-ai gîndit vreodată să divorţezi de ea? întrebă Paula cu blîndeţe. 

- Prea multă bătaie de cap. Habar n-am pe unde-o fi acum. N-am mai auzit de 
ea de ani de zile. La început au fugit cu unul dintre iahturile cu motor ale grecului la 
Buenos Aires. Şi aşa s-a terminat povestea. 

Urcară pe o creastă înaltă. Dincolo de aceasta, drumeagul cobora în pantă 
înainte de a urca din nou în depărtare. Tweed arătă spre dreapta. 

- E o vale pe undeva pe acolo. 

- Uite, un om de zăpadă pe partea asta a drumeagului. Şi Michael a trecut pe 
lîngă el fără măcar să-i arunce o privire. Nu mi-aş fi închipuit că sînt copii care vin pînă 
aici. 

Cînd ajunseră la omul uriaş de zăpadă, Tweed lovi uşor capul acestuia cu 
bastonul. O bucată mare de zăpadă căzu de pe cap, dînd la iveală un craniu. 

- Dumnezeule! ţipă Paula, oripilată. 

Craniul era prins de git. Pămiîntul li se cutremură sub picioare. Craniul părea să 
stea undeva deasupra, rînjind la ei. 

Ceea ce-i sporea hidoşenia era faptul că de partea dreaptă atîrna o buclă de păr 
şaten năclăit. Tweed scoase o lanternă din buzunar şi lumină acea imagine macabră. 

Tweed lovi încă o dată omul de zăpadă, dezlipind şi mai multă zăpadă pentru a 
da la iveală bustul. O bucată de carne îngheţată atîrna de o parte a pieptului, ceea ce 
lui Tweed i se păru foarte ciudat. se aplecă în faţă, se strimbă, apoi se ridică. 

- Ce e? întrebă Paula. 

- S-a folosit un instrument pentru a tranşa pînă la jumătate prin şira spinării. De 
asta a rămas prins craniul. E nevoie de un medic legist pentru a-mi confirma impresia. 
Asta înseamnă că a fost... 

- O crimă, şopti Paula. 

- Trebuie să folosesc de urgenţă telefonul tău mobil. 

- Poftim, spuse ea nerăbdătoare. 

- Avem nevoie de un semn strălucitor care să poată fi văzut de sus. 

Paula îşi desfăcu de la git eşarfa roşie şi lungă, aproape de mărimea unui steag. 
Tweed strecură mobilul în buzunar, întinse eşarfa de-a lungul drumeagului, fixînd-o cu 
pietre pe care le culese de pe marginea drumeagului. Se uită la Paula înainte de a 
forma numărul de telefon. 

- ÎI sun pe Buchanan. Vreau să vină aici cu o echipă. Tu ţine-te după Michael, 
altfel îl pierdem. Ai o armă? întrebă el deodată. Da. Sigur că ai. 

Paula îşi scoase mîna dreaptă din geanta de umăr. Tinea strîns în mînă 
Browning-ul de calibrul 32 pe care îl avea într-un buzunar special pentru a ajunge 
rapid la el. Virindu-şi revolverul automat înapoi în buzunar, scoase un aparat de 
fotografiat. 

- Încă un lucru. Grozăvia asta poate să se prăbuşească pînă cînd ajunge 
Buchanan aici. 

Apăsă pe butonul aparatului de fotografiat special, fără bliţ, inventat de experţii 
din subsolul de la Park Crescent. Apăsînd butonul de zece ori, neplăcîndu-i ce vedea 
prin vizor, strecură din nou aparatul de fotografiat în geanta de umăr în timp ce Tweed 
se apucă să-l sune pe Buchanan. Se repezi după Michael, care nu mai era decit o 
siluetă micuță urcînd o pantă. 

Inainte să-l ajungă din urmă, verifică fotografiile, cu lanterna de buzunar între 
dinţi. Una dintre ele îi făcu greață. Acoperise cu mîna o parte a pozei aşa încît se 
vedea numai capul. Partea în care carnea îngheţată acoperea craniul cu dinţii rînjind. 
Le introduse înapoi într-un plic cu probe, respiră adînc şi începu să alerge după 
Michael. 

Atmosfera mlaştinii părea amenințătoare acum că zăpada se topea rapid, dîndu- 
i la iveală întinderile înspăimiîntătoare, pe care Paula le simţea apropiindu-se 
îngrijorător în jurul ei. Se iveau acum stînci, ascuţite ca dinţii unor balauri. Era aproape 
o uşurare să aibă companie cînd încetini şi începu să meargă iute la vreo zece metri în 
urma lui Michael. Ştia că el trebuie să fi auzit zgomotul surd al paşilor ei care se 
apropiau. Nu se întoarse nici măcar o dată, continuîndu-şi marşul băţos de soldat. 

Paula se uită înapoi şi îl văzu pe Tweed apropiindu-se, în viteză. De curînd, 
amîndoi merseseră separat la centrul de antrenament din îndepărtatul Surrey. Un 
inspector-şef mai tînăr pe nume Nick preluase postul de la bătrînul sergent, plecat în 
vacanţă. 

- O să te ucid, urlase la ea în semn de salut. 

Nu glumise. Fusese dată jos din pat la şapte dimineaţa, fusese grăbită la duşuri, 
şi se acordaseră cinci minute pentru se îmbrăca şi zece pentru a lua micul dejun. 
Imbrăcată cu un echipament nou, era condusă spre zona de antrenament. 

- Ai la dispoziţie o oră pentru a termina întregul curs de antrenament, o 
anunţase Nick. Acum aleargă un kilometru şi jumătate şi continuă apoi cursa cu 
obstacole. 

Fusese o experienţă diabolică, dar se întorsese la Park Crescent mult mai în 
formă. Urmarea extraordinară a acestui eveniment fusese faptul că Tweed trebuise să 
meargă acolo o săptămînă mai tîrziu să facă acelaşi curs. 

Nu era, aşadar, de mirare că prinsese acum viteză în urma ei. 

Paula se uită în josul unei pante abrupte şi văzu la poale un pirîu lat, traversat 
de un pod cu trei travee construit din lespezi mari de piatră fixate pe stilpi de granit. 
Se opri să-l aştepte pe Tweed. 

- Asta e un pod construit cu secole în urmă din blocuri enorme de granit, spuse 
el. 

Michael trecuse rapid peste pod, în ciuda faptului că lespezile păreau 
alunecoase în lumina lunii. Asta nu-i inspiră prea multă încredere Paulei. Se uită la 
dreapta şi arătă. 

- Uite iar avionul acela. Ne urmăreşte încă. 

- Ţi-am spus că regiunea asta e plină de genul ăsta de avioane. 

- Tweed! izbucni ea. Sînt sigură că am văzut acelaşi avion zburînd la distanţă cu 
mult înainte de Exeter - şi după ce-am lăsat în urmă locurile acelea. Il prinse pe Tweed 
de braţ. Dumnezeule! Se va lovi de stînca uriaşă de pe creasta aceea. 

Se opriră, încremeniţi. 

- O să se prăbuşească, şopti Paula. 

- Pare cam riscant, fu de acord Tweed. Sper că pilotul nu e... 

Avionul continuă să zboare şi dispăru în spatele stîncii masive. Era clar că o 
văzuse de la înălţimea la care se afla. Paula continuă să meargă, uitindu-se spre pod. 
„Nu-mi place asta", îşi spuse ea. Strîngînd din dinţi, păşi pe prima lespede. Traversă 
podul, se întoarse să-l vadă pe Tweed, cu inima în git. El păşea calm. Vorbea în timp 
ce-l urmau pe Michael, care încetinise. 

- Buchanan o să vină încoace cu un elicopter însoţit de o echipă tehnică. Aduce 
şi un medic legist, pe profesorul Saafeld. Zicea că a uitat să-mi dea un lucru şi că o să 
mi-l aducă. 

- Vorbeşte de parcă tu te-ai ocupa de cazul ăsta. Şi acum e vorba de crimă. 

- Sînt din ce în ce mai intrigat. Şi presupun că acela e Abbey Grange. = 

Arătă undeva în apropiere, unde o ultimă creastă se detaşa în lumina lunii. În 
virful acesteia, Paula distingea vag o casă mare, lungă, pe două niveluri, ce părea 
foarte veche şi avea un acoperiş cu mansardă. Refugiul lui Volkanian. Tweed arătă 
spre dreapta. j 

- Hook-Nose Tor. Înalt de cinci sute patruzeci de metri. 

Panorama văzută din vîrf trebuie să fie magnifică. 

„Ei bine, poți să urci asta", îşi spuse Paula. Nu-i plăcea. 

Uitîndu-se în jur de-a lungul întinderilor nesfirşite ale ținutului mlaştinilor, 
rostogolindu-se, coborînd, apoi ridicîndu-se din nou, Paula începu să tremure. 

Cu cît mergeau mai departe, cu atît Dartmoor li se părea că se închide în jurul 
lor. Nici nu-şi putea scoate din minte imaginea scheletului, fotografia sărmanului om 
de la marginea drumeagului. Era aproape sigură că era bărbat. 

Abbey Grange era construit din granit şi probabil se folosiseră o parte din 
zidurile iniţiale ale mănăstirii. Lumini străluceau dincolo de ferestrele chituite cu 
plumb. Un şir alb de trepte ducea pînă la o terasă, care se întindea pe toată lungimea 
conacului. Din cîte se putea vedea, conacul era bine întreţinut şi deasupra lor, în capul 
scărilor, se vedeau, pe fiecare parte, vase cu arbuşti pereni sub formă de semne de 
exclamaţie. 

Michael urcase în fugă scările şi bătea cu un inel de fier la uşa masivă de la 
intrare. Tweed alergă după el, cu Paula alături. 

De jos, Paula văzuse în stînga conacului silueta înaltă a unei clopotniţe de 
biserică. Uşa masivă se deschise. 

Incadrată de strălucirea luminilor aruncate de lămpile vechi de pe perete, se 
afla silueta înaltă a unui tînăr. Avea părul negru îngrijit şi zimbea. Paulei îi plăcu la 
prima vedere. Zimbetul dispăru şi fu înlocuit cu o expresie de uimire. 

- Michael, exclamă el, ce naiba s-a întîmplat cu tine?! De data asta ai fost plecat 
mai bine de trei luni. 


Tweed rămase țintuit locului. Cercetă cu atenţie holul spaţios cu tavan din bîrne 
de stejar şi acoperit cu mochetă. Michael merse drept pe lîngă bărbatul care 
deschisese uşa şi se îndreptă spre o scară lată şi dreaptă cu trepte de lemn, care urca 
la etaj. 

La baza scărilor, Michael se opri. Işi sprijini mîna dreaptă pe partea de sus a 
unui montant de lemn sculptat în formă de cap de bărbat. După ce stătu nemişcat un 


8 Piscul nasului coroiat (n.tr.) 

timp, o luă pe scări, ajunse sus, făcu la dreapta şi dispăru. Auziră un zgomot de cheie 
întoarsă în broască, scîrţiitul unei uşi deschizîndu-se, închizîndu-se şi în cele din urmă 
încuindu-se la loc. Bărbatul mai tînăr - care arăta mai tînăr decît Michael - ridică din 
umeri, zimbind. 

- S-a dus direct în dormitorul lui şi s-a încuiat pe dinăuntru. Intotdeauna se 
încuie înăuntru. Niciodată nu mi-a adresat vreun cuvînt. Se uită la Paula. Scuzaţi-mă. 
Intraţi amîndoi. Asta da surpriză. Să vă iau hainele. 

În timp ce Paula schiţă un gest să-şi dea jos paltonul, el veni în spatele ei şi i-l 
luă. Paula se aştepta s-o atingă cu mîinile - era un truc folosit atît de des de bărbaţi. 
Dar mîinile n-o atinseră. 

Apoi luă paltonul lui Tweed şi puse amîndouă hainele într-un şifonier. 

- Mă tem că deranjăm... începu Tweed. 

- Deloc. Mă numesc Larry Voles. Poate îmi veţi spune ceva despre Michael, dacă 
doriţi. 

- Am putea vorbi într-un loc mai liniştit? 

- In biroul meu. Vă este foame? Sînt sigur că da. Doamnei cel puţin cred că îi 
este. Un alt zîmbet binevoitor. Aţi picat la ţanc pentru o cină tîrzie. 

O uşă în dreapta holului se deschise. Işi făcu apariţia o femeie scundă, bine 
făcută, cu o expresie dură. Era aproape grasă, dar se ghicea forţa în braţele dezgolite 
ce flancau, de-o parte şi de alta, şorţul de bucătărie. Femeia arunca priviri furioase. 

- Pregătesc cina, mormăi ea. Mai pun încă trei tacîmuri la masă? 

- Da, doamnă Brogan, răspunse Larry vesel. Cred că s-a nimerit la fix. 

- S-ar putea spune şi-aşa, mormăi ea din nou. 

Expresia ei era ostilă. „Probabil aşa e întotdeauna", îşi spuse Paula. Părul ei era 
grizonat, lung şi bogat, legat la spate cu o fundă neagră. Ochii îi avea mici şi 
pătrunzători, iar nasul, agresiv. Gura cu buze subţiri dădea la iveală nişte dinţi mici şi 
ascuţiţi. Avea miini mari şi pe sub şorţ purta o fustă neagră ce acoperea nişte picioare 
mari şi puternice cu ciorapi negri. Plecă, închizînd uşa cu zgomot. 

- Pe aici, îi invită Larry, deschizind o uşă pe stînga ce dădea într-un birou 
confortabil în care ardea un foc de lemne. j 

- Ar fi trebuit să ne prezentăm, spuse Tweed. li arătă lui Larry legitimaţia. Mă 
numesc Tweed. Ea e Paula Grey, omul meu de încredere. 

- Aş fi putut ghici asta. Emană competenţă. Aşadar, ce doriţi să beţi? Trebuie să 
fie urit de tot prin mlaştini. Vă ţin companie. 

- Vă mulţumim, domnule Voles... începu Paula. 

- Larry, vă rog. Aşadar, care e băutura dumneavoastră preferată? 

- Gin tonic pentru mine. 

- Cred că mi-ar prinde bine un coniac sec, se hotărî Tweed. 

Larry îi făcu semn Paulei să se aşeze într-un fotoliu confortabil lîngă foc, cu faţa 
spre Tweed. Paula îl studie pe Larry în timp ce acesta pregătea băuturile dintr-un bar 
amplasat pe perete. 

„Trebuie să aibă în jur de treizeci de ani", se hotărî ea. Bine făcut, dar subţire, 
avea în jur de un metru optzeci. Mişcările îi erau agile, iar chipul avea o culoare 
sănătoasă. Avea o frunte înaltă, ochi albaştri uluitori şi un nas proeminent bine 
proporţionat. 

Gura şi maxilarul îi erau puternice fără a sugera agresivitate. Le oferi băuturile, 
oprind pentru el un scotch tare şi sec, îşi trase un scaun şi se aşeză între ei. 

- Mai bine v-aş spune despre Michael, începu Tweed. 

Povesti cum un poliţist îl găsise aşezat pe treptele unei clădiri de pe Whitehall. 
Nu menţionă ce spusese în timpul interogatoriului de la Scotland Yard. Larry îşi aprinse 
o ţigară, ascultă fără întrerupere în timp ce Tweed continua să explice de ce Michael 
fusese transferat în grija unui important psihiatru. li spuse diagnosticul dat de doamna 
Ashton şi povesti că după două săptămîni ea îl mutase la o clinică din apropiere, 
dîndu-şi seama că nu îi mai putea fi de ajutor. Trecu repede la plecarea bruscă a lui 
Michael, cum acesta, din proprie voinţă, urcase în maşina lui Tweed, îi arătase drumul 

pînă la Post Lacey, apoi îi condusese pînă la Abbey Grange. Omise, de asemenea, 
descoperirea scheletului ascuns în omul de zăpadă. 

- Cam asta e, conchise Tweed, sorbind din coniac. 

- Amnezia asta, amnezia asta totală de care suferă. Explicaţi-mi, vă rog, din nou 
ce înseamnă, ceru Larry calm. 

- Înseamnă că în prezent nu îşi mai aminteşte nimic. Cum îl cheamă, cine este, 
şi de aceea, presupun, nu vorbeşte. 

- Spuneaţi că poliţia de la Scotland Yard l-a poreclit Michael, numele lui 
adevărat. Mi se pare foarte ciudat. 

- Lumea e plină de coincidenţe ciudate. Cred că s-au gîndit că seamănă cu un 
Michael, sugeră Tweed nonşalant. 

- Mai e ceva ce nu înţeleg. Dacă şi-a pierdut complet memoria, cum de a fost în 
stare să vă conducă tot drumul pînă aici de la Londra? E un traseu complicat. 

- Aşa e. A mai mers pe traseul ăsta înainte? 

- De nenumărate ori. Pentru a merge la fabrica Gantia de lîngă Basingstoke sau 
la sediul administrativ. Biroul lui e în City. 

- Asta-i probabil explicaţia, răspunse Tweed binevoitor. Singurul lucru care îi 
este familiar, pe care şi l-a amintit, este un drum pe care a mers foarte des. Inclusiv 
mersul pe drumeagul de la Post Lacey pînă aici. Cum ajungea la serviciu? 

- li plăcea să meargă pe drumeagul ăla pentru a face mişcare înainte de a-şi 
începe ziua de lucru, care însemna o presiune enormă. Işi lăsa maşina la bătrînul care 
deţine barul Little Tor. 

- Pare a fi plauzibil, îi explică astfel acţiunile, în ciuda amneziei. 

- Sînt totuşi uluit. Poate după cină, am putea reveni aici pentru a vă pune mai 
multe întrebări. 

- Desigur. Spuneaţi că Michael are o slujbă de mare responsabilitate, îmi puteţi 
spune în ce consta aceasta? 

- Este unul dintre cei trei directori internaţionali de vînzări de la Gantia. E de 
departe cel mai strălucit şi mai de succes. 

Călătoreşte mult în străinătate pe perioade destul de lungi. Nu auzim nimic de 
el pînă cînd nu se întoarce cu o grămadă de comenzi noi. li place să ne ia prin 
surprindere, să ţină lucrurile pentru sine. Le ascunde chiar şi de mine. Eu sînt 
directorul general al fabricii. 

Se auzi o bătaie puternică în uşă. Auziră clar vocea doamnei Brogan mormăind: 

- Cina e gata. Il chem şi pe Michael. 

- Ar fi interesant de văzut dacă o să coboare, spuse Paula, vorbind pentru prima 
oară. 

Larry bău restul de scotch dintr-o singură înghiţitură. 

- Aveam nevoie de asta. Unchiul o să fie şocat cînd o să se întoarcă. 

- Unchiul? întrebă Tweed. 

- Drago Volkanian. Eu mi-am schimbat numele oficial în Voles. Cînd faci afaceri 
în Marea Britanie nu prea te ajută să ai un nume ca Volkanian. Oricum, deşi fratele lui 
Drago era armean, mama mea era englezoaică. Zîmbi. Cred că semăn cu ea. 

Michael e fratele meu mai mic. Nu prea pare în acest moment, cu paloarea 
aceea îngrozitoare. 

- Cred că doamna Ashton, primul său psihiatru, a cerut să fie examinat de un 
medic, spuse Tweed cu dezinvoltură, inventînd. 

Era sigur că ea ar fi luat această măsură de precauţie. 

- Doar nu Bella Ashton, psihiatrul? 

- Ba da. O cunoaşteţi, deci? 

- Vag. Intâlnesc atît de mulţi oameni. Se ridică. Dacă nu vă deranjează, cred că 
ar trebui să mergem în sufragerie înainte ca doamna Brogan să spargă uşa. 

Intrară într-o sufragerie lungă, imensă, lambrisată. Din nou, lumina se răspîndea 
de la felinare vechi suspendate de pereţi, aruncînd o strălucire caldă. pe peretele din 
spate, în interiorul unei imense grote boltite, sfiriia un foc de lemne. Doamna Brogan 

stătea cu mîinile în şolduri, examinîndu-i. Larry îşi însoţi oaspeţii la locurile lor, apoi 
trecu lîngă menajeră. Paula era îndeajuns de aproape pentru a le auzi conversaţia. 

- Brogan, Michael şi-a pierdut memoria. Nu vrea să spună nici o vorbă nimănui. 

- Ştiu, zîmbi batjocoritor doamna Brogan. Şi-a lăsat-o la birou. 

- Ascultă-mă! Larry deveni dur şi o apucă de braţ. Vorbesc serios. N-ai să 
vorbeşti cu el acum, înţelegi? 

- Dacă spui tu, scrişni ea. Cu cealaltă mînă i-o apucă pe a lui şi se eliberă. Ştii că 
nu suport să mă atingă careva, aşa că ţine-ţi mîinile acasă. Se uită la Paula şi îi făcu 
semn cu ochiul. Michael face mofturi. Băiat prostuţ. Impinse uşa bucătăriei şi dispăru 
în spatele ei. 

Paula era uimită. Expresia femeii cînd închisese ochiul fusese veninoasă, frizind 
răutatea. O străfulgera gîndul că menajerei nu-i plăceau bărbaţii. 

Se aşezaseră cu toţii cînd doamna Brogan îşi făcu din nou apariţia. Se repezi cu 
o viteză surprinzătoare spre singurul loc rămas liber. „Al lui Michael", presupuse Paula. 
Mută tacîmurile de la stînga la dreapta şi de la dreapta la stînga. Din nou, îi făcu cu 
ochiul Paulei, care îşi plecă privirea. „Oare Michael ar observa că totul era pus invers?" 
Acesta intră în aceeaşi clipă, îmbrăcat cu costumul elegant. Paula aproape că îşi ţinu 
respiraţia cînd doamna Brogan reapăru, ducînd o tavă enormă cu farfurii de supă. 

Michael se uită fix spre locul său. Fără nici o ezitare, mută din nou tacîmurile în 
poziţia corectă. 

- Supă de ciuperci, anunţă doamna Brogan în timp ce servea cîte o farfurie 
fiecăruia. Cui nu-i place să nu măniînce. Să aştepte felul principal. N-am chef de 
ceremonie aici. 

Michael aşteptă pînă cînd fu servită toată lumea şi Paula îşi ridică lingura, după 
care trecu la treabă, sorbind rapid lingură după lingură. Intre acestea, luă dintr-un coş 
două felii de piine făcută în casă, le rupse în bucățele şi le mîncă rapid, întinzîndu-se 
apoi să mai ia două felii. Işi termină supa înaintea tuturor. „Porcul ăla de Saxon, se 
vede că nu l-a hrănit foarte bine", se gîndi Paula. 

Doamna Brogan apăru cu un recipient mare cu şi mai multă supă. Stătu în 
spatele lui Michael şi aşteptă. Răbdarea îi fu de scurtă durată. 

- Mai vrei o porţie? Michael rămase tăcut şi nemişcat. Of, bine, începu doamna 
Brogan. Făr' pic de maniere... 

- Da! se răsti Larry. Ar mai dori o porţie. Ai uitat ce ţi-am spus mai devreme? 
Glasul îi era tăios. 

Menajera reumplu farfuria lui Michael. Se uită peste masă, la Paula, cu gura 
strimbată într-un zîmbet batjocoritor. „Unii oameni nu au maniere", părea să spună din 
ochi. Paula îşi întoarse privirea. Larry trebuia să-i zică vreo cîteva. Din nou, Michael îşi 
devoră supa cu şi mai multă piine. 

- Avem plăcintă cu carne, strigă doamna Brogan prin uşa deschisă a bucătăriei. 
Şi cu verdeţuri. Cui nu-i place să aştepte desertul. 

- Spuneaţi că sînteţi fraţi, observă Tweed, adresîndu-i-se lui Larry. Dar ziceai 
ceva de un unchi. Părinţii dumneavoastră locuiesc în vecinătate? 

- Din păcate, nu. Ei nu mai trăiesc. Le-a venit ideea să călătorească în Armenia 
să descopere rădăcinile neamului Volkanian. 

Unchiul meu a făcut tot ce i-a stat în putinţă să-i oprească, sfirşind prin a urla la 
ei că e prea periculos. Trebuiau să treacă prin Turcia. N-au vrut să asculte, şi în afara 
Istanbulului au fost atacați de turci şi măcelăriți. Asta s-a întîmplat cam cu cinci ani în 
urmă. Zîmbi strimb. De aceea nu prea ne sînt nouă dragi turcii. 

Paula se uită la Michael să vadă dacă povestea îl emoţionase. 

Bănui că nu. Acesta se uita fix la ca cu aceeaşi privire goală şi sticloasă în ochi. 
Paula avea senzaţia inconfortabilă că se uita prin ea la peretele din spate. 

La sfîrşitul mesei, Paula se ridică şi începu să strîngă farfuriile pentru a le duce 
în bucătărie. Poate că doamna Brogan ar reacţiona pozitiv la puţin ajutor. 

- Nu-i o idee bună, o avertiză Larry. Bucătăria este locul cel mai sfînt din lume. 

- Vom vedea... 

Luă o tavă de pe un bufet şi o umplu cu farfurii. Se folosi de umăr pentru a 
deschide uşa batantă dinspre bucătărie. Odată înăuntru, uşa se închise în spatele ei şi 
rămase singură cu menajera. Punînd tava pe o chiuvetă de metal, se sprijini de 
aceasta, cu braţele încrucişate, simțindu-se mai sigură cu spatele lipit de ceva. 

- O, Doamne. Doamna Brogan se uita la ea uimită. Sînteţi primul musafir care 
mi-a dat vreodată o mînă de ajutor. 

- Mă mir. 

- Asta ar fi un bun moment să vă previn. Femeia se apropie de ea. Despre cult. 

- Cult? Paulei începu să i se facă pielea de găină. 

- Is sute de ani de cînd a început, se spune. Un neam ascuns, asta îs. Ţin 
ritualuri la miezul nopţii. Bagă spaima-n tine. Fac sacrificii pentru nu'ş ce zeu de-i spun 
Wrangel. Se folosesc de biserică, nu glumesc, sacrifică pă vreunul, apoi îl mănîncă. 

- Vreţi să spuneţi, canibalism? întrebă Paula cu glas scăzut. 

O viziune îi trecu prin minte. Scheletul cu rămăşiţele de carne îngheţată mai jos 
de umăr. Işi reveni imediat - imaginaţia i-o lua razna. Doamna Brogan încuviinţă din 
cap ca răspuns la întrebarea ei. Se apropie, şoptind cu vocea ei guturală: 

- Reverendul Stenhouse Darkfield, vicarul, se mînie dacă îi zici ceva de cult. 
Bănuiala mea-i că şi el îi amestecat în asta. 

- De cînd e vicar? 

- De ani de zile. Era aici cînd am venit io - acu' doi ani. La oamenii de prin partea 
asta a lumii li se spune despre cult de mici. Aşa s-a transmis din moşi strămoşi, cred 
io. Alţii trăieşte pe-aici şi habar n-are ce se-ntîmplă. Credeam c-ar trebui să ştiţi. 

Buzele îi erau umede acum, şi îşi ţinea ochii pătrunzători pe jumătate închişi. 
Paulei i se păru prefăcută, iar în ochii ei vedea chiar o urmă de răutate. Doamna 
Brogan se întoarse şi trecu cu privirea peste vraful uriaş de farfurii murdare. Incepu să 
bombăne. 

- Is încă şi mai multe în sufragerie. Nu, e destul cît aţi făcut. 

E timpul să vină Tarvin. In timp ce vorbea, o uşă închisă din capătul celălalt al 
bucătăriei începu să se deschidă foarte încet. Işi făcu apariţia un bărbat. 

- lată-l, spuse doamna Brogan. Tarvin, e vremea să strîngi vasele. Adu-le din 
sufragerie. N-o să folosim maşina de spălat vase pentru mizeria asta. O să le spălăm 
de mînă. 

Paula se uită lung. Nu se putea abţine. Tarvin era de înălţime medie; dolofan 
sub haina albă pe care o purta. Avea un cap mare, pleoape grele pe jumătate închise 
asupra ochilor de broască, un nas de boxer şi un maxilar prelungit şi rotund. Se mişca 
încet, aproape ca un robot. Infăţişarea lui i se păru neplăcută Paulei, care simţi un 
impuls să iasă cît mai repede din bucătărie, ceea ce nu-i stătea în fire. 

- Am să plec acum... 

Se simţi uşurată să iasă din atmosfera aceea. Ce anume în legătură cu Tarvin o 
deranja? Singura persoană rămasă în sufragerie era Larry, care se ridicase cu un 
zîmbet cald. 

- Ceilalţi s-au dus în biroul meu. M-am gîndit să te aştept. Am impresia că ceva 
te-a deranjat. Doamna Brogan? 

- Nu, Tarvin! rosti ea impulsiv, regretînd imediat ceea ce spusese. 

- Eun tip bizar. A 

Îşi puse braţul în jurul umerilor ei în timp ce ieşiră pe hol şi o opri. Işi aprinse o 
ţigară scoasă dintr-o tabacheră de argint. li oferi şi ei una. Ea dădu din cap că nu. 

- Avem o problemă aici, explică el. Personalul. E foarte dificil dacă nu chiar 
imposibil să găsim persoane care să rămînă la noi. De aceea doamna Brogan e atit de 
importantă. E capabilă, conduce întreaga casă şi e o bună bucătăreasă. 

- E excelentă. Trebuia să-i fi spus asta, dar a intervenit ceva şi am fost distrasă, 
observă Paula. 

- Tot aduce citeva fete de pe-aici, adesea din Post Lacey. 

Rezistă cîteva luni, apoi fug la Exeter. În drum spre Londra, bănuiesc. 

- Se simt izolate, sugeră Paula. , 

- Exact. De aceea am lăsat-o pe doamna B. să-l aducă pe Tarvin. Il găsesc bizar; 
nu-mi place de el. Parcă-i dintr-un film de groază. Dar nu pot să risc s-o supăr pe 
doamna Brogan. li place Tarvin, se înțelege bine cu el, oricum. Ceea ce e mai mult 
decît fac eu. Apoi mai sînt şi vreo două fete de pe-aici. Asta-i seara lor liberă. N-o să 
reziste. Gata, destulă vorbărie pe tema asta. Hai să mergem la ceilalți. 

Paula avu un şoc. Tweed stătea cocoţat într-un colț retras, dincolo de şemineu. 
Larry îi şopti Paulei că Tweed dorea să-i vorbească lui între patru ochi, iar Michael 
urcase iarăşi în camera lui. Şocul era o blondă splendidă, naturală, care veni în fugă 
spre Paula după ce sărise de pe locul ei de lîngă şemineu. 

- Să mă prezint. Larry nu vrea s-o facă. Eu sînt Lucinda, sora lui. Am stat de 
vorbă cu şeful dumitale. Ei bine, e unul dintre cei mai remarcabili oameni pe care i-am 
întîlnit. Vino să şezi cu mine lîngă foc. Gata, acum stăm confortabil. Prefer bărbaţii mai 
în vîrstă - tinerii din ziua de azi au o singură idee în cap atunci cînd întîlnesc o femeie 
şi nici un pic de inteligenţă. Pot să-ţi spun Paula? Domnul Tweed mi-a vorbit despre 
dumneata. O, Dumnezeule! lar vine omul acela îngrozitor cu cafeaua. 

Tarvin se apropia de ei cu o tavă cu ceşti şi o cafetieră de argint. Se deplasa 
încet în haina lui albă, cu un prosop imaculat împăturit pe braţ. Inainta spre ei, cu ochii 
plecaţi, calculat. Paula găsi deranjant felul lui de a merge - semăna cu un animal care 
dădea tîrcoale. 

- Eu o vreau neagră, te rog, spuse Paula înainte ca acesta să apuce să 
vorbească. 

- Şi eu, interveni Lucinda cu glasul ei cristalin. î 

În timp ce turna cafeaua, ochii lui Tarvin se fixară pe chipul Paulei. Îi aruncă o 
privire rece şi pătrunzătoare de parcă se holba la un zid de cărămidă, cîntărind-o din 
ochi pentru vreun scop oarecare. Lucinda scoase la iveală o tabacheră de aur, vîri o 
ţigară într-un portţigaret lung şi negru şi o aprinse cu o brichetă încrustată cu pietre 
preţioase, evitînd să-i arunce vreo privire lui Tarvin. 

- Omul ăsta mi se pare înspăimântător, spuse ea cînd rămaseră din nou singuri. 
De fapt, mi se pare că întreg personalul de aici e foarte ciudat. l-am cerut lui Larry să-l 
schimbe, dar el dă pur şi simplu din umeri şi spune că problema servitorilor nu-l 
pliveşte. 

În timp ce-şi sorbea cafeaua, Paula o studie pe Lucinda. 

Avea vreo treizeci de ani şi o siluetă frumoasă, pusă în valoare de rochia de 
seară aurie mulată pe corp şi de cureaua albă din jurul taliei subţiri. Ochii ei erau de 
culoarea unui lapislăzuli, ceea ce îi dădea un aer şi mai frapant. Dar cel mai mult o 
intriga energia ei. 

- Nici mie nu-mi place Tarvin, comentă Paula. Aşadar, şi tu locuieşti aici? 

- Dumnezeule, nu. Am un apartament lîngă Baker Street. Se lăsă pe spate şi 
personalitatea i se schimbă radical. Işi ţinea gitul drept, iar expresia îi deveni serioasă. 
Am o slujbă la fabrica Gantia de lîngă Basingstokc. Sînt directorul pe probleme de 
securitate. Asta-i doar o vizită fulger. 

Paula îşi dădu seama că o judecase greşit pe Lucinda. 

Crezîind că vorbeşte cu o fetiţă de bani gata al cărei interes principal era 
probabil un program nesfîrşit de nopţi de petrecere, avea de fapt în faţă o femeie 
extraordinară care nu tolera nici o prostie. 

- Sînt impresionată, spuse Paula. 

- Nu, eşti surprinsă. Credeai că sînt o pipiţă. Ei bine, îmi place să mă distrez din 
cînd în cînd, dar slujba mea e pe primul loc. Drago, adică unchiul, a rîs cu gura pînă la 
urechi cînd mi-am depus candidatura pentru postul care devenise vacant. Aşa că i-am 
spus că am muncit pe rupte un an de zile la antrenament la Medford. După cum sînt 
sigură că ştii, Paula, Medford este cea mai mare agenţie de pază din Londra. Am 
prezentat o scrisoare de recomandare elogioasă din partea directorului, i-am vîrît-o 
sub nas lui Drago şi i-am spus: „Citeşte atunci asta - şi nu sînt genul de persoană care 

apreciază ridicolul". Mai pe scurt, m-a angajat pentru o perioadă de probă de şase luni. 
Asta a fost acum doi ani. 

- Bravo ţie. Am avut impresia că Drago este o persoană destul de copleşitoare. 

- Este. Dacă îl laşi. Eu nu-l las. 

Tweed, care vorbise cu Larry în colţul acela retras, îşi făcu apariţia. Puse o mînă 
pe umărul gol al Lucindei. Ea ridică privirea şi zimbi. 

- Da? 

- Am făcut schimb de cărţi de vizită pentru a şti cum să dăm unul de celălalt. 
Asta de îndată ce voi putea, după ce mă întorc la Londra. 

- Aşa să faci, răspunse Lucinda brusc. 

- Cred că Paula ar trebui să meargă la culcare. A avut o zi destul de neobişnuită. 
La revedere, Lucinda. 

Larry veni să spună noapte bună. 

- Aveţi fiecare cîte o cameră în faţă cu vederea spre mlaştină. Domnul Tweed 
are numerele. Somn uşor. 

- Larry acceptă faptul că Michael are amnezie? întrebă Paula în timp ce mergeau 
amîndoi pe culoarul pustiu. Şi Lucinda ştie? 

- Aşteaptă pînă ajungem sus. Larry a insistat să rămînem aici peste noapte. 

- Şi ce ai de gînd... cu Lucinda? Sau n-ar trebui să întreb? 

- Aşteaptă să ajungem în cameră. Sînt foarte îngrijorat în legătură cu toată 
povestea asta din Dartmoor. 


Ajunşi în capul scărilor, o luară la dreapta, după cum îi spusese Larry lui Tweed. 
Culoarul lat era lung, slab luminat de cîteva felinare atîrnate pe pereţi. O atmosferă 
lugubră. Tweed îi dădu Paulei o cheie mare, ţinînd o alta în cealaltă mînă. 

- Stăm în camerele 16 şi 17. Unul lîngă celălalt. Mă bucur că ambele camere dau 
spre mlaştină. Putem vedea ce se întîmplă. 

- E cam rece aici sus. 

Cînd ajunseră la uşa de la camera Paulei, o uşă din lemn solidă cu cuie de fier, 
aceasta se deschise şi doamna Brogan ieşi. 

Expresia ei era absentă cînd li se adresă. 

- Am pus sticle cu apă fierbinte în amîndouă camerele. Nu vrea deloc să bage 
căldură aici sus. Vrea să păstreze aerul de mănăstire veche. Dumnezeu ştie de ce. 

Se îndepărtă pe hol, dădu colţul la stînga şi dispăru. Tweed făcu un semn cu 
mîna spre stînga. 

- Mai este o aripă care iese în afară - aşa cum era acum sute de ani. Camerele 
servitorilor. 

- Îţi dai seama, spuse Paula de îndată ce intrară, va trebui să dormim în ce avem 
pe noi. Ne-am lăsat valizele în maşină. Nu. Uite! Valiza mea e la piciorul patului ăluia 
enorm. Cum a ajuns aici? 

Tweed închise uşa. 

- Cînd am discutat între patru ochi cu Larry, el mi-a spus că am putea sta aici în 
noaptea asta - sau chiar şi mai mult dacă vrem. l-am spus că ne-am lăsat valizele în 
maşină la Post Lacey. A zis că o să-l trimită pe Tarvin pe motocicletă să le aducă, aşa 
că i-am dat cu împrumut cheia de la maşină. Sînt îndeajuns de uşoare, aşa că a fost în 
stare să le ducă. 

- Asta înseamnă că Tarvin a văzut scheletul. 

- Nu neapărat. S-a concentrat să-şi ţină motocicleta pe drumul ăla dificil. Şi i-am 
spus lui Larry despre schelet şi că va veni o echipă de poliţie de la Londra cu 
elicopterul cîndva în timpul nopţii. La sugestia mea, mi-a promis că nu va spune 
nimănui acest lucru. N-avea nici un sens să las să se afle din zvonuri pînă cînd 
Buchanan şi Saafeld nu îndepărtează rămăşiţele. 

- Cum a reacţionat Larry la veste? întrebă ea calm. 

- A fost şocat. Dar şi-a revenit rapid. Se controlează bine. 

M-a întrebat dacă era vorba de un bărbat sau de o femeie. l-am spus că nu ştiu. 
Se afla într-un stadiu prea avansat de descompunere. 

- O să sting lumina. Mlaştina trebuie să se vadă grozav de la ferestrele astea 
stranii. 

Straniu era cuvîntul. Ferestrele erau curbate spre interior ca bolțile iniţiale ale 
mănăstirii. Tweed stătu în spatele ei în timp ce ea trase o draperie. În lumina lunii, 
priveliştea îţi tăia respiraţia. 

O întindere imensă de mlaştini întunecate rostogolindu-se ca valurile unei mări 
îngheţate. Paula scoase un monocular din geanta de umăr şi îl fixă asupra mlaştinii. 

- Scheletul a căzut pe spate. li văd craniul. li întinse monocularul. Urmăreşte 
drumeagul. 

- Gata, îl văd. Probabil că din cauza mişcărilor terenului. Din fericire, eşarfa ta se 
vede clar. Elicopterul va aduce un proiector. 

Tweed întinse mîna către un alt întrerupător de pe perete şi aprinse lămpile cu 
lumină slabă în timp ce trase din nou draperia. Paula se aşeză pe un scaun tapiţat. Era 
obosită şi trebuia să se forţeze să vorbească clar. li spuse despre întîlnirea cu doamna 
Brogan din bucătărie. Povestea menajerei despre cultul care se punea în practică 
acolo. li povesti despre canibalism. 

Tweed zimbi. 

- Eu aş uita de asta în locul tău. Atît în Devon, cît şi în Cornwall există familii 
vechi care au trăit în locurile astea de generaţii întregi. Ele transmit mai departe 
legende vechi de secole. Ca să nu mai vorbim că sînt şi unele cazuri de căsătorii 
mixte. Cred că mai bine ai dormi puţin. Dar cînd am să ajung în camera mea, am să 
încerc un experiment. Luă bastonul pe care i-l dăduse Alf Garner şi şi-l atîrnă de braţ. 
Pe peretele lambrisat, bătu un semnal. Voi repeta asta cînd am să ajung în camera 
mea pe peretele de legătură. Dacă o să-l auzi, repetă-mi-l şi tu. Ca să ştii că putem 
comunica. 

- Am adus şi două pene de cauciuc, spuse Paula. O să le prind sub uşă... 

După ce plecă Tweed, Paula îşi scoase bocancii. Cînd sosiseră, urmase exemplul 
lui Tweed, curăţindu-le cu grijă pe un grătar vechi de fier de pe terasă. Apoi se 
îndreptă către zidul alăturat şi auzi limpede semnalul convenit. Uşurată, repetă 
semnalul cu tocul bocancului. Se auzi o lovitură uşoară de cealaltă parte. 

Tweed o auzise. 

Prăbuşindu-se de oboseală, viri penele sub uşa care dădea în hol. Apoi se 
strădui să-şi revină, pornind să exploreze, deschizînd o altă uşă. Rămase surprinsă să 
descopere o imensă baie modernă cu toaletă. Deschizînd o uşă grea de sticlă, aruncă 
o privire spre duş. Ar fi dat orice să facă un duş, dar cădea din picioare. 

Se spălă în lavaboul de marmură, apoi se spălă pe dinţi, întorcîndu-se în 
dormitor, se uită la patul uriaş şi înalt. „Am nevoie de o scară ca să mă urc în el", îşi 
spuse. 

Tîrîndu-se pînă în pat, trase plapuma de puf şi cearşafurile. 

O sticlă mare de cauciuc plină cu apă fierbinte emana căldură. 

O testă cu un deget. Frigea. O rostogoli uşor pînă la piciorul patului, îşi scoase 
hainele, le împături şi le aşeză pe un scaun lîngă pat. Extenuată, întinse mîna spre un 
cordon ce atîrna de întrerupător şi trase. In cameră se făcu întuneric beznă. Capul i se 
prăbuşi pe perna moale şi căzu într-un somn adînc. 

Se afla în mlaştina rece ca gheaţa unde fusese descoperit craniul. O siluetă 
ciudată stătea aplecată asupra craniului, cu capul acoperit de o glugă. 

Coşmarul se adînci. Silueta cu glugă mînuia marginea zimţată a unei lame 
uriaşe de cuţit, ciopîrţind bucăţi de carne de pe o parte a craniului. Paula deschise 
gura să ţipe, dar o mînă în spatele ei o apucă de umăr. O mînă de schelet. 

Incercă să se dea înapoi. Picioarele nu i se mişcau, de parcă s-ar fi împotmolit în 
mlaştină. Dîre de ceaţă albă îi pluteau peste faţă. Silueta cu glugă îşi încetase oribila 
lucrare asupra craniului. 

Acum se întorcea încet spre ea. Îşi aminti vag ceva despre gitul scheletului care 
fusese tăiat pînă la şira spinării. Tot nu putea să vadă faţa siluetei. 

Auzi ceva asemănător sunetului unei păsări monstruoase care plana deasupra 
ei, bătînd din aripi. Silueta din spatele ei se uita în jur s-o vadă. Era faţa doamnei 
Brogan, de asemenea acoperită. 

Zîmbea cu răutate, arătîndu-şi dinţii mici şi ascuţiţi. Paula încercă să-şi ridice 
braţul şi să lovească în Brogan, dar îşi dădu seama că nu-l putea mişca. Deschise gura 
să ţipe. Dar nu ieşea nici un sunet. Işi aminti ce îi spusese doamna Brogan despre cult. 
Erau oare glugile „uniformele" lor de fiară? Era îngrozită de neputinţa ei. Auzi un 
zgomot surd. 

Se ridică brusc şi descoperi că se afla în pat. Apoi auzi mai multe sciîrțiituri 
furişe. De pe hol. Podeaua scîrţiise cînd ea şi Tweed se apropiaseră de dormitoare mai 
devreme. 

intinse mîna, încercînd disperată să localizeze cordonul cu care se aprindea 
lumina. Mîna i se strînse în jurul lui. Era destul de trează ca să nu tragă prea tare, să-l 
rupă. Trase de cordon şi luminile se aprinseră. Nu era nimeni în cameră. 

Se rostogoli cu grijă jos din pat. Apucă revolverul pe care îl pusese pe măsuţa 
de la capul patului şi merse în vîrful picioarelor pînă la uşă. Văzu imediat că uşa era 
deschisă cu doi-trei centimetri. Cineva încercase să intre şi se lăsase păgubaş după ce 
împinsese uşa şi aceasta se lovise de pene. Auzi mai multe scîrţiituri pe duşumelele 
din afară. Scoase penele cu piciorul şi deschise uşa cu mîna liberă. 

Tweed, complet îmbrăcat, stătea afară, uitindu-se la ea îngrijorat, îi făcu semn 
să intre. Inchise uşa în linişte. 

- Ce s-a întîmplat, Paula? Eşti palidă. 

- Am avut un coşmar. Nu contează. Ce faci? 

- A sosit poliţia cu ceva timp în urmă. Am auzit elicopterul aterizînd. Cobor să-l 
văd pe Buchanan - sînt sigur că-i acolo. Hai, treci înapoi în pat. 

- Nici nu mă gîndesc. Vin cu tine. 

In holul pustiu unde luminile erau încă aprinse, Tweed scoase cheia de la uşă de 
sub covoraş. li povesti că îl prevenise pe Larry că s-ar putea să iasă cînd avea să 
ajungă poliţia. Larry îi arătase unde era ascunsă cheia şi îi spusese combinaţia de 
taste care forma codul alarmei. 

In ciuda faptului că-şi puseseră paltoanele, pe care le luaseră din şifonierul de 
lîngă uşă, frigul îi lovi de îndată ce ajunseră pe terasă. Tweed îi dădu o lanternă 
asemănătoare celei pe care o ţinea şi el. 

- Ai foarte mare grijă să nu ieşi de pe drumeag. 

- Pare a fi multă activitate acolo jos, spuse ea pe măsură ce coborau spre 
mlaştină. 

Peste zona în care fusese descoperit scheletul fusese azvirlită o pînză uriaşă. 
Dincolo de aceasta se aflau benzi întinse de poliţie. Un elicopter Sikorsky era staționat 
pe drumeag mai aproape de Post Lacey. Era un furnicar de poliţişti acolo, şi asta se 
vedea după lanternele pe care le ţineau în mînă. 

- Buchanan a adus o echipă numeroasă, comentă Tweed. 

Se aflau îndeajuns de aproape pentru a distinge detalii, cînd Paula îl văzu pe 
Warden, asistentul lui Buchanan. Avea un bandaj mare în jurul braţului stîng. 
Buchanan, cu profesorul Saafeld, medicul legist, în urma lui, le alergă în întîmpinare. 

- Avem veşti proaste. Am mai găsit un cadavru, deci asta ar fi a doua crimă. 

- Unde e? întrebă Tweed calm. 

- În primul rînd, explică Buchanan, care purta o pelerină de poliţist, scheletul pe 
care l-aţi găsit a fost luat de ambulanţă şi dus în laboratorul profesorului Saafeld din 
Holland Park pentru a i face autopsia. 

- Ambulanţa a venit repede de la Londra. 

- Am sunat la cartierul general al poliţiei din Exeter şi am cerut să fie trimise 
două ambulanţe aici imediat. Cei din Exeter nu au fost foarte încîntaţi. Credeau că ei 
ar trebui să se ocupe de caz. Le-am spus că fusese chemat Scotland Yardul. Asta a 
lămurit lucrurile. 

Saafeld, îmbrăcat în geacă sport şi purtînd mănuşi din latex, apăru în spatele lui 
Buchanan. Avea în jur de cincizeci de ani şi o coamă bogată şi indisciplinată de păr 
alb. Era un bărbat bine făcut, de înălţime medie. Chipul bronzat avea trăsături 
ascuţite, iar ochilor nu le scăpa nimic. li zimbi Paulei. 

- Cînd am auzit că Tweed se afla aici, m-am gîndit c-ai să fii şi tu. Trebuie să fi 
avut un şoc atunci cînd aţi descoperit cadavrul. N 

- Face parte din meserie, spuse ea, zîmbindu-i la rîndul ei. Îl plăcea şi era sigură 
că sentimentul e reciproc. 

- Al doilea cadavru? îl interogă Tweed pe Buchanan. 

- Warden a dat peste el din întîmplare. Inconjura zona cu bandă. L-am prevenit 
să se uite pe unde mergea. Apoi a păşit pe nişte scînduri de lemn, care au cedat. S-a 
trezit deodată atîrnat de miini deasupra unui gol adînc. Un vechi puț de mină. De aici 
şi rana de la braţ - s-a zdrelit rău de tot de o bucată de lemn ascuţit. 

Saafeld l-a dezinfectat după ce l-am tras sus. In fundul puţului mai era un 
schelet. A 

- Aproape schelet, îl corectă Saafeld. Incă are bucăţi de carne îngheţată prinse 
de el. Vreţi să-l vedeţi? Să păşiţi pe unde păşesc şi eu. 

Părăsiră drumeagul, mergind încet de-a lungul unei cărărui înguste, cu 
lanternele luminîndu-le calea. Tweed o urma pe Paula doar la mică distanţă în spatele 
ei. Lanterna puternică a lui Saafeld lumină în adîncul puţului. Astfel, se putea vedea 
foarte clar un schelet întins pe jos, ca şi cum ar fi dormit. Numai orbitele craniului 
priveau fix spre Paula. Işi reprimă un frison. Era macabru. 

O scară telescopică era sprijinită de o latură a puţului. Pe latura îndepărtată, 
lîngă marginea hăului, se afla un lung leagăn pliat, învelit într-o pînză albă şi curată. O 
funie înfăşurată în jurul unei roţi centrale atîrna în jos în montantul improvizat. Saafeld 
arătă spre aceasta. 

- Intotdeauna iau cu mine în călătorii tot ce aş putea folosi la nevoie. Pliat, 
leagănul a încăput uşor în elicopter, ca şi scara. Am coborit acolo folosind scara. Am 
făcut fotografii, apoi am efectuat o examinare preliminară atentă. Vom folosi leagănul 
pentru a scoate afară cadavrul. Sub supravegherea mea. 

- Care sînt concluziile tale pînă acum? întrebă Tweed. 

- Eram sigur c-o să întrebi. Saafeld îi zimbi Paulei. În mod normal, după cum 
bine ştiţi amîndoi, nu comentez niciodată pînă cînd nu termin autopsia. 

- Am nevoie de ceva, insistă Tweed. Anchetez cazul ăsta. 

Nefericitul ăla de jos. Bărbat sau femeie? 

- Asta-i femeie. Cel pe care l-aţi descoperit era bărbat. Dacă ar fi să ghicesc, 
amîndoi au murit acum patru-cinci luni. Işi scoase mănuşile din latex şi Paula observă 
urme a ceea ce părea sînge uscat. Am mai multe perechi, zise el, virîndu-le într-un 
container transparent pentru probe, pe care îl îndesă într-un buzunar. 

- Ce pot să vă spun este că amîndoi au fost ucişi. Cu bestialitate. Cu un cuţit cu 
lamă zimţată, criminalul le-a tăiat gitul pînă la şira spinării, fără a-l desprinde de tot. Ar 
fi putut să fie şi o lamă cu două tăişuri. Ascuţită ca un brici pe o parte. Venind din 
spate, criminalul a tras spre el capul victimei, i-a tăiat gitul, apoi a întors cuțitul şi s-a 
folosit de marginea zimţată pentru a tăia pînă la jumătatea şirei spinării. Astfel craniul 
a rămas prins de corp. 

- Cineva cu cunoştinţe de anatomie? întrebă Tweed. 

- Nu prea cred. După ce a terminat cu uciderea victimei, s-a folosit de cuţit 
pentru a sfişia carnea, tăind bucăţi la întîmplare. 

Lumină cu lanterna interiorul puţului. Ingrămădite, într-un colţ se aflau nişte 
pungi transparente. Le vedeţi pe alea? 

- Ce-i în ele? întrebă Paula fără prea mare entuziasm. 

- Bucăţi de carne în descompunere. Dacă ar fi fost azvirlite oriunde în altă parte, 
nu ar mai fi rămas nici urmă de carne. 

- Şi atunci, de ce aici? interogă Paula. 

- Pentru că ăsta e Dartmoor. Saafeld îşi roti braţul deasupra peisajului. Aici e ca 
într-un frigider iarna - şi ultima iarnă a fost deosebit de rece. Am pus gheaţă în pungile 

alea la care vă uitaţi acum - pentru a păstra rămăşiţele pînă cînd mă întorc în Holland 
Park. 

Paula îşi dăduse seama că Buchanan stătuse tot timpul în apropierea lor. Nu se 
mişcase şi nici nu spusese vreo vorbă, ci ascultase doar. Acum puse o mînă pe braţul 
lui Tweed şi îi făcu semn să vină cu el. Paula rămase cu Saafeld, simțind că Buchanan 
voia să-i spună lui Tweed ceva ce nu voia să audă nimeni altcineva. 

- Cînd ţi-am lăsat pe cap povestea asta cu amnezia lui Michael, începu calm 
superintendentul, habar n-aveam că o să se ajungă aici. E o anchetă care s-ar putea 
să nu se sfirşească niciodată. E vorba de un maniac. 

- Poate chiar de un psihopat, replică Tweed. 

- Care-i diferenţa? 

- Ştii la fel de bine ca şi mine, Roy. Un psihopat poate să pară foarte normal 
perioade lungi de timp. Apoi e nevoie numai de o anumită stare de spirit şi de o ocazie 
pentru ca el să înceapă să omoare în dreapta şi-n stînga. 

- Ceea ce vreau să spun, Tweed, este că pot să mă interesez la Scotland Yard şi 
să predau cazul altcuiva. . 

- Nu prea cred, spuse Tweed calm. Cazul ăsta m-a prins. In plus, am informații, 
cunosc oameni din casa aia cocoţată pe creastă. Ştii a cui e? Mă gîndeam eu. A lui 
Drago Volkanian. 

- Regele armelor şi al supermarketurilor? 

- Da. Bine că mi-am amintit, trebuie să încerc să localizez uzina în care se 
fabrică armele. Probabil că e bine ascunsă. 

- Vasăzică eşti hotărît să continui cu cazul ăsta? 

- Da, sînt. Am un avantaj asupra oricărui altcuiva care ar putea prelua cazul - 
cunosc pe cineva din familie. Un om nou s-ar putea să nu fie acceptat de ei. 

- In cazul ăsta, oftă Buchanan, o să-ţi dau singurul obiect pe care l-am găsit 
asupra lui Michael cînd l-am percheziţionat pentru a încerca să aflăm cine este. Scoase 
un plic, şi din plic, o foaie de hirtie împăturită, pe care i-o înmînă lui Tweed. 

- E doar o listă cu patru nume tipărite şi, fără îndoială, toate sînt prenume. 
Presupun că ar fi o treabă cumplită să încerci să le dai de urmă. Mă întreb ce 
înseamnă, reflectă Tweed. 

- Sînt de acord, rînji Buchanan. Ai preluat cazul, aşa că asta o să fie problema ta. 
Apropo, aia-i maşina ta parcată pe drum la Post Lacey. Doar nu vrei s-o tîrîi după tine 
pînă la casa aia. O să-l pun pe Warden să vă conducă. 

- Ne-ar fi de ajutor, fu de acord Tweed. 

Warden, evident bucuros că are ocazia să părăsească mlaştina şi ororile 
descoperite acolo, îl asigură pe Tweed că braţul rănit nu-i afectase capacitatea de a 
conduce. Tweed şi Paula se aşezară pe bancheta din spatele maşinii şi se relaxară. 

Dincolo de periferia sudică a sătucului Post Lacey, Warden o făcu la dreapta, 
departe de drumul care îi adusese la Dartmoor. 

Warden se uită la Tweed prin oglinda retrovizoare. 

- Cunosc drumul cel mai rapid pînă unde doriţi să ajungeţi. 

- Foarte bine. 

Tweed închise ochii şi părea să fi adormit. Şi Paula se simţea adormită, dar se 
ridică în scaun mai tîrziu, cînd Warden întoarse maşina spre dreapta pe un drum de 
ţară. Deschise gura să spună ceva, dar se abţinu cînd Tweed îi puse un deget peste 
buze. 

Curînd începură să urce şi îşi dădu seama că traversau din nou mlaştina. 
Ajungînd la o şosea principală, Warden o traversă şi dădu într-un alt drum larg, 
mărginit de grozamă. Paula îl apucă pe Tweed de braţ şi-i şopti: 

- Tocmai a traversat şoseaua 3212. Abbey Grange nu e undeva prin apropiere? 
E cocoţat undeva la marginea şoselei. Credeam că zidul din spate al conacului e chiar 
dincolo de şosea. 

- Ai dreptate, şopti şi el. Nu spune nimic. 

Stătea drept, privind fix prin parbriz. În lumina farurilor cu fază mare, se uita la 
bălțile negre de pe drum, se încruntă şi îl strigă pe Warden, cerîndu-i să tragă pe 
dreapta. 

- Ne-ar prinde bine să ne mai dezmorţim, explică el. 

Paula îl urmă pe Tweed în timp ce acesta mergea pe drum în lumina farurilor. 
Tweed se căută prin buzunare, scoase o foaie de hirtie, se aplecă deasupra unei 
băltoace negre mai mari, trecu hiîrtia peste pată şi o mirosi. Paula nu-şi putea da 
seama ce-i atrăsese atenţia. Tweed se ridică. 

- Motorină. Acum uită-te aici. 

Dincolo de băltoacele negre, se aplecă din nou, şi Paula îşi aprinse lanterna de 
buzunar. La lumina acesteia, dincolo de locul pînă unde băteau farurile maşinii, putea 
să vadă urma unui cauciuc foarte lat. Paula îşi scoase aparatul de fotografiat, apăsînd 
pe buton de mai multe ori. Tweed merse apoi spre partea cealaltă a drumului, lîngă 
şanţul care-l mărginea. O altă urmă de cauciuc lat. Paula o fotografie în timp ce Tweed 
îşi ridică privirea. 

- N-ai cumva o ruletă la tine? 

- Ai noroc. Am o trusă de cusut în geantă. 

- Vreau să măsor distanţa dintre urmele de cauciuc. 

Măsurară distanţa dintre urme, cu Paula ţinînd de un capăt al aţei, şi Tweed de 
celălalt, Tweed se ridică şi-şi notă ceva în carneţel. 

- Un vehicul de calibru greu a luat-o pe acest drum spre Dumnezeu ştie unde, 
explică el. Ce ampatament! Sînt curios. Să vedem unde ne duce drumul ăsta. 

Întorcîndu-se la maşină, îi ceru lui Warden să meargă în continuare pe acelaşi 
drum, la o viteză medie. Ca de obicei, Warden nu puse întrebări. Continuară să 
meargă prin zona de ţară fără să vadă nici o locuinţă nicăieri. Tweed stătea acum 
foarte drept, aplecîndu-se în faţă şi privind drumul dinainte. 

Din cînd în cînd, vedea tot mai multe urme de roţi şi din ce în ce mai multe pete 
de ulei. La o intersecţie în care drumeagul se bifurca, îi ceru lui Warden să se oprească 
şi să o ia cîţiva metri pe drumul din stînga. In lumina farurilor, văzu alte urme de roţi. 

- Fă la stînga aici, te rog. 

Paula era din ce în ce mai mirată în timp ce străbăteau kilometru după 
kilometru prin cîmp deschis. Un panou indicator arăta către Bideford la dreapta. Cînd 
trecură pe lîngă el, îi şopti lui Tweed: N 

- Ne-am îndepărtat ca naiba de Abbey Grange. In curînd o să ajungem la Canalul 
Bristol. 

- Ştiu. Şi încă vedem urme de roţi din cînd în cînd. Un camion uriaş a trecut pe 
aici, spuse cu vocea scăzută. 

- Imi pare rău, zise Warden în cele din urmă, cînd coborau un drum abrupt cu 
vedere spre mare, o mare agitată strălucind în lumina lunii. Am ratat un drum undeva. 
Am ieşit cu mult de pe traseul cel bun. 

- Nu-ţi face probleme, îl asigură Tweed vesel. După experienţa noastră de la 
Dartmoor, asta e o uşurare, mă trezeşte. 

Continuă să-i dea instrucţiuni lui Warden, urmînd diîrele de ulei şi urmele de roţi. 
Apoi merseră spre est, de-a lungul coastei, cu drumul atît de aproape de mare încît 
puteau vedea valurile uriaşe izbindu-se de zid, ameninţind să inunde autostrada. 
Lăsară în urmă lumea drumeagurilor şi o luară pe o şosea asfaltată. Curînd, vederea 
de deasupra lor spre dreapta deveni spectaculoasă. 

- Ştiu zona asta de cînd mă plimbam pe-aici cu ani de zile în urmă, comentă 
Tweed. 

Faleza masivă se ridica perpendicular deasupra drumului, apoi cobora din nou. 
Paula îşi apăsă faţa de geam şi privi în sus. 

Cocoţat pe un versant, se afla un bolovan uriaş, ce părea să se mişte uşor. 
Trebuie să fi fost închipuirea ei. Tweed arătă spre el. 

- | se zice Toppling Rock*. 


 Stînca răsturnată (n.tr.) 

- Ei bine, să sperăm că nu se răstoarnă acum, spuse ea cînd Tweed îi ceru lui 
Warden să oprească maşina. Acesta făcu întocmai şi aprinse luminile de avarie. 

- Nu se va răsturna, o asigură Tweed. E aşa de mai bine de o sută de ani. 
Deasupra se poate vedea Harmer's Head. Se zice că odată cu trecerea vremii 
muntele a devenit instabil. Din nou, îmi închipui că se zice asta de vreo sută de ani. 
lnăuntrul acelei monstruozităţi, în vîrf, se află o peşteră. Am stat acolo înăuntru. 

- Bine că n-am fost şi eu, comentă ea. 

- Mergi mai departe fără viteză! ordonă Tweed. 

Warden abia se mişca. Drumul cobora, iar pe anumite porţiuni se vedea cum 
apa se retrage spre mare. Tocmai treceau pe lîngă o viroagă adîncă ce dispărea în 
munte, cînd Tweed strigă să oprească. Părea din ce în ce mai vesel. Paula se întreba 
de ce. 

Îl urmă afară din maşină, iar el se întoarse şi intră în viroaga întunecată, 
luminînd cu lanterna. Se opri brusc. 

- Ce avem noi aici? 

Fascicolul de lumină era fixat asupra unei chestii ciudate. 

Paula îşi ţinea Browning-ul 32 în mîna dreaptă. | se părea că atmosfera era 
sufocantă şi avea impresia că o să rămînă îngropaţi pentru totdeauna în viroagă. 
Tweed cerceta ceea ce găsise. 

Era ceva ca o pasarelă lungă, cu podeaua construită din scînduri solide. 
Balustrade de lemn mărgineau fiecare latură şi părea montată pe roţi groase din 
cauciuc. Mai multe perechi de roţi erau fixate de diferite porţiuni ale aşa-zisei 
pasarele. Tweed se aplecă peste margine, luminînd cu lanterna îndeaproape. Mormăi. 

- Şi e construită recent. N-am văzut nici un debarcader. Tu ai văzut? 

- Nu. Îşi vîrî din nou revolverul în buzunarul special al genţii de umăr. Apoi îşi 
scoase aparatul şi fotografie rapid obiectul din diferite unghiuri. Acum, dacă tot te-ai 
lămurit, cred c-ar trebui să ne întoarcem la maşină. 

- Hai! Nu mai e nimic de văzut aici. 

- Atunci nu mai are sens să ne uităm. 

Se întoarseră la maşină şi Warden porni iar. Mări viteza, dar nu cu nesăbuinţă. 
Traversau o porţiune în care marea tocmai udase drumul. Warden făcu una dintre 
rarele sale remarci. 

- Bine că drumul urcă din nou. Marea a inundat zona aceea de drum cit aţi fost 
plecaţi. 

In timpul urcuşului spre coastă, Paula îşi căutase harta peste tot prin maşină, 
fără succes însă. Lăsîndu-şi lanterna, întinse mîna şi dădu peste hartă. incepu s-o 
studieze cu ajutorul lanternei. 

- Harmer's Head este marcat, spuse. Pentru a ne întoarce, facem prima la 
dreapta în direcţia Bideford, apoi mergem tot înainte pe şoseaua 386, ceea ce ne va 
duce în cele din urmă aproape acasă. 

- Aţi spus tocmai la ţanc, domnişoară, răspunse Warden. 

Uitaţi panoul indicator. Imi pare rău că am dat rasol. Buchanan o să-mi sară în 
cap. O să am noroc dacă rămîn sergent. 

- Atunci, spuse Tweed binevoitor, ai să-i spui că ai urmat un traseu printr-o zonă 
sălbatică la ordinele mele exprese. Nu menţiona nimic în legătură cu ieşirea noastră 
din maşină. 

- Vă mulţumesc, domnule. Vă sînt foarte recunoscător. 

Parcară lîngă zidul înalt din spatele conacului. Paula îi arătă lui Warden pe hartă 
cum să înconjoare Dartmoor pînă cînd să ajungă din nou în Post Lacey. Bărbatul zîmbi 
- era prima dată cînd ea îi arăta că îl credea în stare să facă asta. Tweed o conduse pe 
Paula pînă la intrarea din zid, văzu că poarta era deschisă şi o luă de braţ pentru a 
merge amindoi de-a lungul zidului conacului pe marginea de iarbă. Arătă spre cărarea 
din dale pe care o evita. 


10 Capul Harmei (n.tr.) 

- Ştiind că locul este bine protejat, probabil că au pus perniţe presurizate sub 
dalele acelea. Vom intra urcînd treptele pînă pe terasă. Oficial, tocmai ne-am întors pe 
drumeagul care traversează mlaştina. 

Cînd ajunseră la piciorul scărilor, văzură că întreg parterul era luminat. Paula se 
uită la ceas: şase dimineaţa. Cînd se apropiară de uşa masivă, aceasta se deschise şi 
Larry stătea în cadrul uşii, îmbrăcat într-un capot gros şi colorat, zimbind. 

- Întârziaţi şi murdari, îi salută el cu un zîmbet larg. E cafea fierbinte în cafetieră. 
În biroul meu. 

- Mi-ar prinde bine o ceaşcă, fu de acord Paula. 

O băură în picioare, în ciuda îndemnului lui Larry să ia loc şi să se facă 
confortabili. Cînd vorbi, expresia lui îi era gravă. 

- S-au ocupat de schelet? întrebă el. 

- De primul din ele, răspunse Tweed. 

- Primul! Larry sări din scaun. Ce înseamnă asta? 

- Au mai găsit unul. O să-ţi povestesc mai tîrziu. 

- Mă duc la fabrică devreme. 

- Atunci cînd o să ne revedem. 

- Puteţi sta aici cît doriţi. Luaţi masa aici. E la alegerea voastră. 

- Vom vedea. Tweed făcu semn cu mîna. Poate că întregul Dartmoor a devenit 
un uriaş cimitir. 

- A, nu începe! Mă duc la culcare acum înainte să cad din picioare, îi replică 
Paula. 

Ken Lee Christine John 

Aşezată la masa unde lua micul dejun la Abbey Grange, Paula studia lista cu 
nume pe care i-o dăduse Tweed. Mîncă restul de ou fiert pe care i-l pregătise doamna 
Brogan. Era 11 dimineaţa cînd coborise din camera ei. Intrase în bucătărie cu 
prudenţă, scuzîndu-se pentru întîrziere. Doamna Brogan sugerase imediat un ou 
atunci cînd ea nu ceruse decit pîine prăjită, întorcîndu-se cu micul dejun în sufragerie, 
îl găsise acolo pe Tweed, gata îmbrăcat, aşezat la masă. li dăduse foaia de hîrtie cu 
cele patru nume. 

- Ce înţelegi din asta? Buchanan mi-a dat-o. Singurul obiect găsit asupra lui 
Michael cînd l-au percheziţionat la Scotland Yard. 

- E prost tipărită. Maşina de scris e una portabilă, veche, poate o Olivetti 
Lettera. E-ul sare din rînd de fiecare dată. Aşa că dacă am găsi-o vreodată - ştiu, e 
puţin probabil - ar constitui o probă. Nu sînt sigură însă la ce ne-ar folosi. E tipărită pe 
hîrtie de calitate. 

- Poţi cumpăra hîrtie de calitate de la orice papetărie bună. Nu avem cum să ne 
dăm seama de unde provine. Nici măcar nu are filigran. Va fi o treabă a naibii de 
dificilă să identificăm numele astea, dar va trebui să ne dăm osteneala. 

- Nu e nici măcar un nume de familie care să ne ajute. 

- Ceea ce ar trebui să facă această căutare şi mai interesantă, spuse el, ironic. 
Să sperăm că nu e o listă a victimelor. 

- Patru. Cred că e puţin probabil. Unde-i Michael? 

- A coborit din camera lui mai devreme, a ieşit direct pe terasă, îmbrăcat cu un 
costum albastru. Apoi a mers pe drumeag pînă la Post Lacey, uitîndu-se înainte tot 
drumul. L-am urmărit din camera mea cu monocularul. Ajuns la Post Lacey, s-a oprit, a 
făcut stînga-mprejur şi s-a întors. Avea aceeaşi alură - cu spatele drept ca un mareșal - 
cu faţa mai palidă ca oricînd, fără expresie. 

- Omul-Strigoi, spuse Paula calmă. S-a uitat la benzile alea pe care le-au lăsat 
poliţiştii în jurul zonei cu morminte? 

- Nu. Nici măcar nu părea să le fi observat. Cînd s-a întors, a urcat în cameră, a 
intrat şi a încuiat uşa. 

- Ce naiba făcea? se întrebă ea cu glas tare. 

- Bănuiala mea e că vechiul obicei de a merge la fabrică la Gantia s-a arătat din 
nou. De aici, costumul. Ajunge la Post Lacey şi nu-şi găseşte maşina. Uită ce avea de 
gînd să facă şi se întoarce. 

- Totul e bizar în partea asta a lumii. 

- Am făcut o plimbare cît timp tu te aflai pe tărîmul viselor, îi spuse Tweed. M- 
am plimbat pe şoseaua 382 dincolo de zid, spre Moretonhampstead. Acum aş vrea să 
mă duc în partea cealaltă. Vrei să vii? 

- Nu mi-ar strica puţin aer proaspăt. Stai să-mi iau paltonul din hol. 

- Şi eu aş face la fel. De cînd s-a întors Michael, ceața a acoperit aproape totul. 
Vreme de Dartmoor! 

Deschizînd poarta din zid, Tweed o luă la stînga. O avertiză pe Paula să meargă 
numai pe marginea cu iarbă. Ceaţa era deasă şi într-o maşină care venea pe drum, 
şoferul putea să nu-i vadă la timp. În acea clipă, un clopot de biserică începu să bată 
cu putere, dangătul răsunînd prin ceața care învăluia chipul Paulei. 

Ceaţa şi clopotul răsunător creau o atmosferă tulburătoare. 

- Am putea vizita biserica atunci cînd ne întoarcem, sugeră Tweed cînd trecură 
pe lîngă vechiul edificiu cu ziduri de granit. 

Clopotnița se înălța la oarecare distanţă de biserică, asemenea unui turn de 
santinelă. Mai departe, pe drumul pustiu, trecură pe lîngă un şir de căsuțe acoperite 
cu paie, cu ziduri din piatră nouă. La toate ferestrele erau trase obloanele şi fiecare 
căsuţă era lipită de căsuţa învecinată. Paula arătă înspre ele. 

- E un bloc solid de căsuțe. Asta-i o tradiţie din Devon? 

- Dacă e, atunci n-am mai întâlnit-o pînă acum. Clopotul ăla e asurzitor. 

Din nou, atmosfera era stranie. In ciuda ceţii care înăbuşea într-o oarecare 
măsură dangătul clopotului, era totuşi un zgomot tunător. Paula se uita la căsuțe, care 
nu arătau nici un semn de viaţă, cînd Tweed începu să îndepărteze cu picioarele 
nisipul care acoperea porţiunea aceea de drum. Curăţă o zonă mică sub care se afla o 
altă pată de ulei. 

- O luăm de la capăt, hotărî el. Am putea foarte bine explora mai întîi clopotniţa. 
Păcat că nu am adus nişte dopuri din vată, să ne cruţăm timpanele. 

Deschiseră o uşă veche de la baza turnului şi intrară. Paula îngheţă. Un alt 
personaj ciudat. Bărbatul care trăgea frînghia ce punea în mişcare imensul clopot aflat 
mult deasupra lor purta un pulover gros cu mînecile suflecate pînă la coate. Musculos, 
avea aproape un metru optzeci şi purta pantaloni din catifea cord. 

Părul lui alb era bogat şi neîngrijit. Faţa lungă şi slabă era osoasă, şi Paula îi 
dădu vreo şaizeci de ani. Nasul îi era coroiat, iar ochii marcați de cearcăne. Gura părea 
o capcană de şobolani, maxilarul fiind masiv şi agresiv. Il antipatiză pe loc. Bărbatul le 
aruncă o privire şi continuă să tragă din greu de frînghie. 

- Reverendul Stenhouse Darkfield? strigă Tweed. 

- Eu sînt. Am nevoie de exerciţiu. Ca să le amintesc enoriaşilor că biserica se 
află aici pentru ei, strigă bărbatul la rîndul lui. 

Stătură cîteva clipe în timp ce acesta îşi continuă treaba. Paula observă că din 
cînd în cînd se uita la ceas. Se cronometra? Tweed privi în sus spre clopotul care se 
legăna şi care părea enorm. 

- Acum trebuie să-l fi auzit, strigă el. 

- Domnul aşteaptă, zbieră Darkfield la rîndul lui. 

- Ne-am gîndit să trecem să spunem şi noi bună dimineaţa. 

- La revedere! strigă Darkfield. 

Părăsiră clopotniţa şi se îndreptară spre vechea biserică. Era o uşurare să intri 
acolo. Zidurile păreau să înăbuşe dangătul aproape de tot. Merseră pe culoarul central 
spre altar. Paula începu să strige, apoi îşi coborî glasul. 

- Nu mi-a plăcut deloc de vicar. Era ceva sinistru în legătură cu el. 

Ajunsese aproape în dreptul altarului cînd rămase ţintuită locului. Culoarea îi 
pierise din obraji şi îl apucă pe Tweed de braţ. Şi acesta se opri, urmărindu-i privirea. 
Se uitau la altar. 

În vîrful acestuia se vedea o imagine îngrozitoare: capul tăiat al unui vițel. O 
execuţie recentă. Capul se afla cu faţa spre ei, iar sîngele se scurgea pe altar, picurînd 
peste marginile sale. 

- Cultul, şopti Paula. 

- Hai să ieşim de-aici, să ne strîngem lucrurile şi să mergem pe drumeag înapoi 
la maşină! ordonă Tweed, categoric. 

Paula nu îşi împachetase niciodată lucrurile mai repede, îngrămădindu-le în 
valijoară fără să-i pese de ordine. Coborînd scara, dădu peste Tweed, care-şi căra 
propria valiză în hol. 

- N-ar trebui să ne luăm rămas-bun de la doamna Brogan? sugeră Paula. 

- Nu. Ai avut parte de destule. Acum o s-o luăm din loc. Trebuie să ieşim cît mai 
repede din locul ăsta blestemat. 

- Clopotul nu mai bate, observă ea, în timp ce înaintau grăbiţi prin ceaţă pe 
drumeag, ghidaţi de lanterna cu lumină puternică a lui Tweed. Trebuie să fi fost un 
sacrificiu monstruos. 

- Istoria asta cu cultul nu-i decît o ocupaţie a oamenilor simpli care n-au ce face, 
replică el. 

- Mă întrebam dacă reverendul Darkfield a intrat în biserică. Se poate să fie el 
cel care a tăiat capul viţelului? Pare să fie în stare să facă a.şa ceva. 

- Trebuie să ne concentrăm asupra unui caz de crimă dublă, îi spuse Tweed 
brusc, nerăbdător s-o facă să se gîndească la altceva. 

- E posibil, insistă ea, ca persoana care a făcut asta unui vițel să poată să ucidă 
oameni şi să taie bucăţi de carne din trupurile lor. 

Tweed se opri. 

- Incetează, Paula! Am auzit destule despre subiectul ăsta. Şi tu la fel. Cum ai 
dormit? Ai mai avut coşmaruri? 

- Am dormit ca un bebeluş. Ceaţa se dispersase şi se opriră în locul în care 
poliţia împrejmuise cu bandă zona blestemată. Nu pot să înţeleg cum a putut Michael 
să treacă pe aici fără să vadă. 

- Eu pot, i-o întoarse el. l-am văzut privirea cînd se întorcea. Aceiaşi ochi goi, 
aceeaşi privire fixă, uitîndu-se mereu înainte. Acum o să ne întoarcem la maşină şi o 
să mergem la Londra. Dacă eşti de acord. 

Işi reluară mersul. Paula îşi dădu seama că îl enervase pe Tweed, un eveniment 
rar în viaţa lor. Incercă să se concentreze asupra unui subiect mai puţin controversat. 
Maşina lor era parcată în locul în care o lăsaseră, în faţa barului. Tăcu pînă cînd 
trecură cu mult de Exeter, apoi privi înspre Tweed, a cărui expresie era impasibilă. 

- Cred că ai fost foarte impresionat de seducătoarea Lucinda. E foarte 
inteligentă. 

- Nu mă interesează puterea ei de seducţie. Dar ar putea fi un element cheie 
care să mă ajute să aflu mult mai multe despre familia Voles şi servitorii ei. 

„Doamne, se gîndi ea, iar am dat-o în bară." Dar el continuă apoi: 

- Mă aflu în stadiul în care storc orice informaţie pot, sperînd să dau peste ceva 
important. 

- Ar fi o bună strategie, sugeră ea, să treci pe la fabrica Gantia unde lucrează. 
Trecem pe lîngă ea în drumul spre oraş. Şi-ai să poţi în acelaşi timp s-o inviţi în oraş, 
adăuga Paula cu tact. 

- De fapt, chiar mă gindeam la asta. 

Nici nu sfirşise bine cînd văzură în faţă un buldozer parcat pe partea lor de 
drum. Un indicator roşu de pe drun avertiza că vehiculul era avariat. Tweed se opri, 
aşteptînd să-şi facă loc în siguranţă pe lîngă vehiculul uriaş. Se auzi un sunet de sticlă 
spartă. In geamul de lîngă Tweed, apăru o gaură de mici dimensiuni. 

- Un glonţ, zise Tweed rapid. 

Se strecură uşor în jurul buldozerului parcat, văzu că drumul era liber şi apăsă 
pe acceleraţie. Menţinu viteza asta o anumită distanţă, încetini, apoi opri la adăpostul 
unui mic restaurant de la marginea drumului şi se lăsă în scaun. 

- Ai păţit ceva? întrebă el. 

- Nici o zgirietură. Tu eşti bine, sper. 

- Da. 

- Acelaşi avion uşor care ne-a urmărit pînă la Dartmoor şi-a făcut din nou 
apariţia înainte să ocolim oraşul Exeter. 

- Ştiu. Ce te face să crezi că e acelaşi avion? 

- Are o bandă albastră ciudată pe coadă. 

- Atunci sînt de acord. Era acelaşi pilot. Staţionam atunci cînd a lovit glonţul. 
Presupun că puşcaşul a vrut să rateze, a fost un foc de avertisment. Cineva nu vrea ca 
noi să anchetăm cele două crime. Intrebarea este cine? 

Într-o cabină telefonică retrasă de pe o stradă laterală din Hammersmith, 
Londra, Charmian verifica lista cu numere de telefon pe care i-o dăduse misteriosul 
său angajator. 

Charmian, francez de origine, era cel mai mare asasin din Europa. Necunoscutul 
angajator, M, dăduse de el făcînd cercetări discrete prin cercurile exclusiviste din 
Soho. Prima jumătate din imensul său onorariu îi fusese transferată în contul bancar 
secret din Zurich. Se uită la ceas. Toate apelurile către M erau cronometrate. 

Işi puse casca de pilot, ascunsă într-o pungă de hirtie, aflată pe podea. Se uită 
din nou la ceas şi formă numărul. La celălalt capăt, oriunde ar fi fost acela, receptorul 
fu ridicat imediat. 

- M? întrebă el într-o engleză aproape perfectă. 

- M de la moschee. 

Codul convenit, care îi fusese de altfel sugerat, confirmă că vorbea cu 
angajatorul său necunoscut. Respiră adînc. Veştile pe care le avea de raportat nu erau 
bune. 

- Tocmai m-am întors, anunţă el. Am aterizat pe aeroportul din City. 

- Continuă. 

Charmian nu-şi putea da seama dacă vocea aceea ciudată era de bărbat sau de 
femeie. Probabil că vorbea printr-o batistă. 

- Am deturnat buldozerul, după cum am plănuit. l-am făcut semn să se 
oprească, apoi am folosit cloroform aşa cum aţi sugerat şi l-am ascuns pe şofer într-un 
boschet lîngă şoseaua 303. 

Am preluat vehiculul şi l-am parcat în punctul ales de pe şosea. 

Pînă acum, totul e bine. 

- Nu-mi place cum sună asta. 

- Intre timp, continuă Charmian grăbit, m-am întors la avion, pe care îl lăsasem 
pe un aerodrom din apropiere. l-am zărit pe Tweed şi pe femeia care era cu el cînd se 
întorceau de la Abbey Grange, aproape de punctul de ambuscadă. Vorbesc clar? 

- Continuă! ordonă M. 

- Maşina lui Tweed a ajuns la barajul rutier. S-a oprit, aşa cum ne aşteptam. Am 
tras o dată. Am ratat ţinta cu cîţiva milimetri. După care Tweed a luat-o la goană. 

- Ai dat rasol. 

Rasol? Charmian nu cunoştea acest cuvînt. Dar putea să înţeleagă ce înseamnă. 
Hotări că era mai bine să nu zică nimic. 

- ÎI vei ucide pe Tweed cît mai repede. Numai atunci, îl avertiză M, va fi 
transferat şi soldul onorariului. 

Legătura se întrerupse. Charmian înjură grosolan pentru sine într-o franceză de 
căruţaş. M nu păruse încîntat. lar el nu avea cum să ştie dacă era îngrijorat. Aflat abia 
la începutul anchetei, Tweed se apropia prea mult de adevăr. Legătura cu Abbey 
Grange dovedea acest lucru. Se afla periculos de aproape. 

Tweed hotărise că ar fi înţelept să mai rămînă un timp la micul restaurant de pe 
autostradă. Înăuntru, în localul bine amenajat, nu mai erau alţi clienţi. Alese o masă în 
capăt, astfel încît să stea cu spatele la perete. 

O chelneriţă îmbrăcată impecabil le luă comanda cînd Paula arătă spre o 
prăjitură acoperită din belşug cu cremă aflată într-o cutie frigorifică pe tejghea. Nu era 
în mod normal alegerea ei, dar simţea nevoia de zahăr. Amiîndoi ceruseră cafea 
neagră. 

- Vom aştepta un timp aici, explică Tweed după cîteva minute. Doar aşa, în caz 
că ne mai aşteaptă o ambuscadă în apropiere de Londra. O să creadă că am ieşit spre 
Guilford sau în altă parte. Se opri să soarbă din cafea. E excelentă. j 

- Şi asta, spuse Paula, care îşi gustase prăjitura. Crema este foarte proaspătă. In 
ce stadiu ne aflăm cu acest caz oribil? Bine că ne îndepărtăm cît mai mult de 
Dartmoor. La Abbey Grange mă întrebam unde este Drago Volkanian. 

- Unul dintre lucrurile pe care sper să le aflu de la Lucinda. A fost o perioadă 
grea, aşa că nu te grăbi. 

In cele din urmă, părăsiră cafeneaua, iar soarele ieşi din nori, aruncînd o lumină 
veselă peste cîmpurile în care păşteau oi. 

Sosind la uriaşa fabrică de produse alimentare Gantia, descoperiră că înaltele 
porţi din fier erau închise. Tweed ieşi din maşină pentru a folosi interfonul. Cînd se 
întoarse, zimbea în timp ce porţile se deschideau. 

- la ghiceşte, spuse el pe cînd intrau cu maşina în incinta fabricii. Cînd i-am spus 
numele meu gardianului, acesta mi-a zis că domnişoara Voles îl anunţase că aş putea 
veni. 

- Ce femeie perspicace! 

Paula rămase cu privirea aţintită la grădinile stil Hampton Court din faţa clădirii 
cu o arhitectură interesantă. Arbuşti cu frunze perene, unii tunşi în formă de pasăre, 
alţii ca nişte sfere perfecte, mărgineau aleea. Volkanian era în mod clar un 
perfecţionist atunci cînd venea vorba de prezentare. 

După ce parcară maşina, urcară nişte trepte din piatră albă pînă la intrarea 
principală. Uşa se deschise înainte ca ei să ajungă în faţă şi fură întîimpinaţi de un 
gardian în uniformă elegantă, care îşi scoase cascheta. 

- Bine aţi venit la Gantia! Domnişoara Voles trebuie să se întoarcă dintr-o clipă 
într-alta. A, iat-o! 

Auziră zgomotul unei maşini cu mulţi cai putere apropiindu-se. Un Porsche roşu 
îşi făcu apariţia în viteză. Se auzi un scîrţiit de frîne cînd blonda de la volan îşi întoarse 
maşina şi intră pe poarta încă deschisă. Gardianul, un bărbat între cincizeci şi şaizeci 
de ani, chicoti. 

- Cam apasă pe acceleraţie. Pare să aibă un simţ anume pentru tot ce implică 
viteză. Va veni aici de îndată ce-şi va parca maşina în garaj. 

O uşă automată se ridicase, Porsche-ul se strecură înăuntru, după care uşa se 
închise încet. Tweed îşi dădu seama că trebuia să mai fie o ieşire care ducea direct în 
clădire. Pe cînd gardianul îi conducea într-un hol imens, decorat cu vaze scumpe pline 
de flori, Lucinda îşi făcu apariţia, zimbind cald şi îmbrăţişindu-i pe rînd pe Tweed şi 
apoi pe Paula. 

- Cred că aţi bătut un nou record, domnişoară Voles, spuse gardianul. 

- Vii de departe? întrebă Paula. 

- Niciodată nu spun cu cine mă întîlnesc. Ţine de securitate, răspunse Lucinda 
cu un alt zîmbet. 

- Trebuie să vă verific înainte să intraţi, spuse gardianul apăsînd pe un buton. 

- Aşa-i procedura, explică Lucinda. 

„Arăţi minunat", se gîndi Paula. Lucinda era îmbrăcată într-o haină de piele, 
cambrată, şi o pereche de pantaloni de piele. La git purta o eşarfă Chanel după cite îşi 

putea da seama Paula. Cînd gardianul veni să-l cerceteze pe Tweed, acesta îşi scoase 
Walther-ul din toc să-l predea. 

- Lasă-l să-l păstreze, Ken, îi spuse Lucinda. Acest domn n-ar putea fi o 
ameninţare mai mare decît mine. 

O femeie gardian în uniformă îşi făcu apariţia. După ce Ken apăsase pe un 
buton, presupuse Paula. Işi scoase din geanta de umăr Browning-ul; din nou, Lucinda 
spuse că putea să-şi păstreze arma. Gardienii se pregăteau să plece cînd Lucinda 
vorbi deodată, cu un ton dur şi o expresie severă: 

- Ken! Nu ţi-am mai spus că toată lumea trebuie verificată înainte să intre în 
clădire? Chiar şi eu. Poate că am înnebunit şi vreau să aduc o bombă în fabrică. 

Îngrozită, femeia gardian merse la Lucinda şi o controlă cu atenţie. Ken părea la 
fel de îngrozit că nu se arătase la înălţimea aşteptărilor. Lucinda mai aruncă o săgeată 
înspre Ken, înainte să-i conducă pe cei doi oaspeţi spre lift. 

- Să nu se mai întimple! Acum, incidentul e clasat. 

Paula ezita în timp ce Tweed o urma pe Lucinda în lift. Apoi vorbi: 

- Domnişoară Voles... 

- Lucinda, te rog. Zîmbi. 

- Aş putea aştepta undeva pe aici? Cred că domnul Tweed doreşte să-ţi spună 
ceva confidenţial. 

- In regulă. Nu m-ar fi deranjat, dar e foarte drăguţ din partea ta. Ken te poate 
conduce la restaurantul angajaţilor. Să iei o masă completă, negreşit. Va fi din partea 
casei. 

Liftul alunecă uşor pînă la primul etaj. Lucinda ieşi sprintenă, conducîndu-l pe 
Tweed în biroul ei. Incăperea care dădea spre 

Partea din faţă era mobilată cu gust, dar avea totuşi aerul unui birou. Pe pereţi 
erau atîrnate reproduceri color ale unor picturi de Gauguin, Matisse şi alţi artişti 
francezi. Arătă spre o canapea imensă şi îl întrebă dacă nu vrea cafea, dar el refuză. 

- Sînt dependentă de cofeină, explică ea, pe cînd umplea o ceaşcă dintr-o 
cafetieră, adăugînd apoi lapte. 

Avea porţelanuri Wedgwood. Se instală lîngă el, puse ceaşca şi farfurioara pe o 
masă, se întoarse spre el şi îi zîimbi cald. 

- la zi! Presupun că acesta este un interogatoriu. 

- Prefer termenul „conversaţie". In primul rînd, ai putea să-mi spui unde se află 
în prezent Drago Volkanian? Sperasem să-l întîlnesc la Abbey Grange. 

- La New Orleans. Sau cel puţin acolo era. Cînd se va întoarce, va dori să te 
cunoască. E avid de orice noutate - dacă nu sînt prea insensibilă spunînd asta, ţinînd 
cont de faptul că a fost găsit un schelet în mlaştină. O, am fost să-l văd pe Michael în 
camera lui. O experienţă tulburătoare. Nu m-a recunoscut. Şi nici n-a spus vreo vorbă. 
Ochii îi arată ciudat, la fel şi faţa. Cît va dura această amnezie?. 

Vorbea repede, iar mintea îi sărea de la un subiect la altul. 

Pronunţia îi era perfectă şi lui Tweed îi plăcu din nou vocea ei dulce. se întorsese 
pe canapea pentru a fi cu faţa la el, cu genunchiul aproape atingînd coapsa lui. 

- In ceea ce priveşte amnezia, doi psihiatri s-au ocupat de el. Primul - şi cel mai 
bun - a fost Bella Ashton. Se căută în buzunarul de sus al hainei, scoase cartea de 
vizită a doamnei Ashton şi i-o dădu. Poţi să-i menţionezi numele meu. S-ar putea să fie 
de ajutor. 

Lucinda întinse mîna după un blocnotes şi un stilou Mont Blanc de pe masă. 
Notă rapid detaliile cu un scris elegant, îi înapoie cartea de vizită şi îi mulţumi. 

- Cît priveşte durata, Bella Ashton îţi va spune şi ea că acest lucru e imposibil de 
precizat. Apropo, sub păr, pe partea dreaptă a capului, are o rană veche. S-a sugerat 
fie că a fost lovit puternic, fie chiar că a căzut pe cînd se afla în Londra. Ceea ce ar 
putea fi tocmai cauza pierderii complete a memoriei. 

- Un medic, spuse ea iute. Chiar un specialist. Nu ar trebui să contactăm unul? 

- Depinde de dumneata. Presupun că va fi o pierdere de timp. A fost examinat 
de un medic la Londra. Timpul - nu se ştie cît - va vindeca amnezia. 

- Unchiul meu, Drago, va dori să audă toate astea de la dumneata. 

- l-ai putea spune ceea ce ţi-am povestit. 

- În nici un caz. Işi dădu după ureche o buclă blondă ce-i cădea pe faţă. Drago 
va dori să audă chiar de la sursă. Zîmbi larg. Drago nu va accepta informaţii din gura 
altcuiva. Nici măcar de la mine. Işi scoase eşarfa, dînd la iveală un şirag de mărgele 
colorate pe care îl luă de la git şi-l puse pe masă. Mătăniile mele antistres. 

- Aşadar, eşti stresată? Chiar dacă nu o arăţi niciodată? 

- Numai uneori. Cînd sînt foarte presată. Ai să descoperi că Drago, continuă ea, 
are o personalitate formidabilă. Işi lăsă mîna peste a lui şi o strînse. Dar ai să faci faţă. 

- Ei bine, ăsta e depozitul de alimente. Unde este amplasată fabrica de 
armament? n 

- A! exclamă ea zîmbind iar. Asta-i un secret pe care nu ţi-l pot spune. Dacă ţi l- 
aş spune, aş fi concediată imediat de Drago. Vorbesc serios. 

- Presupun că Larry este cel care conduce întreprinderea. 

- E director general. De doi ani. A fost o dilemă: el sau Michael. Dar Michael a zis 
că nu vrea postul ăsta. Lui îi place să fie director de vînzări, să călătorească în 
străinătate. 

- Cît timp e plecat în aceste deplasări de vînzări? 

- Cam piînă-n trei luni, chiar şi mai mult. Drago se plînge uneori că Michael nu 
trimite rapoarte. Aşteaptă pînă cînd are încheiate cel puţin două afaceri de proporții. 
Adesea şi mai multe. Insistă că ăsta-i singurul mod în care poate lucra. 

- Deci, spuse Tweed încet, cînd nu ai auzit nimic de la el timp de aproape trei 
luni ai presupus că se afla în străinătate. Am dreptate? 

- Absolut. Mîna ei se lăsă din nou peste a lui. Ştii, am impresia că acesta este un 
interogatoriu subtil. Te pricepi foarte bine la asta, domnule Tweed. Sper să luăm masa 
în oraş cît mai repede. 

- Ce-ai zice de Santorini, mîine-seară? sugeră Tweed. Pe la opt? Cunoşti localul? 

- E un restaurant minunat deasupra Tamisei. 

- Fac eu cinste. 

- Voi fi acolo. La opt. Voi avea timp suficient să mă dichisesc ca să nu te fac de 
ruşine. Tonul ei era ironic. 

- Aştept cu nerăbdare compania dumitale într-un mediu mai relaxat. Făcu o 
pauză. Înainte să plec, vreau să te întreb dacă ai avut vizitatori neobişnuiţi pe aici în 
ultimele trei sau patru luni? Un vizitator pe care nu l-ai mai văzut pînă atunci sau de 
atunci? 

- Să mă gindesc, vine atît de multă lume aici. A, voiam să te întreb mai 
devreme. Un subiect macabru. Cum merge ancheta dumitale cu scheletul acela 
descoperit în mlaştină? Cine naiba era? 

- E prea devreme ca să pot spune. S-ar putea să dureze mult timp pînă să 
dezleg misterul. Dacă am să-l dezleg. 

- II vei dezlega, spuse Lucinda încrezătoare. Tweed se ridicase, la fel şi ea. Mi- 
am amintit un caz ciudat al unei vizitatoare care n-a venit decit o dată. M-a sunat la 
telefon şi a apărut tîrziu într-o după-amiază. Avea o scrisoare de la Drago, semnată de 
el personal. li dădea voie să verifice conturile companiei. 

„Acordă-i toată cooperarea de care are nevoie", se cerea în scrisoare. „Toată" 
era subliniat insistent. Ceea ce am şi făcut. Am lăsat-o singură şi m-am gîndit c-o să 
stau aici toată noaptea, dar a fost surprinzător de rapidă. A plecat la ora şapte, 
imediat după ce s-a închis fabrica. Lucinda îşi luă agenda, merse la biroul ei şi căută 
printr-un Rolodex. lat-o! Notă rapid nişte date. Ce-i curios e că am primit un telefon de 
la sora ei, Anne. Imi amintesc numele deoarece era acelaşi cu al răposatei mele 
mame. Anne voia să ştie dacă sora ei fusese aici şi cînd plecase. O aştepta să se 
întoarcă şi îşi făcea griji. Mi-a dat adresa ei şi numărul de telefon. Am să le notez şi pe 
astea. 

li dădu o foaie de hirtie împăturită şi îşi strecură braţul sub al lui cînd îl conduse 
pînă la uşă şi apoi pe hol, pînă la lift. II sărută pe obraz şi—l lăsă singur. Aşteptînd 
liftul, Tweed aruncă o privire asupra numelor de pe foaia de hirtie şi încremeni. 

Vizitatoarea se numea Christine Barton. Pe sora ei o chema Anne Barton. 
Ambele adrese erau din Londra. Cel de-al treilea nume de pe lista găsită în buzunarul 
lui Michael? 

Aşteptă să se instaleze la volanul maşinii alături de Paula înainte să-i spună. 
Paula studie foaia de hirtie pe care i-o dăduse Lucinda lui Tweed. Acesta ieşi pe poarta 
pe care Ken, gardianul, o deschisese pentru el, apoi o luă din nou pe autostradă către 
Londra. 

- Problema e, comentă Paula, că Barton este un nume obişnuit. 

- Ceea ce mă intrigă este că, după spusele surorii ei, Anne, femeia aceasta nu a 
mai fost văzută de atunci. 

- Christine locuieşte pe Yelland Street. Se ajunge acolo luînd-o pe Fulham Road. 
Anne stă în Champton Place. Sînt sigură că e lîngă Gara Victoria. 

- Deci vom încerca mai întîi la adresa din Yelland Street, apoi mergem la 
Champton Place. 

- Sînt şanse mici. 

- Cînd lucram la Scotland Yard cu ani în urmă, tocmai şansele astea mici salvau 
situaţia. 

Intrară pe Yelland Street ieşind de pe Fulham Road. Era o zonă de case înstărite 
cu terasă, toate bine zugrăvite, construite probabil înainte de Primul Război Mondial. 
Spre deosebire de străzile gituite de trafic prin care trecuseră pentru a ajunge, acolo 
era linişte. Un Rolls-Royce era parcat în faţa unei case. Nu zăriră pe nimeni pe drum 
pînă cînd ajunseră la numărul 158, locuinţa Christinei Barton. Puțin mai încolo, lîngă 
şirul de scări care ducea la uşa din faţă, era parcat un Ford albastru, iar în spatele 
volanului se vedea un bărbat fumînd. 

Tweed opri lîngă bordură şi ieşi împreună cu Paula. Tocmai urcase treptele cînd 
bărbatul din maşina parcată ieşi şi alergă pînă la ei, în timp ce Paula îl urma pe Tweed. 
Avea în jur de patruzeci de ani, purta un costum de culoare închisă, o cămaşă albă 
destul de murdară şi o cravată galbenă lucioasă. 

- Legitimaţi-vă! strigă el. 

Paula îl antipatiză pe loc. Avea o faţă osoasă, nasul rupt şi buzele agresive, care 
se potriveau cu tonul cu care strigase. 

Tweed cobori iute pe trotuar, urmat de Paula. 

- Cine naiba eşti dumneata? se răsti Tweed. 

Paula era intrigată. De la şedinţa de antrenament de la centrul din Surrey 
devenise mai feroce. Privirea lui arunca fulgere către intrus. 

- Arătaţi-mi documentele de identitate acum şi lăsaţi flecăreala, ceru bărbatul 
cu voce aspră. 

- Nu, dumneata arată-mi-le! se răsti Tweed din nou. 

Nas-Rupt scoase o legitimaţie şi i-o vîri lui Tweed sub nas. 

Tweed i-o smulse pentru a se uita la ea mai îndeaproape. Fotografia nu era 
reuşită, dar părea destul de apropiată de imaginea lui Harper. 

- Şi cine, zimbi bărbatul batjocoritor, e bucăţica de lîngă dumneata? Te costă 
mult serviciile ei, nu? 

Tweed îl lovi pe Nas-Rupt cu cotul în coaste. Apoi îi dădu un picior în tibie. 
Nas-Rupt urlă şi se dădu înapoi clătinîndu-se, cît pe ce să cadă. Tweed se duse după el 
şi îi vîri legitimaţia în haină. Arătă către Ford-ul parcat. 

- Intră în maşină şi cară-te! Cei de sus o să audă cum se comportă oamenii lui 
Gallagher. Inclusiv cum ai acuzat un membru de vîrf al echipei mele că ar fi o 
prostituată. 

- Raportez... începu Harper, împiedicîndu-se şi încovoindu-se, pe cînd se 
întorcea la maşină. 

Aşteptară pînă cînd reuşi să deschidă portiera din faţă şi se strecură înăuntru. 
Stătea complet nemişcat. Tweed îi făcu semn cu mîna, arătîndu-i că trebuie să plece 
imediat. In cele din urmă porni motorul şi Ford-ul o luă încet pe lîngă ei spre Fulham 
Road. Paula oftă. , 

- Ce gunoaie mai angajează şi Divizia Specială în ziua de azi. Imi închipui că 
asta-i tipul de om cu care se simte bine Gallagher. 

- Uită de asta. 

Urcară din nou treptele. Pe o plăcuţă din crom de pe perete scria: „CHRISTINE 
BARTON, AEC" Paula se uită la plăcuţă. 

- Hm! Membru al Asociaţiei Experţilor Contabili, medita Tweed. Era foarte bine 
calificată pentru ceea ce făcea. Şi deopotrivă de bine plătită. De aceea locuia pe 
strada asta. 

- Ai vorbit numai la trecut, spuse Paula calmă. „Era." 

- Mi-a scăpat. Sper. Plăcuța a fost lustruită destul de recent. Să vedem ce se 
întâmplă. 

Apăsă pe sonerie. Nici un răspuns. Cînd apăsă din nou, Paula se aplecă să 
arunce o privire prin deschizătura pentru scrisori. 

Expresia îi era gravă cînd se ridică. 

- Soneria se aude în toată casa, aşa îmi închipui. Şi sînt pînze de păianjen pe 
hol. Nu-mi place deloc. 

- Nici mie. O să mergem la Champton Place. Sper că sora ei, Anne, e acasă. 

- l-ai spus Lucindei despre buldozerul oprit în drum? întrebă Paula pe cînd îşi 
croiau drum dintr-un ambuteiaj într-altul. 

- Nu. Şi nici ea nu mi-a spus nimic despre vreun vehicul lipsă. 

- E ciudat. Dar despre declaraţia neobişnuită pe care a făcut-o Michael doar o 
dată - „Am fost martor la crimă"? 

- N-am să dezvălui asta nimănui pînă cînd nu-i trece amnezia lui Michael. Dacă îi 
va trece vreodată. 


Champton Place se afla cu mult mai jos pe scara socială în comparaţie cu 
Yelland Street: aici întîlneai cvartale de case mici cu patru niveluri, cu ziduri 
dărăpănate, perdele vechi, cu bucăţi de hîrtie plutind în aer în josul străzii în briza care 
se iscase. 

- Am ajuns, spuse Tweed, parcînd în faţă la numărul 187. 

Perdelele de la parter erau curate; cele cîteva trepte care duceau la uşa din faţă 
fuseseră spălate; butonul de sonerie din metal fusese lustruit recent. Tweed se uită în 
susul şi în josul străzii pentru a se asigura că nu fuseseră urmăriţi, apoi sună la uşă. 

Uşa abia vopsită în verde se deschise imediat. O femeie cu înfăţişare plăcută, 
de vreo treizeci de ani, cu păr roşcat îngrijit îi cercetă prin uşa întredeschisă, ţinînd 
încă prins lanţul masiv. 

Tweed se prezentă, apoi o prezentă şi pe Paula, ridicîndu-şi legitimaţia pentru 
ca gazda să o poată citi cu uşurinţă. Reacţia a fost instantanee: uşa se închise, auziră 
cum lanţul era scos şi uşa se redeschise. 

- Aveţi veşti despre Christine? Eu sînt Anne, sora ei. Vă rog, intraţi. 

Pusese întrebările dintr-o răsuflare. Cînd intrară într-un hol îngust, Paula observă 
că mocheta ieftină fusese curățată de curînd cu aspiratorul. Pe oglinda de pe perete 
nu se vedea nici un fir de praf. Anne îi conduse într-un salon micuţ, îi invită să ia loc, 
apoi trase un scaun aproape de ei şi se aşeză. Expresia ei era plină de speranţă 
amestecată cu îndoială. 

- Imi pare rău să vă spun că nu avem veşti bune, spuse Tweed repede. Facem 
tot posibilul să aflăm unde ar fi putut dispărea. Aveţi vreo idee cînd a fost văzută 
ultima oară - poate de dumneavoastră? 

- Azi se împlinesc patru luni. Lucra la domiciliul ei din Yelland Street. Ea mi-a 
cumpărat vaza aceea frumoasă din sticlă suedeză de pe pervaz, uitaţi acolo. Trebuie 

să fi costat o avere, dar ea era întotdeauna atît de generoasă! Nu am mai văzut-o de 
atunci. 

Anne Barton avea aproape un metru şaizeci şi cinci, era subţire, cu ochi cenuşii 
şi o faţă agreabilă, cu trăsături plăcute. Purta o rochie cu imprimeuri şi pantofi eleganţi 
cu tocuri înalte. Paula presupuse că nu avea prea mulţi bani, dar îi cheltuia pe toţi pe 
pantofi. Mobila din încăpere, de bun-gust, dar ieftină, îi susţinea teoria. Anne începu să 
vorbească. 

- Mă bucur aşa de mult să vă văd, să ştiu că face cineva ceva. 

Trebuia să se întoarcă în aceeaşi zi după ce s-a dus la un client important... 

- Scuzaţi-mă, interveni Tweed, cunoaşteţi numele clientului? 

- Habar n-am. Christine era întotdeauna atât de discretă în legătură cu munca 
ei. Mi-a spus că mare parte din ceea ce făcea era confidenţial. A fost întotdeauna mai 
deşteaptă decît mine. Nu că asta ar fi afectat prietenia strînsă dintre noi. Era auditor 
financiar. Unul dintre cei mai buni. O firmă era preocupată de situaţia propriilor conturi 
şi apelase la una dintre companiile alea mari care spusese că totul era în regulă. Firma 
nu a fost mulţumită, aşa că a chemat-o pe Christine. Dacă era ceva bine ascuns, ea îl 
găsea. 

- Aţi semnalat cuiva dispariţia ei? 

- Da. Anne se ridică în scaun şi Paula detectă o anumită indignare. Am mers la 
poliţie, am fost condusă la un departament special şi am dat de-un individ cu capul 
pătrat, nu glumesc. A deschis un registru şi a început să-mi pună întrebări. „Avea un 
iubit?" „Nu", i-am răspuns. „Dar părinţii? Poate că a plecat la ei." l-am spus că părinţii 
noştri au murit. Imi dădeam seama că nu-l interesa. Mi-a ţinut o predică despre 
numărul de oameni care dispar din varii motive şi care nu mai sînt văzuţi vreodată. Mi- 
a spus că notase detaliile şi că vor merge la dosar. Eram furioasă. lar cînd m-am întors 
aici, am devenit disperată. 

- Şi ce-aţi făcut după aceea? întrebă Tweed cu blîndeţe. 

- Sînteţi foarte perspicace. Am făcut ceea ce ar fi trebuit să fac de la bun 
început. Christine mi-a lăsat o cheie pentru ca atunci cînd trebuia să plece într-o 
deplasare să pot să am grijă şi de casa ei. Totul părea în regulă cînd am intrat. M-am 
dus direct la şifonierul ei şi m-am uitat la haine. Nu lipsea nimic. Cele două valize de 
călătorie erau acolo. In baie, i-am găsit trusa de toaletă. Dacă era plecată pentru mai 
mult de o zi, nu ar fi lăsat-o acasă. Aş fi vrut să fac asta înainte să merg la poliţie. Apoi 
mi-am dat seama că nu ar fi însemnat prea mult pentru Cap-Pătrat. 

- Am trecut pe la casa ei din Yelland Street înainte de a veni aici, explică Tweed. 
Plăcuța de pe perete a fost lustruită. 

- Eu am lustruit-o, răspunse Anne. N-am putut suporta s-o văd cînd a început să 
prindă mucegai. 

- Spuneaţi că deţineţi o cheie de la casa ei, îşi aminti Tweed. Dacă aţi dori să ne- 
o Împrumutați şi nouă, ne vom întoarce acolo pentru cercetări. Poate o să găsim ceva. 

- O, aţi vrea? 

O senzaţie de uşurare îi inundă faţa palidă. Căutind în poşeta pe care o agăţase 
de spătarul scaunului, scoase o cheie Chubb, apoi una Banham şi i le înmînă. 

- Cînd aţi terminat, puteţi să mi le lăsaţi pe amîndouă în cutia de scrisori în plicul 
ăsta. Veţi economisi timp. Dacă m-aţi putea suna să-mi spuneţi pe scurt ce veşti aveţi, 
v-aş fi foarte recunoscătoare, îi dădu o carte de vizită. Uitaţi numărul de telefon. 

- Vom suna, promise Tweed. li dădu şi el cartea de vizită. Dacă vi se întîmplă 
ceva, nu ezitaţi nici o clipă să mă sunaţi la numărul ăsta. Orice, oricît de banal. Vă 
vizitează un necunoscut, să zicem. Notaţi semnalmentele lui. 

- Nu am cuvinte să vă spun cît de recunoscătoare vă sînt, repetă ea. 

Plecaseră din Champton Place şi se urcau în maşină, cînd uşa de la intrare se 
deschise brusc şi Anne cobori alergînd pe scări, ţinînd în mînă o poză înrămată de mici 
dimensiuni. Paula se afla din nou pe trotuar cînd Anne ajunse în dreptul lor. Zîmbi în 
timp ce-şi trăgea suflul. 

- Imi pare rău că vă rețin. Am aici o fotografie a lui Christine. Trebuia să mă 
gîndesc la asta în timp ce vorbeam. 

- Nu, exclamă Tweed, eu ar fi trebuit să mă gîndesc să vă cer o fotografie de-a 
ei - cred că am început să mă ramolesc. 

- Mă îndoiesc foarte mult de asta, domnule Tweed, răspunse Anne, zîmbindu-i 
radios. Mai am una. Ţineţi-o atît cît aveţi nevoie. 

- Am să v-o dau înapoi cît de repede pot. 


Deşi amîndoi erau experţi în percheziţii, după două ore de căutări la parter şi la 
subsol, în care se aflau dormitoarele şi o baie, nu găsiseră nimic. Tweed se folosise de 
un şperaclu pentru a deschide nişte dulapuri din oţel cu sertare dintr-o cămăruţă 
folosită în mod clar ca birou. 

Acestea erau pline de dosare cu hirtii şi fiecare dosar avea numele unei firme de 
care nu auzise niciodată. Scoţindu-şi carneţelul, notă toate numele pe care le întîlni. 
Nu credea că-i vor oferi vreo pistă. Erau doar dovezi că proprietara apartamentului era 
dependentă de muncă. 

Cînd ajunseseră acolo, Paula îşi scosese pentru a treia oară telefonul mobil 
pentru a o suna pe Monica, la Park Crescent, să-i spună unde se aflau. Echipa se 
îngrijora de fiecare dată cînd oricare din ei era plecat o perioadă mai lungă fără a se 
face auzit. Se duse după Tweed. 

- Ai găsit ceva? 

- Absolut nimic. _ 

- Nici eu. A, bucătăria! Trebuia să fi început de-acolo. Asta-i locul în care o 
femeie ar putea ascunde ceva. 

Purtînd încă mănuşile de latex, încercă să deschidă uşa enormă a masivului 
frigider american. Fără succes: era blocată. 

Echipamentul era modern şi scump. Deschise mai multe sertare; unul dintre ele 
era înţepenit la jumătate. Incepu cu dulapurile, apoi găsi un dulăpior îngust pe colţ 
care avea două încuietori Banham. Existau dovezi că încercase cineva să-l deschidă cu 
forţa. Il strigă pe Tweed şi îi arătă ce găsise. 

- Nu s-au zbătut prea tare, comentă el. E un dulăpior foarte îngust, aşa că nu 
pot fi prea multe înăuntru. Am să-l chem pe Harry Butler încoace. El poate deschide 
orice fără să facă prea multe pagube. 

Se opri cînd mobilul Paulei începu să sune. Era Monica. 

Ascultă, îi spuse Monicăi să aştepte şi îi dădu telefonul lui Tweed. 

- Cred că ar trebui să auzi asta. 

- Tweed la telefon. 

- Bună, sînt Monica. Cred c-ar trebui să ştii c-am fost invadaţi. De Abel 
Gallagher. L-a împins la o parte pe George la intrare, după care a urcat pînă la biroul 
tău şi a dat buzna înăuntru. Acum se ceartă de mama focului cu Bob Newman. 

- Vin imediat. O să fiu acolo cam într-un sfert de oră - sau mai puţin. 

- Sertarul ăsta nu se deschide, spuse Paula cu glas tare în timp ce Tweed vorbea 
la telefon. N 

Mai încercă o dată. Din nou, se înţepeni la jumătate. Işi puse degetele dedesubt 
şi împinse puţin sertarul. Atinse cu degetele un plic din hîrtie kraft, pe care-l scoase 
uşor. Scoase din el un teanc de hirtii, toate tipărite frumos cu un labirint de cifre. 
Unele erau încercuite cu cerneală roşie. Inclusiv cifra „400 mii." 

- Trebuie să ne întoarcem acum, spuse Tweed nerăbdător. 

- Uită-le aici. Era bine ascuns. Nu înţeleg o iotă din el. Pentru mine-s ca nişte 
hieroglife. Tu ce crezi că e? 

li luă teancul de hirtii, chiar înainte de a-şi da jos mănuşile, încruntîndu-se, 
studie îngrămădeala de cifre. Nu însemnau nimic pentru el. Paula îi luă înapoi 
documentele şi le vîrî din nou în plic. Apoi întoarse plicul şi pe faţa cealaltă Christine 
începuse să scrie ceva, apoi se răzgîndise: „Dr. 

Aşteptă pînă cînd se aflau din nou în maşină, Tweed conducînd spre Park 
Crescent pe străzi laterale. Cînd se opriră la un semafor care se făcuse roşu dintr- 
odată, ea îi arătă plicul. 

- Poate că voia să scrie Drago Volkanian. 

- Ar putea fi orice. Abel Gallagher a dat buzna în biroul meu după ce l-a dat la o 
parte pe gardian. Newman îl înfruntă acum. Abia aştept să-l înfrunt şi eu. 

Pe drumul de întoarcere, Tweed îi ceru Paulei să-l sune pe Keith Kent, prietenul 
său şi un contabil strălucit, pentru o favoare urgentă. Acesta urma să vină la Park 
Crescent imediat, apoi să aştepte jos, în camera de oaspeţi. Tweed avea să coboare 
să-l vadă cît mai repede. 

- A rîs, spuse ea după ce dăduse telefon. Zicea că, dacă nu vrei ceva ieri, ştie că 
nu e important. Vine direct încoace. Acum trebuie s-o sun pe Anne Barton. 

La Champton Place, receptorul fu ridicat imediat. „Trebuie să fiu foarte atentă 
cum formulez asta", se gîndi Paula. 

- Anne, sînt Paula. Am intrat în casa surorii tale. Am găsit un document ascuns 
care ar putea să ne indice o pistă după ce o să-l verifice un expert. Imi pare rău că nu 
am mai multe să-ţi spun. 7 

- Principalul e că nu mă mai simt aşa singură. lţi mulțumesc mult de tot că m-ai 
sunat. Pentru tot ce ați făcut pînă acum. 

- Ţinem legătura, promise Paula. 


- Sînt două lucruri la care cred că avem nevoie de ajutorul lui Harry Butler, îi 
reaminti ea lui Tweed. N-am putut deschide frigiderul şi nici dulăpiorul ăla îngust cu 
cele două încuietori Banham. 

- Frigiderele alea uriaşe din State, bombăni Tweed. Oare chiar mănîncă 
americanii mai mult decît noi? Am sosit. Uite Volvo-ul cel mare şi maro al lui Gallagher. 

Paula se uită la Tweed cînd acesta opri lîngă trotuar - ţinea buzele strîns lipite şi 
ochii păreau măriţi. Era livid. Dar cînd George deschise uşa şi Tweed se uită la el, tonul 
îi era calm. 

- Imi pare foarte rău, George. Cum te simţi? 

- Voi supravieţui. Gallagher mi-a dat un cot în coaste înainte să se repeadă sus 
pe scări. Mă simt mult mai bine. 

- Cheamă un doctor să te vadă. Sună-l pe Westholme şi spune-i să vină acum. E 
un ordin. 

Urcă scările cîte două odată. Se auzeau voci prin uşa întredeschisă a biroului 
său de la primul etaj. Cea dintii era a lui Bob Newman, calmă, controlată, tăioasă. 

- Acum chiar va trebui să te dau afară. 

- Vrei să încerci? i 

Tonul disprețuitor al lui Gallagher. Tweed intră încet, urmat de Paula. In birou se 
afla întreaga echipă. Chiar în spatele uşii, pe stînga, Monica stătea la biroul ei, 
azvîrlind fulgere din priviri. 

Marler stătea sprijinit de peretele îndepărtat, fumînd o țigară, cu o expresie 
amuzată. Harry Butler stătea lîngă Newman, iar expresia lui nu era aşa amuzată. 
Musafirul nepoftit, de peste un metru optzeci, cu umeri largi ce se ghiceau sub 
costumul de culoare închisă, stătea cu spatele la ei şi cu faţa spre imperturbabilul Pete 
Nield, cocoţat pe biroul lui Tweed. 

- Domnule Gallagher, spuse Tweed încet şi calm, vreau să ieşi imediat din biroul 
meu, te rog. 

Şeful Diviziei Speciale se întoarse. Paula avu astfel ocazia să-l vadă bine pentru 
prima dată. O brută ignorantă şi răuvoitoare, ăsta era verdictul ei. Păr închis la 
culoare, în dezordine, ochi care emanau agresivitate, un nas de boxer şi un maxilar 
puternic. Păru deconcertat de tonul vocii lui Tweed, dar apoi îşi regăsi glasul, puţin mai 
scăzut. 

- Am venit să aflu ce puneţi voi la cale la Abbey Grange. 

Newman se strecură pe lîngă el şi îi dădu un exemplar din 

„Daily Nation din ziua aceea. Era împăturit astfel încît titlul să-i sară în ochi. 
„DOUA CRIME LA DARTMOOR." Tweed îi dădu ziarul Paulei şi i se adresă din nou lui 
Gallagher pe acelaşi ton calm. 

- Îţi sugerez, cînd pleci, ceea ce te sfătuiesc să faci chiar acum, să-ţi cumperi un 
exemplar al ziarului de azi. Nu pari să fii la curent cu ultimele evenimente. 

- Ce naiba înseamnă asta? 

- A, şi încă ceva, continuă Tweed, îndreptîndu-se spre biroul său şi aşezîndu-se. 
Pete Nield se dădu jos imediat şi rămase foarte drept lîngă Newman. S-ar putea să mă 
simt obligat să raportez ministrului de interne ce i s-a întîmplat gardianului meu. Ai 
putea, bineînţeles, să-i ceri scuze cînd ieşi. Bob, deschide-i, te rog, uşa domnului 
Gallagher! 

Gallagher, un bărbat obişnuit cu disputele verbale, era uluit, în timp ce Newman 
îi ţinea uşa deschisă, ieşi rapid şi o luă la fugă pe scări. Telefonul sună. Monica 
răspunse şi îl anunţă pe Tweed că tocmai sosise Keith Kent. 

- Splendid! zîmbi Tweed. Roagă-l să urce imediat. Se ridică să-l întimpine pe 
Kent şi îi strinse mîna. Trebuie să fi venit cu un Concorde. |ţi sînt recunoscător. 

- N-ai s-ajungi nicăieri cu linguşeala, răspunse Kent cu un zîmbet larg. 

Avînd în jur de vreo patruzeci de ani, Keith Kent purta un costum elegant, 
albastru cu picăţele, părul negru îi era tuns îngrijit şi chipul tînăr emana inteligenţă 
fără vanitate. Se aşeză pe scaunul pe care i-l arătă Tweed şi se uită în jur. 

- Bună, tuturor! Nu ştiu de unde aveţi atita energie să ţineţi pasul cu individul 
ăsta - mai ales după ultima perioadă de antrenament. Aşadar, ce s-a mai întîmplat de 
data asta? Luă plicul pe care i-l dădu Paula şi se uită în sus la ea. Trebuie să luăm cina 
împreună cîndva. Doar noi doi. 

- Spune cînd. 

- Diseară. La The Ivy. Ce zici de ora şapte? 

- Perfect. li puse o mînă pe umăr. Hai s-o lăsăm pe miine. Tweed va lua cina cu 
bomba blondă. 

- Nu cred că Lucindei i-ar plăcea să i se zică aşa, protestă Tweed, zîmbind. 

- Păi, e blondă şi are energia unei bombe. 

Kent examina teancul de hirtii acoperite cu labirintul de cifre, îşi ridică 
sprîncenele negre, uitîndu-se la Tweed. 

- Dacă aştepţi un raport miine, uită de el. Asta-i contabilitate sofisticată. Cineva 
cu adevărat priceput, cu propria metodă de lucru. Sau e o ea? 

- Eoea. 

- Nu cumva un auditor financiar? 

- Ba da. 

- M-am gîndit eu. „400 mii." Patru sute de milioane. Cifra de afaceri a acestei 
firme e mult mai mare de atît. Mai mult de atît nu vă pot spune. Mai bine mă apuc de 
treabă. Se uită la Paula, acum aşezată la biroul ei din colţul îndepărtat. La şapte deci, 
la The Ivy? 

- Am o memorie foarte bună, Keith. S-ar putea să întîrzii puţin. 

- Femeile întîrzie întotdeauna. Zîmbi iar. Femeile inteligente ca tine. 

După ce plecă, Harry Butler, scund şi solid, îmbrăcat, ca întotdeauna, într-un 
hanorac şi în blugi, traversă în fugă biroul pentru a ajunge în colţul Paulei, ridicînd un 
rucsac tip Gladstone, în care-şi ţinea sculele. 

- Paula mi-a şoptit cînd a trecut pe lîngă mine că ai o treabă urgentă pentru 
mine. Mi-am luat rucsacul şi sînt gata să plec. 

- Un monstru de frigider american pe care nu-l putem deschide. Şi un dulap 
îngust cu două încuietori Banham. O să te duc acolo. Bob, i se adresă Tweed lui 
Newman, ţine-mi locul pînă mă întorc! 

- Vin cu tine, spuse Paula pe un ton care nu admitea contradicții. A 

Yelland Street era la fel de liniştită ca şi ultima oară cînd fuseseră pe acolo. În 
timp ce Tweed oprea lîngă trotuar, Paula scoase un aparat de fotografiat. 

- Am să fotografiez poza aceea a lui Christine, s-o putem înapoia lui Anne cînd 
ne întoarcem. Ştiu că a zis că mai are una, dar sînt sigură că ţine foarte mult la ea. 

Odată aflaţi înăuntru, Tweed îl conduse pe Butler în bucătărie, în partea din 
spate a casei. Paula intră în living. Tweed pusese poza înrămată pe pian. Cu aparatul 

ei ultramodern, fără bliţ, făcu rapid trei poze, luă originalul înrămat sub braţ şi li se 
alătură celorlalţi doi. 

- Cei de la Banham se pricep să facă încuietori, comentă Butler în timp ce opera 
cu o unealtă de mici dimensiuni şi introducea o cheie pe care o adusese cu el, 
deschizînd ambele încuietori. Apoi se dădu înapoi şi îi făcu semn Paulei să deschidă 
dulapul. 

Paula deschise uşa încet, se uită înuntru, apoi îngheţă, îngrămădite unul peste 
altul erau rafturi care, îşi dădu ea seama, erau grătare din frigider. Rînduri de pachete 
cu mîncare aranjate ordonat erau stivuite pe podea. Se dădu cu un pas înapoi. Mirosul 
era foarte neplăcut. 

- Frigiderul nu-i blocat, strigă Butler. Minerul trebuie apăsat mai întîi şi apoi 
ridicat. 

Se dădu din nou înapoi. Paula îşi şterse mîinile umede de blugi şi se apropie de 
mîner. Tweed verifica încă o dată dulapurile. 

Paula se strădui să urmeze instrucţiunile lui Butler. Apăsă mînerul, apoi se opri. 
Respiră adînc, apoi ridică mînerul, apucîndu-l cu mănuşile de latex pe care şi le 
pusese. Trase de uşa imensă şi o deschise. Mirosul de neconfundat se răspîndi imediat 
în bucătărie. 

- O, Doamne! ţipă ea. O, nu! 

Se uita fix la faţa lui Christine Barton, care avea gitul tăiat de la o ureche la alta, 
capul fiindu-i susţinut de o bară din frigider. O altă bară susţinea restul trupului gol, 
corpul fiind măcelărit cu sălbăticie, şi bucăţi de carne găsindu-se depozitate în pungi 
de plastic în partea de jos a frigiderului. 

- Isuse! exclamă Butler. 

Tweed, simțind deja mirosul oribil de descompunere, o dădu pe Paula la o parte 
şi închise uşa frigiderului. Mirosul îngrozitor se răspîndise în întreaga bucătărie. Tweed 
o apucă pe Paula de braţ. 

- Hai înapoi în living. Harry, închide uşa dinspre hol. 

In living, Paula se prăbuşi pe un scaun şi inspiră adînc vreo cîteva guri de aer 
curat. Tweed îşi ţinea mîna întinsă şi ea nu prea ştia de ce. 

- Mobilul tău, te rog, ceru el. |l sun pe Buchanan. Să sperăm că poate să-l aducă 
pe profesorul Saafeld. li place să vadă un cadavru înainte să fie mişcat. 

- Mai... bine... se cutremură Paula, aş suna-o pe Anne. 

- Nu încă. Sper ca Saafeld să poată să-i acopere gitul după ce o duce la morgă. 
E îngrozitor că Anne va trebui s-o identifice. 

O oră mai tîrziu, Tweed se întorcea la Park Crescent, singur. 

Buchanan sosise înainte ca el să plece, însoţit de o echipă de experţi tehnici. 
Din fericire, ca prin minune, profesorul Saafeld sosise cu cîteva minute mai înainte. 
Insista să vadă cadavrul înainte ca „bădăranii ăia să strice toate probele", după cum 
afirmă el nepoliticos. 

Paula era cu Anne la Champton Place. Tweed îl sunase pe Pete Nield şi îi 
spusese să vină urgent. Decisese că Peter, un om calm şi înţelegător, ar fi cea mai 
bună companie pentru Anne cînd avea să se întoarcă de la morgă, unde fusese 
condusă de Saafeld. 

Mai mult se tîra, maşina lui înaintînd numai cu cîţiva centimetri. Nimerise într-o 
oră de virf. Ajungînd în atmosfera de linişte şi de tăcere din zona biroului din Park 
Crescent, parcă şi îl studie pe George, care deschise portiera. Stătea destul de drept, 
părînd să se mişte normal. 

- Avenit să te vadă doctorul? 

- Da. Era prin zonă. După cite se pare, am o rană deschisă lîngă o coastă. Cînd 
m-a împins Gallagher, m-am lovit de marginea ascuţită a unui dulap. Mi-a dezinfectat 

rana cu antiseptic şi apoi mi-a pus un bandaj uriaş. A lăsat şi un raport despre asta. 
Uitaţi-l! 

- Am să-l pun bine. Probabil că Gallagher se întreabă deja dacă nu cumva a 
mers prea departe, dacă am să raportez incidentul. Să-l lăsăm să se întrebe. Te simţi 
bine? 

- ÎI aştept cu nerăbdare pe Gallagher să se întoarcă. N-o să mă mai prindă cu 
garda jos data viitoare. 

Tweed urcă în fugă pînă la biroul său. O parte din echipa sa era acolo. Monica 
lucra la calculatorul ei. Newman stătea jos, citind un ziar. Avea în jur de patruzeci de 
ani, era bine făcut, avea părul blond şi un maxilar puternic, şi toate femeile se uitau 
după el atunci cînd intra într-un restaurant. Bătăuşii de pe stradă îi aruncau doar o 
privire lui Newman şi se şi fereau din calea lui. 

Marler, cunoscut drept cel mai bun trăgător din Europa Occidentală, stătea în 
locul său obişnuit, în picioare, sprijinit de perete şi fumînd o ţigaretă lungă. Avea 
treizeci şi opt - treizeci şi nouă de ani, era înalt de un metru şaptezeci şi subţire, 
îmbrăcat cu un costum albastru elegant, o cămaşă albă ca scoasă din cutie şi o 
cravată Hermcs. Mişcările lui erau voit încete, precaute, chipul atrăgător, cu o expresie 
sardonică. 

Tweed îşi scoase paltonul, îl agăţă pe un umeraş şi se duse în spatele biroului. 
Succint, îşi puse la curent echipa, începînd cu cazul ciudat al amneziei lui Michael, 
continuînd cu drumul la Post Lacey, scheletele din Dartmoor, Abbey Grange şi 
melanjul de personaje de acolo, inclusiv servitorii. Monica îl urmărea în timp ce 
continua să povestească. 

De înălţime mijlocie, cu o constituţie puternică, Tweed părea fără vîrstă, iar ochii 
îi erau vioi în spatele ochelarilor cu ramă de baga. Era genul de om pe lîngă care treci 
pe stradă fără să-l observi, o trăsătură care îi fusese de folos în munca sa. Acum, de 
cînd se întorsese de la cursul de antrenament ucigător de la centrul din Surrey, părea 
mai dinamic, iar tonul vocii, mai poruncitor. „Hotărit lucru, pare mai tînăr", îşi spuse 
ea. 

- Prin urmare, cam asta-i, pe scurt, încheie Tweed. 

- Ai mai omis unele lucruri, rosti tărăgănat Marler, cu vocea lui de aristocrat. 
Glonţul tras cînd tu şi Paula vă aflaţi la vest de fabrica Gantia. Cuiva nu-i place că 
anchetezi cazul ăsta. 

- Păi, da, a fost şi asta, admise Tweed. 

Marler aduse o hartă topografică, pe care o puse pe biroul lui, o desfăcu şi 


gesticula. 
- Ai putea să marchezi locul în care a avut loc ambuscada? 
- Da, de ce? 


- Fă-mi hatîrul ăsta, te rog. 

Tweed se aplecă deasupra hărţii, cu stiloul în mînă. 

- Asta-i o hartă bună. Aş zice că era undeva pe-aici. Insemnă cu o cruce. O hartă 
foarte bună, repetă el. Am observat un deal singuratic la stînga, cam la vreo sută de 
metri în urma noastră, pe cîmp. Are un singur brad în vîrf. 

- Mi-ajunge. Acum plec. Ne vedem mai tîrziu, băieţi. 

- Stai aşa! Newman se ridicase în picioare. Ai putea să ne spui şi nouă unde te 
duci. 

- Eşti curios, bătrîne? Oi fi fost tu un corespondent de presă faimos, dar nu 
trebuie să ştii totul. 

Tweed se lăsă pe spate, amuzat. Deşi buni prieteni, cei doi se luau adesea peste 
picior. Făcea parte din relaţia lor. 

- De acord, spuse Marler. Mă duc să cercetez locul în care era să-l pierdem pe 
directorul adjunct al SIS. E nevoie de un trăgător ca să-l identifice pe un altul. 

- N-ai să găseşti nimic, îl tachina Newman. 

- Nu mai suport să stau pe-aici degeaba. 

Marler plecă, închizind uşa încet. Newman ridică din umeri şi luă un ziar să-i 
arate ceva lui Tweed. Sună telefonul. Monica se uită la Tweed şi îi spuse că era Paula. 

- Ascult, spuse Tweed. 

- În primul rînd, a venit Pete. Cred că Anne îl place. Eu sînt jos, în dormitorul 
principal de la subsol. L-a adus pe Butler, care se ocupă acum cu sigilarea tuturor 
ferestrelor şi a uşilor. l-am spus lui Anne că mă ofer să gătesc ceva. S-a cutremurat, 
zicea că nu după „excursia" ei la morgă în Holland Park. După cum ştii, Saafeld a 
supravegheat deja trasportarea cadavrului lui Christine la morgă. 

- Atunci cred că asta-i tot. 

- Mi-a venit o idee, continuă Paula. Michael a stat la Bella Ashton două săptămîni 
şi apoi a fost transferat la clinica fermecătoare a doctorului Saxon. Care are taxele 
mult mai mici. Asta sugerează că misteriosul care suna la Bella Ashton - bărbat sau 
femeie - nu are prea mulţi bani. 

- Asta chiar că ne mai îngustează cîmpul de căutare, spuse Tweed ironic. Cite 
sute de mii de persoane nu prea au bani? 

- Am spus mulţi bani, insistă Paula încăpăţinată. 

- Plec acum. Să trec repede pe la Saafeld în Holland Park. E atît de eficient, încît 
cred că a tras deja nişte concluzii despre cele trei cadavre. Apoi mă întorc aici. Bob 
vrea să-mi arate ceva în ziar. 

- Atunci am să vin şi eu în Holland Park. Pete se descurcă de minune aici. 

- Chestia asta din ziar ar putea fi importantă, protestă Newman. 

- N-o să dureze mult. Cînd ai timp, află tot ce poţi despre amicul nostru, Abel 
Gallagher. 

Paula îl aştepta pe Tweed cînd acesta ajunse în Holland Park. Stătea în faţa 
imensei clădiri ascunse în spatele arborilor cu frunze perene ce mărgineau drumul. 
Burniţa şi se adăpostise sub o umbrelă. 

- Am ajuns aici cu taxiul, explică ea cînd Tweed îi spuse că nu se aşteptase s-o 
vadă acolo aşa de repede. 

Mai de mult puteau pur şi simplu să deschidă poarta şi să meargă pînă la uşa 
din faţă, pe aleea şerpuitoare. Acum, clădirea în care lucra Saafeld era dotată cu 
sisteme de maximă securitate. Porţile înalte din fier forjat erau închise şi prevăzute cu 
interfon. 

Tweed apăsă pe buton şi anunţă că erau el şi Paula. Vocea răguşită a lui Saafeld 
spuse că presupunea că va trebui să-i lase să intre. 

Porţile se deschiseră şi se închiseră imediat ce intrară. Paulei i se păruse 
întotdeauna deprimantă aleea mărginită de piîlcuri masive de rododendroni. Cu cerul 
mohorit şi înnorat, burniţa şi picurii de ploaie scurgîndu-se de pe arbuşti, atmosfera 
părea încă şi mai deprimantă. Nu pentru că vizitase mai demult cea mai dotată sală de 
autopsie aflată la subsol. Se părea că Saafeld se simţea mai confortabil să se izoleze 
cît mai mult de lume cu munca lui sinistră. 

li întîmpină în vestibulul imens, mobilat cu obiecte vechi mici şi frumoase. Paşii 
lor răsunau pe podeaua lustruită din lemn, în timp ce Saafeld îi conducea într-un salon. 
Luară loc în nişte fotolii confortabile, cînd intră soţia lui Saafeld, aducînd o tavă 
argintie cu ceai şi prăjituri, pe care o puse pe o masă lîngă Paula. Femeia înaltă, cu păr 
alb şi un zîmbet plăcut, îi studie pe vizitatori. 

- Voi doi arătaţi mai tineri. 

- Asta nu-i decît linguşire scandaloasă, mormăi Saafeld binevoitor pe cînd soţia 
lui servea ceaiul. 

- Ei bine, începu el, criminalul vostru în serie, posibil de vîrstă mijlocie, fie mai în 
vîrstă, e puternic şi antrenat. Trebuie să fie, ca să poată mînui cuțitul aşa cum l-a 
folosit. 

- Criminal în serie? interveni Tweed. 

- Da. N-am nici o îndoială. Cele două schelete din Dartmoor şi cadavrul lui 
Christine din frigiderul ăla, toate arată acelaşi modus operandi, după cum v-am mai 
spus. Victimele au fost atacate pe la spate, criminalul le-a apucat de cap şi le-a tăiat 
gîtul cu un cuţit cu lamă ascuţită, apoi a întors lama şi cu marginea zimţată a tăiat 
pînă la jumătatea şirei spinării. Capetele au rămas încă prinse de schelet. Hălci de 

carne au fost ciopiîrţite cu partea fină a lamei. Momentul morţii, probabil acum trei sau 
patru luni. Aţi înţeles? 

Era un diagnostic tipic pentru Saafeld. Nici un cuvînt irosit. Evocase o imagine 
clară, fără nici o urmă de dramatism. Cel mai fioros avocat al apărării, interogîndu-l în 
boxa martorilor, se purta cu precauţie. Unul îi mărturisise lui Tweed că ar prefera să 
înfrunte orice alt medic legist, numai pe Saafeld nu. 

- Da, răspunse Tweed. Doar o părere. Avem de-a face cu un psihopat? 

- Intâlneşti un om pe stradă, bărbat sau femeie, şi ai crede că e perfect normal. 
Presupun că trebuie să fie o urmă de psihopat în criminalul ăsta. De ce să spintece 
bucăţi de carne? 

- Vreun semn de luptă din partea victimelor? întrebă Paula. 

- Nu pot să mă pronunt asupra celor doi din Dartmoor. Cit o priveşte pe 
Christine Barton, nu cred. Unghiile îi erau intacte. Nici urmă de piele de la altcineva 
sub ele. 

- Asta arată că îl cunoştea pe criminal, chibzui Tweed. 

- Asta-i treaba ta. 

- Faptul, continuă Tweed gîndind cu glas tare, că doi au fost găsiţi în Dartmoor şi 
unul în Londra mi-a dat peste cap unele vagi teorii pe care le creasem. Poţi să-mi spui 
ceva special în legătură cu tipul de cuţit folosit? 

- Nu prea. Saafeld mai luă o gură de ceai şi ridică din umeri. Poţi să găseşti 
genul ăsta de cuţit în orice bucătărie sau poate fi una dintre sculele unui timplar. Cine 
ştie? 

- Îţi mulţumesc pentru datele pe care ni le-ai furnizat. 

- Nu prea mai am ce să spun. Saafeld înghiţi iute o prăjitură. Pe chip îi apăru 
unul dintre rarele lui zimbete. Cred că speraserăţi să vă pot spune să căutaţi un bărbat 
de un metru optzeci, cu părul negru şi încheieturi osoase. Nu vă pot face hatiîrul ăsta. 

- Atunci mai bine am pleca. Mulţumeşte-i doamnei Saafeld pentru ceai. 
Prăjiturile erau de casă, sînt sigur. 

- Stai jos. Am găsit ceva care v-ar putea fi de ajutor. Scoase din buzunar un plic 
transparent cu probe. Tweed şi Paula văzură în interiorul acestuia un inel de aur cu un 
diamant uriaş în vârf. 

Saafeld ridică plicul ademenitor. Era o manevră tipică a legistului, îi plăcea să ia 
oamenii prin surprindere. Cînd te întorci la birou, uită-te în interior cu lupa. Are o 
înscripţie. 

- Pot să te întreb unde l-ai găsit? 

- S-a întîmplat chiar înainte să mă hotărăsc că am făcut tot ce mi-a stat în 
putinţă. Ambulanţele luaseră cele două schelete, poliţia, inclusiv Buchanan, plecase cu 
elicopterul. Un poliţist local în uniformă a fost lăsat acolo să păzească zonele cheie 
înconjurate cu bandă. Un om nu prea inteligent. A început să fumeze o pipă şi a trebuit 
să-i spun să o stingă. Dacă ar fi lăsat să cadă cenuşă, ar fi putut dăuna probelor. A 
plecat apoi către Post Lacey. Aveam încă scara aia telescopică - puteam s-o iau cu 
uşurinţă în maşină. Ceva m-a făcut să cobor în interiorul puţului de mină în care a fost 
descoperit cadavrul femeii. Era ziua în amiaza mare. Am folosit un băț pentru a 
scormoni printre sfărîmături şi am găsit inelul. 

- Crezi, aşadar, că se afla iniţial pe degetul scheletului de femeie? 

- Pare posibil. l-o fi scăpat criminalului. Şi poliţiei. 

- Şi ce scrie pe inscripţie? 

- „De la Lee pentru Lucinda." 

- E ciudat, comentă Paula pe cînd Tweed o conducea înapoi la birou. Lee ar 
putea fi un nume de bărbat sau de femeie. 

- Ar putea fi. 

Tweed ţinea în buzunar plicul cu probe în care se afla inelul. Mai avea şi două 
foi, pe una scria „Scheletul vostru" şi pe cealaltă „Scheletul din puţul de mină". Pe 
prima scria evaluarea lui Saafeld privind înălţimea, greutatea şi virsta posibile ale 
scheletului pe care îl descoperiseră ei cînd mergeau în spatele lui Michael pe drumeag. 

Cealaltă foaie conţinea aceleaşi date despre femeia din puţul de mină. Era de 
asemenea indicată grupa de vîrstă posibilă. 

- Să nu uiţi de întîlnirea cu Lucinda de miine, îl tachină Paula. Va trebui să porţi 
ceva adecvat. Pentru Lucinda, ai nevoie de costumul ăla gri elegant. 

- Cam faci pe şefa. lar tu să nu uiţi de întîlnirea ta cu Keith Kent. Şi să fii acolo la 
timp. E maniac atunci cînd vine vorba de punctualitate. 

- Eu am vrut-o. Sărmana Christine trebuie să fi fost un auditor grozav. Nu l-am 
auzit niciodată pe Keith să spună că ar putea să dureze ceva timp pînă să rezolve o 
chestie. 

- Şi încă un lucru, îi spuse Tweed pe cînd se apropiau de Park Crescent, i-am 
cerut lui Newman să vină cu o biografie completă a lui Abel Gallagher. M-am alarmat 
cînd a lăsat să-i scape faptul că ştie că am fost la Abbey Grange. De unde naiba ar fi 
putut şti asta? 

- Se pare că are o persoană de contact aici. Mă întreb cine-o fi. 


Newman întinse mîna după ziarul împăturit în clipa în care intrară în birou. 
Aşteptă pînă cînd Tweed ajunse în spatele biroului, apoi despături ziarul. 

- Il ştii pe Drew Franklin, cel mai bun corespondent politic de la Daily Nation? 

- Sigur că da, răspunse Paula. E aproape la fel de deştept ca tine, glumi ea. 

- Vorbesc serios, replică Newman. Sigur aţi auzit amîndoi de Angora, noul stat 
rebel din Mediterana. Washingtonul e foarte îngrijorat de cînd un guvern 
fundamentalist a preluat puterea acolo. Islamism extrem. Guvernul nostru, desigur, nu 
ia deloc în consideraţie ideea unei ameninţări. Citiţi asta! 


RACHETE DIN ANGORA PENTRU LONDRA? 

Informatori demni de încredere relatează că Angora a primit din Coreea de Nord 
100 de rachete cu o rază de 4 000 de kilometri. Acest lucru înseamnă că proiectilele ar 
putea ajunge cu siguranță la Paris, Berlin sau Londra. Rachetele aşteaptă acum 
livrarea focoaselor aflate pe drum din Coreea de Nord. 

Guvernul nostru închide ochii. 


Tweed citi articolul de două ori. Apoi se ridică şi se duse la fereastra prin care se 
putea vedea la distanţă Regent's Park. Dar nu îl vedea. Mintea lui trecea în revistă 
toate evenimentele la care fusese martor de cînd îl vizitase pentru prima dată pe 
Michael. 

Imagini distincte îi reveneau în minte. Călătoria stranie cu Michael la Dartmoor. 
Scheletele. Oamenii pe care îi întîlnise. Bucăţi de conversaţie. Glonţul tras asupra lui 
pe drumul de întoarcere. Gantia. Lucinda. Anne Barton. Al patrulea nume de pe lista 
din buzunarul lui Michael. Se întoarse. 

- instinctul îmi spune că acest caz de crimă este cu mult mai sinistru şi mai 
periculos decît ne-am închipuit noi. Forțe puternice şi invizibile lucrează aici. Momentul 
culminant se apropie cu o viteză nebună. Trebuie să rezolvăm cazul ăsta, un caz de o 
importanţă inimaginabilă. 

Era întuneric afară cînd Marler intră în birou. Harry Butler se întoarse şi el în 
timp ce Marler puse ceva pe biroul lui Tweed. 

Newman se ridică şi, alături de Paula, se uită la obiectul metalic. 

Un tub imens de cartuş pe care nici unul dintre ei nu-l recunoscu. 

- Acum ştiu cine a încercat să te omoare pe şoseaua 303, spuse Marler 
dezinvolt. 

- Ce-i asta? întrebă Tweed. 

- Un cartuş special făcut pentru un imbatabil asasin francez, pe nume Charmian. 
Nimeni n-a fost în stare să-l identifice vreodată pe acest ucigaş plătit. In ciuda unor 
sume serioase. lmense. 

- Eşti sigur? insistă Tweed. 

- Bineînţeles. De asemenea, îl ştiu şi pe cel care fabrică arme din astea la Paris. 
Era beat atunci cînd l-am vizitat ultima oară şi a lăsat să-i scape numele lui Charmian 
cînd a vîrit cartuşele astea într-un sertar. Asta-i neoficial. Dacă află Charmian, omul ăla 
e mort. 

- Şi unde l-ai găsit? 

- Într-o scorbură de brad pe dealul izolat de unde a tras în tine. Totul începe să 
devină foarte franțuzesc. Se duse la perete, se sprijini de el şi-şi aprinse o ţigaretă. 

- Ai de gînd să-mi spui ce înseamnă asta? 

- De ce nu? Pe drum încoace am avut o întîlnire cu Marin, cel mai bun informator 
al meu din Europa. 

- Aşa-l cheamă? întrebă Tweed. A 

-Cîtă naivitate, îl luă în rîs Marler, binedispus. Bineînţeles că nu. Asta-i numele 
lui de cod. Ştii doar cu cîtă grijă îmi protejez informatorii. 

- Presupun c-o să auzim şi noi ce ţi-a spus înainte să ne prindă miezul nopţii, i-o 
întoarse Tweed. N 

- Zicea că o navă îşi adună echipajul din Ile des Oiseaux în apropiere de 
faimoasa insulă Chatcau d'If de lîngă coasta Marsiliei. Apoi pleacă să ridice rachete cu 
rază lungă de undeva din Europa. Angora devine din ce în ce mai agresivă. Deţine 
rachete cu rază lungă obţinute de la Coreea de Nord. Kim, dictatorul ăla nebun din 
Coreea de Nord, a fost şiret. Prea şiret. Aşa că rachetele alea au ajuns în Angora cu 
ceva timp în urmă. Apoi Kim a trimis proiectilele mai tîrziu cu altă navă - care s-a 
ciocnit cu un distrugător american în Marea Japoniei. Nava cu încărcătura de proiectile 
s-a scufundat şi a ajuns pe fundul mării. Kim a cerut Angorei să plătească pentru 
proiectilele pierdute şi pentru navă. Angora a refuzat şi a găsit o altă sursă. 

- Unde? întrebă Tweed grav. 

- Nu se cunoaşte sursa. Marin o să-mi trimită un semnal codat să-mi spună cînd 
ar trebui să mergi pe insulă. E foarte bine păzită. 

- Am fost o dată în Marsilia cu ceva timp în urmă. 

Tweed se ridică şi merse la fereastră, cu miinile în buzunarele de la pantaloni. 
Paula cunoştea această atitudine. Tweed se concentra cu îndirjire. Se opri, privind în 
jos la Newman. 

- Vedeţi? Instinctul meu n-a dat greş. Simt că acest caz de crimă e doar virful 
unui aisberg uriaş, o conspirație de proporţii. Am o grămadă de verigi pe care trebuie 
să le unesc pentru a forma un lanţ. Vreau să ştiu unde se află fabrica de armament 
Gantia. 

- Întreab-o pe Lucinda la cină miîine-seară, îi sugeră Paula. 

Mai spre sfîrşitul mesei. Keith Kent mi-a confirmat din nou că vom lua cina 
împreună miine-seară. Se luptă cu teancul ăla de conturi pe care l-am găsit în 
apartamentul lui Christine. 

- Mă duc acasă, se hotărî Tweed. Vreau să mă gîndesc în linişte. 

- Te conduc pînă la apartamentul tău, spuse Newman ferm. N-ai să mergi pe jos 
în seara asta. Nu şi după ce glonţul lui Charmian şi-a ratat ţinta cu doar cîţiva 
centimetri. 

- Mă înnebunesc după dădace, bombăni Tweed. 

- N-ai de ales, îi replică Newman. 


În mod neobişnuit, Tweed sosi la birou în ziua următoare, spre seară. Îşi 
petrecuse după-amiaza cu Anne la Champton Place. Păruse mai liniştită, întîmpinîndu-l 
cu un zîmbet. 

- Vă sînt recunoscătoare că aţi trimis aici doi oameni din echipa dumneavoastră, 
începu ea. Pete - adică, domnul Nield face curat în bucătărie după ce mi-a pregătit 
masa. lar Harry Butler a transformat locul ăsta într-o fortăreață, ceea ce mă face să 
mă simt mult mai în siguranţă. 

Erau aşezaţi în salonul ei, în timp ce ea vorbea repede, aproape relaxată. Tweed 
evita orice trimiteri la vizita ei la morga lui Saafeld cînd trebuise s-o identifice pe 
Christine. Nield apăru cu o tavă cu ceai, apoi îi lăsă singuri. 

- Mă simt ca o proastă, continuă Anne. E ceva ce ar fi trebuit să vă spun mai 
devreme. Mi-a ieşit complet din minte din cauza... a ceea ce s-a întîmplat ieri. 

- Mai bine mai tîrziu decît niciodată, o asigură Tweed vesel. Sînt numai urechi. 

- Asta s-a întîmplat cu peste trei luni în urmă, cînd am început să mă îngrijorez 
în legătură cu absenţa lui Christine. Mi-am sunat un fost iubit care era poliţist şi l-am 
întrebat dacă mi-ar putea recomanda un detectiv particular bun. Mi-a dat detalii 
despre unul, John Jackson. Spunea că fusese inspector, unul isteţ. 

Jackson îşi dăduse demisia fiindcă nu putea suporta politica, apoi şi-a înfiinţat 
propria agenţie. 

- Aţi spus John Jackson? întrebă Tweed. 

John era cel de-al patrulea nume de pe lista găsită în buzunarul lui Michael. 

- Da, exact. Mi-a dat adresa şi numărul de telefon. Biroul lui e în Parson Street, 
Shadwell. „În zona docurilor", m-am gîndit eu. L-am sunat şi i-am spus despre ce era 
vorba. Presupun că îmi tremura puţin vocea. Cînd a ajuns aici, mi-a adus un bucheţel 
de flori minunate. Am fost foarte impresionată. l-am răspuns la toate întrebările şi i-am 
dat cincizeci de lire ca garanţie. Mi-a dat o chitanţă. Detaliile lui de contact sînt pe 
cartea asta de vizită. 

Tweed luă cartea de vizită, modestă, dar bine tipărită. 

Agenția John Jackson, detectiv particular. 

Parson Street, numărul 159, Shadwell, East London. 

Nu se acceptă probleme conjugale. 

- Pot s-o păstrez? întrebă Tweed. 

- Desigur. Mi-a trimis o confirmare scurtă că acţionează în numele meu. A fost 
ultima dată cînd am auzit de el. Mi s-a părut foarte inteligent şi sincer. Nu cred că ar 
băga în buzunar cele cincizeci de lire de la mine pentru ca apoi să dispară. Sper că n-a 
avut vreun accident. 

- Aţi sunat la biroul lui pentru a încerca să-l contactaţi? 

- De două ori. De ambele dăţi mi-a răspuns robotul. Urăsc lucrurile astea, N-am 
spus nici un cuvînt nici prima, nici a doua oară. Apoi am renunţat. Anne zimbi stins. 
Uneori cred că renunţ prea uşor. 

- Totuşi, aţi încercat de două ori. Aşadar, Nield are grijă de dumneavoastră? 

- O, da. Imi este de foarte mare ajutor. O să-mi fie dor de el, dar înţeleg că aveţi 
nevoie de el. 

- Poate să mai stea încă o zi sau două, doar dacă nu dau peste vreo urgenţă. 
Vreau doar să schimb o vorbă cu el înainte să plec. 

- O, cît de mult vă datorez pentru toată munca domnului Butler? Am să vă dau 
un cec acum. 

- Nu e nevoie. Tweed se ridică. Avem un fond mare la dispoziţie exact pentru 
astfel de situaţii, minţi el. Nu ezitaţi să mă sunaţi în caz că apare ceva - sau vă 
îngrijorează ceva în vreun fel. 

Cînd Tweed se întoarse la Park Crescent, îmbrăcat în costumul gri şi îşi scoase 
paltonul, mare parte din echipa lui se afla deja acolo. Era ora şase. Paula îl măsură de 
sus pînă jos. 

- Lucinda o să leşine cînd o să te vadă. 

- Mă cam îndoiesc. Se uită la Paula îndeaproape. Purta un deux-pieces 
albastru-electric cu o minunată broşa sub formă de petală încrustată cu pietre 
preţioase - un cadou de aniversare de la el. Keith Kent va fi cel care nu va mai putea 
să-şi ia ochii de la tine. 

- După ce voi doi o să terminaţi să vă mai admiraţi unul pe altul, începu Marler 
pe un ton arogant, poate mă lăsaţi şi pe mine să raportez ultimele evenimente. 

- Dă-i drumul, spuse Tweed din spatele biroului. 

- Marin, informatorul meu, a plecat acum către continent. 

- Foarte drăguţ, dar vag, comentă Tweed. 

- N-am terminat. Părerea lui e că va trebui să mergi la Marsilia cam peste o 
săptămînă, maximum zece zile. O să mergem cu trenul. Marin insistă asupra acestui 
lucru. Serviciul secret francez fotografiază toţi pasagerii care coboară din avioane - şi 
te-ar recunoaşte. S-ar putea chiar să ne urmărească. _ 

- Nu sună chiar a vacanţă. Tweed se uită la ceas. Intr-un minut plec la Santorini. 
Traficul e groaznic şi vreau să fiu acolo la timp. 

- Doar nu trebuie s-o laşi pe seducătoarea Lucinda să te aştepte, îl tachina 
Paula. Asta-i o descriere chiar foarte bună. Seducătoarea Lucinda. 

- Am plecat, răspunse Tweed, punîndu-şi paltonul din păr de cămilă. 

- Stai o secundă, îl opri Newman, care tăcuse cît timp stătuse în fotoliul său. Am 
avut treabă astăzi. Am fost în East End să mă întîlnesc cu un individ care conduce un 
lanţ de ambarcaţiuni de agrement - şi e un fan al curselor în timpul sezonului. Ştie tot 
ce se întîmplă. L-am întrebat despre Abel Gallagher. Şi-a azvirlit mîinile în aer şi mi-a 
zis că e vorba de un tip aflat în mare primejdie. Gallagher frecventează cursele în 
timpul sezonului. A făcut asta şi anul trecut. Informatorul meu îl cunoaşte pe agentul 
lui de pariuri. Gallagher îi datorează douăzeci de mii de lire sterline, întotdeauna îi 
alege pe cei care pierd. lar agentul începe să-şi piardă răbdarea. 

- Cum îl cheamă? 

- Nici torturat nu mi-ar dezvălui numele lui. Gallagher? E şeful Diviziei Speciale. 
Ar putea să însceneze oricui ciripeşte o captură de droguri. 

- Mă duc jos să vorbesc cu George. Tweed lăsă uşa pe jumătate deschisă. Mă 
întorc. 

- Bun, replică Newman. Pentru că o să te duc la restaurant. Nu trebuie neapărat 
să te afli pe şoseaua 303 ca să primeşti un glonţ prin geam. 

Paula se duse la fereastră. Ceaţa invada străzile Londrei. Putea încă să vadă 
prin ea. Aşteptă, apoi se întoarse către Newman. 

- N-ai să-l duci pe Tweed nicăieri. Tocmai a dispărut cu maşină cu tot. 


Tweed sosi la Santorini cu cinci minute mai devreme. Un bărbat ieşi să-i 
parcheze maşina. Ospătarul-şef îl salută cu efuziune. 

- Vă aşteptăm la masa pe care aţi rezervat-o, cea mai bună masă a casei. 

- Aştept o doamnă blondă. 

- O s-o găsiţi la bar, domnule. 

Reţinut de cîteva ori în trafic pe drumul spre restaurant, Tweed meditase la ce i 
se spusese. Marsilia. Se lega asta de vreun loc - sau de cineva - pe care îl văzuse sau îl 
întîlnise? 

Simţea că îi scapă ceva. Apoi mai era şi Abel Gallagher. O datorie de douăzeci 
de mii de lire la un agent de pariuri. Ce agent ar lăsa pe cineva să acumuleze o datorie 
aşa de mare? Răspunsul era clar. Agentul ştia că ar putea avea nevoie de protecţia lui 
Gallagher într-o zi dacă s-ar afla într-o situaţie periculoasă. 

„Căutăm pe cineva care are nevoie de fonduri substanţiale", spusese Paula. 
Ceva de genul ăsta. 

La barul aproape gol la ora aceea, Tweed o găsi pe Lucinda cocoţată pe un 
scaun şi bînd şampanie. Arăta trăsnet. Purta o rochie verde, cu o crăpătură ce-i 
dezvăluia piciorul drept, iar culoarea se potrivea cu părul ei lung şi blond. Pe tejghea, 
se afla un al doilea pahar de şampanie, încă neatins. 

II văzuse intrînd în oglinda din spatele barului. Se îndreptă spre scaunul din 
stînga ei. Ea se întoarse cu faţa la el. 

- Ai întîrziat, Tweed. Stau aici de secole. Noroc! împinse paharul plin spre el. 
Tweed îl luă după ce se urcă pe scaun. Ciocniră. Ea sorbi jumătate din conţinutul 
paharului, pe care barmanul i-l umpluse. Tweed sorbi din şampanie. 

- Nu am întîrziat, îi spuse el. Am venit exact la timp. Aşadar, pentru ce bem? 

- Pentru noi! Fie ca relaţia noastră să fie lungă şi fructuoasă. 

- Beau pentru asta. 

Tweed bea numai ocazional şi atunci cu moderație. Dar avea capacitatea de a 
bea mult - şi să rămînă totuşi treaz şi vigilent. Se întoarse cu faţa spre ea, zimbind. 

- Pot să-ţi spun că arâţi grozav? 

- Mulţumesc. şi întinse mîna stîngă şi îl trase uşor de mîneca de la costum. 
Costumul ăsta are un efect deosebit asupra mea. E atît de elegant! 

- Chelnerul mi-a spus că masa noastră este pregătită. Putem să luăm băuturile 
cu noi. 

Păşeau prin restaurantul spaţios şi decorat cu gust, urmaţi de chelnerul care 
ducea o tavă de argint cu o sticlă de Krug. Chelnerul apăru în timp ce se aşezau la o 
masă din colţ, puse alte două pahare de şampanie pe masă, destupă sticla de Krug şi 
turnă puţin într-un pahar. Tweed gustă din vin şi dădu din cap aprobator. Li se aduseră 
meniurile, le studiară, apoi comandară. Lucinda se aplecă în faţă şi spuse cu glasul 
scăzut, deşi se mai afla doar un alt cuplu în restaurant. 

- În ziua cînd ai venit să mă vezi la fabrică, unul dintre buldozerele noastre 
fusese deturnat dis-de-dimineaţă. Şoferului i s-a făcut semn să coboare, un bărbat 
mascat l-a ameţit cu cloroform şi l-a împins într-un boschet. Camionul a fost găsit pe 
Autostrada 3. Poliţia şi-a pierdut foarte repede interesul. Şoferul şi-a revenit rapid. N- 
au fost urmări. Ciudat. 

- Foarte misterios, spuse Tweed. 

Işi terminaseră aperitivele şi felurile principale cînd se hotărîră că aveau nevoie 
de o pauză. Lucinda îşi aprinse o ţigară. 

Sticla de Krug era acum pe jumătate goală, femeia fiind aceea care băuse cea 
mai mare parte. 

- Povesteşte-mi despre Larry, sugeră Tweed. Ce fel de tip e? N 

- Un tip strălucit. O minte ascuţită. Hotărît. Nu poate suferi proştii. Poate fi dur. li 
place să călătorească în străinătate. E plecat adesea pentru perioade destul de lungi, 
pentru a se întiîlni cu clienţi importanţi. Jumătate din timp nici nu ştiu pe unde e. E 
foarte independent. 

- Cum era Michael înainte de amnezie? 

- Gata, am început! îşi scutură portţigaretul înspre el. Ştiam eu c-o să virăm 
într-un interogatoriu. 

- Mă interesează oamenii. 

- OK, oftă ea şi îi zîmbi. Michael e încă şi mai inteligent decît Larry. Un director 
de vînzări de top. Mai avem doi, care menţin compania pe linia de plutire. Le lipseşte 
spiritul de iniţiativă al lui Michael. Supravieţuim, domnule detectiv. Acum spune-mi, ai 
identificat acele două amărite de schelete din Dartmoor? A 

Tweed îşi scoase o batistă de mătase din buzunar. li dădu inelul găsit în 
interiorul puţului de mină. li spuse să citească inscripţia de pe interior: „De la Lee 
pentru Lucinda". Rămase şocată. 

- O, Dumnezeule! Lee a încercat să-mi dea mie inelul ăsta. Vezi cît de mare e 
piatra? L-am refuzat. Era prea mult. Aşa că îl poartă ea. Unde l-ai găsit? 

- Cine e Lee? Care e numele ei de familie? 

- Nu te opreşti niciodată, nu? Din interogatoriu. Se prezintă cu numele ei de 
fată, Lee Charlton. E măritată cu unul dintre directorii noştri, Aubrey Greystoke. 

- Ce fel de director e? 

- Dumnezeule! exclamă, sorbind iarăşi din şampanie. E directorul financiar. 
Căsătoria lor e pe cale să se destrame. Ceea ce nu mă miră... se opri, uitîndu-se lung 
la intrarea în restaurant. 

Vorbind de lup, Greystoke vine încoace cu ultima lui iubită. 

Tweed se întoarse în scaun. Greystoke era un bărbat înalt, bine făcut, purtînd la 
git o cravată neagră. Avea vreo cincizeci de ani, radia mulţumire de sine, scrutînd 
restaurantul cu privirea, cu aere de stăpîn. Părul şaten şi bogat era aranjat cu grijă, 
avea o pereche de ochelari cu rame aurite pe nasul roman, buzele îi erau senzuale, 
bărbia ascuţită. Lucinda îşi plecase privirea, dar acesta o zărise şi se îndrepta spre ei. 

De braţul lui era agăţată o fată scundă şi slabă, cu părul negru ca abanosul 
căzindu-i pe umeri. Nu împlinise încă treizeci de ani, aprecie Tweed. Vocea lui 
Greystoke era arogantă. 

- Măi, măi, măi, adunarea clanurilor, Lucinda. Ea e Martina Martello. 

- Ai vreo veste de la Lee? întrebă Lucinda cu o voită lipsă de tact, distantă. 

- Nici un cuvinţel. Nici nu mă aşteptam. Ştii cum e ea, draga mea. 

- Nu. Cum îi mai este? i-o întoarse Lucinda. 

- İşi caută norocul pe undeva prin lume, mă gîndesc. 

- Mă aflu încă aici, în caz că n-a observat nimeni, izbucni Martina. 

Tweed se ridică, se prezentă şi îi strînse mîna. Ea îi întoarse un zîmbet 
recunoscător. Greystoke îngheţă. 

- Tweed? Domnul care anchetează nefericitele incidente din Dartmoor? 

- Da. Tonul lui Tweed era sever. Dacă puteţi numi două crime deosebit de 
violente incidente nefericite. 

- Mă bucur că v-am văzut pe amîndoi. Greystoke făcu un semn din mîna cu 
unghii îngrijite. Martina, e timpul să ne ocupăm masa pînă nu ne-o ia altcineva înainte. 

Erau un cuplu neobişnuit. In timp ce se îndreptau spre o masă din capătul 
celălalt al sălii, Tweed observă mîinile mari şi vînjoase ale lui Greystoke şi modul atent 
şi lent în care se mişca. 

- Cînd l-a părăsit Lee? întrebă el. 

- Trebuie să fie mai mult de trei luni de-atunci. l-a lăsat un bilet: „Du-te naibii, 
Aubrey". 

- Scris de mînă? 

- Nu. La calculatorul lui. 

- Şi Lee nu a mai fost văzută de atunci? De ce a încercat ea să-ţi dea ţie inelul? 
Trebuie să fi costat o avere. 

- Dacă vrei să ştii, aveam o dispoziţie proastă - Aubrey tot întîrzia să-mi dea 
nişte conturi. Lee se afla în sala de aşteptare. Stătuse acolo o oră. Soţul ei urma să ia 
prînzul cu ea. Am spus că poate o sună pe vreuna dintre pipiţele lui. Ceea ce a fost o 
mare greşeală din partea mea. Lee, care îmi era o prietenă apropiată, m-a încolţit şi 
mi-a cerut detalii. l-am făcut pe plac. Am simţit că era timpul ca Aubrey să fie pus la 
punct aşa cum merita. 

- Cum a reacţionat Lee? 

- Surprinzător de calm. Mi-a mulţumit şi mi-a zis că se duce la toaletă. Dacă 
avea să coboare Aubrey, aveam să-i spun că plecase. Ceea ce am şi făcut un minut 
mai tîrziu. 

- Şi cum a reacţionat el la asta? 

- Tu ai obţine informaţii şi de la un mut. O, Doamne! Uitasem de Michael. Am 
fost lipsită de tact. Aubrey a spus: „Bun. Mă scuteşte de cel mai plictisitor prînz". 
Aveam de gînd să-i zic vreo două, dar a ieşit. Sfirşitul poveştii. Acum poate că vom 
avea şi noi o conversaţie plăcută. Doar de dragul variaţiei, Tweed. 

- Mai ai puţin răbdare. incă două lucruri. Cum pot să-l contactez pe Larry aici, în 
oraş? Trebuie să am o discuţie cu el. 

- Poate un afurisit de interogatoriu, vrei să spui. Zimbi, întinse un şerveţel de 
hîrtie pe masă, scoase un stilou, scrise repede cu majuscule, împături şerveţelul şi i-l 
dădu. Asta-i adresa sediului din Londra, din Turn şi numărul lui personal de telefon. Se 
aplecă spre el. Acum, domnule detectiv, care era celălalt lucru? 

- Trebuie să discut cu Drago Volkanian extrem de urgent. Cum dau de el? 

- N-ai cum. Nu sînt sigură prin ce ţară se mai află. Se opri. Dar pot să-ţi spun că 
şi el doreşte să ia legătura cu tine. 

- Ştie despre Michael şi despre amnezia lui? 

- Habar n-are. Tweed, îţi mulţumesc pentru cina asta minunată. Eu stau pînă 
tîrziu. Hai la mine să bem un pahar. 

- Lasă-mă să mă mai gîndesc, te rog! 

Tweed plăti nota. In timp ce se îndreptau spre ieşire, aruncă o privire spre 
masa lui Greystoke. lubita lui, Martina, îl mîngiia pe obraz. Greystoke se uită la Tweed, 
apoi întoarse privirea fără a da vreun semn că l-ar recunoaşte. Ospătarul-şef le aduse 
hainele. 

- Maşina dumneavoastră vă va aştepta afară, domnule, în doar un minut, îi 
spuse el lui Tweed. Porsche-ul dumneavoastră, o anunţă apoi pe Lucinda, e parcat pe 
partea cealaltă a drumului. Un chelner l-a supravegheat. A pus şi bani în parcometru. 

- Mulţumesc, răspunse ea cu un zîmbet, oferindu-i un bacşiş generos. 

Păşiră într-o noapte incredibil de rece. Maşina lui Tweed nu sosise încă. Lucinda 
îi spuse s-o urmeze şi traversă strada largă. 

Un BMW uriaş cu geamuri fumurii se opri în faţa ei. Totul se întîmplă foarte 
rapid. Portiera din faţă se deschise cu putere şi un bărbat uriaş îmbrăcat pentru cină 
sări din maşină şi o acostă. 

- Bună, drăguță. Eşti exact ce-mi trebuie. Mă duc la Scargo, un super club. Hai, 
sări în maşină! 

- Dispari! i-o trînti ea. 

Individul o apucă de braţ şi încercă s-o tragă în BMW. 

- Haide, insistă el. Toate vă lăsaţi atît de greu. 

Tweed se afla la jumătatea străzii, cu pumnul drept încleştat, cînd fu martorul 
extraordinarului spectacol. Mişcarea Lucindei fu prea rapidă ca el să poată vedea 
exact ce făcuse. Îl apucase pe uriaş, îl învîrtise şi-l împinsese înapoi. Acesta se lovi cu 
capul de partea de sus a portierei deschise şi se îndoi de mijloc. Ea îl ridică cu totul, îl 
împinse înăuntru cu faţa în jos, îi verifică pulsul în timp ce zăcea inert, întinse mîna, 
scoase cheia de contact şi o aruncă în rigolă. Apoi aceasta căzu într-un canal. 

- O să trăiască, îi spuse ea lui Tweed calmă. Pulsul e normal. Aşadar, ai să mă 
conduci ca să ajung cu bine acasă? 

- Sigur că da. 

Işi pusese în gînd să-i spună că trebuia să se întoarcă la Park Crescent. Acum nu 
avea de ales. Trecu la volanul maşinii sale, care aştepta acum în faţa restaurantului. 
Auzi torsul motorului de la maşina Lucindei şi începu să ruleze în spatele Porsche-ului 
cînd ea se puse în mişcare. Spera să nu fie vreun echipaj de poliţie prin preajmă. 

Străbătând străzile goale, ajunseră în curînd în Park Lane şi o cotiră spre 
Mayfair. Lucinda viră pe o stradă lăturalnică, deschise cu telecomanda uşa unui garaj 
subteran şi îi făcu semn cu mîna să se grăbească înainte ca uşa să se închidă. Se 
strecură într-un loc de parcare liber, iar Tweed se opri lîngă ea. 

- Te-ai descurcat de minune cu gorila aia, remarcă el, cînd ieşiră din maşină. 

- Jujitsu. Zîmbi. Nici o problemă, mă descurc cu gorilele. 

El o urmă de-a lungul mai multor ascensoare. Ea chemă liftul şi uşile se 
deschiseră, sări înăuntru, apăsă pe butonul „aşteptare" şi stătu înăuntru, cu faţa la el 
şi braţele încrucişate. 

- Mor după paharul ăla de băutură. Haide! Mişcă-te! 

Tweed era tentat. Fiecare fibră a trupului său îl îndemna să urce în lift. Respiră 
adînc. 

- Mi-ar plăcea foarte mult, spuse el. Chiar mi-ar plăcea la nebunie. Eşti o femeie 
cu adevărat irezistibilă. Dar trebuie să mă întorc la Park Crescent. Aştept informaţii 
vitale în legătură cu cazul pe care-l anchetez. 

- Tu şi afurisitul tău de caz. 

Ea ieşi în fugă din lift, îşi aruncă braţele în jurul lui şi îl sărută lung. El răspunse, 
luînd-o de mijloc, şi o împinse uşor înapoi în lift. intre timp, ea scoase o carte de vizită 
şi i-o vîrî în buzunarul de la haină. N 

- Acum ştii unde să mă găseşti. lţi mulţumesc pentru seara asta minunată. A 

Tweed era pe punctul de a face un pas înainte cînd ea apăsă două butoane. În 
timp ce uşile se închideau, ea îi aruncă o bezea. 

Tweed se întoarse grăbit la maşină, dorind să fi rămas cu ea. Dar, printre multe 
altele, ea era încă suspectă într-un îngrozitor caz de crimă. Nu-şi putea scoate din 
minte modul rapid şi eficient în care scăpase de gorilă. 

Tweed îşi găsise biroul gol cînd se întoarse - cu excepţia Monicăi, ea părînd că 
nu pleacă niciodată de acolo. Pregătise uriaşul raport pe care i-l dictase Tweed pentru 
Buchanan. Era o relatare a tuturor lucrurilor care se petrecuseră pînă atunci, începînd 
cu prima lui vizită la Arabei la Ashton şi prima întâlnire cu Michael. Se încheia cu 
descoperirea conţinutului înfiorător al monstruosului frigider din apartamentul lui 
Christine Barton. Omisese cu bună ştiinţă anumite evenimente. 

Monica îi arătă biletul lăsat de Paula pentru el. 

Sper că ai petrecut o seară minunată. M-am distrat foarte bine cu Keith la Ivy. 
Am plecat la ora 10 de acolo. Keith încă se luptă să dezlege misterul foilor cu cifre ale 
lui Christine Barton. Cu drag, Paula. 

Se uită la ceas: era noaptea. Era timpul să se ducă acasă. 

Monica îl preveni să ia un taxi şi îi zise c-o să cheme ea unul. Nu era o idee bună 
să parcurgă pe jos cei aproape şapte kilometri pînă la apartamentul lui. Tweed fu de 
acord. 

Taxiul îl duse pe Drayford Street, destul de departe de Holland Park. Se forţă să 
facă un duş, care îl trezi. Nu dormi prea bine. Vedea întruna oameni pe care îi întâlnise 
în îndepărtatul Abbey Grange, apoi la Santorini. Chipul Lucindei îi tot revenea în minte. 
Se întrebă din nou dacă nu făcuse cumva o mare greşeală cînd nu urcase în lift cu ea 
în garajul subteran. Era o femeie fascinantă. 

„Oare ar trebui să...?" Căzu apoi într-un somn adînc. 


- Ai mîncat? îl întrebă Paula în clipa în care Tweed îşi făcu apariţia în birou în 
dimineaţa următoare. 

- Păi, nu... 

Paula ieşi şi se întoarse cu o jumătate de oră mai tîrziu de la fast-foodul din 
apropiere. Ridicînd capacul metalic, dădu la iveală o farfurie cu şuncă şi două ochiuri 
prăjite cu roşii la grătar. 

Intreaga echipă îl urmărea în timp ce devora micul dejun şi bea cafeaua pe care 
o făcuse Monica. Ştergindu-se la gură cu un şerveţel de hirtie, se simţea un om nou. 
Se uită în jurul lui prin birou. 

Newman stătea jos în timp ce citea absorbit ediţia de dimineaţă a ziarului Daily 
Nation. Marler stătea sprijinit de perete şi fuma. Lîngă el, Paula întocmea o listă, 
extrem de concentrată. Harry Butler verifica mecanismul Walther-ului său automat. 
Pete Nield citea nişte foi pe care i le dăduse Paula. 

Tweed se ridică şi îşi puse paltonul. 

- Pleci undeva? întrebă Paula. 

- Amîndoi o să mergem. lţi aminteşti de detectivul particular John Jackson, pe 
care îl angajase Anne Barton? O să-i facem o vizită la birou. Parson Street, numărul 
159, Shadwell. 

- Shadwell? Butler îşi strecură pistolul automat în tocul de la şold. În cazul ăsta, 
o să mergem mai mulţi cu tine. Tu o să mergi cu Paula în maşina ta. Noi o să te 
urmăm îndeaproape Pete, eu şi Bob Newman. 

- Chiar e necesar? 

- In Shadwell? E absolut vital. 

Îl lăsară pe Marler cu Monica să aibă grijă de birou. Era încă februarie, nori negri 
acopereau cerul şi afară burniţa groaznic. 

Cînd porniră, cu Tweed la volan, Paula îşi verifică Browning-ul de calibrul 32, 
asigurîndu-se că putea să-l scoată cu uşurinţă din buzunarul genţii. 

- Eu cred că Harry cam exagerează, mormăi Tweed. 

- Eu nu. Harry cunoaşte bine zona. 

In curînd, lăsară în urmă West Endul şi priveliştea se schimbă. Se zăreau 
cvartale de case murdare şi doar ici-colo cîte o clădire modernă de birouri. Işi croiră 
drum printr-o piaţă în aer liber, cu tarabele acoperite cu prelată pentru a proteja 
diversele mărfuri expuse spre vînzare. Mobilul Paulei sună. Răspunse. 

- Era Harry. Asta-i Shadwell. Zice să avem grijă. 

- Sînt încă aproape în urma noastră. Maşina lui Newman, cu Bob la volan, Harry 
lîngă el şi Nield în spate. Parcă am fi un şir de gangsteri care merg să lichideze o 
bandă rivală, remarcă Tweed cu o notă de amuzament. 

- De obicei Harry ştie ce face, îl mustră Paula. Incetineşte şi ia-o la stînga cam 
peste o secundă, am văzut Parson Street. 

- Ce mizerabil arată locul ăsta, observă Tweed în timp ce făcea la stînga. Totuşi, 
chiar dacă are o agenţie de detectivi mică, îmi închipui că John Jackson trebuia să fie 
foarte atent cu cheltuielile. 

Parcă pe străduţa îngustă, lîngă o bordură sfărimată. La numărul 159 se afla o 
clădire în paragină. Pe o plăcuţă fixată cu şuruburi de zid scria: „AGENŢIA JOHN 
JACKSON, ANCHETE PRIVATE". Vitraliul din partea de sus a uşii era surprinzător de 
curat. Pe cînd Tweed şi Paula coborau din maşină, uşa se deschise. Tweed aruncă o 
privire în spate de-a lungul străzii şi se simţi uşurat să nu vadă nici urmă de escortă. 

Un individ înalt şi solid, îmbrăcat cu un palton vechi, cu şapca bine trasă pe 
ochi, apăru lîngă Tweed. Vocea aspră era mai mult un miriit. 

- Domnu', tre' să plăteşti o taxă de cincizeci de lire ca să intri pe strada asta. Se 
cheamă protecţie... 

Tăcu atunci cînd simţi ţeava metalică a Walther-ului lui Harry apăsîndu-i ceafa 
groasă. Scăpă cuțitul pe care-l ţinea în mîna dreaptă. 

- Amice! miîrîi Harry. Ai greşit locul şi strada. Cară-te înapoi spre rîu! Acum! 

Zdrahonul o luă la goană spre capătul străzii şi dispăru după colţ. Harry împinse 
cuțitul cu piciorul de pe bordură în rigolă şi-şi vîrî din nou pistolul automat în tocul de 
la şold. 

Tweed se întoarse spre uşă, care era acum închisă. Apăsă pe sonerie, apoi 
insistă cînd nimeni nu-şi făcu apariţia. Uşa se deschise cîțiva centimetri, cu lanţul 
masiv încă pus. Prin crăpătură se zărea o fată cu părul creţ şi privire inteligentă. Părea 
speriată. 

- Am văzut un bărbat cu un cuţit... biigui ea. 

- A plecat, îi spuse Paula ferm. Domnul Tweed are gardă de corp. 

- Domnul Tweed? 

- Eu, adică. Tweed îi arătă legitimaţia. Trebuie să vorbim cu domnul Jackson, vă 
rog. 

- Sînteţi de la poliţie? 

- Ceva de genul ăsta. Dacă ieşeai să iei prînzul... nu durează decit cîteva 
minute. 

- Plec de tot. Cred că mai bine aţi intra. Amîndoi, zise ea, uitîndu-se la Paula. 

Intrară într-un vestibul îngust cu un birou într-un colţ, pe care se afla o veche 
maşină de scris. Fata, de vreo douăzeci şi ceva de ani, îi conduse într-o altă cameră, 
mai mare. Paula se cutremură. Era un frig groaznic acolo. 

- Trebuie să vorbesc cu domnul Jackson, repetă Tweed. 

- A plecat. Cred că de tot. Am rămas în continuare pentru că mi-a plătit salariul 
pe o lună înainte. S-a tăiat curentul şi apoi apa. Facturile neplătite s-au tot adunat. Era 
un om cumsecade, domnul Jackson. N-am vrut să-l las baltă, aşa că am rămas mai 
mult decît mă plătise. Nu pot să pricep. Pur şi simplu s-a dus. 

- Vrei să spui că a dispărut? întrebă Tweed calm. De cînd nu a mai dat pe aici? 

- De mai mult de douăzeci de săptămîni. Am rămas cît am putut, da' nu mai am 
bani. Am reuşit să obţin ieri o altă slujbă. l-am lăsat un bilet, în care i-am dat detalii 

despre cei doi clienţi care îl căutau. Arătă spre un plic de pe birou. E un om 
cumsecade, repetă ea. Am lucrat pentru el un an de zile. 

- Pot să văd şi eu mesajul să aflu numele clienţilor? sugeră Tweed. 

- S-or fi dus în altă parte acum. 

li dădu plicul nesigilat. Tweed citi biletul dactilografiat plin de greşeli. Numele nu 
îi spuneau nimic. li arătă hirtia Paulei. 

- Am ajuns într-un punct mort, şopti ea. 

- Asta-i singurul loc pe care îl deţine domnul Jackson? întrebă Tweed. 

- Nu. Mai are şi o casă plutitoare în Wensford. Se ducea des acolo pentru o zi 
sau două să studieze detaliile vreunui caz. 

- Unde-i Wensford? 

- Pe undeva de-a lungul Autostrăzii 3. Casa plutitoare de pe rîul Ley, mi-a spus 
el. La confluenţa cu rîul Wey... 

- Scuză-mă, spuse Paula. Mă întorc într-un minut. 

Ţişni imediat ce luă cheia de la Tweed. Se întoarse repede după ce scotoci prin 
colecţia ei de hărţi topografice. Alegînd harta comitatelor Surrey şi Sussex, o 
desfăşură pe birou. 

- Ai idee unde-i Wensford? o întrebă ea pe fată. Nu ştiu cum te cheamă, spuse şi 
zimbi. 

- Jenny Oxton. Se aplecă deasupra hărţii. John mi-a arătat odată unde mergea. E 
pe lîngă Autostrada 3, apoi ieşi de pe autostradă aici, înspre Wensford. Casa plutitoare 
e pe lîngă un pod construit peste rîul Ley. 

- Ţineţi evidențe aici despre relaţiile domnului Jackson cu clienţii? întrebă 
Tweed. 

- Le lua mereu cu el în servietă. Nu a mai rămas nimic aici. Pot să plec cu 
dumneavoastră? 

- Sigur că da. Putem să te lăsăm la tine acasă. 

- Ar fi bine. Iubitul meu, Jeff, o să mă aştepte la cafeneaua de la colţul Parson 
Street. 

Tweed îi dăduse plicul înapoi. Deschizînd un sertar, ea scoase un alt plic, apoi 
luă cu ea o servietă uzată. Se uită la Paula. 

- Astea-s lucrurile mele. Cînd o să ies, o să încui uşa, o să pun cheia în plicul 
ăsta şi am să-l bag înăuntru prin uşă. E tot ce pot să fac. Spercă John e bine. 

Afară, îl văzură pe Harry sprijinindu-se de zidul de peste drum, prefăcîndu-se că 
citeşte un ziar. Newman îşi făcu apariţia, venind cu maşina din celălalt capăt al străzii, 
cu Nield lîngă el. Harry urcă în spate. Tweed merse pînă la capătul Parson Street şi o 
lăsă pe Jenny Oxton la uşa cafenelei. li dăduse o bancnotă de zece lire chiar înainte să 
coboare şi respinsese mulţumirile ei uluite. Ea se repezi în cafenea şi se aşeză la o 
masă lîngă fereastră, în faţa unui bărbat tînăr cu chip grosolan. Se apleca spre el să-l 
sărute cînd plecară. 

- Unii oameni au o viaţă grea, comentă Paula. 

- O să supravieţuiască. Imi plac cockney. Valorează cît o sută de alde Aubrey 
Greystoke. Acum trebuie să găsim Wensfordul şi casa plutitoare. 

Oprindu-se în faţă la Park Crescent, Tweed avu o ceartă violentă cu Newman şi 
îi spuse să nu îi urmeze pînă la Wensford. Trebui să dea un ordin direct ca nimeni să 
nu-i urmeze sub nici o formă pe el şi pe Paula. 

Era vremea prînzului cînd Tweed conducea cu viteză maximă pe Autostrada 3 
cu Paula lîngă el. Ajunseră foarte repede la punctul de ieşire de pe autostradă, luînd-o 
pe un drum de ţară. Puțin mai devreme, Paula insistase să se oprească pentru scurt 
timp în faţa fabricii Gantia. Făcu repede cîteva poze. Pentru prima dată de cînd 
ajunsese la birou de dimineaţă, Tweed se trezi gîndindu-se din nou la Lucinda, 
amintindu-şi scena din garajul subteran cînd ea încercase să-l convingă să urce în lift. 
„Trebuia să fi urcat cu ea", îşi spuse melancolic. Nu, luase hotărîrea care trebuia. Sau 
nu? 

- Aş da orice să ştiu la ce te gîndeşti atît de profund, spuse Paula în timp ce îşi 
punea aparatul de fotografiat la loc în geantă. 

- Mă gindeam doar că ar fi trebuit s-o previn pe Jenny Oxton să nu se mai 
întoarcă la casa lui Jackson. 

- Cum ar putea să se mai întoarcă? A băgat înăuntru cheia prin uşă. 

- A, sigur că da. Uitasem. 

- Chiar? 

li aruncă o privire neîncrezătoare. 

Nu după multă vreme, mergeau încet prin Wensford, un sat cu case modeste 
mărginind drumul. Nu existau magazine. Tweed încetini atît de mult, încît aproape se 
tîrau în timp ce se apropiau de un vechi pod încovoiat. Pe un pilon de cărămidă erau 
înscrise cuvintele „PODUL LEY". Parcă în faţa unui han mohorit de pe partea cealaltă. 

- Eu zic să coborîm aici şi să o luăm pe jos, spuse el. 

Traversară drumul pustiu şi coboriră apoi pînă la poteca edecului. Acostată la 
mal, se afla o ambarcaţiune de locuit vopsită în culori strălucitoare, iar o parîmă de pe 
punte o lega de o stîncă masivă de pe mal. Numele, Mary Lou, era vopsit pe provă. 

O scîndură masivă şi lată lega malul de punte. Era foarte linişte, nici un zgomot 
de trafic, numai croncănitul a pustiu al ciorilor cocoţate într-un pom din apropiere. 
Paulei nu-i plăcu acest sunet. 

- Mă duc să verific barca, zise Tweed. Tu stai aici de pază. 

- Scuză-mă, sări Paula, cu mîinile în şold şi pe un ton furios. 

Trăiam cu iluzia că fac parte din echipă. Dacă ai să cazi de pe nenorocita aia de 
scîndură, să ştii că eu n-am să te salvez, domnule Tweed. 

- Bine, bine. O să mergem amîndoi, spuse el după ce-i văzu expresia de pe chip. 

Traversă scîndura, care abia dacă se clătină. Paula îl urmă. Tweed rămase în 
picioare pe punte, căutînd urme de paşi. Işi pusese mănuşile din latex şi, cînd Paula îl 
ajunse din urmă, văzu că ea deja şi le pusese pe ale ei. 

- Cred că se intră pe uşa aceea, spuse ea. 

Tweed se îndreptă spre uşa închisă de la intrarea în cabină. Cînd trase de miner, 
nu putu să-l mişte. Uitîndu-se în jos, văzu o pană groasă de lemn înfiptă dedesubtul 
uşii. Cercetă puntea cu privirea şi văzu o daltă zdravănă înfiptă într-un suport de piele 
legat de babord. Apucînd-o, reuşi să o scoată şi observă imediat nişte pete maronii. Nu 
spuse nimic în timp ce o duse lîngă pană. Fu nevoie de cinci lovituri puternice pentru a 
disloca pana. 

- Aş vrea să rămii pe punte, îi spuse Paulei. 

- Nu începe iar! izbucni ea. 

Strîngînd din dinţi, Tweed trase de mînerul uşii. Se deschise cu uşurinţă. Imediat 
fu izbit de un miros îngrozitor, despre care el ştia că nu înseamnă decit un singur 
lucru. Îşi scoase o batistă, o înfăşură în jurul nasului şi trase de restul acesteia peste 
gură. Cînd se uită la Paula, văzu că îşi acoperise deja faţa. Avea în mînă lanterna ei cu 
lumină puternică, pe care o scosese din geantă. 

Era întuneric înăuntru, dar Tweed avea impresia că intra în cabina principală. 
Mirosul era irespirabil. Lanterna Paulei lumină o canapea din piele veche, goală, 
amplasată către tribord. Paula ţinea strîns lanterna în mînă şi roti fasciculul de lumină 
spre partea cealaltă. O altă canapea de piele, de data asta ocupată. O siluetă 
scheletică era întinsă pe ea, iar pe puntea de lîngă ea se aflau punguţe transparente 
conținînd nişte forme decolorate. 

Carne. Tăiată de pe schelet. Tweed aproape se îneca din cauza mirosului. Paula 
îl trase de braţ. 

- Hai să ieşim de aici, zise ea, cu glasul înăbuşit din cauza batistei. 

Cabina fusese răscolită. Sertarele fuseseră scoase, iar conţinutul lor împrăştiat 
pe punte. Tweed se clătină. Paula îl trase de braţ. leşiră pe puntea exterioară. 

Pe punte, Tweed trînti uşa în urma lui. Respiră adînc. Paula mergea repede spre 
tribord. Tweed era sigur că o să vomite. Apoi Paula îşi reveni, îşi scoase mănuşile, le 
aruncă pe punte, înşfăcă o sticlă de apă minerală din geantă, îi smulse capacul şi bău 
mult. 

Apoi îi dădu sticla lui Tweed, căruia începea să i se facă greață. Acesta dădu pe 
gît cîteva înghiţituri mari şi simţi că stomacul i se mai linişteşte. 

- Ne întoarcem pe poteca edecului, spuse Tweed cu glasul răguşit. 

- Ai grijă cum calci pe scîndură aia. 

Tweed făcu cîţiva paşi pe punte înainte şi înapoi, întărindu-şi picioarele, apoi 
traversă repede scîndura. Paula îl urmă în timp ce el o privea neliniştit. Se prăbuşiră 
amîndoi pe potecă. N 

- Dă-mi mobilul, spuse Tweed. II sun pe Buchanan. 

Paula se plimbă de colo pînă colo pe potecă în timp ce el comunica detaliile la 
telefon, spunînd în încheiere că aveau să aştepte la hanul de peste drum de partea 
podului în care era acostată casa plutitoare. li dădu telefonul înapoi. 

- Vine încoace. L-am prevenit, fără sirene sau girofaruri în Wensford. Nu avem 
nevoie de public. 

- Nu ar trebui să ne întoarcem şi să mai cercetăm? Cred că am văzut ceva 
plutind pe rîu pe partea cealaltă. 

- Nu, n-ar trebui. Asta-i treaba lui Buchanan. 

O femeie cu obraji rumeni şi zîmbet plăcut le deschise uşa de la han. Tweed îi 
mărturisi şi că nu mai mîncaseră de ceasuri întregi. Femeia le răspunse că prînzul 
tocmai se terminase, dar avea să vină peste un ceas ora ceaiului. Apoi se uită din nou 
la ei. 

- Chiar că arătaţi înfometați. Ce-aţi zice de nişte sandviciuri cu şuncă? 

- E bine, spuse Tweed. Vă sîntem recunoscători. Ne aduceţi, vă rog, şi nişte 
cafea şi apă? 

- Imediat. Să vă conduc în salonul de ceai. 

Acesta se afla în partea din spate a hanului, o încăpere mică plină de mese puse 
pentru ceai, cu halbe de bere aşezate pe o poliţă şi draperii din tul ascunzînd grădina 
din spate. Nu mai era nimeni acolo. 

- Nu sînt sigură că pot face faţă unor sandviciuri cu şuncă, spuse Paula. 

- Atunci nu le mînca. Bea apă dacă eşti în şoc. 

- Nu sînt în şoc, protestă ea. Am văzut destule crime din astea pentru a simţi că 
aproape fac parte din peisaj. 

Fu adusă mîncarea, după care femeia îi lăsă singuri, închizînd uşa. Tweed luă un 
sandvici cu şuncă. După cum sperase, Paula îl devoră pe al ei. Erau consistente şi se 
simţi mult mai bine. 

- Asta trebuie să fie Jackson, sărmanul de el, spuse ea. 

- L-am identificat deja. 

- Unde sîntem acum? întrebă ea. 

- In Wensford. 

- Pentru Dumnezeu, ştii ce vreau să spun. Lista aia din buzunarul lui Michael. 
Sînt toţi victime ale acestui criminal odios? 

- Cadavrul femeii găsite în puţul de mină din Dartmoor ar putea fi al lui Lee 
Greystoke, soţia directorului financiar de la Gantia. Am aflat aseară în timpul cinei cu 
Lucinda că aceasta îl părăsise, după cîte se pare, cu mai mult de trei luni în urmă. 

Mariajul lor se destrăma. Lucinda a identificat inelul ăla scump cu diamant ca 
fiind un cadou pe care Lee a încercat să i-l dea. Ea l-a refuzat. Am să-ţi spun de ce mai 
tîrziu. 

- Şi „Christine", reflectă Paula, ştim că este Christine Barton, auditor financiar. 
Dar cum rămîne cu scheletul bărbatului ăluia din Dartmoor? 

- Habar n-am cine era ăla. Va trebui să aflăm. 

- Şi John Jackson, continuă ea, e peste drum, sînt sigură. Aşa că ne mai rămîne 
doar „Ken". 

- Aşa se pare, căzu de acord Tweed. 

- Şi atît Christine, cît şi Jackson au foarte mare legătură cu Anne Barton, medita 
ea. Nu poate fi ea. Nu-i destul de puternică. = 

- Nu poţi să presupui asta, o preveni Tweed. În timp ce ne aflam în apartamentul 
ei, am văzut-o ridicînd un scaun masiv cu spătar tare pentru a se aşeza. L-a ridicat ca 
pe-un fulg. 

Tăcu atunci cînd se întoarse gazda. Îi puse întrebarea în timp ce plătea nota 
modestă, lăsînd un bacşiş generos. 

- Am venit să vedem un amic care are o casă plutitoare pe rîu de partea cealaltă 
a podului. L-aţi văzut vreodată? N 

- Nu. Nici eu şi nici bărbatu-meu. Işi lăsa maşina în parcarea din sat, apoi cred 
că mergea pe jos pînă aici. Soţul meu vedea lumina aprinsă pe barcă noaptea tîrziu. N- 
a mai văzut-o de ceva vreme. 

- Ştiţi cumva cam de cînd n-aţi mai văzut luminile? 

- Trebuie să fie cu vreo trei sau patru luni în urmă... Scuzaţi-mă, sună la uşă. 

- Cred că a sosit poliţia, comentă Paula. 

- Cred că ai dreptate. Am auzit vehicule oprindu-se. 

Tăcu, fiindcă uşa se deschise şi gazda îl pofti în încăpere pe superintendentul 
Buchanan. Trăgindu-şi un scaun, acesta se aşeză lîngă ei. 

- Am adus o echipă tehnică completă. Şi o ambulanţă. Am primit ordin să nu 
atingem cadavrul. Profesorul Saafeld trebuie să sosească dintr-o clipă într-alta. Ştiţi ce 
cîrcotaş e. 

- Cineva ar trebui să cerceteze riul în zona tribordului, sugeră Paula. Am văzut 
ceva plutind pe apă, ar putea fi un document de identitate. 

- Scheletul poate fi al lui John Jackson, detectiv particular, spuse Tweed. 

- Jackson! Buchanan păru şocat. A fost un inspector strălucit la Scotland Yard. 
Mi-a plăcut. Ar fi ajuns departe. Şi-a dat demisia în ciuda tuturor protestelor mele. Era 
sătul de birocraţia cu care ne bombardase guvernul. Spunea că mai degrabă ar lucra 
pe cont propriu, ajutîndu-i pe oameni. Mai bine m-aş duce acolo acum. 

- Tocmai plecam şi noi. [i-am trimis un raport cu majoritatea lucrurilor pe care 
le-am descoperit pînă acum. 

- Mersi. Trebuie să fug acum. 

Tweed abia plecase împreună cu Paula înapoi spre Londra, cînd un Rolls-Royce 
trecu pe lîngă ei pe Autostrada 3, mergind în sens invers. Saafeld îi claxona de două 
ori. 

- Buchanan şi echipa lui au sosit foarte repede, comentă Paula. 

- Probabil că au mers pe autostradă cu o sută cincizeci la oră cu sirenele urlînd 
şi girofarurile pornite. Bine că nu era oră de virf. 

- Unde mergem acum!'? 

- Direct la Park Crescent. Am putea avea noutăţi, deşi mă îndoiesc foarte mult. 

Tweed se înşela în presupunerea lui. 

- Am făcut cercetări în privinţa trecutului dur al lui Abel Gallagher, îl întîmpină 
Newman. 

- Dur? 

Monica stătea la calculatorul ei, bătînd cu viteză la tastatură. Butler stătea pe 
podea, jucîndu-se cu o grenadă de mînă. Paula se strimbă. 

- Chestia aia nu e amorsată, sper. 

- Ba bineînţeles că da, o tachină el. 

Nield stătea pe celălalt scaun, studiind o hartă a Londrei. Ridică privirea cînd 
Tweed îl întrebă: 

- Văd că te-ai întors de la Champton Place, Pete? Ce face Anne? 

- Şi-a revenit surprinzător de repede. Am avut impresia că nu era chiar aşa de 
apropiată de sora ei, chiar simţea că fusese o influenţă dominantă. Asta i-a scăpat în 
timp ce vorbeam, dar s-a grăbit să mascheze ce spusese. 

- Eu n-am avut impresia asta. Tweed se aşeză gînditor la biroul lui. Tu ai stat 
acolo mult mai mult şi îi făcea probabil plăcere compania ta, aşa că a fost mai puţin 
prudentă. 

- Chiar păream să ne înţelegem bine, observă Nield. 

- Dacă e să te iei după Pete, rise Butler, nu trebuie decit să se uite la o femeie, 
că ea şi leşină după el. 

- Să-mi aduci aminte să-ţi pocesc mutra aia de fraier, i-o întoarse Nield, 

- Aţi terminat? protestă Newman. Voiam să vă povestesc ce am aflat în legătură 
cu Abel Gallagher. Nu-i o persoană cumsecade. La şcoală era şeful unei găşti care 
bătea alţi elevi. Mai tîrziu, s-a înrolat în serviciul cel mai nasol din armată - a cerut să 
se înscrie în poliţia militară şi ăştia l-au acceptat. Avea o reputaţie foarte dură cînd l-au 
făcut sergent intendent. Dacă era vreun cadet care nu-i pica bine, găsea el o scuză să- 
| bage în „groapa cu lei". 

- Cum adică? întrebă Paula. 

- Asta-i o zonă bine păzită şi îngrădită unde sînt trimişi băieţii răi. Instrucţia e 
criminală, fără glumă. Li se spune să alerge înainte şi înapoi ore întregi cu raniţe grele 
în spate. Gallagher îi făcea pe favoriţii lui să alerge pînă cădeau laţi. Unii au trebuit să 
fie trimişi la spital. 

- Ce sadic, comentă Paula. 

- Unul notoriu. Cînd a plecat din armată, s-a dus la un interviu pentru o slujbă la 
Medford, agenţia aia mare de securitate. 

Poate să se şi tîrîie în patru labe, dacă-i iese ceva din asta. A fost angajat la 
Medford şi a ajuns sus înjunghiindu-şi colegii pe la spate. Poate să fie şi viclean şi să 
facă pe gentlemanul cînd îi convine. Rezultatul? Obține cel mai înalt post cînd 
predecesorul său iese la pensie. Se zice că avea influenţă politică. Asta-i Abel al 
nostru. A, atunci cînd joacă darts, azvirle cu cuțite în planşetă în loc de săgeți. Mă 
gîndeam că asta spune multe despre el. 

- Ce mai, e un fermecător, observă Paula. 

- Mai mult, e cunoscut a fi periculos pentru doamne, încheie Newman. 

- Se pare că ar putea fi în stare de orice, hotărî Tweed. lar cruzimea îi face o 
plăcere deosebită. 

- Prin urmare, avem un suspect în ancheta noastră, sugeră Paula. Dar care ar 
putea fi mobilul? 

- Fie că e el, fie că e altcineva, reflectă Tweed, presupun că banii reprezintă 
mobilul. 

- lată explicaţia, spuse Butler. Ştim cu toţii că e vîrît pînă-n git în datorii uriaşe 
către un agent de pariuri. 

- Adevărata problemă, îi preveni Tweed, e cum să legăm victimele una de alta. 
Buchanan insistă că sînt omoruri la întîmplare ale unui psihopat. Eu cred că e ceva mai 
mult la mijloc. Poate ceva cu adevărat periculos. 

Se uită la Monica; ea tocmai răspunsese la telefon şi îi făcea semne disperate. 
Tweed o întrebă fără entuziasm cine era. 

- O secretară care zice că Drago Volkanian vrea să discute cu tine acum. 

Vocea care îi răspunsese lui Tweed era tunătoare, fără a fi autoritară. O voce cu 
multă personalitate. 

- Domnule Tweed, trebuie să ne vedem de urgenţă. Cînd vă convine 
dumneavoastră - e bine miine după-amiază? în Jermyn Street. 

- Şi care ar fi subiectul discuţiei? 

- Aha! Un hohot răsunător. Vă consider, domnule, un om de o inteligenţă 
excepţională şi de o perspicacitate rară. De asemenea, nu mă folosesc niciodată de 
linguşeli, pe care le consider semne de ipocrizie. Dumnezeu ştie că am avut parte de 
multe la viaţa mea. Un alt hohot răsunător. Am auzit-o pe asistenta dumneavoastră 
rostindu-mi numele. Aţi putea să remediaţi asta, domnule? Nu doresc să ştie nimeni că 
am sunat şi că o să veniţi să mă vizitaţi. 

- Asta se poate rezolva uşor, spuse Tweed repede. 

- Sînt convins că puteţi, domnule. Cu tactul dumneavoastră obişnuit. V-aş fi 
foarte recunoscător dacă v-aţi asigura că nimeni nu va şti că veniţi să mă vizitaţi. 
Adresa este Jermyn Street, numărul 490, mult după Floris, bătrînul parfumier. Deci, v- 
ar conveni miine la ora patru după-amiaza? Dacă nu, am putea... 

- Da, ar fi foarte bine, îl întrerupse Tweed. 

- Stimate domn, cooperarea dumneavoastră neîntârziată e un răspuns care mă 
îndatorează. Incă ceva - puteţi să veniţi cu extraordinara Paula Grey. Sînteţi cu 
adevărat norocos că beneficiaţi de serviciile unei doamne atît de deosebite. Un alt 

hohot asurzitor. Deci miine la ora patru. Vă transmit cele mai calde urări. Aveţi mare 
grijă, domnule. Trăim într-o lume periculoasă. 

Telefonul se închise înainte ca Tweed să poată răspunde. Se aşeză privind în 
gol. De mult nu mai auzise o voce care radia atita forţă şi bunăvoință. 

Tweed se plimba încet prin biroul lui de mai bine de zece minute, după calculele 
Paulei. Uneori se oprea să se uite pe geam înspre Regent's Park. se lăsase noaptea, o 
seară posomorită cu burniţă licărind pe trotuare. Navetiştii se grăbeau, ghemuiţi sub 
umbrele, pregătindu-se să înfrunte coşmarul călătoriei spre casă cu numai citeva 
trenuri care circulau, strada înfăţişindu-se ca o masă compactă de autobuze şi maşini 
nemişcate. Nefericire. Numai Paula îşi dădea seama ce se întâmplă. Tweed urma să ia 
o decizie importantă. 

Uşa se deschise şi intră Marler, îmbrăcat într-un costum bej elegant pe care 
Paula nu-l mai văzuse pînă atunci. 

- Mmm! exclamă ea cu glas tare cînd acesta se apropie de ea. 

- Pentru asta, îi spuse el, o să te invit la cină la Savoy Grill. 

- Nu încă, se răsti Tweed. Eşti cel de-al cincilea anchetator de care am nevoie. 

Merse repede în faţa biroului, se sprijini de el şi-şi cuprinse cu privirea întreaga 
echipă. „Acum e acum", îşi spuse Paula. 

Vocea lui Tweed era aspră, poruncitoare. 

- Nu mai avem mult timp. După cum ştiţi, probabilitatea de a descoperi 
criminalul ăsta odios scade de la o zi la alta. Şi Saafeld mi-a confirmat că persoanele 
ale căror cadavre au fost găsite pînă acum au fost ucise cu trei sau patru luni în urmă. 
Astăzi, cuvîntul de ordine este „acţiune". Fiecare dintre voi va trebui să viziteze un 
personaj cheie şi să-l interogheze la sînge. Folosiţi-vă de legitimaţiile de la SIS pentru a 
putea intra, dacă încearcă cineva să vă oprească. Gata, am terminat cu tatonările. 
Newman, ţinta ta este Larry Voles, directorul general de la Gantia. 

- L-ai interogat deja? dori să ştie Newman. 

- Nu. Poţi să fii şi dur - fă orice e nevoie. Monica vă va da fiecăruia cîte o copie a 
raportului meu pentru Buchanan. Sînteţi înarmaţi pînă-n dinţi cu date. 

- Abia aştept să aflu pe cine voi vizita, spuse Paula. 

- Va trebui să aştepţi. O să iau ţintele într-o anumită ordine. Nield, tu o s-o 
vizitezi pe Lucinda Voles şi o să faci presiuni asupra ei. 

- Dacă nu te deranjează, spuse Nield calm, o să mă descurc eu cu ea în felul 
meu cînd am s-o văd. 

- Orice, numai să obţineţi rezultate, spuse Tweed răstit. Butler, tu te duci la 
Anne Barton. Ştiu că ai întîlnit-o, dar numai pentru scurt timp. N-o lăsa să te 
prostească cu temperamentul ei aparent sfios. 

- Am s-o prind eu cu anumite detalii, ai să vezi. 

- Marler, ţinta ta e Abel Gallagher. O să încerce să te refuze folosindu-se de 
poziţia lui de la Divizia Specială. 

- Mă tem că asta n-o să mă impresioneze, rosti Marler tărăgănat. 

- Paula, se răsti Tweed, enervat de întreruperea ei de mai devreme, tu ai să vii 
cu mine miine-dimineaţă cînd am să mă duc să-l interoghez pe Aubrey Greystoke, 
directorul financiar de la Gantia, adăugă el pentru toată lumea. Şi încă o descoperire 
pe care să n-o dezvăluiţi nimănui. Sînt sigur că femeia găsită în puţul de mină din 
Dartmoor este Lee, soţia dispărută a lui Greystoke. 

- Aş vrea să am şi eu propria ţintă... începu Paula. 

- Şi încă ceva care să vă ajute pe voi toţi, continuă Tweed, ignorînd cea de-a 
doua încercare a Paulei de a interveni. După cum am spus mai devreme, aveţi cu toţii 
cîte o copie xerox a raportului meu detaliat pentru Buchanan. Dar uimitorul profesor 
Saafeld mi-a furnizat o descriere a vîrstei, a înălţimii şi a greutăţii probabile a 
scheletelor pe care le-a examinat. Monica vă va da cîte o copie şi după acel raport 
înainte de a pleca. 

Newman deschise gura să întrebe: „Cînd?", dar Tweed ghici întrebarea. Trecu 
într-un vârtej în spatele biroului, rămînînd în picioare. 

- Mai sînteţi încă aici? Hai, la treabă! Aveţi ceva urgent de făcut! 

După ce se termină foiala oamenilor care plecau, fiecare luînd de la Monica cîte 
o copie după raportul lui Saafeld, Paula se hotărî să spună ceea ce gindea. Intreaga 
postură şi dispoziţia lui Tweed se schimbaseră. Mişcările iuți, tensiunea, severitatea 
expresiei dispărură în timp ce se relaxa în scaunul din spatele biroului. 

- Am voie să vorbesc? îl întrebă Paula tăios. 

- Nu fi prostuţă. Vino să vorbim. Intotdeauna mă linişteşte compania ta. 

Paula ridică scaunul cu spătar din spatele biroului lui Tweed, îl aduse în faţă, îl 
întoarse şi se aşeză cu faţa spre el. 

- Să presupun că ţintele alese pentru interogare îi includ pe toţi suspecţii? 

- Nu neapărat. Eu caut informaţii. Şi repede. 

- Nu sînt sigură că ai ales de fiecare dată omul potrivit care să meargă şi să 
discute cu aceste persoane. Harry e potrivit pentru Anne Barton? 

- E perfect. În primul rînd, ea e aparent rezervată. De asemenea, am bănuit că 
nu prea are mulţi bani. Dacă-i adevărat, atunci şi Harry vine dintr-un mediu sărac, plus 
faptul că a întiîlnit-o deja. Cred că s-ar putea să se deschidă în faţa lui. 

- Ştii ce, zise ea pe un ton plin de regret, cred că mai bine m-aş înscrie la nişte 
cursuri de psihologie. 

- Eşti cea mai perspicace femeie pe care am întiîlnit-o. Aşa că uită de cursuri, 
decît dacă nu vrei să le ţii tu. 

- O să tac cînd o ne întîlnim miine cu Greystoke. 

- Nu şi dacă doreşti să-i pui o întrebare, să-l provoci. Are o slăbiciune pentru 
femeile atrăgătoare. De cînd soţia lui, Lee, a dispărut - din nou, acum trei sau patru 
luni - are mînă liberă. 

- Ar putea fi un mobil. 

- Pentru uciderea lui Lee, dar cum rămîne cu toţi ceilalţi? 

- A fost o mişcare deşteaptă să-l trimiţi pe Marler să-l prăjească pe Gallagher. 
Animalul ăla o să aibă surpriza vieţii lui dacă încearcă să-l ducă pe Marler. Şi Newman 
a fost o alegere bună pentru Larry, din ceea ce am văzut la el. Dacă stau şi mă 
gîndesc bine, cred că ai făcut alegerile potrivite. Imi pare rău dacă am fost agresivă. 

- Să nu-ţi pierzi niciodată agresivitatea. 

O oră mai tîrziu, sună telefonul. Era Nield. 

- Cum te-ai descurcat? întrebă Tweed. Te-ai mişcat repede. 

- Asta pentru că nu m-am descurcat. Lucinda n-a vrut să mă lase să intru în 
apartamentul ei. Zicea că, dacă ai nevoie de mai multe informaţii, poţi să vii foarte 
bine şi singur. N-am putut să-i schimb hotărîrea. 

- Nu-ţi face griji! Unde ţi-ai parcat maşina? 

- În garajul subteran de sub locuinţa Lucindei. E lăsat deschis în timpul zilei. Sînt 
acolo acum. 

- iți cunoaşte maşina? Ai vreun mod în care să te deghizezi în cazul în care 
coboară dacă rămii acolo? 

- Am o pălărie de fetru caraghioasă, o pereche de ochelari cu lentile fără dioptrii 
şi o eşarfă galbenă. De ce? 

- Vin acolo să mă întîlnesc eu cu ea. Dacă pleacă, vreau s-o urmăreşti. Ştii 
numărul Paulei? Bine. Stai acolo dacă nu iese. Asta-i tot. 

Se întoarse spre Paula, care îi întindea telefonul. 

- Mă duc pînă la Lucinda, zise el. 

- E timpul să-ţi iei şi tu un telefon, îi aruncă ea. 

- Mersi. Ne vedem mai tîrziu. Tu şi Monica rămîneţi aici să păziţi fortăreaţa. 

Cînd Tweed cobori în garajul subteran, majoritatea spaţiilor de parcare erau 
goale. Oare nu mai trăia nimeni altcineva acolo? Probabil că majoritatea oamenilor 
erau plecaţi la muncă. Găsi Ford-ul albastru al lui Pete şi verifică numărul de 
înmatriculare pentru a fi sigur. Nici urmă de Pete. Ce se întimplase? 

Parcă, ieşi din maşină şi se apropie cu prudenţă de Ford. Pete lăsase pe spate 
scaunul şoferului. Se întinsese pe el şi nu se mai vedea. Pălăria de fetru era într- 
adevăr caraghioasă, dar, în combinaţie cu ochelarii şi cu eşarfa, Pete era greu de 
recunoscut chiar şi de către Tweed. Se ridică în capul oaselor şi cobori geamul. 


61 


- Nu a coborit, aşa că trebuie să mai fie încă acolo. Singură, îmi închipui. 

- Rămii pe poziţie. Mă duc sus. 

Urcă în liftul deschis, apăsă pe butonul pentru etajul trei, unde se oprise atunci 
cînd îl lăsase ea după cina de la Santorini. Nu, acolo unde o lăsase el pe ea. 

Holul de la etajul trei în care intră era mobilat somptuos. Mochetă, oglinzi pe 
pereţi, o măsuţă stil Regency lipită de peretele de lîngă uşă. Se văzu în oglindă şi îşi 
întoarse privirea. Niciodată nu-i plăcuse să se vadă în oglindă. Apăsă pe sonerie şi uşa 
masivă se deschise imediat, atît de repede încît tresări. 

Lucinda stătea în cadrul uşii, făcîndu-i semn să intre. 

Se gîndi imediat că făcuse o greşeală venind. Lucinda purta un pulover alb şi 
pantaloni albi, o curea aurie în jurul taliei subţiri şi o pereche de papuci aurii în 
picioare. Inchise uşa după ce intră el şi o încuie. 

- Să-ţi iau haina, spuse ea cu vocea ei caldă, pe care Tweed o considera atît de 
atrăgătoare. Şi nu mai trimite pe altcineva de acum încolo. Vino tu, indiferent ce ai 
dori, continuă ea cu un zîmbet galeş. Ce-ai zice de un coniac? 

- Un pahar de Chardonnay ar fi bun. 

- Vine imediat. la loc pe scaunul de lîngă canapea. 

Scaun? Văzu că ea pregătise mobila pentru vizita lui. Tăblia scaunului era foarte 
lungă, iar spătarul era înclinat. Fusese amplasat foarte aproape de o canapea imensă. 
Aducea mai mult a pat. Ea aduse băuturile în timp ce el încerca să se aşeze pe scaun 
şi să rămînă cu picioarele pe podea. Era imposibil. Punînd băuturile pe o masă de 
alături, ea se lăsă să alunece pe canapea, cu spatele lîngă al lui, sprijinită de o pernă 
uriaşă. El îi dădu coniacul. Ciocniră paharele. 

- Pentru noi, zise ea cu un zîmbet fermecător. Ar trebui să facem asta mai des. 

- Lucinda, începu el ferm, am venit să-ţi pun cîteva întrebări în legătură cu 
ancheta pe care o desfăşor. 

- E timpul să te relaxezi. l-ar prinde bine creierului tău prolific. i 

- O ştiai pe Lee Greystoke destul de bine, bănuiesc. Poţi s-o descrii? Inălţime, 
greutate, chestii de genul ăsta. Culoarea părului. N 

- Nu-mi place cum sună asta. Dar mă conformez. Inălțimea: un metru şaizeci şi 
cinci, aş zice. Greutatea: vreo cincizeci de kilograme. Părul, de un şaten minunat. 

Tweed aproape îşi goli paharul cu Chardonnay. Descrierea pe care i-o furnizase 
se potrivea cu ce sugerase Saafeld pentru scheletul femeii găsite în puţul de mină din 
Dartmoor. Ea îşi dădu de pe faţă o buclă blondă şi-i puse o mînă pe genunchi. 

- De ce? întrebă ea. 

- E un exerciţiu pe care-l facem în legătură cu orice persoană implicată în vreun 
fel în cazul ăsta. Pentru evidenţele noastre. 

- Sper că Lee e bine, zise ea încet. 

- Aubrey e cel care ar trebui să ştie asta. Cînd l-a părăsit? 

- Credeam că ţi-am spus. Acum trei sau patru luni. E o presupunere. Poate că a 
plecat în State. Avea o prietenă în Richmond, Virginia. 

- Ce legătură avea ea cu Gantia? insistă el. 

- Eşti foarte insistent. Ştii asta? îl mîngiie pe obraz cu arătătorul. Eşti perfect ras. 
Pentru mine? Legătura lui Lee cu Gantia? Era apropiată de Drago. Din nu ştiu ce motiv, 
el o plăcea şi avea o încredere oarbă în ea. 

- În ce fel? întrebă Tweed. 

- In afară de directorii principali - adică eu, Michael, Larry şi neiubitul ei soţ, 
Aubrey - Lee era singura persoană care mai avea o cheie de la fabrică. Sosea în toiul 
nopţii, îi spunea gardianului să rămînă la post, apoi verifica birourile conducerii pentru 
a se asigura că erau încuiate. 

- Nu cred că venea la ora aia numai să facă asta. 

- Ştiu. Stătea un timp. Poate că răscolea prin biroul soţului ei - căutînd dovezi 
ale numeroaselor lui infidelităţi. Aşa presupun. 

- Dar cum era ea? Personalitatea ei? 

- Veselă. Foarte inteligentă. Poate puţin cam băgăreaţă, dar îmi plăcea. Era 
plină de viaţă. 

„Nu şi acum, dacă am dreptate", îşi spuse Tweed, grav. Expresia de pe chip 
trebuie să i se fi schimbat pentru scurt timp. Lucinda îşi puse mîna pe miîneca lui. 
Tweed aşteptă. 

- Arăţi îngrijorat. Eşti aici ca să te simţi bine. Sînt sigură că nu prea te distrezi. 

- Nu m-am gindit niciodată cu adevărat la asta. Sări de pe scaun şi se uită la 
ceas. Scuză-mă, dar trebuie să plec. 

Acum, chipul ei nu mai avea o expresie plăcută. Tweed dorea să iasă din 
încăpere. Dorea să rămînă. Dar nu avea intenţia să se implice afectiv într-o relaţie cu 
cineva - oricît de atrăgătoare ar fi fost această persoană - care se afla pe lista sa de 
suspecți. Se îndreptă grăbit spre uşă, îşi înşfăcă paltonul, se îmbrăcă rapid, deschise 
uşa şi păşi pe hol, închizînd-o în urma lui. 

Apăsase pe buton şi păru să dureze o veşnicie pînă cînd sosi liftul. O parte din el 
se aştepta să audă uşa de la apartamentul din spatele lui deschizîndu-se. Lucinda era 
o femeie hotărită. Uşile liftului se deschiseră, iar el păşi înăuntru, apăsînd cu degetul 
pe buton. Cu o senzaţie de uşurare, simţi liftul cum coboară. 

Uşile se deschiseră şi intră în garajul subteran. Pete stătea în maşina parcată, 
cu ochii ţintă la lift. Făcu semn cu mîna. 

- Ai obţinut ce-ai vrut? îl întrebă acesta. 

Tweed dădu din cap că da şi îi spuse lui Pete că se întoarce la Park Crescent. 
Pete îl urmă. Tweed conducea pe Park Lane cînd un imens Volvo maroniu cu geamuri 
fumurii îi tăie calea, întoarse volanul pentru a-l evita, dar descoperi că se îndrepta 
spre un trotuar înţesat de pietoni. 

Groază absolută. O femeie împingînd un cărucior cu un copil înăuntru. Trei 
adolescente ţintuite locului. Un cuplu de vîrslnici, holbîndu-se la el îngroziţi. Tweed avu 
o viziune cu cadavre întinse pe trotuar. Sînge peste tot. Invîrti disperat volanul spre 
dreapta, semnalizind. Avea să se izbească în Volvo. Aşa spera. Drumul din faţă era 
liber. Nici urmă de Volvo. Sunete de claxoane în spatele lui. Continuă să meargă încet 
pe Park Lane, uitîndu-se după Volvo. Dispăruse, pierdut în vreun alt ambuteiaj. Respiră 
adînc şi se uită în oglinda retrovizoare. 

Automobilul lui Pete Nield era în spatele lui. Se întoarse în Park Crescent, 

- Asta a fost cu intenţie, mormăi Nield în timp ce se îndreptau spre intrarea în 
clădirea SIS. Închipuie-ţi procesul, titlurile ziarelor. Cariera ta ar fi fost distrusă. Cineva 
nu prea te place. 

- Cineva nu vrea să-i stau în cale, medita Tweed calm. Am declanşat cele mai 
rele temeri ale cuiva. Prin ceea ce am spus sau am văzut. Nenorocirea e că nu ştiu ce 
a declanşat asta. 

- Trebuie s-o sun pe Lucinda, continuă Tweed în timp ce intra în birou. 

- Şi doar ai stat cu ea o veşnicie! exclamă Paula. 

- Am uitat s-o întreb ceva esenţial, îi spuse în timp ce ridica receptorul. 

- Bună, Lucinda, Tweed la telefon. 

- Nu poţi să stai departe de mine? 

- Am uitat să te întreb unde locuieşte Lee Greystoke. Abia se abţinuse să nu zică 
„locuia". 

- Are o casă la ţară. Ai un pix şi o foaie de hirtie? lată adresa: Ivy Cottage, 
Boxton, Heel Lane. O iei pe şoseaua 355 de la Beaconsfield spre Amersham. Cam la 
jumătatea drumului la dreapta se desprinde Heel Lane. Casa este retrasă, foarte 
izolată. Aşa-i plăcea lui Lee. Ivy Cottage e pe dreapta. 

- Mulţumesc. Apropo, ce mai face Michael? 

- După spusele lui Larry, e la fel. La opt dimineaţa, după micul dejun, merge pe 
drumeag pînă în sat, se întoarce, intră din nou în casă, apoi se duce direct în 
dormitorul lui. Citeşte o grămadă. 

- Ce fel de cărţi? N 

- Habar n-am. Nu am mai fost pe la Abbey Grange în ultima vreme. Intreaga 
poveste e ciudată. N-o înțeleg deloc. 

- Amnezia e ciudată. Trebuie să închid acum. 

Telefonul sună în clipa în care încheie convorbirea. Monica spuse că era 
Newman pe fir. 

- Cum te-ai descurcat, Bob? 

- Nu m-am descurcat. Prima dată am fost refuzat. Larry are o asistentă 
nemiloasă. Atrăgătoare dar, după ce l-a contactat pe Larry, s-a întors şi mi-a spus că 
nu e disponibil sub nici o formă. Cînd am insistat, mi-a trîntit uşa în nas. 

- Bine. Care-i adresa lui Larry? 

- Marlow Street, numărul cinci. Dincolo de Pal Mall. Pe partea cu St James 
Square. 

Tweed repetă adresa şi îi spuse lui Newman să se întoarcă. 

Cînd se ridică în grabă, Paula îi şi aducea paltonul, ajutînd-ul să se îmbrace, apoi 
luîndu-şi-l pe-al ei. Tweed se uită la ea. j 

- Marlow Street, numărul cinci, zise ea. Adresa lui Larry? Atunci vin cu tine. li 
plac femeile. 

- De unde ştii? o întrebă el în timp ce coborau în fugă scările. 

- Am văzut cum se uita la mine la Abbey Grange. Nu e genul libidinos, dar m-a 
observat. 

In timp ce se îndreptau către destinaţie, se întuneca din nou. 

Nu din cauza orei înaintate, ci a norilor grei care coborau ameninţători asupra 
Londrei. Tweed găsi un loc, parcă, apoi merseră în grabă spre Marlow Street. Sediul 
personal al lui Larry avea o uşă neagră masivă, cu o cameră video deasupra. Tweed 
apăsă cu degetul mare pe sonerie şi îl ţinu acolo. 

O fată subţire cu o expresie agresivă, îmbrăcată elegant într-un deux-picees 
negru, deschise uşa şi rămase cu braţele încrucişate, uitîndu-se la ei furioasă. 

- Chiar trebuie să ţineţi apăsat pe sonerie? O dată e... 

- Am venit să-l văd pe domnul Larry Voles. Tweed îi vîrî legitimaţia sub nas. 
Avem o întîlnire urgentă. 

- Nu prea cred. 

- Nu ştii să citeşti? mormăi el. Ţi-ai lăsat ochelarii pe birou? Cînd vin eu 
înseamnă că am o întîlnire. Hai, mişcă-te - du-te şi spune-i. Il cunosc, pentru 
Dumnezeu! 

- Asta nu înseamnă că... 

- Hai, nu-mi mai pierde timpul, c-o să te arestez pentru obstrucţionarea 
serviciilor secrete. Vom aştepta înăuntru. 

- Nu puteţi... i 

- Scuză-mă. Uşor, dar ferm, se strecură pe lîngă ea, urmat de Paula. Inchise uşa 
şi se uită la ceas făţiş. Am spus să-l anunţi că am venit. Nu am toată ziua la dispoziţie! 

Fata deschise gura să zică ceva, apoi o închise fără a rosti un cuvint. De-acum 
era îngrijorată, aproape intimidată, şi se grăbea. 

- Nu trebuie să sperii fata aşa tare, spuse Paula calm. 

- Nu am chef să mi se pună beţe-n roate. Simt că timpul nu e de partea noastră. 

Fata bătu la o uşă şi dispăru înăuntru. Larry ieşi, zimbindu-le. Purta un costum 
albastru elegant cu dungi albe. 

- Intraţi, îi invită el. Şi îmi pare bine să te revăd, Paula. 

li întinse mîna şi o apucă pe a ei, dar nu trase de timp aşa cum fac unii bărbaţi. 
Biroul spaţios era bine mobilat fără a etala bogăţie. Larry trase trei scaune de piele în 
faţa biroului său din lemn de cedru şi le făcu semn să i se alăture. Le oferi băuturi. 
Amîndoi refuzară. Tweed îşi păstră de asemenea paltonul cînd Larry se oferi să i-l ia. 
Paula îl studia în timp ce se aşeza în cercul de scaune, cu faţa la amindoi. 

Ochii săi albaştri o priviră pentru scurt timp, exprimînd interes, dar fără să o 
stingherească. Maniera lui sugera un director general care se purta politicos cu 
angajaţii săi, dar nu ezita să-şi arate şi latura mai dură cînd avea de-a face cu 
ineficienţa. 

- Cum pot să te ajut, domnule Tweed? întrebă el zimbind. 

- Cred că v-aţi purtat cu asistentul meu de bază, Robert Newman, destul de 
neprietenos. De unde şi venirea mea aici în persoană. 

- Asta a fost greşeala mea, nu a lui Cherry, asistenta mea. Cînd am auzit că se 
află aici, m-am gîndit imediat: un ziarist, presa. Newman este celebru ca reporter. Cînd 
a plecat, m-am gîndit: „O, Doamne, era cineva din echipa lui Tweed". Transmite-i 
scuzele mele. Zîmbi din nou. Paula observă că zimbea mult. Acum, cu ce pot să vă 
ajut? 

- Sînt un pic încurcat în legătură cu relaţiile din familia Voles. 

„Ba nu eşti. E un şiretlic", îşi spuse Paula. 

- Ei bine, Michael este fratele meu mai mic, după cum ştiţi. Nu sînt decit vreo 
doi ani între noi. Se află în aceeaşi stare îngrijorătoare. Mă reped acolo de cîte ori pot, 
să văd cum îi mai merge. Nici un cuvînt pînă acum. Mi se pare îngrijorător. Dacă nu 
pot să ajung la Dartmoor, o sun pe doamna Brogan. Nu că ar fi ea de prea mare ajutor, 
după cum vă puteţi închipui, pentru că aţi văzut-o. Zîmbi din nou. Lucinda e sora mea. 

- Şi ştii unde se află Drago acum? 

- Habar n-am. Ar putea fi în America, Franţa, Suedia. Oriunde. Trimit rapoarte 
codate la o adresă poştală din New Orleans. Asta nu înseamnă că-i acolo. Doar că a 
fost acolo. Apoi apare pe neaşteptate fără nici un avertisment. E o figură! 

- Ce înseamnă asta? 

Larry rîse. Gesticula cu ambele miini într-o mişcare circulară. 

- E tot ce am dori cu toţii să fim. Nu pot să descriu un asemenea personaj 
fabulos. Va trebui să-l întîlneşti ca să înţelegi asta dacă o să se întîmple vreodată. 

- O întrebare personală, domnule Voles... 

- Larry, te rog. 

- lată deci. O întrebare personală. Eşti căsătorit? 

- Am o soţie minunată. Aia a fost ziua mea norocoasă cînd am întîlnit-o pe 
Evelyn cu zece ani în urmă. Face parte din familie, dar nu se amestecă prea mult cu 
ceilalţi. Avem şi un apartament la ultimul etaj al clădirii în care locuieşte şi Lucinda. Cu 
un etaj deasupra ei. 

- Chiar? Deci poate că Evelyn e prietenă cu Lucinda? Cum locuiesc aşa de 
aproape una de alta... 

- Cred că ai putea spune şi aşa. Larry îşi frecă bărbia cu mîna ca şi cum încerca 
să se hotărască cît de mult poate să mai dezvăluie. In rarele ocazii în care se întîlnesc, 
sînt ultrapoliticoase una cu cealaltă. 

- Ceea ce înseamnă, sugeră Paula calm, că se tolerează una pe cealaltă cînd se 
întîlnesc, dar că nu sînt pe aceeaşi lungime de undă. 

Larry se aplecă spre ea şi atinse uşor mîna Paulei sprijinită de braţul scaunului, 
dar îşi retrase mîna rapid. 

- Doar o femeie poate detecta relaţiile dintre femei. Nu aş fi putut să mă exprim 
mai bine. Lucruri din astea se întîmplă în cele mai bune - ca şi în cele mai rele - familii. 
Lucinda este o femeie foarte independentă. Se duce la sală regulat. Printre alte 
plăceri, face box cu instructorul. Odată l-a făcut knockout. O femeie aprigă şi eficientă, 
Lucinda noastră. 

- Aprigă? 

- E o tigroaică. Nu mi-ar plăcea să mă pun cu ea - fizic, vreau să spun. 

- Larry, spuse Tweed, ridicîndu-se, îţi mulţumesc pentru timpul pe care ni l-ai 
acordat. Ne-ai fost de un mai mare ajutor decit îţi dai seama probabil. 

In timp ce se tîrau prin West End spre City, Paula îşi încuie geanta de umăr cu 
dispozitivul special inventat de experţii de la subsolul clădirii din Park Crescent. Tweed 
îi spusese că ultima întîlnire stabilită pentru acea zi era cu Greystoke, directorul 
financiar de la Gantia. Luă mobilul Paulei pentru a verifica dacă Aubrey se mai afla în 
clădirea cunoscută şi sub numele de Turn. 

Ea bănuia că securitatea avea să fie strictă. 

Tweed se tot uita în oglinda retrovizoare pentru a vedea dacă nu erau urmăriţi. 
Paula îl întrebă de ce era îngrijorat. 

- Doar ca măsură de precauţie. 

Nu îi spusese de incidentul cu Volvo-ul maroniu din Park Lane. Nu voia să-şi 
amintească de un incident care îl îngrozise. Traficul era un blocaj compact uneori. Nu 


65 


se tîrau; stăteau pe loc. Într-o asemenea situaţie, un Jaguar se opri în spatele lor. 
Şoferul sări afară din maşină. Marler. Alergă la geamul deschis al lui Tweed şi vorbi cu 
glas scăzut: 

- Moment de criză. Marin vrea să mergem la Marsilia miine. Mergem cu 
Eurostar-ul, apoi luăm TGV-ul". Am nevoie de cîteva ore la Paris numai eu singur. 
Pentru arme. După-amiaza tîrziu, vom fi la Waterloo. 

Apoi plecă. 

- Marsilia, venim, zise Paula cu entuziasm. 

- Ai putea să-ţi revizuieşti atitudinea, spuse Tweed, Marsilia este cel mai 
periculos oraş din Europa. 

În cele din urmă ajunseră la Turn. Paula se uita afară, apăsîndu-şi faţa de geam. 
Turnul era foarte înalt, în formă de torpilă, cu un con în virf. In timp ce Tweed parca 
maşina la baza scării rulante care ducea la intrarea monstrului, îşi făcu apariţia un 
gardian. 

- Nu puteţi parca aici. 

- Nu ştii să citeşti, omule? îi zise Tweed, arătîndu-i legitimaţia. 

- Bine, cred că aveţi autoritatea, domnule. 

- Ştiu prea bine că am. 

Tweed ura maniera pompoasă adoptată de unii oficiali modeşti, în capul scărilor, 
reuşiră cu ajutorul legitimaţiei să treacă de un gardian înarmat cu o puşcă automată. 
Inăuntru, o fată cu înfăţişare severă se uită fără amabilitate la Paula din spatele unui 
ghişeu. 

- Nu puteţi lua geanta asta cu dumneavoastră în clădire. 

- Şi de ce nu mi-o ţineţi dumneavoastră? spuse Paula, punîndu-şi geanta pe 
tejghea. 

- E încuiată, se răsti fata în uniformă. Trebuie să văd ce-i înăuntru. Ar putea fi o 
bombă. 

- V-am arătat anume legitimaţia ca s-o puteţi citi. Citiţi ce scrie pe ea şi spuneți- 
ne unde îl găsim pe Aubrey Greystoke. 

- Puteaţi să mi-o arătaţi mai devreme, se plînse fata după ce se uită cu atenţie 
la legitimaţie. 

- Am tinut-o ridicată ca s-o vedeţi de cînd am intrat în această monstruozitate 
arhitectonică. Vreau să-mi încuiaţi geanta în unul dintre dulapurile acelea din oţel din 
spatele dumneavoastră. Vreau şi o chitanţă. 

- Domnul Greystoke se află în camera 750. Etajul şapte. Luaţi al doilea lift de 
acolo. Bine aţi venit în Turn. A obţinut un premiu pentru arhitectură. 

Aşteptară liftul numai cinci minute în mult lăudatul turn al secolului XXI. Camera 
750 se afla vizavi de uşile liftului cînd acesta ajunse la etajul şapte. Nerăbdător, Tweed 
apăsă pe sonerie. Uşa se deschise şi o fată îmbrăcată elegant cu zîmbet plăcut rămase 
în cadrul acesteia. 

- Cu ce vă pot ajuta? în agenda mea de programări nu sînt înregistraţi vizitatori. 
Alt zîmbet. Poate sistemul meu se defectează. 

- Mă numesc Tweed. li arătă legitimaţia. Nu e nimic în neregulă cu sistemul 
dumneavoastră, dar trebuie să vorbesc de urgenţă cu domnul Greystoke. Ne-am mai 
întîlnit. 

- O, Doamne, spuse ea, holbîndu-se la legitimatie. Domnul Greystoke a ieşit din 
clădire acum zece minute pentru o masă de afaceri. Am să-i spun că aţi trecut pe aici. 

- Nu vă deranjaţi, replică Tweed, zimbind. Am să-l sun cînd am să pot. Poate că 
nu foarte curînd. 


1t Train á grande vitesse - tren de mare viteză (n.tr.) 

Pe cînd se întorceau, tîrîndu-se prin traficul blocat, Paula întrebă, în timp ce 
stăteau, fără a se îndrepta nicăieri. 

- Ce crezi despre Larry? 

- In afară de Greystoke, cred că am acum imaginea întregii familii Voles. 

- Şi asta-i important? 

- Sînt convins că, în cele din urmă, vom găsi rezolvarea acestor crime de lîngă 
Abbey Grange. De aceea fiecare frântură de informaţie pe care pot s-o obţin despre ei 
- Şi relaţiile dintre ei - poate fi cheia masacrului. 

- Ei bine, mai avem şi întîlnirea cu Drago Volkanian. Cred că va fi interesantă. 

- Numai că, din cîte se spune, este un maestru în arta de a dezvălui numai ceea 
ce doreşte el. Întrebarea vitală pe care am să i-o pun este unde se află fabrica de 
armament. 

- Crezi că asta-i cu adevărat important? 

- Este probabil adevărata cheie a tuturor evenimentelor. Mai bine ne-am petrece 
restul zilei pregătindu-ne pentru călătoria la Marsilia. 

- Abia aştept. 

- Cînd o să ajungem acolo, s-ar putea să-ţi doreşti să te fi gindit mai bine 
înainte. 


Marler îi aştepta cînd se întoarseră la Park Crescent. Ca de altfel toată lumea. 
Marler îşi aprinse o ţigară. 

- Am instruit echipa cu privire la ceea ce avem de înfruntat. Şi trebuie să 
mergem cu toţii. Vom avea nevoie de fiecare om, după spusele lui Marin. 

- Ce ţi-a spus? îl întrebă Tweed calm. 

- O iau de la început, zise Marler liniştit. Cargobotul pe care vrem să-l inspectăm 
- care vine din Angora - soseşte în lle des Oiseaux peste două zile. 

- Nu putem lua avionul? întrebă Paula. 

- Hei, te rog frumos! sări Marler. Nu luăm avionul, deoarece serviciile secrete 
franceze fotografiază toate sosirile atît pe aeroportul Charles de Gaulle, cît şi pe cel 
din Orly. Omul de la vîrf sigur l-ar zări pe Tweed cînd s-ar uita la poze. Aşa că vom lua 
Eurostar-ul. Am nevoie de două ore la Paris pentru a cumpăra arme - pentru toată 
lumea. Apoi ne îmbarcăm în TGV pentru Marsilia. Am rezervat camere pentru noi la un 
hotel cu vedere către Vieux Port. 

- Am stat acolo o dată, interveni Tweed. Era unul bun de-a lungul promenadei. 

- Marin mi-a spus de locul din Vieux Port, spuse Marler ferm. Acolo o să 
închirieze o barcă să ne ducă pe insulă. O barcă cu motor puternic care să se mişte 
repede. 

- Sună minunat, zise Tweed, care ura marea. 

- Marin zice că s-ar putea ca insula să fie liniştită, dar se îndoieşte. Trebuie să 
identificăm cargobotul pe care îl folosesc ei, apoi să ne întoarcem în Vieux Port şi de 
acolo la gară. Prindem TGV-ul înapoi pînă la Paris, apoi Eurostar-ul către casă. Făcu o 
pauză. Marin sublinia faptul că pe insulă am putea da peste cei mai răi criminali din 
lume. Algerieni şi marocani. Dacă se întîmplă ceva, nu luăm prizonieri. Ei n-o vor face. 

- Exact ce-mi place, spuse Harry. 

Tweed se întoarse spre Newman. 

- Bob, ai să stai aici, să ai grijă de birou. Am nevoie de cineva cu tărie de 
caracter şi autoritate. S-ar putea ca Gallagher să vină iar peste noi. Tu te-ai mai 
descurcat cu el. Văzu expresia lui Newman. Bob, ceea ce ţi-am spus e un ordin. 

A - Spuneau că Gallagher e plecat cînd am trecut, spuse Marler. Se uită la Paula. 
Inainte să poată deschide gura, ea sări, îl apucă de git cu amîndouă mîinile şi îşi 
apropie faţa de a lui. 

- Indiferent ce aveai de gînd să spui, mai bine taci. Decît dacă nu vrei să te 
strîng de git. Merg la Marsilia. 

Întrevederea din după-amiaza aceea cu Drago Volkanian fu una dintre cele mai 
neobişnuite de care avusese vreodată parte Tweed. Impreună cu Paula, ajunse în 
Jermyn Street, numărul 490 şi sună la ciudata sonerie pătrată. 

- Am dorit să-l cunosc pe Volkanian de cînd am aflat că există, îi spuse el Paulei 
pe cînd aşteptau. Prezenţa lui invizibilă pluteşte asupra acestui caz ca un nor uriaş. 

Uşa se deschise şi Paula rămase cu privirea aţintită asupra unuia dintre cei mai 
impozanţi bărbaţi pe care îi întâlnise pînă atunci. Avea peste un metru optzeci, umeri 
foarte largi, un cap imens, aristocratic şi părul alb. Faţa lui avea trăsături dominante, 
nasul era lung şi ascuţit, iar ochii verzi aruncau priviri grăbite. Proaspăt ras, avea o 
gură largă, iar maxilarul exprima putere şi voinţă. 

- Bine aţi venit amîndoi! Vă rog, intraţi. Sînteţi atît de punctuali! Eu, domnule, 
apreciez punctualitatea. Volkanian întinse o mînă neobişnuit de mare. Domnişoară 
Grey, sînteţi atît de drăguță că aţi venit! Domnule Tweed, sînteţi o persoană pe care 
mi-am dorit foarte mult să o cunosc. Stringerea miinii sale era puternică. O să mergem 
în biroul meu. Inchise uşa, apăsînd două comutatoare de pe perete. 

In timp ce intrau în biroul lui trecînd prin holul cu carpete orientale atârnate pe 
pereţi, simțeau că păşeau într-o altă lume. 

Biroul spaţios era mobilat cu obiecte vechi englezeşti, amplasate cu grijă lîngă 
pereţi. Era cea mai rafinată colecţie pe care Paula o văzuse vreodată. 

- Pot să fac un comentariu cu privire la securitate? întrebă Tweed în timp ce o 
fată drăguță cu trăsături orientale şi un zîmbet strălucitor le lua hainele. 

- Sigur că puteţi, domnule, spuse Volkanian cu glasul lui profund. Chicoti. Doar 
dumneavoastră sînteţi expertul în chestiuni de genul ăsta. 

- Dumneavoastră înşivă aţi deschis uşa. Londra este un loc periculos în zilele 
noastre. Ar fi putut fi oricine. 

- Aha! Un alt chicotit. Vă mulţumesc pentru preocuparea dumneavoastră pentru 
siguranţa mea, dar nu v-aţi uitat în sus. Există o oglindă deasupra uşii de la intrare cu 
o deschidere de o sută optzeci de grade. Imi permite să văd cine vine - şi dacă vreun 
individ cu intenţii ostile stă la pîndă în vecinătate. Acum, ce v-aş putea oferi ca 
întăritor? Eu voi bea un scotch excelent. Sau aţi prefera cafea sau altceva? Sasha, 
spuse el, făcînd semn spre fata cu zîmbet strălucitor, vă va aduce orice doriţi. 

- Cred, spuse Tweed spre surprinderea Paulei, că mi-ar prinde bine şi mie un 
scotch. 

- Şi eu, se hotărî Paula în timp ce gazda lor se întoarse spre ea cu mîna 
deschisă. 

Volkanian îi însoţi pînă la nişte scaune confortabile aşezate în cerc, aşteptă pînă 
cînd se aşezară, apoi îşi instală trupul masiv într-un fotoliu imens în care abia încăpea. 
Cînd sosiră băuturile, Volkanian îşi ridică paharul, zimbind. 

- Pentru distrugerea duşmanilor noştri. 

- Beau pentru asta, zise Tweed. 

- Domnişoară Grey, dumneavoastră locuiţi într-un agreabil apartament la etajul 
unu într-o fundătură din Fulham Road, remarcă Volkanian. Dar poate ar fi mai sigur 
să-l trimit la Park Crescent? Da, cred că da. 

„Pare să ştie totul despre noi", îşi spuse Paula. 

Paula rezistă tentaţiei de a întreba ce i-ar putea trimite. Era curioasă, dar nu ar 
fi fost politicos să întrebe. Tweed vorbea. 

- Domnule Volkanian... începu el. 

- M-aş simţi onorat dacă amîndoi mi-aţi spune Drago. Domnişoară Grey, pot să 
îndrăznesc să vă spun Paula? 

- Vă rog. 

Paula era descumpănită. Nu se mai aflase niciodată în prezenţa unui bărbat cu o 
personalitate atît de puternică. Aura lui părea să umple încăperea cu căldură, dar fără 
nici o urmă de agresivitate. Era îmbrăcat cu un costum gri, cu haina descheiată peste 


68 


burta lui generoasă. O cravată cu dungi, de tip militar se întindea peste o cămaşă 
albastră cu guler apretat. Era sigură că la un moment dat el avusese o legătură cu 
armata. Nu era un bărbat care să poarte o astfel de cravată decit dacă avea dreptul s- 
o facă. 

- Drago, începu Tweed, mi-ar fi de mare ajutor dacă aş şti unde se află fabrica 
dumitale de armament. A 

Drago izbucni într-un rîs răsunător, cutremurîndu-se din tot corpul. Işi scoase o 
batistă să se şteargă la ochi. Chicoti din nou. E 

- Eşti un om pe gustul meu, domnule. Mergi direct la jugulară. Asta-i un secret 
pe care nu ţi-l pot divulga, domnule. Numai cinci persoane - în afară de mine - ştiu 
unde se află. 

- Michael, Larry şi Lucinda, spuse Tweed repede. Şi Aubrey Greystoke. Pe a 
cincea persoană nu o cunosc. Pot doar să presupun. 

Drago lăsă să-i scape un alt hohot de rîs şi se uită la Paula: N 

- Şeful dumitale e un om foarte şiret. Expresia îi deveni serioasă. In acest 
moment, înţeleg că trebuie să-l uităm pe Michael. Amnezia lui mă supără. O să-ţi spun 
un singur lucru despre fabrica de armament, Tweed. Mai demult, producea atit 
proiectile, cît şi obuze pentru piese de artilerie, pentru Ministerul Apărării. Concepţia 
era a mea proprie. Am fost inginer odată. Pur şi simplu răsuceam o manetă şi maşinile 
treceau de la producţia obuzelor de artilerie la proiectile. Apoi am văzut un film despre 
efectele proiectilelor. Se presupune că sînt extrem de precise. Dar nu sînt. In filmul 
ăsta, un proiectil care trebuia să ţintească o bază militară a ratat şi a lovit în schimb o 
şcoală plină de copii. Am interzis imediat producţia de proiectile. Cel puţin, artileria 
ţinteşte armele duşmanului. Măcar aşa pot să trăiesc fără mustrări de conştiinţă. 
Presupun că tot ce vorbim la întâlnirea asta atît de plăcută este neoficial. 

- Absolut, spuse Tweed categoric. Şi poţi să ai tot atâta încredere în Paula cît şi 
în mine. 

- Ştiu. Drago rise din nou şi sorbi din whisky. Altfel, nu aş fi acceptat să vină şi 
ea aici. 

- Pari să ştii destul de multe, îndrăzni Paula. 

- Draga mea. se aplecă spre ea. Informaţiile valorează mai mult decît aurul. 

- Ceva ce am ţinut minte întotdeauna. 

- Tweed, spuse Drago deodată, cu ochii imobili. Ai deja un suspect pentru aceste 
patru crime îngrozitoare? 

- Patru? 

- Ei, haide, domnule, nu mă subestima! Mă refer la răposata Christine Barton, 
auditor financiar strălucit, la biata Lee Greystoke, al cărei schelet l-ai găsit chiar 
dumneata în puţul de mină din Dartmoor; la John Jackson, detectivul angajat de sora 
lui Christine, Anne. A patra victimă este un bărbat al cărui schelet l-aţi găsit în 
Dartmoor - care, din cîteştiu pînă acum, nu a fost încă identificat. 

- Dacă găseşti dumneata suspectul, mi-ai putea spune şi mie, glumi Tweed, 
pentru a mai înveseli atmosfera. lar acum cred că a cincea persoană care ştia unde se 
află fabrica de armament era Lee Greystoke. 

Un hohot de rîs tunător, Drago cutremurîndu-se iarăşi din tot corpul. 

- Bravo, domnule, nu-i de mirare că ai aşa o reputaţie de detectiv. Da, a cincea 
persoană era Lee. Mi-e un dor teribil de ea. Prin urmare, cine e suspectul dumitale? 

- Dacă aş avea vreun suspect, ţi l-aş spune. Tweed dădu pe git ce-i mai 
rămăsese din băutură. Cred că am răpit destul din timpul dumitale. lţi mulţumim 
pentru timpul pe care ni l-ai acordat. 

- Vă rog, mai staţi puţin. Spune-mi părerea dumitale despre Larry. 

- Foarte competent, simpatic, excelent în relaţiile cu angajaţii. 

- Dar Lucinda? Drago se aplecă din nou spre ei. 

- Extrem de competentă. Exact persoana potrivită pentru slujba pe care o are. 
Dură cu angajaţii, dacă nu-şi fac treaba cum trebuie. 

- Michael? 

- N-a rostit niciodată nici un cuvînt. Cum aş putea să spun? Am fost martor la 
crimă. „De ce, se gîndea Paula din nou, nu spunea nimănui aceste cinci cuvinte cheie? 
Nu le menţionase nimănui după ce le auzise de la Buchanan." Tweed se îndrepta spre 
uşa dinspre hol cînd îl întrebă pe Drago: 

- Mi se pare corect ca acele cinci persoane care ştiu - sau ştiau - unde se află 
fabrica de armament să aibă cheile de la fabrică. Inclusiv Lee. 

- Deducţia dumitale inteligentă este corectă. Mai este un element care ar putea 
fi de ajutor. Tuturor le curge sînge armean prin vene. Armenii au supravieţuit de-a 
lungul veacurilor datorită vicleniei lor instinctive. Nu poţi să ai întotdeauna încredere 
că o persoană cu sînge de armean spune adevărul. 

- Cu excepţia dumitale, spuse Tweed politicos, cred că toată lumea mă minte în 
legătură cu un lucru sau altul. 

- Aşadar eşti prevăzător. Eşti un om înţelept, prietene. Sînt sigur c-o să ne mai 
întîlnim. Drago îi dădu lui Tweed o carte de vizită. Dacă doreşti să iei legătura cu mine, 
sună la numărul ăsta şi spune-ţi numele. Va dura puţin, apoi vei fi transferat pe o altă 
linie. 

Se aflau în hol. Paula observă că Sasha stătea lîngă uşa de la intrare. Închise cu 
zgomot un capac aflat pe perete. Drago o luă pe Paula de braţ. 

- Te-am văzut admirînd carpetele de pe perete. Care ţi-a atras atenţia cel mai 
tare? 

- Asta. Desenul e splendid. Cu adevărat unic. 

Sasha ridică iar capacul cînd ajunseră la uşa închisă de la intrare. Pe un ecran se 
vedea o imagine clară a Jermyn Street, probabil cîte cincizeci de metri în fiecare 
direcţie. Se întoarse spre Drago. 

- Am ţinut sub observaţie maşina domnului Tweed. Nu s-a apropiat nimeni de 
ea. Maşina e în siguranţă. N 

- Foarte drăguţ din partea dumitale, îi spuse Tweed. Iți mulţumesc. 

Drago acţionă cele două comutatoare pentru a debloca uşa, o deschise, le 
strînse mîinile şi închise la loc în timp ce ei păşiră în stradă. 

În după-amiaza următoare se aflau în Franţa, la bordul TGV-ului care gonea spre 
sud ca un avion Concorde zburînd la sol. În vagonul de clasa întîi nu se aflau decit doi 
dintre ei: Tweed aşezat lîngă Paula. 

Era luna martie şi o zi cu un soare strălucitor. Paula se uita pe fereastră la o linie 
dreaptă de plopi din depărtare, ca o cavalcadă de mături uriaşe, zbirlite. Era prea 
devreme să aibă frunze. Bănuia că mergeau pe lîngă o autostradă - zărise din cînd în 
cînd maşini gonind cu viteză ameţitoare. Lîngă ea, Tweed stătea nemişcat, 
neobservînd peisajul. Marler stătea de pază la intrarea în vagonul lor. La capătul 
celălalt, Nield făcea acelaşi lucru, dar nevăzut. 

- Pui tu ceva la cale, îi spuse în cele din urmă Paula lui Tweed. 

- Întorc pe-o parte şi pe alta tot ce-am văzut, mă gîndesc la toţi oamenii pe care 
i-am cunoscut. Ştiu că-mi scapă ceva. Am avut un vis ciudat. Dangăte de clopote îmi 
răsunau în minte. Vicarul, reverendul Stenhouse Darkfield, înainta spre mine, ţinînd în 
mînă un cuţit uriaş ascuţit pe o parte şi zimţat pe cealaltă. Apoi m-am trezit şi n-am 
mai putut dormi. Ştii cum e. 

- Visele pot să însemne ceva - pot să-ţi aducă aminte ceva ce n-ai observat la 
momentul respectiv. Crezi că ar putea fi suspectul? Mai ştii povestea aia cu sacrificiile? 

- Uită de asta! Crezi că un cult s-ar putea extinde din Dartmoor pînă la 
Champton Place? 

- Acolo stă Anne Barton. Te gindeşti la Christine, sora ei. 

- A, da, desigur. Sînt obosit fără doar şi poate. Crezi că un cult s-ar extinde pînă 
la Wensford, unde a fost făcut fişii Jackson, detectivul? Puțin probabil. 


70 


- Încă nu am identificat scheletul pe care l-am descoperit în mlaştină - ăla 
acoperit cu zăpadă. Cred că-i important. 

- De acord, spuse Tweed. Ar putea fi cheia pe care o căutăm. Nu mă întreba 
cum o să-l identificăm. Dar asta-i o prioritate cînd ne întoarcem. Și lui Keith Kent îi ia o 
grămadă de timp să verifice foile alea cu cifre pe care le ascunsese Christine sub 
sertar. 

Modul în care a codat datele trebuie să fie complex. Înţeles numai de cine a 
angajat-o. 

- Ai vreo idee cine ar putea fi ăla? 

- Nici una. 

Expresul gonea acum atît de rapid încît imaginea de la fereastră se estompă. Se 
înclină spre dreapta în timp ce lua o curbă lungă. 

- Chestia asta o să iasă pînă la urmă de pe şine, mormăi Tweed. 

- Nu mai vorbi prostii din astea. Mă nelinişteşti. Ai luat o masă pe cinste în 
vagonul-restaurant. Incearcă să dormi puţin. 

Abia vorbise, cînd îşi făcu apariţia un controlor în uniformă. Avea o geantă mare 
de piele aruncată pe umăr. Vîrîndu-şi mîna în geantă, mormăi: 

- Billets... 

Işi scoase mîna din geantă ţinînd un cuţit uriaş. Ţinti spre pieptul lui Tweed. Un 
pat de pistol lovi cu forţă în craniul individului. Pistolul era al lui Marler, care apăruse 
pe nesimţite. Falsul controlor începu să se clatine. Nield îşi făcu apariţia de la celălalt 
capăt al vagonului. Marler făcu semn cu capul spre Nield să se grăbească. Cu 
amîndouă mîinile apucase de subsuori trupul care se prăbuşea. 

Cu o mănuşă din latex, Nield luă cuțitul de jos. Marler trăgea corpul individului 
înapoi spre intrarea din spate. Nield îşi puse cuțitul la centură şi se aplecă să-i ridice 
picioarele. Dispărură în grabă. 

Paula era şocată. Cu mîna dreaptă, îşi apucase Browningul de calibru 32 din 
geantă. li dădu drumul, cu mîna tremurînd. Incercă să-şi revină. Simţea că trebuia să 
prevadă ce avea să se întîmple, trebuia să-l fi apărat pe Tweed. 

- Chiar am dat-o în bară. Imi pare foarte rău. Totul s-a întîmplat aşa de repede! 
N-am nici o scuză. Şi sînt complet trează... 

Tweed îşi dădea seama că era şocată - ea nu prea vorbea aşa. O apucă de braţ 
şi o strînse. 

- Nu mai vorbi tîmpenii, o linişti el. Eu stăteam pe scaunul dinspre culoar, tu 
stăteai la fereastră. Trebuia să-l fi văzut. Tu eşti prea în spate. Aşa că nu mă mai bate 
la cap. Stai calmă. 

Îşi ridică privirea cînd Marler îşi făcu apariţia. Butler era lîngă el. Marler se duse 
în mijlocul vagonului şi se aşeză pe un loc cu faţa spre ei. Butler avea o cutie de 
vioară. 

- Ce s-a întîmplat cu asasinul? întrebă Tweed calm. L-ai omorit? 

- Bineînţeles că nu. E în toaleta de lîngă uşă. Nield a întors cu o unealtă plăcuţa 
cu OCUPAT de la uşa WC-ului. l-am verificat pulsul. Bate foarte bine. E îmbibat cu 
coniac. 

- Vorbeşti serios? 

- Cînd o să ajungem la următoarea staţie, explică Marler, doi dintre noi o să stea 
lîngă uşi, ţinîndu-l în picioare pe beţiv. Chiar înainte să se închidă uşile automate, o să- 
i dăm drumul pe peron. O să găsească un beţiv îmbibat cu coniac după ce pleacă 
trenul. 

- Bine lucrat. 

- Partea proastă e că ei ştiu că sîntem în trenul ăsta. 

- Şi? 

- Ne putem aştepta la un comitet de primire la scurt timp după ce ieşim din gara 
din Marsilia. 

- Şi Harry o să-i dea pe spate cîntîndu-le la vioară? sugeră Paula care îşi 
revenise pe deplin. 

Harry ridică cutia şi o ţinu lîngă Tweed pentru ca Paula să poată vedea ce era 
înăuntru. Ridică capacul. Ea se uită cu neîncredere la vioara aşezată pe o pînză din 
catifea, apoi la el. 

- Nu sînt în cea mai bună formă în dimineaţa asta, dar nu văd cum o să ne ajute 
chestia asta dacă o să ne aştepte inamici în afara gării. 

- Ridică puţin catifeaua. 

Paula o dădu la o parte încet. Dedesubt se afla un Sten şi cîteva magazii de 
rezervă. Se uită la Marler care stătea în picioare ţinînd un sac de golf. Se întrebă ce-o 
fi înăuntru. În cele două ore cît schimbaseră trenurile de la Gare du Nord din Paris, 
după ce coboriseră din Eurostar, Tweed o dusese cu taxiul la Gare de Lyon. işi 
petrecuseră timpul aşteptînd restul echipei şi bînd cîte un espresso cu lapte la bufetul 
din gară. Destul timp, îşi dădea ea seama acum, pentru Marler să-şi viziteze omul de 
legătură. De aceea îi dăduse el un Browning de calibru 32 vîrît acum în geanta de 
umăr şi un Beretta ascuns în tocul legat de glezna dreaptă. 

- Aveţi idee cine era falsul controlor? întrebă Tweed. 

- Eu cred, spuse Marler, că l-a prins pe adevăratul controlor la gară. L-a 
înjunghiat, probabil - ca să nu facă zgomot. l-a luat hainele, echipamentul, inclusiv 
geanta şi carnetul de bilete. l-a aruncat documentele de identitate. Te-a văzut urcat în 
TGV şi s-a urcat şi el în ultimul moment. Mă aşteptam la ceva de genul ăsta. 

- De ce? întrebă Paula. 

- Pentru că ne-a urmărit cineva pe motocicletă de la Park Crescent pînă la 
Waterloo. Expresia îi deveni serioasă. Marin m-a prevenit cum să ne pregătim sosirea 
la Marsilia. Există un vagon de clasa a doua puţin mai în spate. Cum ajungem la 
Marsilia, ne repezim în vagonul ăla. 

- De ce? întrebă din nou Paula. 

- Ca să ne amestecăm cu ceilalţi călători cînd coborîm din tren. Tweed, tu şi cu 
Paula o să vă urcați pe locurile din spate ale unui Citroen care o să vă aştepte afară. 
Primul. O să mai fie un al doilea automobil, aceeaşi marcă, aceeaşi culoare, puţin mai 
în spate. Eu o să urc în ăla, împreună cu Pete şi Harry. Marin va conduce taxiul vostru. 
Amîndouă autovehiculele au fost prevăzute cu ranforsări foarte rezistente. 

- Pentru ce sînt astea? insistă Paula 

- Dacă o să avem necazuri în drumul spre hotel, o să vezi de ce. 

Marler plecă, urmat de Harry. Nield îşi reluă poziţia iniţială dincolo de intrarea în 
vagon. „Toată tensiunea asta, se gîndea ea, în ziua asta splendidă." Privind pe 
fereastră, văzu şiruri nesfîrşite de podgorii răspîndite pe cîmpurile înclinate. Se gîndi 
că începeau deja să dea muguri sub razele orbitoare ale soarelui strălucitor. 

Mintea îi hoinărea. De ce avusese Tweed visul acela cu dangătele de clopot pe 
care le auziseră în clopotniţa din Dartmoor dc lîngă biserică? Apoi vicarul, Stenhouse 
Darkfield, înaintînd spre el cu un cuţit. Il considerase pe vicar un om sinistru din prima 
clipă în care îl văzuse. Se uită la Tweed, care părea să se bucure de un pui de somn. 
TGV-ul începu să încetinească. Apărură case şi fabrici cu pereţi albi, mărginind calea 
ferată de ambele părţi. Locuinţe sărace cu pereţi soioşi. Apropierea obişnuită de orice 
punct terminus important. 

Tweed era treaz cînd apăru Marler şi îi făcu semn lui Pete. 

- E timpul să ne mişcăm. 

Dădu jos bagajele de pe raft, inclusiv geanta lui mare şi plată. Paula se întrebă 
ce se afla înăuntru. |şi spuse că pusese deja prea multe întrebări. 

- Eu o s-o iau înainte, îi informă Marler. Amestecaţi-vă în mulţime - nu vă grăbiţi. 

Se apropiau de vagonul cu călători destul de numeroşi cînd peronul începu să 
alunece pe lîngă ei. Tweed mormăi. 

- Am ajuns, zise el. Marsilia. Groapa de gunoi a Europei. 

Expresul se opri lin. Paula îşi întinse picioarele, înţepenite de la prea mult stat 
jos. Uşile automate se deschiseră. Călătorii începură să coboare. Un amalgam de 
oameni de afaceri şi femei îmbrăcate sărăcăcios cu baticuri pe cap. Era o atmosferă 
diferită de freamătul Parisului, avea o nuanţă de brutalitate. Uită de treptele abrupte şi 
fu cît pe ce să cadă. Marler o susţinu. Zimbi. 

- Treptele de la tren sînt făcute aici ca pentru uriaşi. 

Continuă să o susţină, conducînd-o spre ieşirea pentru călători, urmaţi de 
Tweed, cu Harry şi Pete asigurînd ariergarda. 

Paula se uită pe peron în ambele direcţii. Părea să se continue la nesfirşit. 
Marler ajunsese la nişte uşi duble. Erau închise. Ridică mînerul uneia dintre ele şi o 
deschise. 

- Nu puteţi ieşi pe aici, le strigă în franceză un funcţionar în uniformă scund şi 
corpolent. Acolo-i pentru bagaje. 

- Poliţia, miîrîi către el Marler în franceză. Vorbeşte mai încet! Este o operaţiune 
a poliţiei. Ţine-ţi fleanca sau am să aranjez să te retrogradeze. 

Franceza Paulei era destul de bună pentru a înţelege fiecare cuvint. 
Funcţionarul de la căile ferate deschise gura, apoi o închise la loc ca un peşte. Fusese 
complet intimidat de izbucnirea lui Marler. Paula păşi repede pe un trotuar şi văzu un 
Citroen galben parcat peste drum. Şoferul, un arab, îi făcu semn să se grăbească. 
Ducîndu-şi într-o mînă valijoara - prevăzuse că era puţin probabil să cineze într-un 
restaurant de lux - traversă strada în soarele orbitor. 

- Asta e? îi şopti ea lui Marler, care ducea valiza neobişnuit de plată într-o mînă, 
o altă valiză în cealaltă şi sacul de golf aruncat pe umăr. 

- Da, treci în spate. 

Paula zări ranforsările masive ataşate de partea din faţă şi din spate a maşinii. 
Căldura o moleşea. Instalîndu-se înăuntru, îşi puse valijoara pe genunchi şi se uită prin 
lunetă în timp ce Tweed se urca lîngă ea. Marler sărise în cel de-al doilea Citroen la 
volanul maşinii, cu Harry alături şi Pete cocoţat în spate. 

- Pregăteşte-te pentru o călătorie dură, Paula, îi spuse şoferul cu un zîmbet şi 
într-o engleză perfectă. 

- Credeam că eşti arab, spuse Paula uimită. 

- Asta-i şi ideea. Şoferul zimbi din nou şi porni motorul. Stau pe-aici de îndeajuns 
de multă vreme să mă bronzez ca unul adevărat. Asta, plus hainele, mă ajută să mă 
amestec în peisaj. Şi în afară de asta vorbesc fluent şi araba. 

- El, spuse Tweed, e Philip Cardon. Am ştiut de la bun început că el şi Marin erau 
una şi aceeaşi persoană. A lucrat pentru mine. Şi făcea bine ce făcea. Era cel mai bun. 
Apoi i s-a întîmplat o tragedie. 

- A murit iubita mea soţie, spuse Cardon, uitîndu-se în oglinda retrovizoare 
pentru a vedea dacă echipajul din cel de-al doilea Citroen era pregătit. Cu mult timp în 
urmă, zise oarecum detaşat. Incă mai am zile proaste. Ziua ei, aniversarea căsătoriei 
noastre, ziua în care a murit. Vocea i se schimbă, deveni grăbită. V-aţi pus centurile de 
siguranţă? S-ar putea să merg cu viteză şi să opresc foarte brusc. 

Demară cu o viteză moderată. Paula se uita pe fereastră. Pînă acum Marsilia nu 
o impresionase: o mulţime de magazine la parterul unor clădiri albe dărăpănate, cu 
două niveluri. Copii furînd cauciucurile unor maşini parcate, deja nişte epave în 
paragină. 

- Intrăm pe strada principală, îi informă Cardon. Nu prea seamănă cu 
Champs-Elysees. 

„Nici nu prea are cum", îşi spuse Paula. Gunoaie erau împrăştiate peste tot. 
Magazinele erau înţesate cu vechituri. Cardon dădu din cap în ambele părţi. 

- Vedeţi agenţia aia de voiaj pe stînga şi casa de schimb valutar de vizavi? Un 
turist american a vrut să schimbe o grămadă de dolari în euro şi s-a dus la agenţia de 
voiaj. Proprietarul i-a spus că nu ţine niciodată bani lichizi în sediu - era prea periculos. 
l-a arătat casa de schimb la doar cîţiva metri peste drum. L-a prevenit să fie extrem de 
precaut. Americanul o ia spre casa de schimb, e înjunghiat pe la spate, i se fură 
portofelul, e dus apoi de urgenţă la spital. Moare pe drum. Asta-i Marsilia. 

- Fermecător, comentă Paula. 

- Ne apropiem de hotelul vostru. Un sfert de milă. La naiba cu kilometrii! Ţineţi- 
vă bine! Pornim. 

Paula privi înapoi. Erau urmăriţi de un Renault negru cu geamuri fumurii. Nici 
urmă de celălalt Citroen. Cardon apăsă pe acceleraţie. Ţişniră înainte ca o maşină de 
curse la Le Mans”. 

Paula îşi luă inima în dinţi, se prinse de miînerul de la portieră, dar nu se putu 
abţine să nu se uite înapoi. Şi Renault-ul se deplasa cu viteză mare. Zări cel de-al 
doilea Citroen venind în urma acestuia. 

- Acum! strigă Cardon. 

Frînă brusc. Renault-ul se lovi de ranforsările din partea din spate a maşinii lui 
Cardon. In urma acestuia, cel de-al doilea Citroen se izbi cu ranforsările de partea din 
spate a Renault-ului care oprise şi se făcuse acordeon între cele două Citroen-uri. 

Azvirlită înainte, Paula fu salvată de centura de siguranţă, ca şi Tweed de altfel. 
Se uită din nou înapoi. Comprimat între ranforsările celor două maşini aflate la viteză 
maximă, Renault-ul abia putea fi recunoscut şi arăta mult mai mic. Parbrizul era făcut 
ţăndări. Nici o mişcare. Marler dădu înapoi cîţiva metri, sări din maşină, se uită 
înăuntrul vehiculului zdrobit şi alergă la Tweed care coborise geamul. Marler i se 
adresă lui Philip Cardon. 

- Sînt toţi morţi. Arme automate sînt împrăştiate peste tot înăuntru. Mergem mai 
departe? 

- Da. 

Cardon mări turaţia. Paula auzi scrişnetul ranforsărilor Citroen-ului desprinzindu- 
se de radiatorul Renault-ului, cotiră apoi după un colţ şi Tweed văzu pentru a doua 
oară în viaţă Vieux Port. 

Vechiul port în formă de stridie era înţesat cu ambarcaţiuni de agrement - bărci 
mici cu motor, nave mari, iahturi şi tot felul de vase mai mici. Lui Tweed nu-i venea să- 
şi creadă ochilor. 

- Unde sînt vasele de pescuit? Obişnuiam să mă uit de la fereastra mea de la 
hotel cum plecau în larg în orice moment al zilei să prindă peşte. 

- Nu mai sînt aici, explică Philip Cardon. Acum trebuie să folosească alt port. 
Vieux Port este strict pentru ambarcaţiunile de agrement ale bogătaşilor. Sînt multe 
bărci scumpe pe-aici. 

La mică distanţă mai încolo, întoarse maşina pe o alee în curbă şi opri la 
intrarea unui hotel situat mai sus de port. 

- Renault-ul zdrobit n-o să pună poliţia pe urmele noastre? se întrebă Tweed. 

- În nici un caz, rînji Cardon. O să găsească patru arabi în maşina avariată şi o să 
presupună că e rezultatul unui război între bande. Doar o să-l remorcheze de pe 
cîndva faimoasa Canetbiere. 

- Cîndva faimoasa? întrebă Paula. 

- Cu ani în urmă, Canebiere era o stradă cu magazine de lux. 

Femeile pariziene veneau aici să cumpere ce era mai bun. Ca şi Marsilia, a ajuns 
acum o mahala murdară. 

Tweed reuşi să primească aceeaşi cameră pe care o ocupase la prima lui vizită 
cu ani în urmă. Privea în jos pe fereastră cînd Paula ciocăni la uşă şi el îi strigă să intre. 
Se duse lîngă el. 

- Locul ăsta nu e chiar Ritz, dar cred că o să ne descurcăm. 

- Arăţi nostalgic, observă ea. 

- Trebuia să prevăd asta. Totul se schimbă şi nu întotdeauna în mai bine. Cînd 
am fost ultima oară aici, îmi plăcea la nebunie să privesc bărcile de pescuit intrînd în 
port sau ieşind în larg adesea seara tîrziu. Era foarte frumos. Acum l-au distrus. Uită-te 
la ororile alea plictisitoare. Pe-atunci nu erau aici. 

Arătă de-a lungul portului spre uscat, unde se aflau una lîngă alta clădiri de 
birouri şi blocuri uriaşe şi urîte. Putea să fie orice alt loc. „Progresul" se instalase şi aici 
cu salturi de uriaş. 

- Mă întreb de ce a ales Cardon locul ăsta, medita Paula. 

- Marler spunea că a insistat să stăm aici. 


12 Oraş în nord-vestul Franţei la vest de Paris, faimos pentru cursele sale anuale de 24 
de ore, de maşini sport, care au loc începînd cu anul 1906. (n.tr.) 

Se opri deoarece cineva bătu la uşa pe care Paula o încuiase cînd intrase. 
Ţinîndu-şi la îndemînă Walther-ul automat, Tweed se duse la uşă, întrebă cine e, apoi 
descuie uşa şi Philip Cardon intră. Paula îl privi surprinsă. Cardon era acum îmbrăcat 
într-un elegant costum crem cu cămaşă descheiată la git. 

- Ce s-a întîmplat cu costumul tău de arab? întrebă Paula. Chiar arăţi schimbat. 

- După ce v-am lăsat aici, am mers pe o alee liniştită din apropiere, mi-am dat 
jos hainele cu care eram îmbrăcat şi mi-am pus costumul ăsta. Nu-i recomandat să te 
plimbi prin locul ăsta îmbrăcat ca un arab. l-am cerut fetei ăleia băgăreţe de la 
recepţie numerele de la camerele voastre. Continua să se încăpăţineze pînă cînd i-am 
arătat legitimaţia mea falsă de la DST! - serviciul francez de contraspionaj - apoi i-am 
spus că Franţa spera să încheie afaceri comerciale profitabile cu voi. 

l-am întors registrul spre mine şi am văzut unde staţi. Am observat că Marler şi 
Nield sînt cazaţi în camerele alăturate. Bună strategie. 

- De ce trebuie să stăm în hotelul ăsta? întrebă Paula. 

- Imi aduc aminte că tu puneai întotdeauna întrebarea-cheie, zise el mijind. Vezi 
cel de-al doilea debarcader de aici? Acum numără trei ambarcaţiuni de la țărm. 

- Gata. 

- Aia-i o barcă cu motor destul de puternică, observă Tweed. 

- Cargobotul suspect ajunge în Ile des Oiseaux miine. O să fim acolo să vedem 
ce-are de gînd. 

- De ce suspect? întrebă Tweed. 

- A plecat din Alger cu numele de Baugie. Undeva în larg şi-a schimbat numele 
în Orem. În plus, transportă un echipaj prea numeros pentru un cargobot de 15.000 de 
tone. Un echipaj foarte rudimentar - unii fără experienţă pe mare. 

- Aşadar, dimineaţă o să mergem cu barca aia pe insulă? întrebă Tweed. 

- Intr-un singur cuvînt, da. Acum, dacă vreţi, am să vă duc într-un loc de unde 
puteţi avea o panoramă clară asupra insulei. j 

Merseră cu un Citroen diferit de versiunea cu ranforsări. In timp ce Cardon ieşea 
cu grijă pe poarta hotelului, un tînăr arab sări în faţa maşinii, fluturînd o cîrpă murdară 
în vîrful unui băț. 

Cardon se aplecă pe fereastră. 

- Yallah! strigă el, aruncînd destul de departe o bucată mototolită de hîrtie. 

- Ce înseamnă asta? vru să ştie Paula. 

- Cară-te - nu foarte politicos. l-am aruncat o bancnotă mototolită de un euro. 
Asta l-a îndepărtat - ca să nu ne murdărească parbrizul cu cîrpa aia soioasă. 

- Cred că sărmanul băiat tot s-a ales cu ceva, răspunse Paula. 

- Ascultă, o avertiză Cardon, în zilele noastre să nu treci niciodată la est sau la 
sud de Canalul Suez. În Asia sau Africa. Decît dacă nu e vorba de Africa de Sud. 

- Sînt de acord, strigă Marler. iți iau gîtul pentru nişte mărunţiş - şi îţi iau şi 
hainele. 

- Terorişti? întrebă Paula. 

- Nu neapărat, strigă Butler, aşezat lîngă Marler. O faţă albă înseamnă pradă. 

leşeau din Marsilia de-a lungul unei promenade largi, cu marea albastră şi calmă 
sclipind în dreapta lor, şi un perete alb de stîncă în stînga. Cardon arătă în sus, 
deasupra peretelui de stîncă. 

- Acolo mergem. Vedeţi biserica aia? Notre-Dame de la Garde. E o privelişte 
superbă de pe platoul din faţa ei. 

Ridicînd privirea, Paula văzu, cocoţat foarte sus, un vechi edificiu care părea 
destul de mare pentru a fi o catedrală. Cardon roti volanul şi începu să urce pe un 
drum abrupt şi şerpuitor, care făcea vehiculul să se zdruncine în timp ce el ţinea 
piciorul pe acceleraţie. 

Deodată ajunseră în virf. Paula îşi schimbă părerea despre Marsilia cînd ieşi din 
maşină. Pe uscat, la doar cîțiva kilometri depărtare, o creastă imensă de calcar se 
arcuia la nesfîrşit. 

Copleşitoare, părea cel mai mai mare amfiteatru al lumii. Paula îşi tinu 
respiraţia. Cardon o aşteptă să admire priveliştea, apoi îi conduse pe lîngă bătrîna 
Notre-Dame pe un vast platou plan, care se întindea în direcţia mării. 

Ajungiînd la zidul înalt pînă la coapsă, Paula se uită în jos la promenada care se 
afla cu mult sub ei. Apoi privi întinderea vastă a Mediteranei - o pînză albastru-turcoaz 
punctată din loc în loc de dungile albe ale valurilor. Culoarea, imensitatea mării, o 
fascinau. Rămase nemişcată, absorbindu-i vastitatea pentru a putea să şi-o 
amintească mai tîrziu. Cardon, care stătea lîngă Tweed, îi arăta ceva în timp ce se uita 
prin binoclu. 

- Acolo sînt insulele. O vezi pe aia pe care soarele se răsfrînge în ceva? E 
faimoasa Chateau d'if, miezul celebrului roman al lui Alexandre Dumas, Contele de 
Monte Cristo. 

li dăduse binoclul lui Tweed care îşi concentra atenţia asupra insulei, o bucată 
uriaşă de stîncă de calcar ridicîndu-se din mare. 

- Ai văzut-o? Bun, spuse Cardon. Ţine obiectivul fixat pe ea. Acum mişcă-te încet 
spre dreapta, puţin mai încolo. Uită-te după o insulă în formă de triunghi cu faleze 
abrupte din calcar. 

- Am văzut-o. 

- Ei bine, acolo o să mergem astăzi cînd o să primesc semnalul că Oran a 
acostat. 

- A acostat? 

- E un mic port în capătul îndepărtat al insulei pe care nu poţi să-l vezi de aici. 
Dar noi o să debarcăm pe partea asta. Intr-un singur punct se află o viroagă îngustă 
care duce în vîrf. 

- Cred că am văzut-o. Nu pare mai mare decît o crăpătură în stîncă. 

- Pe-acolo o să urcăm pînă-n vîrf, să avem o vedere bună asupra portului - din 
vîrful insulei coboară o pantă pînă la port. 

Trebuie să vă previn că s-ar putea să nimerim direct într-un schimb de focuri. Au 
nişte paznici arabi duri cu arme automate. 

Să sperăm că sosirea cargobotului Oran o să-i atragă pe toţi în partea vestică. 

Paula fu cuprinsă de emoție cînd Tweed îi dădu binoclul. 

Zări imediat lle des Oiseaux prin obiectiv. Studie viroaga cu atenţie. Era 
abruptă, dar ici-colo se aflau bucăţi masive de calcar care o mărgineau. Posibile 
ascunzători. 

Apoi mută binoclul spre mare şi îngheţă. La mare distanţă în larg, zări fum şi 
silueta nedesluşită a unei nave îndepărtate care se îndrepta spre insulă. li dădu 
binoclul lui Cardon. 

- Se apropie o navă, dar e încă la mare distanţă. Ar putea fi Oran? 

- Da, îi spuse Cardon. Nici o altă navă nu s-ar îndrepta spre insulă de la o aşa 
mare distanţă. Cred că o să ajungă la lle des Oiseaux în vreo două ore. Să ne 
întoarcem acum în Vieux Port. 

Intorcîndu-se, Paula îl văzu pe Marler postat cu mult în spate, lîngă biserică. 
Sacul de golf, nedesfăcut, era sprijinit de zid. In capătul celălalt al platoului, Butler 
stătea în picioare cu geanta uriaşă deschisă la picioare. Păzeau spatele lui Tweed şi al 
tovarăşilor lui. Aceasta era Marsilia. 

Merseră direct la barca lui Cardon din port. Era o ambarcaţiune mai mare decit 
îşi închipuise Paula. Pe covertă, o tolă plată de oţel era bine fixată de punte. Ajungea 
aproape pînă la gitul Paulei şi abia putea vedea peste ea. 

- Pentru ce-i asta? întrebă ea. 

- Pentru protecţie, rînji Cardon. Impotriva unei ploi de gloanţe de mitralieră. 

- Atunci ar putea fi palpitant. 

- Mă îndoiesc că o să avem nevoie de ea. 

In timp ce vorbea, verifica părţi ale vasului care nu aveau nici o însemnătate 
pentru ea. Îşi dădu seama ca ambarcaţiunea se legăna în locul de ancorare, mişcîndu- 
se în jos şi în sus. Valuri mari măturau intrarea în port, dar soarele încă ardea, 
scăldîndu-i gitul şi braţele. 

- Se schimbă vremea? se întrebă ea. 

- Căldura din perioada asta a anului este un fenomen care nu se întîmplă decît 
aproximativ o dată la zece ani. E adesea însoţit de o briză puternică. O să bată cu 
rafale mai mari cînd o să ieşim din port. 

- Scuză-mă, vreau să-l găsesc pe Tweed. A coborit. 

- Prima cabină pe dreapta, la capătul scărilor. 

II găsi pe Tweed întins pe o cuşetă, părînd nefericit şi întunecat. Reuşi să 
zimbească atunci cînd ea închise uşa. 

- Chiar şi cînd e în port, chestia asta ţopăie în toate părţile, comentă el acru. 

- O să fie mai rău cînd o să ajungem în larg. 

- ţi mulţumesc foarte mult. 

Tweed nu fusese niciodată fericit pe mare, o dată chiar se plinsese că nu putea 
suporta marea. Nu voia în ruptul capului să stea nemişcată. Paula luă o sticluţă din 
geanta de umăr, puse o pastilă în palmă şi i-o dădu, cu o expresie neînduplecată. 

N - Dramamină. Luă o sticlă deschisă de apă minerală. Nu face nazuri cu mine! 
Inghite-o! 

- Pare o tîmpenie să sufăr de rău de mare în hula asta blîndă. 

- Nu eşti singurul. Hula asta n-o să mai fie aşa blindă odată ce-o să ajungem în 
largul Mediteranei. la-o! ordonă ea. Cred că o să plecăm în curînd. 

Tweed luă pastila cu o strimbătură, înghițind apoi multă apă. 

Paula se aşeză lîngă el pe cuşetă, zimbind veselă. 

- Dacă îţi faci griji că Marin - Cardon, adică - o să afle, să ştii că n-o să spun nici 
un cuvînt. Acum relaxează-te. O să cercetez restul navei. 

Îi găsi pe ceilalţi membri ai echipei, cu excepţia lui Cardon, în spaţioasa cabină 
principală. Erau extrem de ocupați. Marler îşi cercetă puşca Armalite, apoi o încărcă. 
Sacul de golf în care o ascunsese se afla pe o canapea. Butler îşi testa Sten-ul, ochind 
şi trăgînd fără muniţie. Nield avea un pistol Glock, pe care îl băgă în tocul de la 
centură, sub hanorac. Butler scotoci prin sac şi scoase ceva pe care i-l dădu Paulei. 

- Un ou. Ar putea fi de ajutor. 

„Oul" era o grenadă de mînă. Ea o privi cu atenţie, apoi o viri cu hotărîre în 
geantă. In timpul recentului său curs de antrenament, noul instructor o pusese să 
arunce trei grenade amorsate peste un zid, nu fusese mulţumit şi îi dăduse şi mai 
multe, în total, o pusese să arunce treizeci de grenade amorsate. 

„Merge" fusese comentariul lui final. Mai tîrziu auzise de la sergent, antrenorul 
pe care-l înlocuise acesta şi care se întorsese înainte să plece ea: „Asta-i cel mai mare 
compliment pe care-l face vreodată". 

- Unde ai fost, Pete? îl întrebă ea pe Nield. Nu ai venit cu noi. 

- Tweed mi-a spus să rămîn la hotel să ţin sub observaţie toate camerele 
noastre. Am patrulat. 

- Nu mi-am dat seama că era aşa de neliniştit. 

- Nu neliniştit. Pete o strînse de umăr. Prevăzător. Cineva ar fi putut pune o 
bombă în lipsa voastră. 

- Nu-i scapă nimic. 

- De aia şi supravieţuim. 

Motorul porni deodată, făcînd ambarcaţiunea să vibreze.Paula se hotărî să-l 
viziteze pe Tweed, să vadă cum îi mai merge.Cînd intră în cabină, acesta era în 
picioare, plimbîndu-se, mişcîndu-şi braţele în jurul corpului. li făcu cu ochiul. 

- Te simţi bine? 

- Urc pe covertă. Capulet e pe punctul de a ieşi din port. 

- Aşa se cheamă? 

- Da, am observat cînd am urcat la bord. Cardon are slăbiciune pentru Romeo şi 
Julieta. Vrei să vii cu mine? 

Ajungînd pe covertă, îl văzură pe Harry pe debarcader, dezlegînd parimele, mai 
întîi la prova şi apoi la pupa. Sări la bord cu agilitate, în timp ce nava îşi croia drum 
spre mijlocul portului. Paula era întotdeauna uimită de cît de agil putea fi Harry cu 
silueta lui robustă. 

- Căpitanul portului ne-a dat permisiunea să plecăm şi a confirmat că avem 
culoar de ieşire liber, le spuse Cardon, cu mîinile pe timonă. Cu o mînă, luă două haine 
de ploaie galbene şi le azvîrli spre Tweed. Dacă aveţi de gînd să staţi aici, mai bine v- 
aţi pune astea pe voi. Marea e cam agitată. 

Pe cînd ieşeau în larg, Paula văzu valuri mai mari decit se aşteptase. Tweed se 
ţinea de o balustradă, uitîndu-se peste tola de oţel. Părea să se simtă în elementul 
său, în ciuda mişcărilor de balans ale ambarcaţiunii. Luă o pălărie de marinar de pe un 
raft şi şi-o puse pe cap. Stropi îi împroşcau acum pe punte în timp ce nava plonja într- 
un val. Tweed îşi scoase ochelarii cu ramă de baga şi îi vîrî în buzunarul de la costum, 
sub impermeabil. Ca şi în alte ocazii de pînă atunci, descoperi că putea să vadă foarte 
bine şi fără ei. Uneori se întreba de ce îşi mai bătea capul cu ei. 

Căutînd într-un buzunar, îşi găsi monocularul. Cardon mărise viteza şi se 
îndepărtau rapid de uscat. 

Uitîndu-se în urmă, Paula era fermecată de privelişte. Acum vedea limpede 
vastul amfiteatru de calcar care împrejmuia oraşul de la distanţă. Lumina orbitoare a 
soarelui se răsfrîngea atît de puternic în stînca de calcar, încît îi venea să clipească 
încontinuu. 

O vedere panoramică pe care n-avea s-o uite niciodată. 

- Măresc viteza, explică Philip Cardon, deoarece mi-a trecut prin minte faptul că 
Oran ar putea să ajungă la lle des Oiseaux mai devreme - pentru a se ascunde în 
spatele insulei. 

- Trebuie să ne aşteptăm la necazuri cînd o să ne apropiem de viroagă pe 
partea asta, îi preveni Marler. Sigur o să păzească al doilea loc de debarcare. Dacă 
este posibil, ar trebui să evităm să se audă focuri de armă, îi spuse el lui Butler şi lui 
Nield, care li se alăturaseră. Lăsaţi treaba asta pe seama mea, dacă puteţi. 

- Sigur aşa n-o să te audă, spuse Harry sarcastic. 

Marler îi arătă puşca. Paula observase că ţeava părea mai lungă decit îşi 
amintea ea. Marler lovi uşor ţeava armei. 

- Asta-i un amortizor avansat inventat de experţii de la subsolul clădirii din Park 
Crescent. L-am adus cu mine prin punctul de control de la Waterloo. După cum 
sperasem, învelit într-un material special, a trecut neobservat de detectorul de 
metale. Aşa că, dacă funcţionează, lăsaţi împuşcăturile pe seama mea. 

Paula se uita la lle du Chiteau d'if, pe cînd treceau prin nordul insulei la o 
distanţă apreciabilă. O stîncă avînd o înfăţişare sălbatică - exact locul în care puteai 
să-l ţii pe prizonierul lui Alexandre Dumas ascuns ani de zile. Dincolo de aceasta, se 
zărea lle des Oiseaux, iar forma triunghiulară era acum foarte vizibilă. Tweed se uita 
prin monoclu la viroaga de care se apropiau. 

Cardon încetinise, pentru a face mai puţin zgomot. Erau acum foarte aproape, 
iar viroaga îngustă şi sălbatică se vedea bine cu ochiul liber. Tweed o studie cu 
monocularul de la baza plană care se prelungea în mare, pînă la vîrf, de-a lungul 
urcuşului sinuos. 

- Nici urmă de viaţă, semnală el. Cîteva stînci răzlețe de calcar care ar putea fi 
utilizate ca platforme de tragere. 

- Le-am văzut de acolo de sus de la Notre-Dame, îşi aminti Paula. Să sperăm că 
tilharii nu ne aşteaptă ascunși în spatele lor. 

Tensiunea creştea la bordul navei. Nimeni nu o arăta pe faţă, dar Paula o 
simţea. Cardon explicase că nava va trebui amarată de cheiul de stîncă cu nişte cîrlige 
uriaşe pe care le prinsese de un alt set de cabluri de ancorare. 

Harry sări pe țărm cu o parîmă, în timp ce Marler, aflat la prova, luă o altă 
parîmă prevăzută cu cîrlig. Inelele ruginite afundate în chei fură folosite pentru a fixa 
nava. 

- Acţionaţi cu mare prudenţă, îi preveni Tweed înainte să sară pe chei, cu 
Walther-ul într-o mînă. 

Părea să fie ciudat de multă linişte şi pace pe cheiul puţin folosit, o atmosferă 
care nu-i plăcea deloc lui Tweed. Ghemuindu-se, ţişni spre intrarea în viroagă 
împreună cu Marler, privind în sus. Continuă să se mişte urmat de ceilalţi. Suprafaţa 
viroagei era abruptă. Stînci micuţe împrăştiate peste tot, cu pereţi înconjurîndu-i din 
toate părţile. In continuare, nici un sunet, nici urmă de viaţă. 

Marler era acum în faţă, urmat de Tweed alături de Paula. 

Ajungînd în dreptul unei stînci masive de calcar de mărimea unei căsuțe, Marler 
se uită în jurul ei. Nu văzu decit o pantă abruptă a viroagei urcînd deasupra lui. Incepu 
să se mişte mai repede, ţinînd puşca la îndemînă. 

Urcară cu greu pe o potecă lată cît să treacă o singură persoană o dată, pe lîngă 
o altă stîncă masivă de calcar, Marler se oprea deseori pentru a asculta, pentru a privi 
în sus. Singurul sunet era zgomotul valurilor izbindu-se de cheiul aflat acum cu mult 
sub ei. 

Deodată ajunseră în virf - fu atît de neaşteptat, încît Marler lăsă capul în jos. 
Tweed şi Paula priviră peste creastă. Rămaseră împietriţi de ce văzură sub ei, dincolo 
de culmea care cobora în pantă abruptă. 

- A fost aici, dar a şi dispărut! exclamă Paula. 

- Au ajuns mai repede decît credeam, spuse Cardon, care îi urmase pînă sus, 
riscînd să lase ambarcaţiunea nesupravegheată. Şi au lăsat încărcătura. De ce? 

Aveau vedere către rampa de descărcare de la ţărmul mării. Era plină de 
baloturi mari, unele desfăcîndu-se şi împrăştiindu-şi conţinutul. Tweed îşi folosi 
monocularul pentru a cerceta cargobotul Oran. Nu se vedea decit flancul uriaşei nave 
în timp ce se îndrepta spre larg. 

- Nava are un mare semn de lovitură lîngă proră, observă el. 

Probabil că s-a izbit odată de zidul unui port. Sînt, de asemenea, şi o mulţime de 
arabi pe punte - mult mai mulţi decît mi-aş fi închipuit că ar fi nevoie pentru echipajul 
unei nave. 

- Dar de ce au lăsat încărcătura? insistă Cardon. Par a fi produse din fibre 
utilizate în mîncarea musulmanilor, amestecate cu alte ingrediente. 

- Au fost încărcate la bord în Alger pentm a oferi un motiv legitim pentru a pleca 
din port, îi spuse Tweed. Presupun că obiectivul său real este de a ridica altceva de la 
altă destinaţie. Paula, uită-te la rampa aia uriaşă pe roţi desprinsă de țărm. E vizibilă 
numai fiindcă apa e atît de limpede. 

O briză puternică îşi înteţea rafalele. Valurile inundau rampa, trăgînd baloturile 
înapoi în mare. Tweed îşi puse monocularul în buzunar şi se întoarse spre Cardon. 

- Vreau să ne întoarcem de urgenţă la barcă. Trebuie să urmărim cargobotul pe 
o anumită distanţă. Vreau să ştiu ce curs urmează cînd ajunge în canalul principal. 

- Sugerez să ne întoarcem cît mai repede, îi preveni Paula. Au lăsat paznici în 
urmă pe insulă. 

Toate privirile se întoarseră spre locul în care se uita ea. Şase arabi înarmaţi cu 
arme automate apăruseră la o oarecare distanţă în stînga lor. Se grăbeau spre echipa 
lui Tweed. Cardon ordonă: 

- Fugiţi mîncînd pămîntul spre viroagă! Trebuie să ajungem la barcă şi să ne 
cărăm naibii de-aici cît mai repede. 

Harry, cu pistolul Sten în mînă, era în frunte, iar picioarele sale scurte se mişcau 
ca nişte pistoane pe cînd dispărea în viroagă. Tweed îl urma, împreună cu ceilalţi. 

Coborîrea văii largi era mai grea decît urcarea ei. Picioarele le alunecau pe bolovani 
mici de calcar. Marler rămase în urmă cînd Paula trecu pe lîngă el. 

Nield era în faţa ei şi amîndoi îl pierdură din vedere pe Cardon, care ţişnise prin 
viroagă ca o vulpe vînată de ogari. Marler se întinsese acum de tot pe jos, în spatele 
unei stînci micuţe. 

Cei şase arabi se împărţiseră în două grupuri a cîte trei oameni fiecare. Se 
mişcau mai repede decit s-ar fi aşteptat cineva. Marler ochi cu puşca în mîna dreaptă 
grupul de arabi aflat cel mai aproape. Trase de trei ori rapid. Trei focuri şi trei arabi se 
prăbuşiră la pămînt. Al doilea grup îl zărise. Ploua cu gloanţe de mitralieră periculos de 
aproape de el. 

Sări în picioare, alergă şi dispăru în viroagă. Se mişca atit de repede, încît nu 
observă că Paula alunecase, sucindu-şi glezna, în spatele unei stînci masive de calcar. 
Era pe cont propriu acum. 

Paula se uită în jurul blocului de calcar care îi oferea priveliştea părţii de jos a 
viroagei. Echipa era împrăştiată într-un singur şir în punctul în care se întindea poteca 
îngustă. Auzi scrişnetul bocancilor coborînd de sus. 

Trei arabi uriaşi cu pistoale automate în braţe se mişcau rapid în josul viroagei. 
Trebuiau doar să treacă pe lîngă stîncă în spatele căreia stătea ea, să mai coboare 
puţin, apoi ar fi putut să se oprească şi să tragă o salvă de focuri mortale, ucigînd 
fiecare membru al echipei ei. 

Işi vîri mîna în geantă şi scoase „oul" pe care i-l dăduse Harry. O grenadă de 
mare putere, era sigură. Tîrîndu-se în spatele stîncii, se umpluse de praf de calcar din 
cap pînă-n picioare. Işi dădu seama că se făcuse una cu solul pe care stătea întinsă. 
Glezna aproape că o ucidea de durere. Strînse din dinţi, cu grenada în mînă. 

Cel mai înalt dintre cei trei arabi dădu un ordin în arabă. Nu înţelese nici un 
cuvînt. Dar înţelese gestul celor trei care îşi ridicaseră armele la acelaşi nivel, cu ţevile 
ţintind undeva în jos. 

Urma să aibă loc un măcel. 

Paula apăsă butonul roşu, după cum îi explicase Harry. Cu un ultim efort, ieşi 
uşor din spatele stîncii, îi văzu pe cei trei arabi stînd nemişcaţi, cu mitralierele ochind 
ţinta. Intreaga echipă. 

Aruncă în sus grenada şi o văzu aterizînd la picioarele arabului celui mai înalt. 
se trase înapoi. 

Explozia, închisă între pereţii viroagei, fu asurzitoare. Un obiect rotund în formă 
de minge, acoperit cu sînge, trecu în viteză în susul viroagei pe lîngă stîncă după care 
se afla ea. Era capul celui mai înalt arab. Uitîndu-se din nou în jur, văzu o masă oribilă 
de trupuri fărimiţate. leşind uşor de după stîncă, scoase din geantă o sticlă de apă şi 
eşarfa. După ce înmuie eşarfa în apă, şi-o îndesă în bocanc. Uşurarea fu de nedescris. 

Ridicîndu-se cu greu în picioare, descoperi că putea să meargă. 

Cobori viroaga şchiopătând, trecu pe lîngă trupurile zdrobite ale arabilor şi 
continuă să coboare pînă cînd ajunse la cheiul de care era priponită barca. 

- Unde-i Paula, pentru Dumnezeu? striga Tweed. 

- Biata Paula e aici, strigă şi ea înapoi. Ce-i asta - femeile şi copiii sînt lăsaţi în 
urmă? 

- Credeam că eşti înaintea noastră, răspunse Tweed, repezindu-se spre ea. 

- Nici măcar nu v-aţi gîndit, nu-i aşa? se burzului ea. 

- Ce a fost explozia asta? întrebă Harry. 

- „Oul" tău exploziv detonat. A omorît trei arabi cu cîteva secunde înainte să vă 
împuşte şi să vă trimită pe toţi pe lumea cealaltă. 

- O, Doamne! Imi pare atît de rău, spuse Tweed, luînd-o de braţ pentru a o ajuta 
să urce şchiopătând în barcă. 

- N-o să vă iert pe nici unul o bună bucată de vreme de acum încolo, strigă ea. 
Cardon, mai bine ai pune odată în mişcare drăcia asta. Tweed vrea să verifice direcţia 
navei Oran. 

Marler se repezi spre locul unde stătea ea pe punte. Avu intuiţia să nu spună 
nimic. Cu o trusă de prim ajutor sub braţ, îi scoase cu grijă bocancul şi îi examina 

glezna după ce-i scosese cu blindeţe eşarfa. O examină şi îi puse dintr-un tub unguent 
peste ea. 

Paula oftă de plăcere cînd simţi răcoarea unguentului, se aplecă şi îl sărută pe 
Marler. Acesta se uită în sus şi îi făcu cu ochiul. Apoi îi înfăşură încet un bandaj în jurul 
gleznei şi îi spuse să-l lovească dacă doare. Folosi o singură fişie de bandaj, îi spuse că 
poate să-şi încalţe din nou bocancul şi că asta o s-o susţină. Paula nu se uită la Tweed, 
care verifica ruta pe care o urma barca. 

Intre timp, Cardon mărise turaţia, îndreptând barca departe de chei şi ocolind 
capătul insulei spre larg. Marler vîrî încet piciorul Paulei în bocanc, apoi făcu un semn 
cu mîna. Credea că e mai bine ca ea să vadă dacă îi intra piciorul. Ea se aplecă şi trase 
bocancul centimetru cu centimetru. Nici o durere. Ţinîndu-se cu mîna de balustradă, 
se ridică, păstrîndu-şi echilibrul. 

Tweed se tot întorcea să se uite la ea, dar ea nu-l privi nici măcar o dată. Marler 
clătină din cap, iar Tweed, înţelept, nu spuse nimic. Trebuia să-i acorde timp să-i mai 
treacă furia. 

Insula se afla acum în urma lor, iar Capulet gonea spre îndepărtatul Oran. Marea 
era acum calmă, o pînză de safir. Distanţa dintre cele două nave se micşora în timp ce 
Oran îşi schimba direcţia. Tweed se apleca peste tabla de protecţie, privind cu atenţie. 

- A ieşit cu mult în larg acum, strigă el pentru a acoperi zgomotul motorului, şi 
şi-a schimbat direcţia spre sud-vest. Asta înseamnă că se îndreaptă spre strimtoarea 
Gibraltar şi spre Oceanul Atlantic. O va lua spre nord. Europa este obiectivul său. 

Deci acum ştiu. 

- Avem necazuri, îi preveni Cardon. Ne-au zărit şi coboară o barcă mare cu 
motor peste bord. Studia nava cu ajutorul binoclului. Sînt mulţi oameni la bord cu 
arme. Vin înspre noi. 

- E timpul pentru clătite, strigă Marler, ridicîndu-şi valiza plată. 

- Clătite? spuse Paula cu neîncredere. 

- Ultima descoperire în materie de mine marine. 

Marler rînji. Deschizîndu-şi valiza, scoase la iveală un obiect subţire de metal, de 
formă circulară. Mai scoase unul, îl puse pe punte între picioare şi privi la 
ambarcaţiunea care venea spre ei. 

O barcă mare cu motor, cu prora din oţel ranforsal. Dacă i-ar fi lovit pe flanc, i-ar 
fi tăiat în două. Viteza ei era alarmantă, despicînd valurile ca o torpilă. Arabii de la 
bord trăgeau deja cu armele automate. O ploaie de gloanţe loviră în tabla de metal 
protectoare. Ghemuit în spatele acesteia, Tweed puse o mînă fermă pe umărul Paulei 
şi o făcu să se aplece. Barca cu motor inamică se apropia cu viteza unui TGV. 

- Nu ripostaţi, orice-ar fi! strigă Marler. Vreau să-şi păstreze direcţia actuală. 

- O să intre drept în noi, strigă şi Cardon, uitîndu-se printr-o mică gaură 
acoperită cu sticlă blindată. N 

Paula nu se putu abține să nu privească peste umărul lui Tweed. In timpul unei 
pauze de bombardament, Marler se ridică în picioare. Intr-o mînă ţinea o mină 
„Clătită", în cealaltă, una de rezervă. Aruncă mina circulară peste apă, ca un băiețel 
care aruncă pietricele într-un iaz. Apoi aruncă şi a doua mină. 

Prora de oţel a navei atacatoare era atit de înaltă, încît indiferent cine ar fi stat 
la cîrmă nu ar fi putut vedea ce făcea Marler. 

Cardon se tîrî repede spre Paula, o apucă de braţ şi o trase de-a lungul punţii în 
poziţia lui iniţială. 

- Uită-te prin ferestruica de observaţie. Nu-ţi face griji, e din sticlă blindată... 

Paula nu-şi făcea griji. Işi lipise ochiul de ferestruica de observaţie. Barca cu 
motor se afla mai departe decit se aşteptase ea, dar venea înspre ei cu viteză. Zări 
pentru o clipă o mină plutind pe un val mic. Prora vasului inamic lovi drept în ea. 

Explozia fu fantastică. Prora de oţel ţişni spre cer, carcasa se despică în două, o 
secţiune răsturnată scufundîndu-se adînc în mare, pînă nu se mai zări. Cealaltă bucată 
era în flăcări. Echipajul, în flăcări din cap pînă-n picioare, se aruncă în mare într-o 
încercare disperată, dar zadarnică, de a se salva. Apoi vasul dispăru, lăsînd în urmă o 
pată întinsă de ulei pe albastrul de safir. 

- „Spre casă, James", îi ordonă Tweed lui Cardon. 

Se întoarseră la Vieux Port, coboriră pe debarcader şi se grăbiră spre hotel. 
Tweed, care avea mersul trenurilor în cap, îi anunţă că vor prinde un TGV care să-i 
ducă înapoi la Paris dacă se grăbesc. 


Plătise nota la hotel şi îşi luă valiza, cînd Paula cobori în fugă, urmată de ceilalţi. 
Cînd Tweed, care calculase suma, împinsese un teanc de bancnote de euro pe ghişeu, 
fata care ţinea locul recepţionerei numărase banii rapid, scoţind zece euro şi vîrîndu-i 
în buzunar. Cînd îi spusese lui Tweed că nu plătise destul, acesta îi zise să adune şi 
bacşişul pe care-l furase. 

Afară, în soarele arzător, Tweed îi conduse către un taxi vechi şi ponosit cu un 
arab la volan. Paula se opri şi îl trase de mînecă. 

- Taxiul ăla nu pare prea sigur. 

- Cu Cardon în deghizarea lui de şofer arab? 

La gară, cobortîră. Paula rămase ultima şi îi şopti lui Cardon: 

- Tu rămii aici, Philip? 

- Nici gînd, îi şopti şi el. Mă îndrept spre est, să mai tai cîteva capete. 

Se urcară în TGV-ul care aştepta cu doar un minut înainte ca acesta să 
pornească uşor din St Charles, mărind viteza odată ce suburbiile fură lăsate în urmă. 
Echipa găsise un vagon de clasa întîi gol. În timp ce Tweed se aşeză pe un loc, Paula 
veni lîngă el. Marler şi Nield îşi reluară posturile de santinelă la fiecare capăt al 
vagonului. 

Mintea Paulei era încă plină de marea cea albastră, de imensul amfiteatru de 
calcar care încercuia oraşul, de căldura soarelui, de prima imagine a frumoasei Ile des 
Oiseaux, un triunghi de calcar ivit în albastrul de safir. Il strînse pe Tweed de braţ. 

- Vreau să-ţi cer scuze. Pentru lucrurile îngrozitoare pe care le-am spus cînd am 
coborit din viroagă. Mă simt groaznic - îmi amintesc fiecare lucru oribil pe care l-am 
rostit. 

Tweed îşi puse braţul în jurul mijlocului ei, o îmbrăţişa şi i se uită fix în ochi. 

- Eu trebuie să-ţi cer scuze - şi să-ţi mulţumesc modest pentru că ne-ai salvat 
viaţa. M-am uitat înapoi cu o milisecundă înainte ca grenada ta să explodeze. Am 
văzut trei arabi uriaşi pe punctul să tragă în noi. Am fi murit cu toţii. Greşeala mea a 
fost să cred că tu ai coborit înaintea noastră. Cînd mi-am dat seama că nu eşti cu noi, 
m-am îngrozit, copleşit de îngrijorare. In această excursie sinistră au fost trei jucători 
de vîrf- tu, Marler şi Cardon. li dădu o batistă curată. Nu trebuie să plîngi. Sau poate că 
o să te facă să te simţi mai bine... 

Cînd Paula îşi reveni, îl întrebă: 

- Ai aflat ce voiai să ştii? 

- Da. Cargobotul ăla, Oran, se îndreaptă spre strimtoarea Gibraltar. Odată ajuns 
în Atlantic, se poate îndrepta spre Europa să ridice ceva care sînt sigur că e extrem de 
diabolic. 

Echipa îşi petrecuse noaptea la un hotel din Paris, apoi luase un Eurostar de 
dimineaţă spre Waterloo. Apropiindu-se de Waterloo, Tweed se întoarse spre Paula şi 
rosti cu glasul scăzut: 

- Tu ai să vii cu mine. Vocea îi era energică. E timpul să-i interoghez pe toţi 
suspecţii, să încep odată vînătoarea ucigaşului. 

Prima mea ţintă este Aubrey Greystoke, directorul financiar de la Gantia. 

- Deci şi el e pe lista ta de suspecți? 

- Toţi sînt. 

La Waterloo, îşi împărţiră bagajele cu Marler şi Nield, şi luară un taxi spre Turn, 
în oraş. In timp ce acesta abia se tira, Paula descoperi că imaginile ei despre 
Mediterana păleau în umbra experienţelor abia trăite. 

Ciudatul drum cu Michael la Dartmoor, cele două schelete, Abbey Grange, 
servitorii neobişnuiţi de acolo - doamna Brogan şi Tarvin - descoperirea înfiorătoare a 
cadavrului lui Christine Barton în frigiderul din bucătărie, călătoria la Wensford şi 
descoperirea la fel de înfiorătoare a cadavrului în descompunere al detectivului 
particular John Jackson în casa plutitoare, totul devenise o panoramă a ororii. 

Era o dimineaţă rece, cu o pătură de nori joşi acoperind cerul. 

Ridicînd privirea spre vîrful conic al Turnului, Paula îl văzu învăluit în ceaţă. 
Aceeaşi recepţioneră stătea în spatele ghişeului. Avea aceeaşi expresie severă. Paula 
i-o luă înainte. 

- Ştiu că nu pot să iau geanta asta cu mine. Aşa că puneţi-o într-unul dintre 
dulapurile alea. 

- Geanta e încuiată. Vreau să văd ce e înăuntru. 

- Pentru că ar putea să conţină o bombă? 

- Nu ştii să citeşti? Tweed îi vîrî legitimaţia sub nas. Nu te mai prosti! Am venit 
să-l vedem pe Aubrey Greystoke. 

- E în... 

- În camera 750. Etajul şapte, completă Tweed. Trebuie să luăm al doilea lift. 
„Bine aţi venit în Turn. A primit un premiu pentru arhitectură", continuă Tweed, imitînd 
discursul recepţionerei de la prima lor vizită cînd îl găsiseră pe Greystoke plecat. 

Fata rămase uitîndu-se la el, fără grai, în timp ce se îndreptau spre grupul de 
ascensoare. Cînd se deschiseră uşile la etajul şapte, holul era gol. Tweed merse la 
camera 750, aflată în faţa liftului. Tweed era pe punctul de a apăsa pe sonerie cînd 
uşa se deschise. O blondă subţire ieşi, trăgînd uşa după ea, cu haina pe braţ. 

Tweed se întoarse şi o urmări cu privirea pînă la lift, observînd că fermoarul de 
la rochie era închis doar pînă la jumătatea spatelui ei armonios. Se duse la ea înainte 
să poată chema liftul. 

- Scuzaţi-mă, dar e frig afară, iar fermoarul dumneavoastră nu este bine închis. 
Daţi-mi voie. Cu o mişcare rapidă, trase fermoarul pînă sus. Pot să vă ajut cu haina? O 
să aveţi nevoie de ea afară. g 

Femeia nu rămase cîtuşi de puţin deconcertată. In timp ce o ajuta cu haina, 
ochii ei verzi îl studiau. Tweed apăsă pe buton pentru parter şi se întoarse lîngă Paula, 
în timp ce femeia intra în lift. Uşile se închiseră. 

- Ultima cucerire, remarcă Paula. Puțin cam devreme, aş putea spune. 

- „Caut pe cineva robust şi puternic", comentă el apăsînd pe sonerie. 

Trebuiră să aştepte. Apoi uşa se deschise, iar Greystoke rămase uitîndu-se la ei, 
clipind. Fără cravată şi cu cămaşa descheiată la git. Era îmbrăcat cu o vestă şi 
pantaloni de costum, îşi vîri piciorul drept într-un mocasin. Un miros de whisky pluti 
spre ei. 

- Aţi fi putut... să stabiliţi o întîlnire înainte, mormăi el. 

- Anchetăm un caz cu patru crime. 

- Patru? Se uită la Paula. Dumneata eşti Petula Grey. 

- Paula, îl corectă ea. Intrăm. 

- Dacă zici dumneata. 

Se dădu înapoi, în timp ce ei intrară, apoi închise uşa, conducîndu-i într-o 
cameră spațioasă. Lîngă peretele îndepărtat se afla un birou masiv, cu toate 
„porcăriile" tehnologice care-i displăceau atît de mult lui Tweed: un fax şi un calculator 
de ultimă generaţie conectat la internet. Se mai aflau acolo şi un scaun ergonomic 
îmbrăcat în piele şi un ecran pe perete, deasupra biroului. 

In zona livingului se afla o sofa lungă de piele - Paula observă că pernele 
fuseseră puse în grabă una peste alta în dezordine. Se uită printr-o uşă deschisă. Acolo 
era bucătăria şi pe o tejghea, pus la spălat, se afla un pahar cu urme de ruj pe 
margine. 

Pe o măsuţă joasă de mahon, lîngă sofa, se afla un pahar asemănător, pe 
jumătate plin cu scotch. O sticlă de scotch de cea mai bună calitate se afla lîngă 
pahar. 

- Acum că aţi dat buzna, aţi putea foarte bine să luaţi şi loc, propuse Greystoke. 

Se clătină puţin în timp ce aranja trei fotolii în cerc, unul dintre ele aproape de 
sticla de scotch şi de pahar. Făcu un semn cu mîna şi se încruntă spre Paula. 

- Acolo e bucătăria. Aşa faci dumneata în mod normal, îţi bagi nasul în locuinţele 
oamenilor? 

- Voiam să mă asigur că sîntem singuri, spuse ea politicos. 

- Tocmai am terminat una dintre şedinţele de afaceri. 

Oamenii au avut nevoie de băutură să-şi ungă aşa-zisele lor creiere. 

„O întîlnire de afaceri blondă", ar fi vrut să spună Paula, dar se abţinu. 

- OK, începu Greystoke în timp ce se aşezară, alegîndu-şi fotoliul aflat cel mai 
aproape de sticla de băutură. In onoarea cui e vizita asta? 

- Anchetez patru crime deosebit de oribile, îi spuse Tweed, în care toate 
cadavrele au fost mutilate cu un cuţit în modul cel mai sălbatic. Au fost tăiate bucăţi 
de carne şi păstrate în pungi. 

Greystoke se întinse după o carafă cu apă, îşi umplu un pahar şi-l dădu pe git, 
reumplu paharul şi repetă procedura. „S-a hotărît că ar fi mai bine să se trezească", îşi 
spuse Paula. 

- Pare a fi un maniac nenorocit, spuse Greystoke. 

- Atunci cînd face treaba asta îngrozitoare. Dar eu cred că este cineva care în 
cea mai mare parte a timpului pare perfect normal. Ar putea fi un director de 
companie. Tweed se aplecă spre el. Am înţeles că soţia dumitale, Lee, a dispărut acum 
trei sau patru luni. 

- Ea are viaţa ei, eu pe a mea. Aşa că, în cele din urmă, a avut ideea de a trăi pe 
cont propriu - fără mine. Nu mă deranjează. 

- Domnule Greystoke, începu Tweed cu o voce sumbră, aplecîndu-se din nou 
spre el, unul din scheletele descoperite în Dartmoor e al lui Lee. 

Paula rămase surprinsă. Nu-l văzuse niciodată pe Tweed să conducă un 
interogatoriu într-un mod atît de brutal. 

- Lee? Nu se poate. Sînteţi sigur? 

- Am un martor care a identificat cadavrul. Purta o anumită bijuterie pe care 
martorul o recunoaşte ca fiind a lui Lee. Nu există nici o îndoială. Lee e moartă de-a 
binelea. 

- Cine e martorul? Greystoke îşi turnă scotch în pahar. Am nevoie de întăritor, 
explică el după ce dădu pe git conţinutul paharului. 

- Nu pot dezvălui identitatea martorului, i-o trînti Tweed. 

Tweed îl studia pe suspect, amintindu-şi cum arătase Greystoke la Santorini, 
cînd cinase el acolo cu Lucinda. Inalt, un bărbat la vreo cincizeci de ani, purtînd 
ochelari cu rame de aur pe nasul său roman, cu părul şaten acum zburlit - fără îndoială 
din cauza recentei sale vizitatoare. Atrăgător pentru un anumit gen de femei, Aubrey 
ştia prea bine acest lucru. Deci ce era schimbat? Ca şi la Santorini, avea un aer de 
mulţumire de sine cînd sosiseră. Acum totuşi arăta nesigur, cu buzele senzuale strînse. 
Ca un om care abia se abţinea cu mari eforturi. 

- Sînt şocat, spuse el deodată. 

„O reacţie destul de întîrziată", îşi spuse Paula. 

- Lee avea duşmani? Avea o prietenă în Statele Unite, să zicem în Richmond, 
Virginia? 

- Mai întîi de toate, spuse Greystoke, replicile fiindu-i acum prompte, nu avea 
duşmani pe care să-i cunosc eu. În al doilea rînd, am dus-o acum zece ani în Statele 
Unite şi nu i-a plăcut deloc. Nu am fost niciodată nici măcar în apropiere de Virginia. 

- Cred că asta-i tot - deocamdată, se hotări Tweed, ridicîndu-se în picioare. O să 
mă întorc după ce aflu mai multe. 

Paula îl însoţi pe Tweed în timp ce se îndrepta spre uşă. 

Greystoke îi urmă. Înainte să deschidă uşa, Greystoke spuse cu o voce 
emoţionată: 

- Eu chiar am iubit-o pe Lee... 

Tweed se întoarse. 

- În cazul ăsta de ce nu ai anunţat niciodată poliţia de dispariţia ei? 

- Păi... Aproape se bilbiia. Nu am vrut să se răspîndească zvonurile printre 
angajaţii de la Gantia. E o cloacă de birfe acolo. Eram atît de sigur că ea... 

- ţi mulţumesc pentru timpul acordat, spuse Tweed cu asprime. 

Deschise singur uşa. Nu o auziră închizîndu-se, dar Tweed nu se uită nici măcar 
o dată înapoi cînd apăsă butonul de la lift. Odată înăuntru, cu uşile închise, putură să 
vorbească. 

- Ce părere ai? întrebă Paula. 

- Mint cu toţii, mormăi el. Cred că pînă şi Greystoke a fost infectat de viclenia 
armenilor. Ascundea ceva, în cel mai bun caz. 

- Cred că toate reacţiile lui au fost anapoda. Şi te-ai fi aşteptat de la el să 
întrebe ce să facă în legătură cu înmormiîntarea soţiei lui. 

- Sigur că da. 

- Unde mergem acum? întrebă Paula în timp ce se îndepărtau de Turn într-un 
taxi. Cine-i următorul pe lista neagră? 

- Lucinda. 

- Şi o luăm din nou pe Autostrada 3 pînă la fabrica Gantia? 

- Nu, spuse Tweed. Mergem la apartamentul ei din Londra. Dacă avem noroc, 
acolo o s-o găsim. Cred că începe lucrul mai tîrziu pentru a evita orele de virf, apoi stă 
pînă mai tîrziu după ce toţi angajaţii au plecat acasă. 

- Ceea ce i-ar da mînă liberă prin fabrică? 

- M-am gindit deja la asta. 

- Crezi că Aubrey - îi pronunţă numele cu un accent afectat - e capabil de aceste 
crime înfiorătoare? 

- Caut pe cineva care să mi se pară că e în stare să apuce un bărbat - sau o 
femeie - de la spate, să le tragă capul pe spate apucîndu-i de păr, apoi să le taie gitul 
cu o lamă ascuţită. Apoi, schimbînd poziţia cuţitului pentru a se folosi de marginea 
zimţată, să taie gitul pînă la jumătatea şirei spinării şi să mutileze mai apoi cu acelaşi 
cuţit restul trupului. 

- Sună atît de oribil cînd o spui! 

- Este oribil. 

Tăcură pînă cînd ajunseră la Park Crescent, de unde luară maşina lui Tweed. 
Merseră pînă la Mayfair şi intrară în garajul subteran de sub apartamentul Lucindei. 
Parcînd în unul dintre nenumăratele locuri goale, Tweed ieşi din maşină, grăbindu-se 
spre lifturi în timp ce Paula alerga să-l prindă din urmă. 

- E o idee bună să vin cu tine? se întrebă ea. Sau ai nevoie de mine pentru 
protecţie? îl tachina ea. 

- Vino cu mine. O să ştie atunci că e o treabă serioasă. 

In timp ce ieşeau din lift, uşa de la apartamentul Lucindei se deschise şi ea ieşi, 
îmbrăcată în pantaloni şi geacă de piele de motociclist. Paula avea paltonul pe ea, dar 
simţea totuşi frigul umed al Londrei - contrastul neaşteptat cu căldura Marsiliei. 

- Tocmai plecam spre fabrică, spuse Lucinda grăbită şi îşi dădu la o parte o 
buclă blondă de pe faţă. 

- Poţi să te duci mai tîrziu, spuse Tweed sever. Anchetez un caz de crimă în 
serie. Asta are prioritate. 

- Cum spui tu. Intraţi. 

„O să fie interesant, se gîndi Paula. E într-o dispoziţie proastă." Trîntind uşa 
după ce intrară, Lucinda îşi scoase geaca şi o aruncă pe un scaun. Fără să fie rugat, 
Tweed îşi scoase paltonul, în timp ce Paula şi-l scoase pe-al ei. Tweed agăţă haina sa 
şi pe-a Paulei pe un şir de cuiere de pe perete. 

Lucinda se aşeză în spatele unui birou, scoase o ţigară şi o introduse în 
portţigaretul ei lung, apoi o aprinse. Tweed trase trei fotolii într-un cerc, cum făcuse şi 
Greystoke. 

- Te vreau mai aproape, îi spuse el Lucindei. 

- Da? Cu Paula aici de faţă? spuse ea cu un zîmbet maliţios. Se ridică, veni lîngă 
ei şi se aşeză într-unul dintre fotolii. Lăsîndu-se pe spate, făcu inele de fum în aer. 

- De fapt, mă bucur că ai venit, spuse ea brusc cu vocea ei caldă, atrăgătoare. 

- De ce? întrebă Tweed. 

- Am mai avut un vizitator, nu chiar un prieten - sau prietenos. Domnul Abel 
Gallagher, şeful Diviziei Speciale. A fost agresiv, nepoliticos, s-a servit dintr-o sticlă de 
scotch din bar, şi-a turnat un pahar şi l-a dat pe git dintr-odată. Va trebui să înlocuiesc 
geamul de sticlă al barului cu panouri solide de lemn. Asta dacă o să mai vină 
bădărani ca ăla la mine. 

- Cînd s-a întîmplat asta? întrebă Tweed. 

- Ceva mai devreme. 

- Şi ce a vrut să ştie? întrebă Tweed, cu o voce mai blîndă. 

- Cît de mult a înaintat ancheta ta. l-am spus tot. l-am spus că nu sînt angajata 
ta. Şi i-am mai spus să vină să te întrebe. Nu i-a plăcut asta. M-a ameninţat. 

- Cum? 

- A zis că sînt implicată în cazurile de crimă pînă-n git, că, dacă nu cooperez, o 
să trimită o maşină să mă ducă la sediul lui. A zis că trebuie să ştiu unde a dispărut 
Lee Greystoke, că eram foarte apropiată de ea conform informaţiilor pe care le-a 
primit el, apropiată în orice fel aş vrea să interpretez asta. Eram cît pe ce să iau sticla 
de scotch şi să arunc cu ea după el, dar mi-am păstrat calmul. 

- A mai spus ceva? 

- Voia să ştie unde e Michael. l-am spus că n-am nici cea mai vagă idee. Mă 
săturasem. Am izbucnit. M-am ridicat şi i-am spus să se care naibii din apartamentul 
meu sau îl dau afară. E o matahală şi asta l-a făcut să rînjească batjocoritor. 

- Şi ce s-a mai întîmplat după aceea? 

- A, spuse ea calm, m-am ridicat şi i-am aplicat o figură de jujitsu. L-am împins 
pînă la uşă, am deschis-o şi l-am zvirlit astfel încît să cadă lat cu faţa în jos, am închis 
uşa şi am încuiat-o. Asta-i tot. 

Tweed se afla în încurcătură. Intenţionase s-o treacă pe Lucinda prin furcile 
caudine cu interogatoriul său. Nu era o tactică prea bună după ce tocmai povestise ea. 

- M-a deranjat foarte mult, începu el calm, cînd mi-am dat seama că m-ai minţit. 

- Te-am minţit? Lucinda rămase surprinsă. Despre ce vorbeşti? 

- Mi-ai dat ca motiv posibil pentru dispariţia lui Lee faptul că avea o prietenă în 
Richmond, Virginia. Că ar fi putut să se fi dus acolo. Am vorbit recent cu Greystoke. 
Zicea că soţiei lui nu i-a plăcut în Statele Unite cînd a dus-o acolo acum zece ani. 

De asemenea, nu au mers niciodată în Virginia. Mă tem că n-o să-ţi aminteşti de 
dimineaţa asta ca una dintre cele mai bune dimineţi ale tale. Lee e moartă, spuse el 
blînd. Cadavrul ei a fost găsit într-un puț de mină în Dartmoor. 

- O, Dumnezeule! Lucinda stătuse foarte calmă înainte să reacționeze. E pur şi 
simplu îngrozitor. Se ridică. Am nevoie de un scotch tare. Se întoarse cu un pahar şi se 
aşeză. 

- Poate ar fi mai bine să bei apă mai întîi, o sfătui Paula. 

Lucinda îşi turnă în pahar apă dintr-o carafă, îl dădu pe git, reumplu paharul şi 
înghiţi din nou. Respiră adînc, apoi îşi turnă un scotch tare în acelaşi pahar. Sorbi din 
el. 

- Aubrey minte despre Lee şi America, spuse ea. 

- Cineva minte, răspunse Tweed. 

- Atunci va trebui să hotărăşti care din noi minte. Se ocupă el de înmormîntare? 

- Nu cred. 

- Atunci o să mă ocup eu. Unde e sărmana Lee acum? Tweed scoase din 
buzunar o carte de vizită a profesorului Saafeld şi i-o dădu. 

- Spune-i numele meu. Domnul acesta trebuie să ştie. Aubrey călătoreşte mult? 
Mă gindesc la, să zicem, acum trei sau patru luni. 

- Da, cu orice scuză. Şi în perioada pe care ai menţionat-o a fost plecat în 
Statele Unite, aparent să se consulte cu furnizorii asupra costurilor. 

- Şi tu ai fost plecată în perioada asta? _ 

- Cred că da. Da, am fost. Tot în Statele Unite. Imi place să fiu la curent cu 
ultimele progrese în materie de securitate. Americanii pot fi foarte buni - dar şi foarte 
nepricepuţi - la descoperiri. Pot să plec? Ar trebui să fiu la fabrică. 

- Da. Imi pare rău că a trebuit să-ţi spun despre Lee. lţi mulţumesc pentru 
răbdare, spuse Tweed ridicîndu-se. î 

- Mai bea nişte apă înainte să conduci, o sfătui Paula. In cazul în care te opreşte 
poliţia. 


- Ce părere ai? îl întrebă Paula în timp ce coborau cu liftul. 

- Elementul cel mai important e cît de uşor s-a descurcat cu Gallagher, un 
individ extrem de masiv şi de vînjos. 

- Şi chiar înainte să ajungem la apartamentul Lucindei spuneai că eşti în 
căutarea cuiva capabil să apuce fie un bărbat, fie o femeie pe la spate şi să-i omoare. 
Te face să te întrebi, medita Paula. 

Mobilul ei sună în timp ce se apropiau de garajul subteran. Tweed descuie 
maşina şi se instală la volan, aşteptînd-o pe Paula să urce lîngă el. 

- Următorul în programul meu de interogări este Larry Voles, spuse Tweed. Ştiu 
că ne-am văzut de curînd cu el, dar acum cunosc mult mai multe. 

- Aşteaptă... Paula îşi puse mîna pe a lui în timp ce acesta o întindea spre 
schimbătorul de viteze. A sunat Monica. A venit Keith Kent la Park Crescent şi vrea să 
te vadă de urgenţă. 

- Atunci mai bine ne-am întoarce mai întîi la birou. 

Kent era aşezat cînd intrară, cu o mapă subţire de piele pe genunchi şi un dosar 
albastru deasupra. Imbrăcat la costum, dădu să se ridice cînd o văzu pe Paula. Ea îi 
puse o mînă pe umăr şi îl făcu să se aşeze la loc pe scaun. 

- Nu mai face pe ceremoniosul cu mine, Keith. Eşti întotdeauna atit de politicos! 

- Ai rezolvat ceva cu cifrele alea de bilanţ? întrebă Tweed. Sînt convins acum că 
mobilul acestor crime înfiorătoare îl reprezintă banii şi puterea. Christine Barton a 
descoperit poate ceva esenţial. 

Keith se ridică în timp ce Tweed se aşeza la birou şi întinse în faţa lui cîteva foi. 
Cele mai multe conţineau cifre, dar două dintre ele erau raportul dactilografiat al lui 
Kent. Zîmbi. 

- E ciudat că spui asta. Am spart codul lui Christine. Conform calculelor ei, 
Gantia valorează două sau trei miliarde - şi Drago e proprietarul deplin al acesteia. 
Dar au dispărut patru sute de milioane. 

- Patru sute de milioane! Paulei i se tăie respiraţia. Vrei să spui patru sute de 
milioane de lire sterline? 

- Exact. O sumă uriaşă după standardul oricărui milionar. 

- Cum s-a întâmplat asta? întrebă Tweed, cu ochii strălucind. Poţi să-mi spui? de 
unde proveneau banii? 

- Din enormele rezerve ale fabricii Gantia. Ştiu că suma asta uriaşă a fost 
transferată unei companii, a cărei activitate fusese suspendată, denumită Livingston, 
Antiles, Cockeroft şi Keyforf - LACK pe scurt. Cineva a cumpărat în secret LACK - care 
nu valora doi bani, apoi a trimis banii acolo. La puţin timp după ce banii au ajuns în 
conturile LACK, au fost retraşi prin transfer electronic şi au dispărut. Pentru asta 
trebuie să utilizezi un număr de referinţă, care era AB200017 X. Nu pot să-mi dau 
seama al cui este numărul ăsta de referinţă. 

- Cînd s-au întâmplat toate astea? întrebă Tweed grăbit. 

- Datele sînt puţin încurcate, dar s-a întâmplat cu ceva timp în urmă. 

- Şi uciderea a patru persoane a avut loc aproximativ cu trei sau patru luni în 
urmă, după spusele lui Saafeld. Tweed sărise în picioare şi se plimba de colo pînă colo 
nervos. Şi cine a fost ucis? Christine Barton, auditorul financiar care a produs cifrele pe 
care tocmai le-ai descifrat, Keith. A fost angajată de cineva care bănuia că lucrurile nu 
erau în regulă... 

- Drago Volkanian, care se afla în străinătate? sugeră Paula. 

- Foarte probabil. Apoi detectivul John Jackson este angajat de sora ei, Anne 
Barton, ca s-o găsească. Detectivul este ucis. Şi apoi Lee Greystoke, în care cred că 
avea încredere Drago, începe să spioneze noaptea tîrziu pe la Gantia. Şi ea e ucisă cu 
bestialitate, începe să se creeze un tipar. 

- Ce-i aia o companie fără activitate? întrebă Paula. 

- E o companie, explică Kent, care a dat faliment sau a ieşit din afaceri. Poţi să 
cumperi o astfel de companie foarte ieftin. Oamenii de afaceri fac asta pentru a 
înfiinţa o nouă companie. Apropo, foile alea - arătă spre biroul lui Tweed - pe care le-a 
găsit Paula ascunse în apartamentul lui Christine sînt originalele. Nu cred că au fost 
vreodată trimise persoanei care a angajat-o. 

- Drago, repetă Paula. 

- Cred că s-ar putea să ai dreptate, fu de acord Tweed. 

- Şi ce facem acum? întrebă ea. 

- Imi aduc aminte de rampa aia de debarcare abandonată pe care am văzut-o 
scufundată în apa limpede din jurul Ile des Oiseaux. 

- Acum m-ai încurcat, protestă Paula. 

- Numai pe tine. 

- Mersi, îl repezi ea. 

- Trebuie să restrîngem lista la anumiţi suspecți. Tweed încă se plimba ca un leu 
în cuşcă. Trebuie să identificăm persoanele cu cunoştinţe de contabilitate care ar fi 
putut face chestia asta. 

- Doar dacă nu sînt două persoane care au lucrat împreună, îi spuse Paula. 
Criminalul şi persoana cu cunoştinţe de contabilitate. 

Odată ce treaba e realizată, criminalul îşi omoară colaboratorul. 

- Asta-i o slabă posibilitate. Trebuie să identificăm cine avea nevoie urgent de 
patru sute de milioane de lire sterline. Am simţit că ucigaşul se afla într-o situaţie 
disperată - cineva care trebuia să elimine pe oricine ar fi putut da în vileag mobilul. 

Kent se uită la ceas şi se ridică. 

- Am făcut tot ce-am putut şi faptul că m-am concentrat asupra acestui lucru m- 
a făcut să rămîn în urmă cu clienţii obişnuiţi. O să-ţi trimit nota. 

- Chiar te rog, îi spuse Tweed. 

- O să fie una substanţială. Am muncit nopţi la rîndul la chestia asta. 

- Felicitări că ai reuşit, Keith! O să merite fiecare bănuţ. 

- Onorariul meu nu include bănuţi, spuse Kent. Se duse la Paula, o sărută şi o 
îmbrăţişă. Ai toată compasiunea mea - îmi dau seama că Tweed e acum ca un vinător 
neîndurător. 

- Deci, repetă Paula exasperată, ce facem acum? 

- Mergem la Gantia. Am nevoie de mai multe informaţii de la Larry. 

- Pot să spun şi eu ceva acum, zise Monica, înainte să fugi? Am primit un telefon 
de la profesorul Saafeld. Vrea să-ţi dea nişte date ţie personal. Spunea că ar putea fi 
importante. Ar trebui să-l suni acum. 

- Bine. Tweed, cu paltonul deja pe el, oftă nerăbdător. Prinde-mi-l la telefon. 

- Alo, Saafeld, sînt Tweed, spuse el, aşezindu-se pe marginea biroului. Am 
înţeles că m-ai sunat. 

- Îţi datorez scuze. Mă tem că nu sînt infailibil. Cînd m-ai sunat din apartamentul 
tău, mi-ai spus că ai dori să identificăm cel de-al patrulea cadavru, cel al bărbatului 
găsit în zăpadă la Dartmoor. 

- Da. 

- M-am hotărît să examinez eu însumi cadavrul, continuă Saafeld. Cea mai mare 
parte a muncii la acesta din urmă a fost făcută de un asistent de-al meu. Trecuse cu 

vederea glezna dreaptă. Într-un anumit punct, victima şi-o rupsese. Cineva a făcut tot 
ce i-a stat în putinţă să i-o pună la loc, dar nu mă îndoiesc că şchiopăta cînd mergea. 

- Inţeleg. Asta-i o informaţie valoroasă. Nu trebuie să-mi ceri scuze. Trebuie să 
plec acum. 

- Stai! N-am terminat încă. Am pornit de la zero. Am găsit o bucăţică mototolită 
de hîrtie prinsă sub degetul cel mare de la piciorul drept. Era umedă. Lucrînd 
împreună cu un tip care se pricepe la genul ăsta de lucruri, am uscat-o cu grijă, apoi 
am reuşit s-o îndreptăm şi să citim la microscop o notație: Jacko Kenwood, agent de 
bursă, Haldon Street. 

- Eşti un geniu. O să-ţi fac cinste la cel mai bun restaurant din oraş. O să te sun 
cînd o să fiu mai liniştit. Se ridică. Află unde e Haldon Street, îi spuse Monicăi, 
deschizînd uşa. Locul în care lucrează agenţii de bursă. Acţiuni şi titluri şi aşa mai 
departe. 

- Ştiu ce e un agent de bursă, îi spuse ea sarcastic. 

- Unde pleci? strigă după el singurul care mai rămăsese în birou în afară de 
Monica, Harry Butler. 

- Nu pot să mă duc nicăieri fără să raportez? îl repezi Tweed. 

Monica se ridică, furioasă. 

- Ştiu că tu eşti şeful, dar aici lucrăm ca o echipă. Asta în caz că ai uitat. 

- O luăm pe Autostrada 3, le spuse Tweed, să-l vedem pe Larry Voles şi să-i iau 
un interogatoriu. Şi pe oricine altcineva care îmi sare în ochi pe-acolo. 

Paula aşteptă pînă cînd merseră o bună bucată de vreme pe Autostrada 3 
înainte să vorbească. Se apropiau de fabrica Gantia. 

- Ar trebui să ţii minte că fiecare membru al echipei ştie de glonţul care a trecut 
pe lîngă tine doar la cîţiva centimetri chiar pe drumul ăsta puţin mai încolo. Sînt 
preocupaţi pentru siguranţa ta. 

- Ştiu. Ai dreptate. Dar încerc să mă concentrez să dau de urma criminalului 
ăstuia odios. Prin ceea ce a făcut el - sau ea s-a arătat fără milă. Vreau să pun mîna pe 
el. 

Porţile fabricii erau închise. Tweed mormăi: N-o să-mi pierd timpul cu interfonul 
ăla idiot. 

Începu să claxoneze încontinuu. Paula făcu o mutră dezaprobatoare. Uitîndu-se 
spre faţada clădirii, văzu pe cineva uitîndu-se pe fereastră la etajul întîi. Puse o mînă 
pe braţul lui Tweed. 

- Cred că ne-a văzut Lucinda. O să deschidă ea porţile. 

Abia terminase de vorbit cînd porţile se deschiseră automat. 

Tweed apăsă pe acceleraţie, împrăştiind pietricelele de pe alee şi frînă brusc în 
faţa terasei de lîngă uşa de la intrare. Paula fu aruncată înainte, dar o ţinu centura de 
siguranţă. Işi ridică exasperată privirile spre cer. 

Uşa se deschise şi Lucinda îi întîmpină cu un zîmbet. 

- Incep să mă obişnuiesc cu apariţia voastră pe nepregătite. Bine aţi venit la 
Gantia! 

- Vreau să-l văd pe Larry, spuse Tweed. E urgent. 

- Devine din ce în ce mai urgent de fiecare dată, îl mustră ea. O să vă duc sus. 
Larry e în biroul lui. O să vă las singuri cu el. 

- Îţi mulţumesc, spuse Tweed în timp ce intrau în lift. 

Îşi scoase paltonul. Înăuntrul clădirii era cald. Lucinda i-l luă şi se uită la Paula, 
care dădu din cap că nu. Merseră pe un coridor lung. Pereţii erau decoraţi cu o selecţie 
de reproduceri după Van Gogh. 

- Imi place Van Gogh, remarcă Tweed. Cine a ales reproducerile? 

- Larry, bineînţeles. 

Oprindu-se în faţa unei uşi închise, ciocăni uşor. Cu vocea lui distinctivă, Larry 
strigă: 

- Intră, te rog! 

„Nu doar intră", îşi spuse Tweed, căruia îi displăcea invitaţia dintr-un singur 
cuvînt. Trăda aroganță, cineva care se credea cel mai tare din parcare. Lucinda 
introduse o cartelă într-o fantă, roti mînerul, deschise uşa şi îi conduse înăuntru. 

Larry se îndrepta deja spre ei să-i întîimpine, după ce sărise sprinten de la biroul 
lui masiv aflat dinaintea ferestrelor ce dădeau spre partea din faţă a clădirii. Imbrăcat 
într-un pulover alb pe gît şi pantaloni albi, era imaginea familiarităţii. „Arată bine", îşi 
spuse Paula. Avea un zîmbet atît de drăguţ, şi totuşi avea un aer oarecum impunător. 
Directorul general perfect. 

- V-am văzut venind, zise el sărutînd-o pe Paula pe amindoi obrajii. Speram că 
aţi venit să mă vizitaţi. Luaţi loc. Ce vreţi să beţi? Cafea, ceva mai tare, avînd în 
vedere că se întunecă deja? 

Cerură amindoi cafea şi Lucinda dispăru să le aducă băuturile. Larry îi conduse 
spre o sofa imensă şi trase un scaun cu faţa la ei. „O manieră foarte firească", se 
gîndea Paula. 

- Cum pot să vă ajut? întrebă Larry în timp ce Lucinda îşi făcu apariţia cu 
cafeaua pe o tavă, o puse pe o măsuţă şi apoi plecă. 

- Aceasta a devenit ancheta unor cazuri de crimă extrem de grave, începu 
Tweed sumbru. Aşa că trebuie să-ţi pun cîteva întrebări personale. De exemplu, unde 
erai acum trei sau patru luni? 

- Ceea ce înseamnă că sînt suspect, replică Larry cu un zîmbet. 

- Avem mai mulţi suspecți, îl asigură Paula. 

- Nici nu trebuie să-mi consult agenda ca să vă răspund la întrebare, spuse Larry 
zimbind din nou. Făceam un tur al Statelor Unite. li vizitam pe unii dintre cei mai 
importanţi clienţi ai noştri. 

Am simţit că e important să păstrez contactul cînd cel mai bun director de 
vînzări al nostru, Michael, a dispărut. Mai avem doi directori de vînzări, dar nici unul de 
calibrul lui. Jumătate din oamenii pe care doream să-i întîlnesc erau plecaţi - turnee de 
golf. Vă vine să credeţi? Dar lăsam un bilet, aşa că ştiau că încercăm să avem grijă de 
ei. 

- Deci nici un alibi? 

- Sînt de acord. Aş putea să vă dau o listă. 

- Nu e necesar, spuse Tweed brusc. O altă întrebare. Cine are chei pentru a intra 
în birouri noaptea? 

- Eu, Lucinda şi Michael avea una - dar cred că toate lucrurile i-au fost luate de 
cine l-o fi lăsat să stea pe treptele de pe Whitehall. Superintendentul Buchanan a 
trecut să mă vadă. 

- Altcineva? i-o întoarse Tweed. 

- Da. Aubrey Greystoke are nevoie de una. Şi... Se opri. 

Asta e trist. Lee Greystoke avea o cheie, pe care presupun că o obținuse de la 
Drago. Nimeni altcineva. Lucinda e foarte neînduplecată cînd vine vorba de securitate. 

- Care dintre directori are cunoştinţe de contabilitate? Larry se lăsă pe spate în 
scaun şi se încruntă. 

- Asta-i o întrebare neobişnuită. N-o să întreb de ce mi-ai pus-o. In primul rînd, 
eu am cunoştinţe vaste despre bilanţuri. Trebuie, datorită funcţiei mele. Dar nu am 
calificări. Aubrey, bineînţeles, este expert contabil calificat. Un director financiar 
trebuie să aibă o asemenea pregătire. Lucindei nu-i plac cifrele, dar are calificări. A, şi 
Michael e expert contabil. Nui plăcea materia, dar a învăţat-o în jumătate din timpul 
normal. 

Tipic pentru mintea lui ascuţită. Nu-i plăcea materia aşa că a devorat-o. 

Tweed sorbi din cafea, apoi vorbi mai calm. 

- Ce mai face Michael? 

Nici o schimbare pînă acum, îmi pare rău s-o spun. Nu rosteşte nici un cuvînt. Mi 
se pare curios şi supărător. 

Şi cum îşi petrece zilele? E tot la Abbey Grange, presupun? 

- Tot timpul, din cîte ştiu. Foarte prompt, la ora opt în fiecare dimineaţă merge 
pe drumeag pînă la Post Lacey aşa cum făcea cînd lucra pentru noi. Apoi se întoarce la 
conac. Işi petrece o grămadă de timp în camera lui, citind tot felul de cărţi ciudate. 

- Ciudate? 

Neobişnuite. Anatomia lui Grey pare să fie cartea lui favorită. 

- Ce părere aveai despre Lee Greystoke? 

Paula zîmbi pentru sine. Mai trecuse prin asta şi mai înainte cînd Tweed era 
dezlănţuit. Trecerea neaşteptată de la un subiect la altul, destul de diferit. 

- Lee? îmi plăcea. Se ridică. Cred că am nevoie de un scotch. 

Vreţi şi voi? 

- Nu, mersi, spuseră amîndoi. 

Larry se întoarse cu un pahar mare de scotch. Bău jumătate şi puse jos paharul. 

- Imi plăcea Lee, repetă el. N-o cunoşteam prea bine, dar odată am avut o lungă 
discuţie cu ea. Am fost surprins de inteligenţa ei excepţională. Ştiţi, bineînţeles, că 
Aubrey nu-şi poate ţine miinile departe de o femeie atrăgătoare şi doritoare. 

Tragic. Pentru Lee. Aşa că atunci cînd a dispărut am crezut cu toţii că l-a părăsit 
în sfîrşit. O poveste cumplită. 

- Într-adevăr. Tweed se ridică. Cred că asta-i tot. Deocamdată, îţi mulţumesc 
pentru timpul acordat. 

- Dacă mai vreţi să aflaţi şi altceva, nu trebuie decît să mă contactaţi. 


Puțin mai devreme, Charmian, abilul asasin francez, coborise de pe motocicletă, 
ascunzind-o în spatele unui boschet. Apoi, după ce verifică locul acela izolat pentru a 
se asigura că nu se afla nimeni prin preajmă, intră într-o cabină telefonică publică. 

Ataşă un mic dispozitiv de metal pe aparat înainte de a da telefonul programat 
către M. Cu ajutorul dispozitivului, se asigura că în cazul în care convorbirea ar fi fost 
interceptată, numărul care ar fi apărut ar fi fost acela al unei anumite doamne Wilson. 
Acea doamnă nevinovată locuia în Hammersmith, la mare distanţă de cabina 
telefonică. Charmian obținuse numărul printr-o metodă foarte simplă, căutînd în 
cartea de telefon a Londrei. 

Telefonul sună la ora convenită. Era imposibil să-şi dea seama dacă vocea care 
vorbea acum era a unui bărbat sau a unei femei. 

- M la telefon. 

- M? întrebă Charmian. 

- M de la moschee. Ai dat de urma lui Tweed? 

- A luat-o pe Autostrada 3 împreună cu femeia aia a lui. Se îndreaptă spre 
fabrica Gantia, bănuiesc. 

- Ucide-l pe Tweed! Imediat! Se apropie prea mult. 

- Depinde unde-şi parchează maşina. Se va întuneca în curînd, aşa că nu văd să 
fie vreo problemă. 

- Dacă vrei şi cealaltă jumătate a onorariului tău, mai bine ai reuşi de data asta. 

- Reuşesc întotdeauna. 


Se întuneca atunci cînd Tweed şi Paula îl lăsară pe Larry, ieşiră pe coridor şi 
dădură peste Aubrey Greystoke, stînd suspect de aproape de uşa biroului lui Larry. 

- Bună seara, Aubrey, spuse Tweed politicos. Trăgeai cu urechea? 

- Nu ştiu... ce vrei să spui. Veniţi în biroul meu. E aici pe coridor. 

Greystoke îi conduse, mergind încet, punînd cu atenţie un picior înaintea 
celuilalt. Tweed îşi aminti de acest obicei neobişnuit de cînd îl văzuse pe Greystoke 
îndepărtîndu-se de ei la Santorini atunci cînd luase masa în oraş cu Lucinda. 

- E beat, şopti Paula. Mi-a mirosit a whisky din clipa în care am dat cu ochii de 
el. 

- Şşt! şopti şi Tweed. 

Nu era convins că Aubrey era beat. Bănuia că se prefăcea, pentru a prosti 
lumea. Felul încet de a merge era puţin prea vădit. 

Cînd intrară în biroul lui Aubrey amplasat în partea din faţă a clădirii cu vedere 
spre intrarea principală, nu rămase surprins să vadă o sticlă de scotch şi un pahar pe 
jumătate plin lîngă aceasta pe birou. Recuzita? 

- Luaţi loc, drăguţilor. 

Se cufundă într-un fotoliu, îşi şterse fruntea înaltă cu o batistă şi zimbi 
prosteşte. 

- V-am văzut pe fereastră, venind cu ceva vreme în urmă. Se întunecă. 

Ridicîndu-se anevoios în picioare, se duse şi apăsă pe un comutator. Trase 
jaluzelele automate chiar înainte ca Tweed să se uite afară după maşina lui. 
Intorcîndu-se, puse două pahare pe un bloc de sticlă pătrat, care, presupunea Paula, 
trecea drept masă, şi se prăbuşi din nou în fotoliu. 

- Băuturi pentru toată lumea. Să sărbătorim. 

- Să sărbătorim ce? întrebă Paula. 

- Orice scuză e suficientă. Din nou zîmbetul acela prostesc, îşi umplu paharul, îl 
ridicăşi sorbi. Paula observă că partea din faţă a cămăşii lui, descheiate la git, avea un 
petic umed. Unde vărsase scotch pentru a crea mirosul unui alcoolic? 

- Călătoreşti vreodată în Statele Unite? întrebă Tweed deodată. 

- Mai tot timpul. Dacă nu verific eu costurile pe care le percep americanii ăia, 
nimeni altcineva n-o face. Se ridică drept în fotoliu. Eu sînt directorul financiar. 

- Dar acum trei sau patru luni? întrebă Tweed. 

- Mă aflam în Statele Unite atunci. 

- Deci ai putea să ne dai o listă cu firmele pe la care ai trecut? 

- N-o să vă ajute cu nimic. Sînt atît de cunoscut, încît recepţionerele nu-şi bat 
niciodată capul să-mi înregistreze sosirea. 

- Cred că asta-i tot. Deocamdată, declară Tweed, ridicîndu-se. 

Se uită înapoi cînd ajunseră la uşă. Lucinda se ocupă de înmormîntarea lui Lee. 

- Mă simt foarte bine şi fără să fac asta. 

„Ticălos nenorocit", îşi spuse Paula. 


Charmian îşi încheiase misiunea. La adăpostul nopţii, introdusese puternica 
bombă în maşina lui Tweed. În clipa în care Tweed avea să pornească motorul, 
automobilul avea să explodeze. 

In timp ce se îndrepta spre partea din spate a clădirii, se aprinseră luminile 
orbitoare care luminau faţada. Pentru o clipă, umbra i se proiectă pe peretele din faţă, 
sub ferestre, apoi dispăru. 

Pentru Charmian fusese uşor să evite sistemele de securitate. 

Sosind pe motocicletă, pe care o parcase în apropiere, lîngă Autostrada 3, îşi 
scosese scara telescopică pliată din coş. Sîrma electrică amplasată de-a lungul părţii 
de sus a gardului nu reprezenta un obstacol. Scara era acoperită cu cauciuc. 

Croindu-şi drum spre partea din spate, descoperise zona nesupravegheată. 
Găsea întotdeauna o zonă nesupravegheată, de data aceasta cu faţa spre o secţiune 
din zidul din spate, fără ferestre. Ajungînd în partea de sus a gardului, apăsase pe un 
buton. 

O nouă secţiune de scară se extinsese în sus. Răsucise un miner, apoi extensia 
căzuse pe partea cealaltă a gardului formînd un unghi care-i asigurase accesul spre 
fabrică. 

După plasarea bombei, se întoarse la scară. Era un bărbat cu faţă osoasă, 
arborînd o mustață neagră şi subţire, curbîndu-se în jos spre marginile gurii sale crude. 
Ochii îi erau de gheaţă. 

Ajungînd în vîrful scării, trecu în partea cealaltă, răsuci din nou miînerul şi 
aşteptă ca extensia să intre din nou în secţiunea pe care stătea el. Ajunse jos într-o 
secundă. 

Apăsînd un alt buton, privi cum prima secţiune se micşoră pînă formă un pătrat 
compact. O viri în geanta de piele atîrnată de umăr. In geanta aceasta transportase 
iniţial bomba. Se uită la acele luminoase ale ceasului său. Cincisprezece minute. 
Timpul pe care şi-l acordase pentru misiunea asta. 

Pentru a se întoarce la motocicleta parcată, făcu un înconjur de la gard peste 
zonele cu iarbă. Purta pantofi cu talpă de cauciuc, fără vreun model identificabil pe 
suprafaţa lor. Ajungînd la marginea autostrăzii, se opri şi ascultă. Nici un zgomot de 
trafic. 

Traversă grăbit şi intră în cîmp pe partea cealaltă. Apoi se întoarse repede la 
motocicletă. Ca un profesionist desăvirşit, nu aştepta niciodată să explodeze bomba. 
Politica lui era să fie cît mai departe posibil de locul dezastrului. 


Mergînd pe coridor spre lift, pregătiţi să iasă din clădire, Tweed şi Paula fură 
opriţi de Lucinda, care tocmai ieşea din birou. 

- Doar nu plecaţi fără să vorbiţi şi cu mine? Şi eu care credeam că mă plăceţi 
amîndoi. 

li conduse în biroul ei. jaluzelele erau trase la geamuri, o lumină strălucind în 
spatele lor. Turnă apă dintr-o carafa în trei pahare, apoi cafea dintr-o cafetieră în trei 
ceşti Wedgwood. 

- Simţiţi-vă ca acasă, îi invită ea, aşezindu-se pe un scaun ergonomic şi 
încrucişîindu-şi picioarele lungi. Luaţi loc, spuse ea. 

Se aşezară în fotolii lîngă ea. Tweed se întinse să-şi ia cafeaua şi luă o 
înghiţitură zdravănă. Se simţi mai vioi. Paula bău nişte apă. 

- Ei bine, Tweed, îl interpelă Lucinda cu un zimbet, pe cine ai pus la zid cu 
vorbe? Spune tot. Avea o dispoziţie jucăuşă. 

- Am avut o discuţie lungă şi interesantă cu Larry. Un om foarte capabil. 

- In multe feluri. Michael, fie că mă crezi sau nu, este chiar şi mai capabil. Asta 
înainte să aibă criza asta de amnezie. Mă întreb ce-o fi cauzat-o. 

- A avut o umflătură urîtă la cap. Medicii cred că asta a fost cauza. Poate a fost 
lovit la cap de cineva. 

- Asta-i sinistru. 

- intreaga poveste este extrem de sinistră, dacă aşa s-a întîmplat cu adevărat. 

- Pari sceptic. 

- In momentul ăsta al anchetei, Lucinda, nu presupun nimic. Cu excepţia faptului 
că toţi par să mintă. Şi că toţi sînt suspecți. 

- Şi care este mobilul? 

- Banii şi puterea, explică Tweed aplecîndu-se spre ea. 

- Nu cred că înţeleg, spuse ea după o pauză. Se întinse să-şi ia cafeaua şi sorbi 
din ea, uitîndu-se fix la Tweed. Nu ai de gînd să mă lămureşti? 

- Nu. Se apropie şi mai mult de ea. Am indentificat acum şi ultimul cadavru. 
Numărul patru. Bărbatul găsit pe marginea drumeagului din Dartmoor. 

- Şi cine era? 

- Nu dezvălui asta nimănui deocamdată. 

- Crezi că el ar putea fi cheia misterului tău? întrebă ea. 

~ Da, ar putea fi. Acum ştiu mult mai multe decît atunci cînd am fost în vizită la 
Abbey Grange. Cînd l-am văzut pe reverendul Stenhouse Darkfield trăgind clopotele 
neîntrerupt în clopotniţa bisericii. 

- Şi crezi că asta are vreo însemnătate? întrebă ea cu o expresie nedumerită. 

- În momentul ăsta totul ar putea avea însemnătate. Eu şi Paula am trecut pe 
lîngă o serie de căsuțe cu acoperiş de paie lipite una de alta. Un cătun, presupun. Cum 
se numeşte? E 

- A, spuse ea degajat, e un loc al nimănui fără nici un nume. Incă mai există 
chestii din astea prin Dartmoor. 

Tweed îşi termină cafeaua şi se ridică. 

- Se face tîrziu. Îmi închipui că fabrica s-a închis. N-am văzut niciodată ce-i 
înăuntru. 

- Am să-ţi arăt. Luă o haină de nurcă din cuier, se îmbrăcă şi mîngiie blana. Am 
cumpărat-o la un preţ de nimic dintr-un magazin care-a dat faliment pe Bond Street. 
Vin cu voi. 

Mergînd înaintea lor de-a lungul coridorului, se opri brusc. 

Cu o cheie, descuie un panou lat din perete, care glisa într-o parte. Le făcu 
semn să se uite dincolo de el. 

Se uitau în jos la o hală uriaşă cu coridoare late care separau şiruri lungi de 
rafturi albe şi curate. Luminile erau încă aprinse, dar nici urmă de angajaţi, iar rafturile 
erau pline de recipiente în culori strălucitoare. Un aer rece pătrunse pe coridor şi Paula 
îşi dădu seama că întreaga fabrică avea aer condiţionat. 

Privi în jos la un coridor străbătut de şine de cale ferată, aflat la şase metri sub 
ei. O locomotivă cu motor staţionară se afla pe şine în faţa unui convoi de vagoane 
albe din plastic, deschise, în spatele ei. Arătă spre trenul acela ciudat. 

- Ce-i aia? 

- E ideea strălucită de-a lui Larry. Vagoanele încărcate cu marfă merg în spate, 
pe o distanţă lungă, după cum vedeţi. Mai demult, angajaţii trebuiau să care marfa 
pînă la rafturi. Acum ei o încarcă în cărucioare, iar locomotiva o cară de-a lungul 
şinelor pînă în locul de descărcare. Inchise panoul şi-l încuie. Nu trebuie să lăsăm 
panoul ăsta deschis prea mult timp. 

- Trebuie să plecăm acum, sugeră Tweed. 

Ea se întoarse şi se apropie atît de mult, încît el prinse o adiere de parfum 
scump. Vocea îi era caldă. 

- Acum Spune-mi identitatea celui de-al patrulea cadavru. Ştii că poţi să ai 
încredere în mine. Se apropie încă şi mai mult de el. Tweed rămase ferm pe poziţie. 

- Identitatea lui e strict confidențială. 

- Of, bine, am încercat şi eu. Se întoarse spre biroul ei. Tocmai mi-am dat seama 
că nu pot să cobor cu voi. Am uitat să verific dacă sînt încuiate uşile din spate. 

La parter, un gardian în uniformă le deschise uşa de la intrare şi le ură noapte 
bună. Era răcoare cînd traversară terasa şi coboriră treptele de la intrare, iar Tweed 
debloca portierele maşinii cu telecomanda. În timp ce Paula se instala în locul de lîngă 
şofer, Tweed ocoli maşina, sări la volan, închise portiera şi vîrî cheia în contact. 

Cineva bătea grăbit la geamul Paulei. Se uită afară, văzu chipul lui Harry Butler 
şi cobori geamul. Acesta îşi băgă capul înăuntru. 

- Eu n-aş întoarce cheia în contact, dac-aş fi în locul tău, îi spuse el lui Tweed cu 
un zîmbet. 

- De ce nu? 

- Ai uitat ceva. 

Aplecîndu-se, Harry apucă o cutiuţă neagră de metal şi o puse pe marginea 
geamului dinspre Paula. Desfăcînd un dispozitiv de închidere, ridică apoi capacul. 
Dădu la iveală o încîlceală de fire răsfirate, unul roşu, unul albastru şi unul negru. 
Paula se uită înăuntru. La capătul fiecărui fir se afla o fişă şi sub ele o grămadă de fire 
ondulate. O trecu un fior. 

- Arată fix ca o bombă. 

- Chiar este o bombă, răspunse Harry. Cu o putere de explozie enormă - 
îndeajuns nu numai pentru a face maşina bucățele, ci şi să dărîme jumătate din zidul 
clădirii din spatele meu. Un mecanism foarte sofisticat. Zîmbi către Paula. Nu-ţi face 
griji, am scos amorsa. Frumuseţea asta fusese virită foarte inteligent sub pedala pe 
care ar fi apăsat-o Tweed mai devreme, cînd a pornit contactul. 

Paula îşi şterse mîinile umede de blugi. Tweed se aplecă să-l vadă mai bine pe 
Harry. 

- Cum de te afli aici? 

- Te-am urmărit. Cineva trebuie să aibă grijă de voi doi. 

- Spune-mi! 

Harry puse pe pămînt bomba dezamorsată. 

- Ţi-am văzut maşina parcată singură în spaţiu deschis. Nu-i o idee bună. Eram 
în faţa porţilor cînd am auzit o motocicletă venind dinspre Londra. S-a oprit la cîteva 
sute de metri în susul drumului, apoi s-a întors şi-a plecat. Nu s-a întîmplat nimic un 
timp. Era întuneric, deci nu părea prea uşor să supraveghez maşina. Apoi s-au aprins 
luminile alea orbitoare. Am văzut o umbră pe zid a cuiva care dispărea în spatele 
clădirii. Nu prea mi s-a părut a bună. 

- Hai, nu ne ţine în suspans! îl îndemnă Paula. 

- M-am dus la interfon şi i-am spus gardianului că sînt de la SIS. A deschis porţile 
şi am fugit spre alee. l-am arătat gardianului legitimaţia şi i-am spus c-o să aştept 
afară să păzesc maşina. El s-a întors. Cu o lanternă, m-am tîrît mai întîi sub maşină, să 
verific sub şasiu. Locul favorit pentru plasarea unei bombe. Nimic. 

- Ai fost foarte meticulos, comentă Tweed. 

- Te rog, lasă-l să continue! izbucni Paula. 

- Aşa că după aia am luat lanterna şi m-am uitat în interior. 

Ştiu o mulţime despre maşini. Am văzut ceva sub pedala de acceleraţie care nu 
trebuia să fie acolo. Am descuiat cu un şperaclu portiera din stînga în cîteva secunde, 
m-am tîrît înăuntru şi am găsit bomba. Noroc că sînt expert în explozibili. Mi-am scos 
cleştişorul de metal şi am tăiat firele - după ce am respirat adînc şi m-am rugat. Nu 
trebuie decit să ştii ordinea corectă. 

- Ai ghicit bine, deci, conchise Paula. 5 

- Nu rezolvi nimic cu ghicitul, dacă vrei să supraviețuieşti. Asta-i un dispozitiv 
nou din Franța. Recent, unul dintre informatorii lui Marler i-a trimis poze detaliate în 
legătură cu bomba asta. M-am dus la experții de la subsol cînd le analizau. Au 
descoperit cum funcționează. Am avut noroc. 

- Noi am avut noroc, spuse Tweed. Noroc că ne-ai urmărit. Mii de mulțumiri 
pentru că ne-ai salvat viața. 

- Toate fac parte din munca mea. Vă întoarceţi la Park Crescent? Atunci o să vă 
urmez. Mai întîi o să mă bag în spate, să vă spun unde să opriţi. Maşina mea e parcată 
pe un cîmp chiar lîngă Autostrada 3. 

- Criminalului pare să-i placă zona asta, spuse Paula dusă pe ginduri în timp ce 
porţile se deschiseră automat şi Tweed o luă pe autostradă. Glonţul care a intrat prin 
geam a fost tras dintr-o zonă aflată nu departe de aici. 

- Asta nu ne ajută, spuse Tweed oprindu-se la cererea lui Harry. 

- Am observat, continuă Paula în timp ce aşteptau, că Lucinda s-a simţit obligată 
să ne explice de ce nu a putut să coboare şi să plece şi ea odată cu noi. Cine l-o fi 
angajat pe asasin trebuie să fi ştiut despre bombă. 

- Mi-a trecut şi mie prin cap acelaşi lucru, fu de acord Tweed. 


Cargobotul Oran trecuse acum prin strimtoarea Gibraltar şi se îndrepta, la 240 
de kilometri în largul coastei Portugaliei, spre nord. Vremea era neobişnuit de caldă 
pentru anotimpul ăsta noaptea, iar marea, incredibil de calmă, licărea ca un imens lac 
albastru în lumina lunii. 

Abdul, un arab uriaş, se uita peste babord. O scară din sfoară era atîrnată peste 
bord, cu doi arabi cocoţaţi pe ea. Acoperiseră cu vopsea numele Oran. Cu puţin noroc, 
se gîndi Abdul, aveau să scrie noul nume înainte să pornească spre marea agitată a 
golfului Biscaya. 

Sus, deasupra navei, un alt pavilion atîrna de catarg. Cît traversaseră 
Mediterana, arboraseră steagul liberian. Acum fusese ridicat un alt pavilion, unul 
panamanez. 

În ciuda faptului că Abdul manevrase cargobotul pe culoare de navigaţie 
comerciale puţin uzitate, postase totuşi santinele atît la babord, cît şi la tribord. Incepu 
să facă turul navei. In dreptul babordului se opri brusc. Una dintre santinele se 
sprijinea de corpul navei, cufundat într-un somn adînc. Buzele subţiri i se strânseră 
într-un rictus. 

Chemă uşor încă doi arabi care alergară către el. Arătă spre santinela adormită 
şi dădu un ordin cu un glas rece. Aceştia îl ascultară imediat, se aplecară, luîndu-l 
fiecare pe arabul adormit de braţe şi ridicîndu-l în picioare. 

- Ali, şuieră Abdul în arabă, eşti o ruşine în faţa lui Allah. Nu avem nevoie de 
nătîngi ca tine la bord. 

Dădu din cap spre ceilalţi doi. Aceştia îl ridicară pe Ali şi mai sus, astfel încît să 
stea aplecat cu umerii peste corpul navei, deasupra mării. Abdul îşi scoase cuțitul 
încovoiat, se aplecă spre el şi îi tăie gîtul de la o ureche la alta. 

- Fără sînge pe carenă, vă rog, spuse el blînd. 

Cei doi bărbaţi reacționară rapid. Ridicară trupul din care se scurgea sînge 
ţinîndu-l la distanţă de coca navei şi îl azvirliră cît mai departe în mare. Abdul le 
ordonă să se întoarcă la posturile lor. Căpitan experimentat, ştia că valurile aveau să 
împingă cadavrul departe de coasta Portugaliei, tocmai pînă spre curentul rece ca 
gheaţa al Atlanticului. 

Se uită la ceas. Avea să ajungă la destinaţie după lăsarea întunericului, după 
cum era planul. La timp. Işi scoase din ga/abaieh” o foaie de hîrtie. Instrucţiunile 
angajatorului său necunoscut erau foarte clare, aşa cum îi fuseseră înmînate de un 
intermediar. 

Trebuia să ajungă în portul din Angora în zece zile. Pînă atunci cargobotul avea 
să fie încărcat cu proiectile care vor fi lansate din rachetele cu rază lungă aflate deja în 
posesia lor. Ţinta aleasă avea să fie anihilată. 


Tweed şi Paula se apropiau de Park Crescent. Destul de aproape în urma lor 
venea Harry în Peugeot-ul lui, gata să-i depăşească în caz de urgenţă, cu arma 
automată ascunsă sub paltonul aflat pe locul de lîngă el. 

- Ne apropiem de criminal? întrebă Paula. 

- Cred că-i posibil să-l fi întîlnit deja pe ticălos. 

- Aşadar, ţi-ai mai restrîns lista suspecţilor? 

- Nu, nu încă. Ai obosit deja? 

- Deloc. Presimt o altă vizită după ce trecem pe la birou. 

- Ivy Cottage, Heel Lane, Boxton, Berkshire. Cum ieşi de pe şoseaua către 
Amersham. 

- Cine naiba locuieşte acolo? 

- A locuit, din păcate. Lee Greystoke. Cred că se poate să fi găsit ceva important 
în timpul vizitelor ei nocturne la fabrică. Ca femeie, tu ai mai multe şanse să descoperi 
unde l-o fi ascuns. 

- Ce să fi ascuns? 

- Habar n-am. 4 

- Abia aştept. lţi dai seama că o să fie întuneric, nu? intuneric cînd o să 
încercăm să găsim casa asta. Întuneric cînd o să ajungem acolo. Nu pot să-mi închipui 
că, după cel puţin trei luni, încă nu a fost tăiat curentul electric. 

- Mai ai şi alte obiecţii? spuse Tweed iritat. Pot întotdeauna să iau pe altcineva 
cu mine. Ai obosit? Dacă da, nu cred că ar trebui să vii. 

a - Ţi-ai pierdut memoria? izbucni ea. Acum o clipă ţi-am spus că n-am obosit încă. 
lţi sugerez totuşi să o pui pe Monica să ne aducă nişte gustări de la fast-foodul non- 
stop înainte de a pleca. N-am mai mîncat de ceasuri întregi. Tu n-ai mîncat. 


15 Haină lungă şi amplă (n. tr.) 

- Bună idee. Tweed era calm acum. Aş prefera să vii tu cu mine. Cu fiecare zi 
care trece, urma criminalului în serie se şterge tot mai mult. În plus, presimt că trebuie 
să ne mişcăm repede. 

- Am să scot o hartă să caut traseul spre Berkshire - şi o să-ţi arăt drumul. Rînji 
la el. Mă descurc mai bine ca tine. 

- Cu siguranţă. 

intreaga echipă se afla în birou cînd intrară. Monica trăsese draperiile peste 
întunericul de-afară. Harry se lansă imediat în relatarea poveştii cu bomba. Efectul 
asupra lui Marler a fost ca o undă de şoc. Acesta se ridică, cu expresia neobişnuit de 
îndirjită. 

- Asta-i atunci. Harry, spuneai că bomba e de construcţie franceză? Bun. Asta 
înseamnă că Charmian a lovit din nou. 

Incepu să se plimbe încolo şi-ncoace, în stilul lui Tweed. Trebuie să-l lichidăm pe 
individul ăsta cît mai repede. Eu cred că se ascunde pe undeva prin Londra. Trebuie 
să-l fi urmărit pe Harry cînd nenorocitul l-a văzut pe Tweed plecînd de aici. 

- Nu mi-am dat seama că eram urmărit, spuse Harry scuzîndu-se. Era un trafic 
groaznic pe Autostrada 3 pînă cînd ne-am apropiat de Gantia. 

Marler nu asculta. 

- O să vorbesc cu cît mai multe dintre informatoarele mele prostituate. Ele sînt 
foarte atente, aud o grămadă de lucruri. Pa! 

Marler luă o husă lungă din piele neagră pe care scria „Slazenger" şi o azvîrli pe 
umăr. Paula îl strînse de braţ să-i ureze noroc. 

- Nu cred că e pentru sport ce-ai tu acolo în chestia aia. 

- E o puşcă Armalite. 

Marler plecă, închizînd uşa fără zgomot. Paula ridică din sprîncene uitîndu-se la 
Tweed. 

- Nu l-am văzut niciodată atît de îndirjit. 

- Nici eu. Vînătorul s-a transformat în vînat. 

Newman se ridică, îşi puse pardesiul şi-l lăsă descheiat ca să poată ajunge rapid 
la Smith & Wesson-ul său de calibru 38. Se îndrepta spre uşă cînd vorbi: 

- Mă duc după Marler. Eu am alţi informatori decît ai lui. 

Peter Nield se îndreptă şi el spre uşă. Aruncă o privire prin birou înainte să 
plece. 

- Marler o să se ducă în Soho. Ca şi Harry, cunosc persoane din East End. 
Trebuie să fi observat cineva un francez venit de curînd. O să punem noi mîna pe el 
diseară... 

- Eu nu merg cu ei, îi anunţă Harry. Presimt că Tweed şi Paula o să plece undeva 
- Paula tot studiază o hartă a ținutului Berkshire. O să fiu chiar în urma lor. Paula, poţi 
să-mi dai şi mie un sandvici? Am auzit c-ai trimis-o pe Monica la fast-food. 

- Şi am bănuit c-o să vii şi tu cu noi. Am comandat pentru toţi trei. 

Tweed era surprins de aglomeraţia din trafic la acea oră tirzie. Se oprea oare 
vreodată? Mişcarea aceea lentă, nesfirşită, bară la bară? Numai cînd fură dincolo de 
Beaconsfield se schimbă vremea. Dacă la Londra era întuneric şi burniţa, aici era un 
cer limpede, fără nori, peisajul strălucea ca un cristal în lumina lunii şi se simţea un 
frig cumplit. 

- E atît de multă linişte acum, comentă Paula. Apropo, sîntem pe şoseaua 355, 
aşa că mai bine am fi cu ochii în patru. Şi mi-ai fi de mare ajutor dacă ai încetini. Ţinea 
harta desfăcută pe genunchi. Tweed şi Paula erau vioi acum după ce mîncaseră 
sandviciurile de la fast-food. Se face un drum la dreapta, ţi-a spus Lucinda? 

- Da. Am trecut pe lîngă cîteva fără nume. Foarte folositor! Incetini în timp ce se 
apropiau de o altă bifurcaţie, un drumeag de ţară mărginit de-o parte şi de alta de o 
pădure de conifere. Paula îl bătu uşor pe braţ. Incetini la treizeci de kilometri la oră. 

- Asta e, spuse ea repede. Heel Lane, Boxton. 

- Acum nu trebuie decît să găsim Ivy Cottage, spuse el. Şi Lucinda spunea că e 
izolată. 

- Deci mergi mai departe. 

Pădurea care mărginea drumul de ambele părţi era deasă şi ceața începu să 
plutească deasupra drumeagului. Tweed mormăi, concentrindu-se asupra luminii 
proiectate de faruri în timp ce luau curbă după curbă. Paula privea la dreapta. Nici 
urmă de vreo locuinţă, nici urmă de viaţă sau de circulaţie. Se uită înapoi la nesfirşitul 
drum drept. Nimic. 

- Cred că Harry a ratat bifurcația, îl preveni ea. Sîntem pe cont propriu. 

- Am Wather-ul cu mine, îi spuse Tweed. 

- Şi eu Browning-ul, ca şi Beretta vîrită în bocanc - şi asta. 

Şi scoase un cuţit dintr-un toc legat de piciorul drept. Tweed aruncă o privire 
rapidă spre acesta şi se încruntă. 

- Asta de unde-a mai apărut? 

- Mi l-a dat tipul ăla nou cînd am fost la antrenament la centrul din Surrey. M-a 
învăţat să-l folosesc făcînd proba pe un manechin din piele. Nu a fost mulţumit pînă nu 
l-am vîrît pînă-n plăsele de şase ori la rînd. 

- Şi mie mi-a oferit unul, spuse Tweed. Dar l-am refuzat. 

- Cînd eşti atacat pe nepregătite de aproape, un cuţit poate fi singura soluţie. 

Abia vorbise cînd auziră o motocicletă venind din sens invers. Venea în viteză şi 
farul aprins pe fază lungă lumina de-ţi lua ochii. Tweed semnaliza din faruri, dar fără 
efect. Paula apucă să zărească un motociclist îmbrăcat în piele cu o cască uriaşă şi o 
vizieră enormă. Era imposibil de spus dacă era bărbat sau femeie. Apoi dispăru. 

Paula clipi de cîteva ori să vadă mai bine. Apoi se uită la dreapta ei pe lîngă 
Tweed. Acesta conducea încă maşina cu viteza melcului. Îl prinse de braţ. 

- Stop! Cred că am găsit-o. 

- Eu n-am văzut nimic, răspunse el apăsînd pedala de frînă. 

- Atunci hai să ieşim să ne uităm. 

Blocă uşile şi o urmă. O poartă şubredă de lemn stătea pe jumătate deschisă, 
înclinată. Poteca de dincolo de ea, luminată de lanterna Paulei, era îngustă şi 
acoperită cu noroi întărit şi pietricele. Uitîndu-se în faţă văzu că avea dreptate - era o 
veche căsuţă cu acoperiş de paie şi ferestre cu şipci verticale. Trebuia vopsită. Brazi 
uriaşi înconjurau casa şi era o linişte mormîntală. 

- Asta e, şopti Paula. 

Lumină cu lanterna o plăcuţă murdară lipită de latura casei: „IVY COTTAGE". 
Tweed se uită peste ochelari. Plăcuța nu fusese curățată de secole. 

- Ce loc aiurea să pui plăcuţa, mormăi el. Nu poate fi văzută de fel de pe drum. 
Mi se pare că Lee nu prea voia să găsească cineva locul ăsta cît timp se afla aici. 

Paula stătea nemişcată, cu o mînă la ureche. Avea un auz ascuţit. La distanţă, 
apropiindu-se din aceeaşi direcţie din care veniseră, auzea sunetul unei motociclete. 
Acum îl auzea şi Tweed. Se apropia din ce în ce mai mult, apoi, cam la o sută de metri 
de intrarea în căsuţă, se opri. Tweed îi făcu semn să stingă lanterna, ceea ce şi făcu. In 
acelaşi timp, Paula apucă mînerul pistolului Browning şi îl trase afară. 

- E aceeaşi motocicletă care a trecut pe lîngă noi, şopti ea. 

Atmosfera claustrofobă a căsuţei îngropate între pereţii de brazi o făcea să 
vorbească încet. 

- De unde ştii? o întrebă Tweed sceptic. Probabil sînt mai mulţi oameni care 
merg pe motocicletă prin colţul ăsta de pădure. 

- Avea un motor tunat care păcănea uşor. La fel ca motocicleta care s-a întors. 

- Am fi mai în siguranţă înăuntru dacă am putea intra, sugeră Tweed. 

Paula se întoarse, ridică zăvorul din fier ruginit şi îşi dădu seama că uşa fusese 
întredeschisă, în timp ce împingea scîndura masivă de lemn vechi. Păşi cu prudenţă 
înăuntru pe o podea din scînduri. Nu se întrevedea nici urmă de lux acolo. Tweed o 
urmă grăbit, închise uşa lăsînd o deschizătură de aproximativ treizeci de centimetri. 
Nu voia să se înţepenească atunci cînd trebuiau să plece. 

Un miros de mucegai îi întîmpină cînd păşiră peste un teanc de plicuri care 
fuseseră împinse prin cutia de scrisori din fier. N 

Paula îşi aprinse lanterna, acoperind cu mîna fascicolul de lumină. Il preveni pe 
Tweed să nu aprindă încă nici un bec. 

Orbecăind printre scaune şi mese din lemn, Paula merse de la o fereastră la 
alta, trăgînd draperiile care trebuiau smucite uşor. Apoi îi strigă lui Tweed să găsească 
întrerupătorul de lumină. Spre surprinderea lui, luminile se aprinseră şi văzură nişte 
vechi lămpi de muncitor atîrnînd de pereţi în cîrlige, genul de lămpi folosite cîndva 
pentru a-i avertiza noaptea pe automobilişti asupra obstacolelor. 

Aruncau o lumină roşiatică în interior. Cînd le cercetă, Tweed descoperi un cablu 
continuu ataşat de fiecare dintre ele. In clipa în care acţionase întrerupătorul, auzise 
sunetul unui generator portabil care torcea uşor. 

- Lee era foarte deşteaptă, spuse el. Şi-a dat seama că n-o să vină aici perioade 
lungi, că utilităţile vor fi tăiate, aşa că ce face? Cumpără lămpile astea vechi şi un 
generator portabil, apoi pune un cablu care leagă lămpile de generator. Trebuie să fi 
fost un as în ale tehnicii. 

- Ai văzut în ce hal se află locul ăsta? 

Tweed observase deja. Parterul era alcătuit dintr-o singură încăpere uriaşă, iar 
bucătăria dădea într-un alcov. Dulapuri vechi de lemn erau aşezate lîngă pereţi, cu 
sertarele scoase şi conţinutul împrăştiat pe podea. Cutii de conserve şi borcane de 
sticlă fuseseră deschise şi golite sub zona de gătit. Impins lîngă un perete lateral se 
afla un pat de o singură persoană, cu salteaua tăiată şi aruncată pe podea. 

- E răscolit, ca şi casa plutitoare a detectivului particular, remarcă Tweed. Ei 
bine, o femeie locuia aici pentru perioade scurte. Deci unde ar ascunde ea ceva 
important? 

- Mă întrebi asta după ce a distrus cineva locul ăsta?! exclamă indignată Paula. 

- Presupun că cine a făcut asta nu a găsit ce căuta. Intre timp, mă duc afară să 
mă asigur că nu se văd luminile. 

Se furişă repede afară, făcu înconjurul casei, uitîndu-se pe unde mergea pentru 
a evita rugii de mure. Lee fusese deşteaptă. 

Draperiile erau groase, aşa că lumina roşiatică a lămpilor nu se vedea de afară. 
Lee fusese o persoană cu totul deosebită. Ar fi vrut s-o fi putut întîlni. 

Se întoarse la intrarea din faţă, se împiedică de marginea de lemn şi se întinse 
pe podea în timp ce primul glonţ trecu pe lîngă el, spulberind un geam cu şipcă 
verticală pe mijloc din spatele casei. 

Tweed rămase la podea în timp ce alte gloanţe pătrundeau prin uşa deschisă pe 
deasupra lui. Ţinea deja Walther-ul în mînă şi văzuse acum gura ţevii fulgerând. 
incepu să tragă înspre locul în care trebuia să stea întins asasinul ascuns în spatele 
unui brad înalt. Paula se afla deja întinsă pe burtă lîngă el, după ce se tirise pe podea. 
Văzu şi ea gura ţevii fulgerând, aşteptă pînă cînd Tweed îşi goli magazia, apoi ochi şi 
trase, mai întîi spre dreapta, apoi spre stînga, apoi din nou spre dreapta şi spre stînga 
copacului. Calculase că asasinul avea să se mişte într-o parte sau cealaltă a bradului 
pentru a-şi continua avalanşa de gloanţe. 

Tocmai îşi reîncărca arma cînd îşi dădu seama că nimeni nu mai trăgea înspre 
casă. Aşteptă. La fel şi Tweed, care gîndea ca ea. Linişte mormîntală. Gloanţele se 
opriseră. 

Rămaseră perfect nemişcaţi pe podea, unul lîngă altul. Cîteva minute mai tîrziu, 
auziră sunetul motocicletei demarând, cu scheunatul ciudat al motorului. Se îndepărta 
de ei, întorcîndu-se pe drumeag spre şoseaua către Beaconsfield sau oriunde în altă 
parte. 

- A fost cît pe-aci, spuse Paula cînd se ridicară. Mă duc să-mi continui căutarea. 

- iți urez mult noroc. 

După cîteva minute, se afla în faţa unui mic frigider aflat în apropierea 
bucătăriei, cu conţinutul împrăştiat pe podea. 

Deschise frigiderul, se aplecă şi privi înăuntru. Un miros extrem de respingător 
de mîncare stricată o asalta. Il ignoră, întinse mîinile goale înăuntru şi apucă ceva în 
spate. Culoarea frigiderului era crem, dar partea din spate i se păru mai deschisă la 
culoare. 

Degetele-i stăruitoare îndepărtară un panou subţire lipit de peretele din spate. 
În spatele acestuia se afla un plic de culoare crem. Îl scoase, se ridică şi-l strigă pe 
Tweed. 

- Asta căutai? 

Punîndu-şi mănuşile din latex, Tweed deschise plicul şi scoase o foaie acoperită 
cu cifre bătute la calculator. Se uită la Paula şi zimbi larg. 

- Acesta este documentul cheie care confirmă tiparul crimelor pe care mi l-am 
construit încet în minte. Confirmă faptul că patru sute de milioane de lire sterline au 
fost trimise prin transfer electronic de la Bone în Angora cuiva din Marea Britanie 
Numărul de referinţă este la fel cu cel de pe foile pe care mi le-a descifrat Keith Kent. 
Acesta trebuie să fie printul tranzacţiei, trimis prin poştă sau curier persoanei care a 
primit cele patru sute de milioane. 

- De ce? 

- Pentru a linişti persoana care a fost capul afacerii cu Angora. 

- Dar cine a primit suma asta uriaşă trebuie să fi ştiut că a pus de-acum mîna pe 
ea, obiectă Paula. 

- Expeditorul din Bone trebuie să fi fost nerăbdător să se asigure că aşa stau 
lucrurile, aşa că a urmărit tranzacţia cu confirmare. Asta e ceea ce trebuie să fi găsit 
Lee căutînd prin birourile directorilor de la Gantia. O femeie deşteaptă. Speriată că 
asasinul avea să încerce să-l recupereze, l-a ascuns aici în căsuţa asta - gata să i-l 
înmîneze lui Drago cînd avea să se întoarcă din străinătate. 

- Deci X, să-l numim aşa pe beneficiarul acestei averi, a găsit o cale să devină 
putred de bogat furmizînd ceva de mare valoare Angorei? 

- Da, spuse Tweed. Dar presimt că nu a fost aşa de simplu, înainte să se 
întîmple toate astea, cred că X jecmănise Gantia, să spunem aşa, de suma de patru 
sute de milioane. Apoi a pierdut toată averea asta. Aşa că, pentru a reîntregi rezervele 
fabricii - înainte să descopere Drago că suma asta lipseşte - X, aflat într-o situaţie 
disperată, a pus la cale afacerea asta cu Angora. 

- X a furat din casă patru sute de milioane, i-a pierdut, apoi a găsit o cale să 
obţină aceeaşi sumă pentru a o pune la loc în casă. 

- Ai înţeles, Paula, fu de acord Tweed. 

- Deci acum ştii cine este criminalul? 

- Nu. Pentru că nu ştiu al cui este numărul ăsta de referinţă. 

Se auzi un scîrţiit în podea lîngă uşa din faţă. Paula îşi apucă Browning-ul cu 
amîndouă mîinile şi ţinti. 

- Nu trageţi în bodygard, deşi poate că o merit, se auzi vocea lui Harry Butler. 

Stătea chiar în uşă, cu ambele miini deasupra capului şi o mitralieră Uzi de mici 
dimensiuni prinsă la spate. Avea o expresie abătută în timp ce-şi lăsa miinile în jos şi 
se îndrepta spre ei. 

- Ce tot spui tu acolo, întrebă Paula, cînd spui că o meriţi? 

- V-am urmat de la Park Crescent la o distanţă de o maşină între noi. Apoi, pe 
drumul spre Beaconsfield, mi-a tăiat calea un automobil. M-am oprit la fix. Pînă cînd s- 
o iau pe şoseaua 355 eram cu mult în urma voastră şi n-am văzut unde aţi făcut la 
dreapta. Eram aproape în Amersham cînd m-am întors. Am găsit Heel Lane. Chiar 
înainte să ajung aici, un motociclist a trecut glonţ pe lîngă mine, gonind înapoi spre 
Londra. Se opri brusc, uitîndu-se pe lîngă ei. Hei, ce s-a întîmplat? Alea sînt găuri de 
gloanţe în geamurile din spate. 

Tweed îi povesti pe scurt recenta lor experienţă. Reacţia lui Butler a fost să se 
repeadă la uşa din faţă, s-o închidă, apoi să înşface un scaun înalt, masiv pe care-l 
înclină şi-l fixă în uşă. Se întoarse la ei. 

- Ştiţi ceva? Nenorocitul ăla de motociclist trebuie să mă fi urmărit după ce v-a 
văzut plecînd de la Park Crescent. Şi eu nu l-am observat deloc în traficul ăla 
aglomerat. Nu prea mă descurc, nu? 

- Stop! Paula îl îmbrăţişa pe Harry. Nu uita că ne-ai salvat viaţa pe Autostrada 3 
cînd ai găsit bomba aia. Şi eu era să ratez Heel Lane cînd am ieşit de pe şosea. 


100 


- Mi se pare, medita Harry, că Newman, Marler şi Pete îşi pierd timpul. Tot 
bătînd Soho, East End şi pe unde o mai fi hoinărind Pete căutîndu-l pe cum îl cheamă 
ăsta. 

- Charmian, spuse Paula. 

- Mai întîi de toate, explică Harry, am auzit un motociclist pe Autostrada 3 cînd 
franţuzul ăsta v-a pus o bombă în maşină. In al doilea rînd, tot un motociclist a 
încercat să vă împuşte aici. Corect? Mă gindeam eu. Nu prea s-a luat în calcul asta. 
Asasinul stă cu ochii pe birou şi îşi ascunde probabil motocicleta în tufişurile de peste 
drum de strada principală, dincolo de Park Crescent. 

- Pare plauzibil, fu de acord Tweed. Acum că Paula a găsit ce ne trebuia, o să ne 
întoarcem acolo. 

- Ceilalţi n-o să-l găsească niciodată pe franţuzul ăsta, conchise Harry în timp ce 
plecau. 

Marler era neobosit. Trecuse bine de miezul nopţii şi el încă mai colinda prin 
Soho. Contactase peste o duzină din informatoarele lui, dar nu ajunsese nicăieri. 
Charmian fie nu se afla nicăieri în apropiere de Soho, fie găsise o ascunzătoare 
secretă. 

Intră într-un alt „club" deocheat. Era greu să scrutezi interiorul prin norii de fum. 
Fete profesioniste stăteau la mese ieftine, prefăcîndu-se că sorb dintr-un pahar plin cu 
apă colorată, negociind preţul cu un bărbat. 

Un individ solid cu mînecile de la cămaşă suflecate şi bretele îl apucă pe Marler 
de braţ. Expresia de pe chip era neplăcută, amenințătoare. 

- Te costă cincizeci de lire să intri aici, amice. 

- Nu prea cred, spuse Marler calm, vîrîndu-i legitimaţia sub nasul pătat. Dacă îmi 
faci necazuri, o să-ţi trimit inspectorii sanitari pe cap. 

Păşi în ceaţă şi zări o fată cu părul blond care arăta cît de cît inteligentă. Se 
aşeză în faţa ei. Ea îi cercetă hainele şi chipul înainte să vorbească. 

- Nu eşti poliţist. Imi dau seama. Ai putea fi de la Divizia Specială, cred. Şi nu ai 
venit aici pentru mine. 

- S-ar putea să ai dreptate. Caut un bărbat pe care nu pot să-l descriu. Nu e de 
prea mult timp pe-aici şi e cam secretos. Vorbeşte engleza, probabil cu accent 
franțuzesc. Are o motocicletă, probabil una bună. Îți sună cunoscut? 

- Informaţiile costă bani. Imi placi. Nu mă înţelege greşit. Dar informaţiile costă 
bani. 

Marler se căută în buzunarul de la pantaloni, scoase patru bancnote de cîte 
cincizeci de lire şi le ţinu în mînă. Le scosese din portofel mai devreme. Nu era o zonă 
în care să-ţi arăţi portofelul. Işi stinse ţigara pe care o fuma într-o scrumieră minusculă 
şi-şi mai aprinse una. _ 

- Motocicleta îmi spune ceva. Se uită la mîna ei goală. Incă n-am văzut nici un 
ban. 

- Spune-mi, o să hotărăsc eu dacă tot ce-mi spui îmi e de folos. Dacă îmi e 
foarte de folos, o să primeşti ce ţin eu în mînă. 

- Există o doamnă Hoggi$. Asta e ea, o puşculiţă pentru bani. Eu n-aş sta 
niciodată acolo. Uite aici adresa... 


După ce plecă din Heel Lane în goană, Charmian se întoarse la Londra. Nu era 
fericit. O dăduse în bară pentru a treia oară. Nu exista un precedent - întotdeauna 
reuşea să-şi ducă pînă la capăt misiunea din prima. 

Se mişca repede cu motocicleta lui, Harley Davidson, foarte atent pentru cazul 
în care ar fi văzut o maşină a poliţiei. La naiba cu viteza limită! Arma cu care încercase 
să-l ucidă pe Tweed prima oară, o armă cu numerele şterse, se afla acum azvirlită pe 
un cîmp. 


16 joc de cuvinte: în engleză Hog înseamnă „porc“, deci prin extensie 
„Puşculiţă", (n.tr.) 

Înainte să pornească în misiunea asta, îşi răsese mustaţa arcuită. Părul negru 
era ascuns sub o şapcă de baseball. Scara telescopică pe care o folosise să escaladeze 
gardul de sîrmă de la Gantia se afla pe fundul unui lac la o distanţă de cîţiva kilometri. 
Puşca cu care trăsese în Tweed la Ivy Cottage era îngropată în milul unui lac pe lîngă 
care trecuse. Charmian era un profesionist. 

Ajungînd în cele din urmă la Londra, cutreierase prin Soho, unde fusese în 
recunoaştere mai devreme. Avind chef să bea ceva, intrase în mai multe „cluburi, 
inclusiv în cel frecventat de blonda platinată a lui Marler. Acolo făcuse singura lui 
greşeală. Abordat de o femeie, Charmian o repezise. Remarca lui nu fusese una 
măgulitoare: „M-aş descurca mult mai bine ca tine în altă parte..." 

De aceea blonda îl urmărise să vadă în ce clădire intra. Cea a doamnei Hogg. 
Asigurîndu-se că nu-l vedea nimeni, îşi împinsese motocicleta pe aleea din spatele 
localului acesteia şi văzuse scara de incendiu care urca pînă la o cameră de la primul 
etaj. Punîndu-şi mănuşile, îşi dezafectase motocicleta, care a doua zi avea să 
sfirşească în Tamisa. Apoi se întorsese pe străduţa îngustă care ducea către intrare. 

Pe o plăcuţă scria afară: „CAMERE DE INCHIRIAT - CU ORA SAU CU ZIUA". O 
invitaţie ostentativă pe care doamna Hogg o ţinea acolo mituindu-i pe poliţiştii locali. 

Dincolo de intrare se afla o mică recepţie. In spatele unei tejghele de lemn, era 
postată o femeie grasă cu ochi lacomi. Purta o rochie ieftină şi îl aştepta să vorbească. 

- Am nevoie de o cameră pentru trei zile, începuse Charmian. La primul etaj. 
Lîngă scara de incendiu - mi-e frică de foc. 

- Costă cinci sute de lire. Unde-i fata? 

- Fără fată. Charmian se aplecase deasupra tejghelei. Doamnei Hogg nu-i 
plăcuse asta. Se dăduse înapoi, neliniştită. Nu cred că ar plăti cineva cinci sute pentru 
asta, spusese el calm. 

- Trei sute, reuşise ea să îngaime. Nu cobor mai jos. Nu cred c-ai să poţi să 
strecori fata pe scara de incendiu. E încuiată cu un lanţ în partea de jos. 

- Am nevoie să dorm. lşi scosese deja portofelul, pusese trei sute de lire în 
bancnote de cincizeci pe tejghea. Englezoaică proastă, continuase el. Am zis că am 
nevoie să dorm. 

- Poţi să te duci oricînd în altă parte, strigase doamna Hogg, după ce apucase 
banii. Camera 10. Primul etaj. Pe scări, rîsese ea batjocoritor. 

- Taci naibii din gură! 

Luînd cheia pe care i-o dăduse ea, urcase pe la mijlocul scărilor care scîrţiiau. 
Camera 10 era micuță, avea un pat dublu - ghici de ce - şi o toaletă mică. Aprinsese 
lumina, un bec de patruzeci de waţi, dăduse cearşafurile şi salteaua jos de pe pat şi le 
scuturase. Nu erau microfoane. Făcuse din nou patul în grabă, stinsese lumina şi 
mersese la fereastră. 

Trăsese draperiile cu prudenţă şi se uitase în jos. Scara de incendiu se afla chiar 
lîngă fereastra lui. Aleea de sub el era o mare de întuneric. Cînd reuşise să vadă din 
nou în întuneric, îşi văzuse motocicleta. Incercase apoi să ridice geamul. Era înţepenit. 
Respirase adînc, trăsese din toate puterile şi îl smucise în sus. Aşa avea să plece a 
doua zi dimineaţă. Plata pentru trei zile era doar ca s-o facă pe doamna Hogg să 
creadă că avea să stea acolo mai mult timp. 

Işi scosese şapca, geaca de piele şi pantalonii. Pe dedesubt avea un costum 
albastru-deschis pe care îl ţinuse pe el. Işi scosese bocancii, îşi dusese mîna la spate şi 
îşi scosese cuțitul vîrît în teaca de la curea. Avea o lamă uriaşă cu margini ascuţite. 

Punîndu-l pe o masă lîngă pat, adormise repede, lăsînd lumina aprinsă. 


Un Marler de nerecunoscut intră în micul vestibul în care doamna Hogg stătea în 
spatele tejghelei, pe care era aşezată o plăcuţă veche, la vedere: „DOAMNA DINA 
HOGG". 

Marler se schimbase într-o toaletă din spatele „clubului" în care fata cea blondă 
îi dăduse adresa. Scoţindu-şi geaca neagră, o întorsese pe dos şi o îmbrăcase. Purta 
acum o geacă de culoare albastru-deschis cu carouri galbene - foarte sportivă. Apoi îşi 

puse o şapcă pe cap, ascuzîndu-şi părul. Scoţind o pereche de ochelari cu rame mari, 
pătrate, îi puse la ochi şi se uită în oglinda de deasupra chiuvetei. Un alt om se uita 
acum la el. Işi aruncă pe umăr husa neagră cu puşca Armalite în ea. Nimeni dintre cei 
din „club" care o observaseră nu a considerat înţelept să pună întrebări. 

După ce ridică drugul de la uşă, dispăru în lumea de-afară. 

Zece minute mai tîrziu, intra în micul vestibul unde stătea de veghe doamna 
Hogg. 

- Şi tu eşti de capul tău? se răsti ea. 

- Divizia Specială, şuieră Marler peltic. Ai vreun oaspete care vorbeşte engleza 
cu accent franțuzesc? Spera să fi ghicit corect. 

- Şi ce dacă am? 

- M-ai auzit cînd am spus Divizia Specială? Nu vreau să fiu nevoit să aduc o 
echipă care să răstoarne locul ăsta cu susul în jos, o preveni el, cu o nuanţă de 
ameninţare în glas. 

- Da... da... am, se bilbii ea. Camera 10. O cameră pe colţ cu scară de incendiu. 

- Să nu faci greşeala să-l suni cît urc eu sus. 

Nu-i plăcea cum arătau scările vechi din lemn uzat. Păşi încet, ţinînd picioarele 
cît mai depărtate. Fără scîrţiituri. Făcu la stînga pe un palier îngust şi se opri în faţa 
camerei 10. Camera din capăt, cea cu scară de incendiu şi fereastră. Era prea 
periculos să umble la încuietoare. 

Se întoarse jos în acelaşi fel în care urcase. Silueta grasă a doameni Hogg 
tremura din toate încheieturile. Işi ştergea mîinile asudate pe rochie. Marler dădu din 
cap şi mai spuse un singur lucru înainte să iasă. 

- Nu merită să-l suni pentru nimic în lume. E un criminal periculos... 

Afară, se grăbi de-a lungul străzii laterale pustii şi se întoarse pe alee. Avea o 
problemă. Nu putea să tragă cu Armalite-ul. 

Doamna Hogg ar fi auzit împuşcătura. 

Pe alee era întuneric beznă. Aprinse o lanternă şi se asigură că nu se aflau cutii 
de bere prin preajmă. Dacă ar fi dat cu piciorul într-una, l-ar fi trezit pe Charmian. Işi 
puse o mănuşă în mîna stingă şi scoase un şperaclu cu dreapta. Era un lacăt uriaş. 
Astea se deschideau întotdeauna cel mai uşor. Ţinînd lacătul cu mîna înmănuşată, îşi 
făcu puţin de lucru cu şperaclul şi îl deschise în cîteva secunde. Il ţinea cu mîna stîngă 
pentru a nu exista nici un risc de a cădea cu zgomot pe alee. 

Puse jos lanţul şi lacătul şi se uită în sus. Ochii i se obişnuiseră de-acum cu 
întunericul. Fu surprins să vadă că fereastra camerei era larg deschisă într-o noapte 
aşa de răcoroasă. Nu-i plăcea nimic ce părea nefiresc. Urcă pe treptele ruginite de fier 
cîte două odată, păşind cu atenţie. Ţinea puşca Armalite gata de acţiune, în ambele 
mini. Se opri în faţa ferestrei deschise, apărate de o draperie. 

Incerca să prindă orice zgomot - sforăit, respiraţia adîncă a unui om dormind 
dus, scîrţiitul arcurilor patului în timp ce acesta se ridica în tăcere. Nimic. Trebuia să 
folosească ţeava puştii, preferabil să o coboare fixînd rădăcina nasului sau rotula. 

Dădu uşor la o parte draperia, îndeajuns cît să privească înuntru. O veioză slabă 
era aprinsă lîngă pat, cocoţată pe o masă. 

Lumina îndeajuns cît să-şi dea seama că dormitorul era gol, iar lenjeria de pat 
era aruncată pe podea. Sări peste pervaz şi se tîrî pînă la toaleta micuță. Uşa era 
deschisă. Goală. Pasărea zburase din cuib. 

Işi aminti că podeaua scîrţiise uşor cînd păşise pe palier. 

Foarte uşor, dar destul cît să-l alerteze pe Charmian. Reputația lui de 
profesionist de mare clasă se dovedise încă o dată. Marler verifică şi uşa care dădea în 
hol şi o găsi încuiată. 

Se întoarse la fereastră, se uită cu prudenţă afară, apoi alergă în jos pe scări, 
vîrîindu-şi Armalite-ul la loc în husă. Fluiera nepăsător cînd intră în recepţie. Doamna 
Hogg stătea în aceeaşi poziţie ca şi mai devreme. Femeia asta se mişca oare 
vreodată? 

- Oaspetele dumitale care stătea în camera 10... începu el. 

- A plecat. Şi-a luat toate hainele, şi-a pus geanta pe umăr şi a spus că voia să 
bea ceva. 

- Mulţumesc, spuse Marler. 

- O să se întoarcă, strigă ea după el cînd ieşi în stradă. A plătit pentru trei nopţi. 

„N-o să se întoarcă", îşi spuse Marler înverşunat. Ceea ce însemna că Charmian 
se afla încă la pîndă, Dumnezeu ştie unde. Mai însemna şi că avea să încerce pentru a 
patra oară să-l asasineze pe Tweed. Marler nu putea decit să spere că avea să fie 
acolo să împiedice acest lucru. 

Activitatea la Park Crescent, în toiul nopţii, era frenetică. Paula şi Tweed se 
întoarseră de la Ivy Cottage găsind întreaga echipă adunată în păr. Marler le spuse 
imediat de încercarea lui nereuşită de a-l ucide pe Charmian. 

- O să mai încerce, conchise el. 

- Atunci, spuse Newman, trebuie să ne asigurăm că sînt destui oameni alături de 
Tweed în orice moment. 

- Nu! izbucni Tweed. Trebuie să operez singur sau împreună cu Paula. 

- În cazul ăsta, insistă Harry, va trebui să-ţi schimbi maşina. 

- Nu! izbucni din nou Tweed. Asta ar însemna că Charmian îmi dictează viaţa. 
M-am obişnuit cu maşina mea. 

- Bine, stărui Harry, eu sînt cel mai mic. O să merg peste tot cu voi, ascuns în 
spate. O să fac asta fie că-ţi place, fie că nu. 

- Nu uita, îi aminti Paula şefului ei, că Harry ne-a salvat viaţa cînd cu bomba aia. 
Trebuie să-l asculţi. 

- Da, trebuie să-l asculţi, mîrti Marler. 

- O să-l asculţi, adăugă Nield. 

- In regulă. Tweed îşi ridică braţele exasperat. Ca să vă fac pe toţi fericiţi, sînt de 
acord. 

- Chiar şi cînd te întorci acasă la apartamentul tău, insistă Paula. N-ai să mai 
mergi pe jos pînă acasă decit atunci cînd Charmian o să ajungă la morgă. 

- Acum trebuie s-o sun pe Lucinda, se hotărî Tweed. Vreau să se ducă la Abbey 
Grange să vadă ce face Michael. 

- Michael? De ce? întrebă Paula. l 

Fără să răspundă, o sună pe Lucinda. li ştia numărul pe de rost. O voce 
somnoroasă îi răspunse. 

- Bună, sînt Tweed. Sper că nu te-am trezit. 

- Nu m-ai trezit. Nu pot să dorm. Mă tot gîndesc la crimele alea oribile. Aş vrea 
să am ceva de făcut. 

- O să ai. Miine-dimineaţă vreau să te duci la Abbey Grange să vezi ce mai face 
Michael. 

- Pot să plec şi-acum, să ajung acolo dis-de-dimineaţă. Nu a rostit încă nici un 
cuvînt. Am sunat-o pe doamna Brogan. Aşa că, dacă sperai c-o să stea de vorbă cu 
mine... 

- Nu. Vreau să fii cu ochii pe el fără să-şi dea seama de ce ai de gînd să faci. 
Apoi spune-mi şi mie impresiile tale. 

- Plec chiar acum... 

- Stai puţin, am fost la Ivy Cottage, în Boxton. Locul a fost răscolit. Ca şi casa 
plutitoare în care a fost găsit John Jackson, detectivul. 

- Plec chiar acum... repetă ea. 

- Nu i-ai spus de plicul pe care l-am găsit în casă, comentă Paula. 

- Nu? 

- Şi de ce o trimiţi pe Lucinda să stea cu ochii pe Michael? 

- Toată lumea în afară de mine a uitat de el. Vreau să văd cum prezintă ea 
situaţia de acolo. 

- Aşa-i. Paula zimbi întristată. Hai, fă pe misteriosul cu mine! 

- Acum să vedem dacă pot să obţin cooperare sau măcar puţină înţelegere de la 
Ministerul Apărării. Din nou, formă numărul pe telefonul lui demodat. Alo, Ministerul 
Apărării? Aici Tweed, directorul adjunct de la SIS. Trebuie să vorbesc urgent cu 
comandantul David Wells. El e de obicei de serviciu noaptea. Codul meu? Hai, nu-mi 
mai pierde timpul sau o să-ţi pierzi slujba. Dă-mi-l imediat pe comandantul Wells! 

- Cine-i la telefon? întrebă o voce distinsă după o pauză lungă. 

- Tweed. David, trebuie să ştiu... 

- Nu ţi-ai dat codul. _ 

- La naiba cu codul! Imi cunoşti doar vocea. E o linie sigură? 

- La capătul ăsta, da. Nu ştiu dacă şi la capătul tău e... 

- Vreau ca navele - şi avioanele - voastre de căutare să cerceteze ruta la nord 
de Gibraltar în căutarea unui cargobot. O navă veche cu tonajul de cincisprezece - 
şaisprezece mii de tone. Cu un singur coş. Numele vasului este Oran. Arborează un 
pavilion liberian. 

- Asta-i confidenţial. Avem nave de căutare deja în larg concentrate în 
strâmtoarea Dover şi pe coasta Angliei. In ceea ce priveşte Marea Mediterană, 
americanii au trimis nave de căutare de la baza lor uriaşă din Napoli concentrate în 
estul Mediteranei. Eşti fericit acum? Tonul lui David devenea plictisit. 

- O zonă a naibii de proastă, izbucni Tweed. Ţi-am dat o descriere foarte precisă. 
lar echipajul e format în întregime din arabi. 

- Chiar? Atunci ar fi oprit automat şi cercetat de o corvetă la strâmtoarea Dover. 

- Şi presupunînd că nu asta e destinaţia sa? 

- Există o limită a zonelor pe care le putem acoperi. lar cei de la Napoli nu ar 
aprecia sugestiile din partea noastră. 

- Grozavă colaborare! Incă o întrebare. Ştim că Angora a obţinut o livrare 
importantă de lansatoare de rachete cu rază lungă din Coreea de Nord, dar nu şi 
proiectile. Cam cît ar costa proiectilele de care ar avea nevoie? 

- Nu pot să-mi închipui de ce te interesează asta. Un proiectil ar costa în jur de 
un milion de lire sterline. 

- Un milion de lire sterline un proiectil? repetă Tweed. 

- Da. Paranoicul ăla de dictator nord-coreean, Kim, a trimis lansatoarele pe o 
navă de avangardă, urmată apoi de o altă navă cu proiectile care s-a ciocnit imediat 
cu un distrugător american în Marea Japoniei. Tokyo a relatat că scafandrii japonezi au 
găsit patruzeci de proiectile armate la bordul navei scufundate. 

Armate! Trebuie să fi fost nebuni să le fi trimis armate. Dar Kim chiar e nebun. 

- Deci Angora e acum disperată că nu are proiectile şi că nu le poate încă lansa 
împotriva unui oraş mare ales ca ţintă din Europa? 

- Aşa cred. Comandantul Wells făcu o pauză. Tweed, nu prea eşti în toate 
minţile. Ziarele sînt pline de relatări potrivit cărora anchetezi un caz înfiorător de 
crimă. Nu văd nici o legătură între ceea ce mă întrebi şi criminalul în serie. 

- Eu o văd acum. Tweed îşi reprimă dorinţa de a trînti receptorul. David, îţi 
mulţumesc că mi-ai fost de ajutor. 

-Oricînd, bătrîne... 

- Nu închide încă, vreau să te întreb dacă este vreo şansă să trimiţi nave de 
căutare să cerceteze apele de coastă ale Portugaliei, ale Spaniei şi ale Franţei? 

- Nici una. Nu mai am nave disponibile. 

În timpul convorbirii lor, Paula adusese un carneţel în caz că Tweed avea 
nevoie. Auzise ultima parte a discuţiei şi se cocoţase pe marginea biroului lui cu 
braţele încrucişate. 

- Am auzit fără să vreau despre legătura dintre scheletele găsite şi cargobotul 
ăsta, Oran. Eu nu văd nici o legătură între cele două elemente. 

- De aceea eu stau aici, iar biroul tău e acolo. 

- Inţeleg, spuse ea simplu. 

Se dădu jos de pe biroul lui, dar Tweed veni spre ea şi o apucă de braţ. 

- Imi pare rău. Am fost nedrept, de neiertat. 

- Nu trebuie să-mi ceri scuze. Paula zîmbi cu căldură. Ştim cu toţii că sînt mari 
presiuni asupra ta. Sîntem doar surprinşi că nu ne-ai înjurat pe nici unul încă. Zimbi din 
nou, se întoarse la biroul ei şi se uită pe geam printre draperii, după ce le trase cîţiva 
centimetri. Chiar s-a întunecat afară, spuse ea aşezindu-se. Luna a intrat în nori. Nu ar 
trebui să verifice cineva dacă Charmian nu aşteaptă undeva afară - cum a făcut şi 
înainte ca eu şi Tweed să mergem în Boxton? 

- Trebuia să mă gîndesc la asta, spuse Marler. Mă duc pîn-afară s-arunc un 
shitfti. Văzu expresia Paulei. Aşa se zice în arabă la „privire". 

- Vin cu tine, sări Harry. 

Ca dovadă că atmosfera era tensionată, Marler scoase un Walther şi şi-l vîri sub 
haina de ploaie cu care se îmbrăcase. 

Harry îşi puse un box peste degetele de la mîna dreaptă. 

In ciuda felinarelor de pe stradă, afară era întuneric beznă în zonele neluminate. 
Marler observă primul o siluetă ghemuită pe trotuar, pe partea cealaltă a străzii 
principale. Se despărţiră, Marler apropiindu-se din stînga, iar Harry din dreapta. Silueta 
rămase nemişcată. de aproape văzură că era un vagabond, cu un palton vechi, 
mototolit şi murdar. 

- Ce faci aici? întrebă Marler. 

- E aici de ceva vreme, spuse Harry, dîndu-şi cu părerea. 

- Aveţi cinci lire, domnule? întrebă vagabondul. N-am mîncat de ore întregi. 

Marler se încruntă. Era uimit de cît de distinsă era vocea vagabondului. Ce se 
întîmpla? 

- Pentru un vagabond vorbeşti destul de bine, spuse el sever. Cum te cheamă? 

- Ken. Urmă o pauză. Ken Millington. Sau Lord Ken Millington odată, acum 
aproape o mie de ani. 

Numele stîrni o amintire în mintea lui Marler, amintirea unuia dintre articolele 
mai slabe ale ziaristului de primă clasă Drew Franklin despre unele „personaje". 

Işi aprinse lanterna şi lumină faţa vagabondului. Avea în jur de patruzeci de ani, 
faţa îi era acoperită de ţepi, iar nasul îi era lung şi foarte ascuţit. In mod clar, nu se 
bărbierise de zile întregi, în miini avea mănuşi vechi de lînă găurite. Pantofii îi era 
vechi, foarte uzaţi şi legaţi cu sfori în loc de şireturi. 

- Dacă eşti un lord, spuse Harry agresiv, de ce eşti în starea asta? N-am văzut 
niciodată un vagabond cu o voce ca a ta. Spune adevărul, dacă nu, am să te bat măr. 
Cine te-a angajat să fii cu ochii pe clădirea noastră? 

- Stai puţin, Harry, spuse Marler. Mai bine ai da explicaţii acum, înainte ca 
prietenul meu să treacă la treabă. 

- Mai sînt şi alţii ca mine, explică Millington. Cît mă priveşte, m-am plictisit de 
moarte de viaţa pe care voia s-o ducă nevastă-mea. Petreceri în fiecare noapte. O 
groază de idioţi. Apoi m-a părăsit pentru un milionar. Am decis că vreau libertate, 
libertatea de a-mi trăi propria viaţă. Fără responsabilităţi. Aşa că mi-am părăsit familia 
lacomă - după ce mi-am lăsat prin testament toată averea unei instituţii de caritate. 
Imi place viaţa asta. E libertate, repetă el. 

- Pentru cincizeci de lire, poate şi mai mult, ai face o treabă pentru noi? sugeră 
Marler. 

- Pentru cincizeci m-aş duce şi pe Lună. O treabă cinstită, vrei să spui? întrebă el 
suspicios. 

- Şeful meu, continuă Marler, a fost cît pe-aci să fie ucis de un criminal. Angajat 
de un om de afaceri rival. Criminalul vorbeşte engleza cu accent franțuzesc. Nu pot să- 
ţi dau o descriere, dar şi-a ras recent mustaţa neagră care se arcuia în jurul colţurilor 
gurii. E francez şi e periculos. Dacă vezi pe cineva dînd tîrcoale pe-aici, cu ochii pe 
clădirea noastră... 

- Compania de asigurări din Crescent? 

Se referea la plăcuţa de pe zid de lîngă intrarea în sediul SIS. 

Pe aceasta scria GENERAL & CUMBRIA ASIGURĂRI. Era numele de acoperire al 
SIS. Harry avea încă suspiciuni. 

- Cum de-ai observat-o de aici? 

- Mă plimb puţin prin zonă înainte să mă instalez undeva pentru noapte - să 
găsesc locşorul cel mai confortabil. In seara asta s-a întîmplat să dorm aici cu o pernă 
sprijinită de balustradă. 

- Uite cele cincizeci de lire, îl întrerupse Marler nerăbdător. Dacă vezi pe cineva 
suspect dînd tîrcoale pe-aici, îndreaptă-te încet către clădirea companiei de asigurări, 
apasă pe sonerie de trei ori, lung. Gardianul te va lăsa să intri şi mă va chema pe 
mine. 

- Sînt prea mulţi bani, protestă Millington. O să iau zece şi apoi restul dacă vă 
pot fi de folos. 

- Ţine-i pe toţi... 

li explicară lui Tweed ce se întâmplase, cînd se întoarseră în birou. Tweed fu mai 
impresionat decît se aşteptase Marler. 

- A fost o idee bună. Avem nevoie de un strop de noroc. 

- Mie mi s-a părut a fi un escroc, comentă Harry nemulţumit. 

- Există astfel de oameni, îi spuse Paula. Ajung să se sature de bogății şi tânjesc 
după libertatea de a-şi trăi propria viaţă. Aparent, acest Millington a spus acelaşi lucru. 

- lar Lucinda, reflectă Tweed, e acum pe drum spre Abbey Grange. Sînt curios 
cum o să-şi formuleze relatarea. 

- Tot nu înţeleg, spuse Paula tăios. 

- Am fost absorbiți de atît de multe alte aspecte, explică Tweed, încît aproape că 
am uitat de existenţa lui Michael. Şi totuşi, totul a început cu el. „Am fost martor la 
crimă." Presupunînd că suferă într-adevăr de amnezie. 

- Nu-i crezi pe psihiatri? medita Paula. A 

- Nu cred nici un cuvînt din ce mi-a spus cineva. In ceea ce-i priveşte pe 
psihiatrii de care vorbeşti, într-o biografie a lui Winston Churchill am citit că el îi 
numea „ciclişti acrobaţi". 

- Dar ar putea Michael să continue să nu spună un cuvint în tot acest timp? 
insistă Paula. 

- Puțin probabil - dar nu imposibil. lar în timpul cînd au avut loc crimele, se afla, 
chipurile, undeva în Statele Unite. Din nou, ca şi în cazul celorlalţi, nici un alibi. Plus 
faptul că ne confruntăm cu viclenia armenilor. Modul lor de viaţă. Larry, Lucinda, 
Michael, toţi au avut acelaşi tată armean, deşi o mamă englezoaică. 

- Deci putem să-l scoatem din calcul pe Aubrey Greystoke, zise Paula. 

- Nu, nu putem. A lucrat cu armenii destul de mult timp ca să se fi molipsit de 
felul cum gîndesc ei. 


Cargobotul naviga acum la 380 de kilometri de coasta franceză. Studiind cu 
atenţie o hartă, Abdul îşi dădea seama de importanţa de a conduce vasul la o distanţă 
mare de vasta peninsulă Bretagne şi de insula Ushant. Schimbă direcţia, navigînd mai 
departe spre nord-vest. 

Fusese noapte, dar acum, înspre răsărit, se zărea un amestec de lumină argintie 
şi rozalie. Zorile. Cu totul împotriva legilor mării, Abdul naviga fără lumini. Privind în 
faţă, văzu mica ambarcaţiune de pescuit franceză. Dădu rapid ordinul de a mări 
viteza. Ambarcaţiunea aceea putea să raporteze prezenţa navei sale cînd s-ar fi întors 
în port. 

Primul avertisment pe care-l avu echipajul francez de la bordul vasului de 
pescuit asupra pericolului veni atunci cînd văzu prora cargobotului conturîndu-se 
ameninţător aproape deasupra lor. Prora se izbi cu putere de ambarcaţiune, tăind-o în 
două. Cele două secţiuni ale corpului vasului începură să se scufunde în acelaşi timp. 
Abdul văzu un singur francez aruncîndu-se peste bord. 

Luîndu-şi megafonul, se întoarse şi ordonă ceva în arabă către doi dintre 
oamenii de dedesubt. Aceştia se aruncară peste bord, apărură la suprafaţă, dădură din 


107 


cap şi îl văzură pe francez înotînd spre coasta îndepărtată, în speranţa de a da peste 
un alt vas de pescuit. Unul din arabi era un înotător rapid. Apăru în spatele francezului, 
îşi scoase de la centură un uriaş cuţit încovoiat, îl înviîrti prin aer şi tăie gitul 
pescarului. 

Pe punte, Abdul dădu din cap a satisfacţie. Cei doi arabi înotau acum înapoi 
către cargobot, de unde fusese aruncată peste bord o plasă de căţărat pentru ei. 
Abdul văzu o băltoacă sîngerie colorînd suprafaţa apei unde dispăruse francezul. Un 
val mic mătură băltoaca roşiatică dizolvînd-o. Totul revenise la normal. 

Abdul observase, de asemenea, că un curent puternic ducea rămăşiţele vasului 
de pescuit naufragiat spre Atlantic. Avea să îndepărteze şi cadavrele, precum şi capul 
decapitat plutind la suprafaţă. 

- Lăudat fie Allah, spuse el cu glas tare, închinîndu-se spre răsărit. Fie ca El să 
ţină marea calmă atunci cînd ne-om întoarce. 


- O să mergem să-l vedem pe Drago Volkanian, îi spuse Tweed Paulei. 

- Cînd? Se ridică şi trase draperiile cu prudenţă. Abia s-au ivit zorile. 

- Acum. Jermyn Street, numărul 490, nu e departe de aici. 

- Dar Drago nu doarme încă? N-o să fim chiar bine-veniţi. 

- Ca şi mine, nu cred că are nevoie de prea mult somn, iar el e foarte îngrijorat. 
Ştie că se petrece ceva, dar sînt sigur că nu ştie ce anume. 

- Şi tu ştii? 

- Da, va fi o cursă contra cronometru. Avem un termen limită care se apropie. 

Amîndoi îşi puseseră paltoanele cînd sună telefonul. Monica răspunse şi îşi ridică 
privirea spre Tweed. 

- N-o să-ţi vină să crezi cine e jos şi vrea să te vadă. 

- O să cred dacă-mi spui odată. 

- Abel Gallagher, şeful Diviziei Speciale, mirii ea, imitîndu-l pe Gallagher. 

- Jos paltoanele! ordonă el. Acum roagă-l să urce. 

Tweed studia un dosar aşezat la biroul său, iar Paula se întorsese la biroul ei, 
cînd uşa se deschise. Zdrahonul de Gallagher intră ca o vijelie. Tweed îl invită să se 
aşeze. 

- Cui datorez onoarea asta? întrebă el sarcastic. 

- Sîntem îngrijoraţi în legătură cu tine. Guvernul e îngrijorat în legătură cu tine. 
Se presupune că anchetezi o serie de crime. Ziarele dezvăluie tot felul de detalii cu 
titluri mari de-o şchioapă. Publicul se îngrijorează. Şi tu ce faci? Pleci din ţară, te duci 
naibii în străinătate. Locul tău e aici! 

- Cine zice asta? 

- Eul 

- Şi ce-i cu această presupusă plecare în străinătate? 

- Un agent de-al meu de la Waterloo te-a zărit urcîndu-te în Eurostar. 
Următoarea oprire, Paris - şi Dumnezeu mai ştie unde. Cu ce naiba crezi că te joci? 

- Ai terminat cu aberaţiile şi urletele, Abel? întrebă Tweed calm. În primul rînd, 
ancheta mea nu are nimic de-a face cu tine. În al doilea rînd, departamentul tău nu 
are nici o autoritate asupra SIS. În al treilea rînd, cine din guvern îşi pierde cumpătul? 

- Ministrul de interne, anunţă Gallagher triumfător. 

- Atunci o să-i spun prim-ministrului să stea de vorbă cu el, după ce-o să-i divulg 
sursa mea de informaţii, adică tu. 

- Trebuie să-mi fac datoria, spuse Gallagher plingător. 

- Atunci du-te şi fă-ţi-o, sugeră Tweed nepoliticos. Şi lasă-mă şi pe mine să mi-o 
fac pe-a mea. Uşa e acolo. 

Gallagher ieşi ca un cîine uriaş cu coada între picioare. 

- Te-ai descurcat foarte bine cu el, spuse Paula, ridicîndu-se şi punîndu-şi 
paltonul. S-a prăbuşit cînd i-ai spus de prim-ministru. 

- Urmează Jermyn Street, spuse Tweed. 


108 


Plecară în lumina dimineţii cu Harry ascuns în spate, cu Walther-ul în mînă. 
Paula se uită afară în timp ce se îndreptau spre Jermyn Street. 

- Millie e încă aici, raportă ea. 

- Millie? întrebă Tweed. 

- E un diminutiv de la Ken Millington. Gallagher a pus probabil oameni de-ai lui 
să ne urmărească. Ştim că are o datorie de douăzeci de mii de lire sterline la un agent 
de pariuri. Presupun că nu-i un suspect, nu? E vorba de patru sute de milioane de lire 
dispărute. 

- Acum s-au întors în rezerva uriaşă a fabricii, îi spuse Tweed. Am văzut 
documentul ăla pe care l-ai găsit în Ivy Cottage. E o fotocopie a mesajului de la Bone, 
Angora. AB200017 X este numărul de referinţă. Acelaşi ca şi cel de pe documentul pe 
care l-ai găsit în apartamentul lui Christine Barton. Cred că Lee Greystoke a fost o 
femeie deşteaptă. Tot umblînd prin Gantia, a găsit originalul pe biroul vreunui director 
şi l-a fotocopiat, pentru ca directorul răspunzător să nu ştie că a fost ea pe-acolo. 

- Şi deci cine e nenorocitul de criminal? 

- Nu ştiu încă. Trebuie să facem legătura între numărul de referinţă şi persoana 
în cauză... 

- Sîntem încă în derivă. 

- Ca şi Oran. De unde şi termenul limită. 

Drago le deschise el însuşi - fără îndoială după ce se uitase în oglinda de 
siguranţă de deasupra capetelor lor. Uriaşul armean era îmbrăcat într-un costum gri 
aproape pocnind pe umerii lui imenşi. 

Zîmbea cu căldură cînd îi invită să intre. Nici urmă de fata cu chipul smead pe 
care o văzuseră în timpul primei lor vizite. Fură poftiţi în salon, în timp ce Drago 
vorbea cu glas tunător. 

- Domnule, îmi plac oamenii care se trezesc devreme. Aceştia sînt oamenii care 
conduc lumea în timp ce alţii dorm. Doriţi ceva de băut? Cafea? Bănuiam eu. 

Cea mai înaltă cafetieră pe care o văzuse Paula vreodată ocupa măsuţa în 
apropierea căreia se aşezaseră, alături de cele mai scumpe porţelanuri de Rosenthal. 
Cite trei ceşti, farfurioare şi farfurii. Chifle albe aşa cum Paula nu mai văzuse pînă 
atunci. 

Muşcă dintr-una. „Fabuloasă." Drago le turnă cafea. 

- Acum, domnişoară Paula, şi dumneata, domnule, spuneţi-mi, cum vă pot fi de 
folos? Un om pe gustul meu nu se opreşte niciodată. Ziarele se dedică în întregime 
acestui caz oribil de crimă pe care-l anchetezi. 

Din nou, personalitatea lui părea să umple imensa încăpere, atît era de 
dinamică şi de puternică. Tweed se servi cu o chiflă, bău din cafea, fără să se 
grăbească. Se uită dintr-odată la gazda sa, susţinîndu-i privirea. 

- Vreau să verific încă o dată. Cite persoane au chei pentru a intra în fabrica 
dumitale de armament? 

- Larry, bineînţeles, apoi Lucinda, Michael şi Greystoke. Şi sărmana Lee avea o 
cheie. Mi-e tare dor de ea. 

- De ce Greystoke? se întrebă Tweed. Nu-i decît un contabil. 

- Exact. Eşti foarte perspicace. Ţi se pare ciudat că Aubrey a fost inclus în cercul 
acesta magic. Sub supravegherea mea, au fost aduse modificări - foarte costisitoare, 
de altfel - întregului sistem. Aşa că au fost necesare devize. Aubrey a verificat 
costurile în timpul desfăşurării lucrărilor. Sînt foarte atent cu banii. 

- Presupun, continuă Tweed calm, ca şi cum ceea ce avea să spună nu avea 
mare importanţă, că un fel de manetă face ca maşinile să treacă de la producţia de 
obuze de artilerie la cea de proiectile. 

- Asta, domnule, e foarte corect. E o manetă codată. 

- Codată? 

- Eu însumi am conceput-o. Un cod simplu, dacă ştii ce înseamnă asta. Drago îşi 
ridică arătătorul uriaş pe verticală, îl mişcă transversal în unghiuri drepte, apoi îl lăsă 
în jos pe verticală şi-l mişcă brusc înspre dreapta. Asta, bineînţeles, nu-i codul, dar îţi 
arată cum funcţionează. 

- Cine cunoaşte codul? 

- Aceleaşi persoane care deţin şi cheile de la fabrica de armament. Lucinda, 
Larry, Greystoke şi Michael. 

- Şi acum ceva timp, ai hotărît să nu se mai producă proiectile, iar fabrica să 
producă numai obuze de artilerie. 

- Absolut. Am interzis complet producţia de proiectile. Pentru totdeauna. 

- Inţeleg. Tweed făcu o pauză şi îi luă ceva timp pînă să continue, bîndu-şi restul 
de cafea. Deci te-ar deranja să afli că a acţionat cineva maneta codată şi a produs 
recent proiectile pe scară largă? 

Efectul acestei presupuneri asupra lui Drago fu unul dramatic, întreaga sa 
personalitate se schimbă. Chipul său în mod normal binevoitor se transfigură într-o 
stare de furie sălbatică. Maxilarul masiv i se încleşta, gura i se strînse pînă cînd buzele 
aproape îi dispărură cu totul, structura sa osoasă deveni proeminentă, iar ochii i se 
îngustară sălbatic. Tweed aşteptă. In cele din urmă, Drago îşi regăsi glasul, un tunet 
feroce. 

- De unde ştii că se comite o astfel de atrocitate? 

- Din diverse surse de informaţii culese din diferite locuri. Acestea nu duc decit 
la o singură concluzie. Au fost - sau sînt produse în jur de patruzeci de proiectile. 
Tweed mai azvirli o săgeată. Şi ştii că pentru o anumită perioadă suma de patru sute 
de milioane de lire sterline a lipsit din rezervele dumitale? 

- Patru sute de milioane? 

Expresia lui Drago devenise acum furibundă. Paula îşi spuse că acum îl vedeau 
pe adevăratul Drago, bărbatul care scăpase din infernul Armeniei, rănind sau ucigînd 
probabil pe oricine i-ar fi stat în cale. Tweed se întinse după cafetieră, reumplu ceaşca 
Paulei, pe a lui, apoi se oferi să reumple şi ceaşca lui Drago. 

Reacţia acestuia fu un semn brutal cu mîna uriaşă, refuzind invitaţia. Aşteptară, 
sorbind din cafea. 

Era clar că Drago se lupta să-şi recapete autocontrolul. Treptat, se lăsă pe spate 
mai liniştit în fotoliul masiv. Se uită la Tweed şi-şi sprijini mîna tremurîndă pe braţul 
fotoliului înainte să vorbească cu un glas normal. 

- Ştii cine dintre cei patru e răspunzător pentru acest act de trădare? 

- Nu încă. Următoarea mea vizită s-ar putea să mă lumineze. 

- Atunci o să plec imediat la... fabrică. 

- La Dartmoor? 

- Destinația e treaba mea. 

- Acum. Tweed se aplecă spre el. Am să-ţi spun ce o să faci. Vei rămîne aici, în 
Jermyn Street, pînă cînd o să auzi veşti de la mine. E clar? spuse el sever. Există 
factori - factori internaţionali periculoşi - despre care nu ştii nimic. Intervenţia dumitale 
ar putea să-mi ruineze ancheta. Tweed se ridică brusc, cu tonul încă sever. Mă bazez 
pe dumneata să faci exact ce ţi-am sugerat. Nu te clinti de aici. Nu ştii destule. Eu da. 
Îţi mulţumesc pentru ospitalitate. Trebuie să plec. Timpul nu e de partea noastră. 

Paula se ridicase şi ea şi era pe cale să-l urmeze, cînd Drago o apucă uşor de 
braţ. li şopti astfel încît numai ea să audă ce spunea. 

- Ştii, draga mea, dacă Tweed ar fi disponibil, l-aş angaja pe o sumă uriaşă să 
preia controlul fabricii Gantia. 

În timp ce se urcau în maşină, un Harry invizibil îi strigă încet din spate. 

- Nimeni nu s-a apropiat de maşină cît aţi fost plecaţi. Entuziaştii disperaţi abia 
încep să-şi facă apariţia, grăbindu-se pe jos spre serviciu. 

- Entuziaştii disperaţi? întrebă Paula, nedumerită. 

- Cei ai căror şefi sosesc la opt dimineaţa la serviciu. Să-şi verifice angajaţii. 

- De unde naiba ştii asta? se întrebă ea. 

- Am un prieten de pahar care lucrează la o firmă mare. Mi-a spus că face asta. 
Zicea că viaţa a devenit ca o oală sub presiune, că peste cîţiva ani, în ritmul ăsta, 
jumătate din ei vor sfirşi într-un spital sau într-un azil. 

- Are dreptate, spuse Paula în timp ce treceau pe strada pustie. Calitatea nu mai 
contează. Viteză, viteză, viteză, numai la asta se gindesc. 

- Şi, încheie Harry, unii dintre ei merg pe jos kilometri întregi acum că metroul şi 
trenurile sînt într-o stare atît de jalnică. 

- Mergem la agentul ăla de bursă? întrebă ea. Cel al cărui nume l-a găsit 
profesorul Saafeld scris pe un ghemotoc de hirtie mototolită sub unghia de la piciorul 
primului schelet pe care l-am descoperit în Dartmoor? 

- Eşti foarte perspicace. 

- O să caut pe hartă, spuse ea cu un ghid complet al Londrei deschis pe 
genunchi. În Haldon Street se ajunge printr-o bifurcaţie din Threadneedle Street. 

- Oare o fi deschis deja? E foarte devreme, se întrebă Harry. 

- Dacă e închis, o să găsim un loc de parcare şi o să aşteptăm. 

- E clădirea aceea pe dreapta, spuse ea în timp ce Tweed conducea încet pe 
Haldon Street. 

Trebuia oricum să meargă încet. Chiar şi la ora aceea a dimineţii, traficul 
devenise aglomerat, iar maşinile se deplasau cu opt kilometri la oră. Tweed opri şi 
semnaliză la stînga, cînd văzu un Buick ieşind în marşarier dintr-un loc de parcare. În 
spatele lui, un şofer care hotărise că locul era al lui claxona încontinuu. 

- Isteria se manifestă de dimineaţă, medita Paula în timp ce Tweed parca în 
locul acum liber. 

Şoferul din spatele lui strigă o în jurătură şi făcu un semn obscen cu degetul 
cînd trecu pe lîngă ei. Tweed îl ignoră în timp ce cobora în faţa clădirii cu uşi duble şi o 
firmă inscripționată pe geam: „DORTON, KENWOOD & SMYTHE, AGENŢI DE BURSA". O 
lumină era aprinsă în spatele geamului. Stătea probabil aprinsă toată ziua - Haldon 
Street era îngustă, mărginită de blocuri înalte. Soarele nu pătrundea niciodată în acest 
canion dosnic. 

- O să ne-ntoarcem cît de repede putem, îl informă Tweed pe Harry înainte să 
închidă portiera. 

Paula apăsa deja pe un imens buton de sonerie vechi. Trebui să aştepte, cu 
Tweed lîngă ea, pînă cînd uşa dinspre stînga se deschise, cu balamalele scîrţiind. Un 
bărbat scund se uita lung la ei ca şi cum ar fi fost ultimii oameni de pe pămînt pe care 
ar fi vrut să-i vadă. 

- Sînteţi investitori? întrebă el într-un efort de a fi politicos. 

- Sîntem investitori în informaţii, spuse Tweed cu un zîmbet plăcut, arătîndu-i 
legitimaţia. 

- SIS? N-aţi venit unde trebuie. 

- Ba da. Îmi puteţi spune numele dumneavoastră? Arătă spre numele gravate în 
geam. Sînteţi mai mulţi. 

- Eu sînt Smythe, singurul rămas. Cred că mai bine aţi intra. Doamnele mai întii. 
Staţi jos - va trebui să luaţi mai întîi hîrtiile de pe scaune. 

Tweed nu-i putea recunoaşte accentul. Nu era cockney, dar avea nuanţe 
asemănătoare felului în care vorbea Harry. În acelaşi timp, era foarte educat. Smythe 
nu constituia reprezentarea publicului larg despre un locuitor al suburbiei înstărite din 
Surrey. 

Purta o cămaşă descheiată la git, nu se bărbierise, pantalonii negri erau bine 
călcaţi, iar pantofii negri fuseseră lustruiţi. O amestecătură ciudată de veşminte. 

Paula se aşeză la o masă mare de abanos, după ce îndepărtase cu grijă un 
teanc de hirtii, îngrămădindu-le în ordine pe un bufet. 

Pregătise un scaun şi pentru Tweed. In timp ce acesta se aşeza, Smythe ridică 
un alt teanc de pe un scaun şi îl aruncă pe podea. 

- Vechituri, spuse el. intorcînd scaunul, se aplecă în faţă sprijinindu-se de 
spătarul acestuia, cu ochii vicleni privind ţintă la ei. 

- Dumneata eşti Smythe, începu Tweed. Ce s-a întâmplat cu Dorton? 

- S-a retras cu o grămadă de bani la apogeul carierei. S-a dus în Bahamas cu o 
pipiţă. A fost şmecher în unele privinţe, prost în altele. Pipiţa i-a păpat probabil deja 
jumătate din avere. 

- Şi domnul Kenwood? 

- A dispărut peste noapte acum trei sau patru luni. Pur şi simplu a plecat. Nu-i 
stătea în fire. N-am mai auzit nici o veste despre el de-atunci. 

- L-ai putea descrie pe domnul Kenwood? Înălţime, greutate, vîrstă - genul ăsta 
de descriere? 

Ascultă în timp ce Smythe îi furniza date surprinzător de precise. Se potriveau în 
fiecare detaliu cu descrierea pe care o dăduse profesorul Saafeld primului schelet 
descoperit la Dartmoor, lîngă drumeag. Tweed ştiu că, în sfîrşit, identificase cel de-al 
patrulea cadavru. 

- Ai putea să-mi spui cîte ceva despre munca şi despre clienţii lui? 

- E confidenţial. Smythe rînji. Nu-mi mai flutura legitimaţia aia. Se ocupa de 
nişte investitori importanţi şi era foarte discret în ceea ce priveşte identitatea lor. Ceea 
ce era şi indicat. Fiecare lucram cu clientela noastră. 

- Cînd spui importanţi, cît erau de importanţi? 

- Ei bine, el era singurul care şi-a aruncat clienţii în dezastrul dotcom” -urilor. 
N-am formulat bine. Intotdeauna îi avertiza că ar putea fi victimele unui uriaş crah 
financiar, dar unii dintre ei insistau să investească enorm. 

- Adică patru sute de milioane de lire sterline? N 

- Dumnezeule! Smythe îşi zvîrli mîinile în aer. Asta ar fi cam prea mult. Işi 
aprinse o țigară. A existat un client care a investit în dotcom-uri de parcă în companiile 
astea banii ar creşte în copaci. Woody - aşa-i spuneam noi lui Kenwood - a lăsat să-i 
scape la o băută faptul că spera ca un client de-al lui de fapt, cel mai important - să nu 
se împuşte. 

- Deci era un bărbat - nu o femeie? 

- Dacă stau bine şi mă gîndesc, spunea că spera ca acest client al lui să nu-şi 
ducă un pistol la tîmplă. Deci putea să fie şi-o femeie. Da, presupun c-ar fi putut să fie. 
Ken era un Don Juan. Dacă venea o investitoare la noi la firmă, îl lăsam pe el să se 
ocupe de ea. 

- Trebuie să aveţi o evidenţă a clienţilor pentru cei de la fisc, sugeră Tweed. 

Smythe bău din cafeaua rece din cana încă destul de plină. După ce o puse pe 
marginea mesei, se duse lîngă Paula, trase un sertar, scoase un registru mic legat în 
piele şi îl flutură. 

- Detaliile sînt aici. Strict confidentiale. 

- Trebuie să împrumutăm asta, domnule Smythe. E o anchetă într-un caz de 
crimă. 

- Aveţi mandat de percheziţie? întrebă Smythe cu un zîmbet superior, încrezător 
că era unu-zero pentru el. 

- Nu, recunoscu Tweed. 

- Atunci n-o să-ţi bagi nasul în viaţa clienţilor noştri, care sînt acum ai mei. Puse 
registrul la loc în sertar, îl închise şi se întoarse în locul în care stătea Tweed. Intre 
timp, Tweed se uită la Paula. Ea dădu din cap în semn că înţelesese. Tweed mişcă din 
cot şi lovi cana aproape plină cu cafea rece care căzu pe podea. Cana se sparse şi 
lichidul se vărsă pe jos. 

- Imi pare rău. 

Tweed luă o farfurie de pe masă, se aplecă şi începu să culeagă cioburile de 
porțelan spart, punîndu-le pe farfurie. 

Smythe se lăsă pe vine şi începu să strîngă şi el cioburile în timp ce Tweed îşi 
ceru din nou scuze. 

Paula deschise sertarul fără zgomot, înşfăcă registrul legat în piele, îl vîrî în 
geantă şi închise sertarul cu grijă. Era un truc la care mai apelaseră şi altă dată în rare 
ocazii pentru a obţine dovezile de care aveau atita nevoie. Se uita la ceas cînd cei doi 
se ridicară, iar Smythe îşi aţinti privirea spre ea. 

- Acum o să am nevoie de un mop să curăţ mizeria asta de cafea, bombăni el. 

- Imi pare foarte rău, repetă Tweed. Cred că ar fi mai bine ca noi să plecăm. 

- Şi eu cred la fel, se răsti Smythe. 


17 Companie care îşi desfăşoară activitatea pe internet (n.tr.) 

- S-ar putea să avem acum cheia misterului, spuse Paula, cu o notă de 
nerăbdare în glas, în timp ce se apropiau de maşină. 

- Dacă în caietul ăsta scrie cine a investit patru sute de milioane într-un dotcom 
care a dat faliment, ai dreptate, fu de acord Tweed cînd ajunseră la maşina parcată. 
Dacă scrie, adăugă el. 

Paula se oferi să preia volanul maşinii în timp ce Tweed examina registrul de 
evidențe. Fu de acord. In timp ce se instalau, o voce din spate, a lui Harry, le şopti: 

- E în regulă. Nimeni nu s-a apropiat de maşină. 

- Ştii unde ne aflăm, Harry? întrebă Tweed. 

- Cred şi eu. Unul dintre barurile mele preferate se află la capătul străzii ăsteia. 
De ce? 

- Pentru că ai s-o faci pe curierul să returnezi acest registru în locul pe care 
tocmai l-am vizitat. Pur şi simplu, returnează-l, nu răspunde la întrebări şi ieşi din 
zonă. 

Paula conducea spre vest la ieşirea din City, pe un alt drum. 

Lîngă ea, Tweed îşi pusese mănuşile de latex înainte să deschidă registrul pe 
care ea i-l pusese pe genunchi. Fără amprente. Era deja un trafic şi mai intens, aşa că 
erau multe opriri, care îi ofereau lui Tweed posibilitatea să examineze cu atenţie 
paginile. 

Datele erau precise: numele clientului, data achiziţiei de acţiuni, numele 
companiei în care se investea, preţul la care erau cumpărate acţiunile, preţul la 
vînzare, profitul - sau pierderile, data vînzării, inițialele agentului de bursă care 
intermediase tranzacţia, comisionul cîştigat de agent. li citi Paulei cîteva detalii din 
conţinutul registrului. 

- E o mină de aur, exultă ea. 

- Nu încă. E pus în ordine alfabetică după numele de familie al clientului. Am 
încercat V de la Voles. Nimic. Acum G de la Greystoke. Nimic. Răsfoi toate paginile, 
uimit la cîteva nume bine cunoscute care apelaseră la agentul respectiv. O luă apoi 
din nou de la început. Conducînd pe străzile dosnice de lîngă Covent Garden, Paula 
înaintase considerabil cînd el mormăi: 

- Ai găsit ceva? întrebă ea nerăbdătoare. 

Ajunsese la litera X şi găsi. O investiţie de 400 de milioane de lire sterline, 
acţiuni cumpărate la 500 de lire fiecare într-un dotcom de care-şi amintea că citise 
prin toate ziarele, deoarece personifica dimensiunea prăbuşirii dotcom-urilor. 

- Numele clientului este X, o anunţă el. 

- Al naibii ce ne mai ajută, comentă ea. 5 

- Stai puțin. Inițialele agentului care a intermediat tranzacţia sînt A.IK. Asta 
trebuie să fie Jacko Kenwood, acum mort. Patru sute de milioane au fost investite în 
Orlando Xanadu. 

- Nu-mi spune nimic. 

- Imi amintesc că am citit despre asta. Cu acțiuni emise la trei sute de lire 
fiecare, X a băgat patru sute de milioane la cinci sute de lire acțiunea. Orlando a urcat 
pînă la un maximum de opt mii de lire pe acţiune. X, ca mulţi alţi optimişti, nu a 
vîndut. Apoi Orlando s-a prăbuşit vertiginos şi nu a mai rămas cu nimic. Un preţ 
nominal de doi penny pe acţiune, dar a încetat să mai tranzacţioneze. 

- Şi X a pierdut totul. Numai patru sute de milioane. Nu-mi pot închipui cum s-ar 
putea duce pe apa sîmbetei o sumă atit de uriaşă de bani. 

- Nici eu. Mai sînt cîteva date. Inainte de X, mai este scris un număr de referinţă 
interesant. AB200017 X. 

- Asta-i numărul de referinţă de pe hirtiile pe care le-am găsit în sertarul din 
apartamentul lui Christine şi mai tîrziu pe documentul tras la xerox descoperit în 
spatele frigiderului lui Lee Greystoke din Ivy Cottage. 

- Exact. Deci am făcut progrese. Asta leagă tranzacţia de cineva de la Gantia. 
Toate astea s-au petrecut cu ceva vreme în urmă, dar X avea nevoie de timp să 
găsească o cale pentru a recupera cele patru sute de milioane pe care să le verse în 
rezervele fabricii. 

- Smythe trebuie să ţină şi alte evidențe ale tranzacţiilor lor. Sînt sigură că mai 
deţine şi alte documente. 

- Şi eu cred la fel; Dă-mi mobilul, te rog. i 

- Le urăşti, dar îl iei întotdeauna pe al meu. Il căută în geantă cînd traficul 
staţiona şi i-l dădu. 

- Noroc că am văzut numărul lui de telefon în antet. Formă numărul. Domnule 
Smythe? Tweed la telefon. Imi pare rău să vă deranjez din nou, dar a avut loc o 
spargere la sediul dumneavoastră? 

- Sigur că da. Cu mult timp în urmă. Am intrat şi-am găsit locul complet dat 
peste cap. Dosare ale clienţilor împrăştiate pe podea, dulapurile, forţate. Mi-au trebuit 
săptămîni pînă am reuşit să pun totul la loc. Nu ştiam destule despre tranzacţiile lui 
Kenwood ca să mai insist. Doar am îngrămădit lucrurile la locul lor şi le-am lăsat aşa. 
Vocea enervată i se schimbă, deveni politicos. Ştiţi ceva despre asta? 

- Mă tem că nu. Vă mulţumesc din nou pentru cooperare, închise telefonul în 
timp ce Smythe continua să trăncănească şi i-l înapoie Paulei cu un oftat. Se uită la el. 

- Ei bine? 

- Ca şi celelalte locuri în care am fost, inclusiv casa plutitoare a lui Jackson, 
biroul lui Smythe a fost răscolit. Pentru documentele lui X. Şi, dacă stau bine şi mă 
gîndesc, mă tem că detectivul a fost torturat înainte să fie ucis. 

- În! Paula se cutremură. Deci încă nu ştim cine e acest monstru X. 

- Dar acum ştim cu siguranţă că totul se învirte în jurul fabricii Gantia şi a 
edificiului de la Abbey Grange. 


La bordul cargobotului, Abdul, care dormea rareori, se afla pe punte. Vasul lui 
naviga acum cu mult în vestul insulei Ushant. 

Cu ajutorul unor baghete triunghiulare subţiri, calcula distanţele. 

Se uită de asemenea la ceas. Era esenţial să ajungă la destinaţie cu mult după 
lăsarea întunericului. j 

incepu să schimbe direcția. In curînd cargobotul se îndrepta încet spre nord- 
vest. Mergînd pînă în celălalt capăt al punţii, privi în jos spre adunătura de arabi care 
nu aveau îndatoriri cu privire la conducerea navei. Işi strigă ordinele către ei în arabă. 

Trebuiră să se întindă pe sacii de dormit şi să se odihnească, îi voia odihniţi 
pentru sarcina grea de a încărca cargobotul cînd avea să ajungă la destinaţia pe care 
o cunoştea doar el. 

Abdul se uită din nou pe hartă. Verifică viteza cargobotului şi estimă distanţele. 
Marea devenea mai agitată. Trebuia să ajungă acolo cu mult după lăsarea 
întunericului, aproape la ora 22.00. Nava era acum pe direcţie, avea să treacă în 
curînd de îndepărtatul Land's End şi apoi s-o continue în sus pe Canalul Bristol în largul 
coastei de nord a Devonului. 

- Vagabondul ăla e încă aici, remarcă Paula cînd viră spre Park Crescent. Mai 
bine i-aş mai duce nişte mîncare de la fast-lbod. Şi nişte ceai fierbinte. 

- Nu! porunci Tweed. Pune-o pe Monica să-i ducă ceva. Ea are darul să se mişte 
prin jur fără să-şi bată cineva capul s-o observe. 

Plouase cu găleata pe drumul de întoarcere dinspre City, dar acum doar burniţa 
slab. Pe străzi nu erau pietoni. Tweed ieşi din maşină în clipa în care Paula opri 
motorul, luînd-o la fugă pe scări, apăsînd pe sonerie, dînd buzna pe lîngă George după 
ce se deschise uşa şi urcînd în goană scările. Paula şi Harry îl urmară, minunîndu-se de 
această vioiciune regăsită. 

- Văd că toată lumea e aici, observă Tweed zvirlindu-şi paltonul şi aşezîndu-se la 
birou. Nici unul dintre voi nu va ieşi fără permisiunea mea. S-a înţeles? Harry, Pete, 
vreau să se verifice cele două Land Rover-uri ale noastre pentru a ne asigura că sînt în 
perfectă stare de funcţionare - cu rezervoarele de combustibil pline. Inainte să se 
sfirşească ziua, vor rula pe teren accidentat. 

- Sînt în stare bună, îi spuse Newman. Mi-am petrecut ziua verificînd toate 
mijloacele de transport. De ce tocmai Land Rover-urile? 

- Ţi-am spus deja! se răsti Tweed. Pentru că sînt vehiculele perfecte pentru a 
traversa terenuri accidentate. 

- Unde? insistă Newman. 

- In West Country. Acum lasă-mă să dau un telefon de maximă importanţă. De 
fapt, două telefoane. 

Tweed era atît de absorbit încît nu observase că Paula se apropiase de Monica. 
Aceasta care vorbea încă la telefon, discutind aprins cu superintendentul Buchanan. 
Pentru a cincea oară, spunea răbdătoare: 

- Tweed nu este disponibil. E la cel de-al doilea telefon. Şi nu, nu deţin informaţii 
cu privire la cum decurge ancheta. 

Paula plecase, după ce scrisese în grabă un bileţel: „M-am dus la fast-food să 
iau mîncare pentru vagabond". 

Tweed formă numărul pe care-l memorase automat cînd îl văzuse pe un antet în 
biroul lui Smythe. 

- A, nu din nou, se răsti Smythe cînd Tweed se recomandă. Sînt tocmai în 
mijlocul unei tranzacţii delicate. Sunaţi într-o altă zi, dacă trebuie. 

- Smythe, partenerul dumitale, Kenwood, care a dispărut, e mort. 

- Ce? Unde? Cînd? Cum s-a...? 

- Avea vreun handicap fizic? 

- Păi... Da. Acum cîţiva ani şi-a rupt glezna cînd schia în Alpii Dolomiţi. Fractură 
multiplă. A fost o operaţie complicată. 

- Şi care a fost rezultatul? Vreau un răspuns precis. Cum mergea? 

- Şchiopăta. Unii dintre aşa-zişii lui amici îl porecliseră Şchiopătilă. Dar vreau să 
ştiu... 

- O să te mai sun. Sună celălalt telefon. 

Se uită în jur după Paula şi presupuse că se dusese la toaletă, îi anunţă pe toţi 
cu o anumită mulţumire de sine: 

- In sfîrşit am identificat cel de-al patrulea cadavru. Cel pe care l-am descoperit 
eu şi cu Paula în Dartmoor. Un agent de bursă pe nume Kenwood. Asta e de asemenea 
şi veriga finală din lanţul de evenimente catastrofice pe care mi-l construisem în 
minte.-Harry, o să plecăm toţi înainte să se întunece. Prevăd o luptă sălbatică cu 
adversari nemiloşi. Trebuie să călătorim înarmaţi pînă-n dinţi. 

- Ai spus destul. Harry era deja în picioare, îndreptîndu-se spre uşă. Pot să pun 
armele în Land Rover-uri dacă stau şi le păzesc? O să fie un adevărat arsenal. 

- Chiar s-ar putea să fie nevoie de asta. Da, stai şi păzeşte-le în spate. 

- Ne-ar fi de folos, rosti Marler tărăgănat, dacă ne-ai da mai multe detalii. 

- Mai tîrziu. Trebuie să dau un alt telefon acum. 

Folosi cea de-a doua linie - Monica încă se conversa cu Buchanan pe prima linie. 
Din nou formă un număr din memorie, cel de la Abbey Grange. Răspunse Lucinda. 

- Bună, sînt Tweed. 

- Ce surpriză! Mă verifici? Tonul ei era sarcastic. 

- Pari încordată. 

- A fost un drum lung. Un trafic nebun tot drumul. Mi-a tăiat calea un macho 
nebun. A trebuit să opresc de urgenţă. Cu un malaxor de ciment în urma mea. Noroc 
că şoferul a oprit la ţanc. 

Vocea i se îmblînzi. Cum pot să-ţi fiu de folos? 

- În primul rînd, chiar voiam să mă asigur că ai ajuns cu bine. Şi ce mai face 
Michael? A 

- Se comportă ciudat. In afară de mese, stă tot timpul încuiat în cameră. Am 
bătut la uşă şi m-a lăsat să intru. Pe o planşă de desen, copia figuri din Anatomia lui 
Gray, dacă-i poţi închipui. Oribil! 

- Alte noutăţi? A, presupun că Michael nu a spus nimic încă? 

- Nici un cuvinţel. Noutăţi? Larry e pe drum încoace, trebuie să pice dintr-o 
clipă-ntr-alta. Şi, colac peste pupăză, Aubrey vine el însuşi. 

- Greystoke? Ce naiba ar putea să facă acolo? E o chestie obişnuită? 

- Nu chiar. Vine din cînd în cînd. Am presupus că o să avem o şedinţă. Dar 
secretara lui Larry spunea că nu ştie nimic de vreo şedinţă cînd am vorbit cu ea. 

- Ea te-a sunat - să-ţi spună că Larry vine? O pauză. 

- Nu, n-a sunat ea. Am sunat-o eu în legătură cu o livrare importantă despre 
care uitasem s-o previn. l-am spus să stea toată noaptea dacă trebuie pînă soseşte. 
Nu a fost încîntată - are un nou iubit. l-am dat ordin să rămînă. Cînd o să mă întorc în 
oraş, ai vrea să ne întîlnim, să stăm şi noi la un pahar de vorbă? Să zicem... În 
apartamentul meu? 

- Mulţumesc. Sînt sigur că o să ne întîlnim curînd. 

Puse receptorul jos şi se aşeză la loc, dîndu-şi seama că stătuse drept ca un 
stîlp. Se uită prin încăpere. 

- Ce ciudat! Toţi cei patru suspecți se vor afla la Abbey Grange în seara asta. 

- Toţi patru? întrebă Newman. 

- Larry Voles, Lucinda, Michael şi contabilul, Aubrey Greystoke. Ciudat! Foarte 
ciudat! 

- Monica e încă prinsă, ţinîndu-l pe Buchanan în aşteptare, remarcă Nield, dînd 
din cap spre locul în care Monica se lupta încă la telefon. 

- De ce naiba? 

- Probabil din cauza asta. Newman flutură ultimul număr din Daily Nation. 
Reporterul vedetă al ăstora, Drew Franklin, iar şi-a dat în petic în obişnuitul său stil 
excentric. 

li dădu lui Tweed ziarul, deschis pentru a scoate în evidenţă un articol. Titlul era 
alarmant, după cum fusese şi intenţia. 

AL PATRULEA ASASINAT AL CRIMINALULUI CELOR PATRU SCHELETE 

Poliția în impas 

Descoperirea a două schelete mutilate în Dartmoor a fost urmată de apariția 
unui al treilea schelet într-o casă plutitoare din Wensford, nu departe de Autostrada 
3... Londra se află acum în pericol. (...) Cadavrul-schelet al unui auditor financiar a fost 
găsit în apartamentul său din zona Fulham... Poliţia aflată în impas predă cazul lui 
Tweed, directorul adjunct al SIS, şi avertizează: „Incuiaţi toate ferestrele şi uşile. Nu 
deschideţi uşa vizitatorilor nocturni. Aţi putea fi scheletul numărul 5". 

- Franklin ar trebui împuşcat, explodă Tweed. Răspîndeşte panică pretutindeni. 
Şi a încurcat ordinea în care au fost descoperite victimele. Fulham a fost victima cu 
numărul trei. 

- A, asta-i intenţionat, spuse Newman cinic. Asta face ca povestea să fie mai 
suculentă. Toată Londra va fi acum îngrozită. 

Drew ştie ce-i aia un reportaj bun, chiar dacă asta înseamnă să denatureze 
faptele. 

- Unde-i Paula? spuse Tweed, dîndu-şi brusc seama că n-o mai văzuse de ceva 
timp. 

- S-a dus la fast-food să ia de mîncare pentru vagabond, îi spuse Monica. Nu 
m-am putut duce eu pentru că mă luptam cu Buchanan care voia să discute cu tine. 
El... 

- Cu cît timp în urmă? întrebă Tweed, ridicîndu-se de la birou. 

- Cred că a fost cu ceva timp în urmă, îi zise Monica, acum îngrijorată şi ea. A 
plecat acum mai bine de trei sferturi de oră. Poate şi mai mult. 

- Duceţi-vă pe stradă după ea şi găsiţi-o! strigă Tweed cu nelinişte crescîndă. Cu 
toţii. Acum! Mă ocup eu de telefon. 

Mai devreme, Paula ieşise din clădire şi se îndrepta spre fast-food în direcţia 
Baker Street. Se uită în jur, nu văzu pe nimeni altcineva în afară de silueta inertă a 
vagabondului dincolo de strada principală. Ploaia puternică îi alungase pe oameni în 
case pentru scurt timp. 

Geanta de umăr îi atîrna neglijent cînd dădu colţul. Mergînd cu pas vioi, îşi duse 
mîna să-şi ridice cureaua de la geantă mai bine pe umăr exact cînd trecu pe lîngă o 
fundătură în stînga ei. 

Se întîmplă atît de repede, încît nu avu timp să reacționeze. O mină se întinse, o 
înşfăcă de braţul stîng şi o trase de pe strada principală. Geanta îi alunecă de pe umăr 
şi căzu cu zgomot pe trotuar. Simţi o adiere de cloroform, îşi feri capul şi respiră adînc. 

O bucată de pînză îi fu apăsată pe nas. Strinsoarea de pe braţul stîng era foarte 
puternică. Afurisitul de Browning se afla în geantă, undeva pe trotuar. 

O pînză albă, mare şi groasă o înfăşură ca un cocon. Un obiect dur o lovi în cap 
şi alunecă pe o parte. Se lupta să iasă din pînza care o înfăşură cu totul, năucită parţial 
de lovitura de la cap. i 

O frînghie fu înfăşurată cu repeziciune în jurul pînzei de cîteva ori. li imobiliza 
braţele pe lîngă corp. Apoi fu înfăşurată în jurul picioarelor şi strînsă bine. Cineva o 
ridică şi o aruncă pe bancheta din spate a unei maşini prin portiera deja deschisă. Un 
trup se lăsă peste al ei. O pereche de miini începură s-o pipăie pe sub pînză în sus 
spre coapse. Se gîndi că era un viol. Miinile i le apucară pe ale ei şi i le împreună cu 
forţa. Incheieturile îi fură prinse cu cătuşe din plastic care se închiseră cu zgomot. 
Miîinile o apucară şi o rostogoliră de pe banchetă pe podea. Stătea nemişcată, sperînd 
ca atacatorul să creadă că adierea de cloroform îşi făcuse efectul. 

Miîinile îi atinseră faţa. Deschise gura să tipe. O greşeală. Un căluş de pînză îi fu 
introdus cu forţa între buze şi legat la ceafă. Acum nu mai putea striga. 

In fine, ceva ca o plapumă de puf fu aruncat deasupra ei. 

Ghici că asta avea s-o ascundă dacă s-ar fi uitat cineva în maşină. 

Greutatea trupului de bărbat se ridică de pe ea. Se auzi o portieră trîntindu-se. 
Cît ai clipi, motorul maşinii porni şi vehiculul se puse în mişcare. Simţi că acesta viră 
spre Baker Street. In loc să încerce în van să se lupte, îşi scoase capul într-o parte 
pentru a putea respira mai uşor. 

In timp ce maşina prindea viteză, îşi dădu seama cit de nefericit era momentul. 
Nu era încă ora de virf. Şoferul putea conduce la viteză convenabilă. Se luptă cu 
încheieturile legate. Cătuşele o ţineau strîns. Cunoştea cătuşele din plastic, o invenţie 
relativ recentă, erau imposibil de rupt ca să-ţi eliberezi încheieturile. 


O jumătate de oră mai tîrziu, Newman se întoarse la birou ţinînd în mînă ceva la 
vederea căruia i se făcu rău lui Tweed. 

Geanta de umăr a Paulei. 

- Unde ai găsit-o? întrebă el încet. 

- În apropiere. Am ieşit din Crescent, am făcut la stînga, apoi am trecut pe lîngă 
o stradă rezidenţială liniştită care se înfunda. Era pe trotuar, aproape de intrarea în 
strada principală. 

- A văzut cineva ce s-a întîmplat? întrebă Tweed cu o voce care părea prea 
stăpînită. 

- Nu. Am încercat la casele de lîngă intrarea în fundătură. De la una dintre ele 
nu am primit nici un răspuns. Am traversat strada. O bătrînă mi-a deschis uşa. Spunea 
că văzuse mai devreme o maşină albastră parcată. Am întrebat-o de marcă. Habar n- 
avea. Nu ştie nimic despre maşini. 

- Şi bineînţeles nu a reţinut numărul de înmatriculare? 

- Nu. Paula a fost răpită. Nu-ţi trebuie multă imaginaţie să ghiceşti cine e 
răpitorul. 

- Charmian, spuse Marler, care tocmai se întorsese şi el. 

- O, Dumnezeule, spuse Tweed. Ce vrea? 

- Pe tine, probabil, spuse Marler întunecat. Aşteaptă să te sune. 

Cu o seară înainte, Charmian îl sunase pe M după cum fusese stabilit. Nu îi 
spusese necunoscutului său angajator despre fiascoul de la Ivy Cottage. Avea 
întotdeauna grijă să aibă un aer optimist, să omită orice tentative de asasinare eşuate. 

- M la telefon, îi răspunsese vocea de femeie-bărbat. 

Charmian renunţase să mai încerce să identifice sexul angajatorului său. 
Presupunea că M vorbea printr-o batistă de mătase înfăşurată în jurul receptorului. 

- M? întrebase el. 

- M de la moschee. Ce e? 

- Ce preţuieşte Tweed mai mult decît pe propriul succes? 

- Pe asistenta lui apropiată, Paula Grey. Subţire, păr negru ca abanosul, cam un 
metru şaizeci şi cinci înălţime. Ea... 

- Acum ştiu, îl întrerupsese Charmian. Am văzut-o. O să raportez peste cîteceva 
zile. 

Pînă acum tentativele lui de a-l ucide pe Tweed dăduseră greş. Glonţul tras în 
maşina acestuia de pe cîmpul care mărginea şoseaua 303. Tentativa de a provoca un 
accident cînd trecuse cu Volvo-ul prin faţa lui. Bomba de la Gantia. Atacul lui de la Ivy 
Cottage. Era timpul să schimbe tactica. Acum ar putea deţine soluţia. S-o răpească pe 
Paula Grey. 

Petrecuse nişte ore groaznice ascuns în tufişuri nu departe de locul în care se 
afla vagabondul, stînd de veghe. Plouase, dar Charmian purta o haină de ploaie 
impermeabilă şi rezistentă şi o pălărie de pescar. 

Avea o răbdare infinită. Putea să aştepte oricît într-o anumită poziţie, oricît de 
incomodă, să-i apară ţinta. Apoi, în după-amiaza zilei următoare, îşi făcuse apariţia, 
singură. Azvîrlindu-şi haina de ploaie şi pălăria, înşfăcase sacul de gunoi care conţinea 
pînza de cort şi acţionase. 


În biroul lui Tweed tensiunea era insuportabilă în timp ce aşteptau să sune 
Charmian. Marler nu avea nici o îndoială că asasinul avea să sune. O răpise pe Paula 
ca momeală pentru a-l ademeni pe Tweed spre propria distrugere. 

Tweed era aparent cel mai calm. Stătea la birou cu mîinile încleştate. Expresia 
lui, greu de citit, îi amintea lui Marler de un chip de piatră. Mai devreme, în ciuda 
neliniştii îngrozitoare care îl rodea, Tweed dăduse instrucţiuni echipei sale. 

- Cînd se întunecă - sau se înserează - plecaţi cu toţii cu Land Rover-urile către 
West Country. V-am arătat drumul pe hartă, acelaşi pe care l-am urmat eu şi cu Paula 
cînd am vizitat Abbey Grange. Pînă cînd vă apropiaţi de Exeter... 

Aşteptă în timp ce Marler şi Newman desfăcură din nou harta şi se aplecară 
asupra ei. Marler se folosi de un mic indicator, urmărind traseul în timp ce vorbea. 

- O luăm pe Autostrada 3 pînă cînd ajungem la Intersecţia 8. Apoi ieşim şi o 
luăm pe şoseaua 303, îndreptîndu-ne direct spre West Country. 

- Exact, îi spuse Tweed. În apropiere de Exeter, lucrurile se cam complică, dar o 
să vă conduc eu. 

„Dacă vei fi cu noi, dacă vei fi în viaţă", se gîndi Marler, dar îşi ţinu gîndul pentru 
el. 

- Presupun, continuă Tweed calm, că Land Rover-urile sînt acum dotate cu toate 
armele de care vom avea probabil nevoie. 

- Ai mai întrebat asta, îi spuse Harry. 

- Aşa e, şi răspunsul a fost afirmativ. 

Sună telefonul. Toată lumea, cu excepţia lui Tweed, îngheţă. Cu toţii simțeau o 
profundă afecţiune faţă de Paula. Monica ascultă şi-i dădu telefonul lui Tweed. 

- E pentru tine, spuse ea grav. 

- Cine e? 

- El e. Sînt sigură. 

- Tweed la telefon. 

- După cum probabil ţi-ai dat seama deja, o am pe Paula. 

- Dă-mi-o la telefon să vorbesc cu ea. Atunci am să ştiu că e... 

- Taci naibii din gură şi ascultă, şuieră vocea. Avea o urmă de accent franțuzesc 
şi era amenințătoare. Ai să vii s-o iei tu singur. Cu maşina ta obişnuită. Dacă e cineva 
cu tine sau lîngă tine, ea moare pe loc. Cu ţeava puştii mele în gură. 

- Dacă îi faci vreun rău, îţi promit o moarte lentă. 

- Nu mă ameninţa! urlă vocea. Ai să vii singur la destinaţie. La Stonehenge. Ştii 
unde e? 

- Da. 

- Ai să pleci imediat cu maşina ta. Singur! Dacă văd pe oricare din echipa ta, 
Paula va muri în cîteva secunde. Vocea deveni sarcastică. Nu ţi se pare că pierzi 
timpul? Haide. Ai să vii pe la intrarea principală. 

- Poarta va fi încuiată după lăsarea întunericului. Şi în perioada asta a anului... 

- Va fi descuiată. Pierzi timpul... 

Legătura se întrerupse. Tweed îi dădu încet receptorul înapoi Monicăi. Se uită în 
jur la chipurile îngrijorate. 

- O ţine la Stonehenge. 

- Ce?! exclamă Marler. 

- Da, la Stonehenge. Dintre toate locurile, tocmai acolo. Dar există un avantaj. 
Pe traseul pe care trebuie să-l urmaţi voi, ceilalţi, o să treceţi pe lîngă Stonehenge... 

- O să-i venim de hac nenorocitului o dată pentru totdeauna, mirii Harry. 

- N-o să faceţi nimic de genul ăsta. Charmian a fost foarte clar cînd mi-a spus să 
vin cu maşina mea şi singur. Dacă vede pe altcineva, o s-o omoare pe Paula imediat. 
Plecaţi înaintea mea şi nici măcar să nu vă uitaţi spre Stonehenge cînd o să treceţi pe 
lîngă el. În apropiere de Wylye, chiar dincolo de şoseaua cu patru benzi, aşteptaţi într- 
o parcare. O să vin şi eu mai tîrziu. Făcu o pauză. Dacă totuşi cineva nu-mi ascultă 
ordinele va fi dat afară. 

Monica era îngrozită. Nu-l mai auzise niciodată pe Tweed să vorbească aşa. Sări 
repede de pe scaun. 

- O ceaşcă de ceai repede, înainte să plecaţi cu toţii. 

leşi din cameră, în timp ce Marler sări în picioare. Se repezi spre biroul lui 
Tweed. Tonul vocii lui era poruncitor. 

- Dă-mi numărul personal de la Paris al lui Loriot. 

Tweed, cu mintea concentrată asupra amintirilor lui despre Stonehenge şi 
dispunerea acestuia, notă numărul. Marler smulse bucăţica de hirtie, se repezi la 
biroul gol al Monicăi, se aşeză şi formă numărul. Spera din tot sufletul ca Loriot să fie 
în biroul lui. 

- Cine e, vă rog? întrebă Loriot în franceză. 

- Marler. Mă mai ţii minte? 

- Dragul meu prieten, sigur că da. Cînd o să avem şi noi plăcerea...? 

Şeful serviciului francez de contraspionaj trecuse pe o engleză perfectă. Marler 
sări peste salutări. 

- Ascultă. E de extremă urgenţă. Trebuie să-mi spui tot ce ştii despre Charmian, 
asasinul. 

- Criminal plătit, cu sînge rece. Cel mai bun. Nu avem încă nici un fel de 
semnalmente ale lui. E ca o vulpe. 

- E o persoană religioasă? întrebă Marler în grabă. 

- E catolic. Dar nu practicant. Dar credem că, deşi nu merge frecvent la biserică, 
se duce la confesional. Credem că se află în Marea Britanie. 

- Ar ucide un preot pentru o sumă convenabilă? 

- A, nu! Loriot părea îngrozit. Nici măcar pentru tot aurul din lume. 

- Mulţumesc. Trebuie să plec. Nu mai am timp. 

- Despre ce era vorba? întrebă Newman. 

Marler îl ignoră. Işi puse în grabă haina de ploaie, se îndreptă spre uşă, 
spunîndu-i lui Tweed în timp ce o lua la fugă: 

- Am nevoie de un sfert de oră, Tweed. Aşteaptă pînă mă întorc. O să te aştepte. 
Pe tine te vrea. 

Odată ajuns afară, în burniţă, Marler cobori treptele din faţă pînă la subsol, 
scoase lanţurile de la motocicleta sa Harley Davidson, o trase în sus pe scări cu o forţă 
aproape sălbatică şi ieşi în trombă din Park Crescent. 

Se îndreptă spre un costumier de teatru din apropiere, care se lăuda că ar putea 
îmbrăca un actor în orice haine ar dori. Intră cu un sac de gunoi într-o mînă şi un teanc 
de bancnote de douăzeci de lire în cealaltă. 

li spuse proprietarului ce dorea şi întrebă dacă putea să aibă costumul în cinci 
minute, incluzînd şi probatul. Omul îşi ştia marfa, ştia unde se afla fiecare lucru. Marler 
îşi scoase haina de ploaie şi probă ce comandase. Se potrivea perfect. Intrebă de preţ 
şi aruncă mai multe bancnote de douăzeci de lire pe tejghea. Işi puse costumul în 
sacul de gunoi. Apoi ieşi din magazin, îndesîndu-şi sacul în portbagaj şi se întoarse la 
Park Crescent. 

Cînd sosi, scoase sacul şi îşi duse motocicleta la locul ei obişnuit. Intrînd în 
clădire, se repezi prin spate, mizgăli un bileţel pentru Harry şi îl lipi de primul Land 
Rover, apoi trecu la volanul celui de-al doilea. 

Tweed îşi sorbea ultima înghiţitură de ceai cînd Harry dădu buzna în birou, într-o 
stare de agitaţie neobişnuită, fluturând o bucăţică de hirtie. Se opri în faţa biroului lui 
Tweed, încercînd să-şi recapete suflul. 

- Marler a luat unul din Land Rover-uri şi a plecat. Ticălosul mi-a lăsat biletul 
ăsta. 

Tweed ridică biletul pe care Harry îl pusese pe birou. Se vedea că era scris în 
mare grabă, dar încă lizibil: „Imi pare rău, Harry. Urmăresc un indiciu. Marler". 

- Nici măcar nu spune despre ce indiciu e vorba, continuă Harry înfuriat. Şi acum 
nu mai avem decit un singur Land Rover să ne ducă pe toţi la Wylye... 

- Calmează-te, spuse Tweed liniştit, adaptîndu-se rapid la noua situaţie. Harry, 
tu ai să conduci. Mai e destul loc pentru Newman şi Nield. Mai ai încă destule arme în 
Land Rover, nu? Bine. Cînd o să treceţi pe lîngă Stonehenge, toată lumea cu excepţia 
ta se va ghemui şi se va acoperi cu o prelată. Puteţi pleca acum? Atunci plecaţi. Acum! 

Monica vorbi după ce întreaga echipă ieşi în goană din birou, cu o expresie 
uluită pe chip. 

- Am văzut că ai luat mobilul Paulei înainte să plece Marler. 

Ce nevoie ai de el dacă echipa ta e la kilometri distanţă la Wylye? M-am uitat pe 
hartă. 

- Nu se ştie niciodată, spuse Tweed în timp ce îşi puse paltonul. Încă un lucru. E 
puţin probabil, dar dacă sună Charmian şi îţi cere să discute cu mine, să-i spui că am 
plecat spre o destinaţie necunoscută cu ceva timp în urmă. Fii vagă. 

- Mult noroc, îi ură Monica cu un tremur în voce. 

Mintea lui Tweed era un talmeş-balmeş de diferite scenarii cînd ieşi din Londra 
şi o luă pe Autostrada 3. Se părea că ratase ora de virf doar cu cîteva minute, deşi era 
întuneric de-acum. 

Oare Paula mai era încă în viaţă? îşi înăbuşi şuvoiul de emoţii care ameninţa să-i 
inunde creierul. Vizitase Stonehenge cu cîţiva ani în urmă şi memoria lui excelentă 
putea vizualiza extraordinarul şi vastul cerc preistoric de pietre megalitice, cunoscut a 
fi fost odată, cu mii de ani în urmă, un loc de venerare a unor zei stranii. 

Pietre? Erau de fapt nişte blocuri imense aflate în poziţie verticală, unele dintre 
ele înalte de cel puţin douăzeci şi patru de metri. Pentru a ţine la distanţă vandalii, 

fusese ridicat un gard înalt de sîrmă în jurul întregii zone. Se aflau pe un deal chiar 
dincolo de locul în care se bifurcau două drumuri. Cel din dreapta, şoseaua 344 
mergea spre nord-vest, în timp ce şoseaua 303 continua spre sud-vest. 

Singura cale de acces era cea de pe şoseaua 344, o poartă masivă unde trebuia 
să plăteşti ca să intri. La ora aceea, după lăsarea întunericului, avea să fie închisă - 
deşi probabil era închisă oricum în acel moment al anului. Totuşi, Charmian îi ceruse 
să folosească intrarea asta. Probabil că spărsese deja lacătul. „Dacă intru pe acolo, îşi 
spuse Tweed, o să mă aştepte cu un glonţ." 

Amintindu-şi asta înainte să plece în goană din Park Crescent, obținuse de la 
George, gardianul, o foarfecă rezistentă din metal. Era sigur că Charmian avea să-i 
spioneze sosirea, cocoţat pe un deal. Aşa, avea să creadă că Tweed a făcut o greşeală 
dacă, ajungînd la bifurcaţie, ar continua să mai meargă un pic pe şoseaua 303. 

Avea să parcheze la mică distanţă de bifurcaţie. Işi aminti de asemenea că pe 
partea asta o pantă abruptă cu iarbă urca spre virf, unde se înălţau megaliţii. Cu 
ajutorul foarfecii de metal, avea să facă o gaură în gard, avea să se tîrască prin ea şi 
să-şi croiască drum spre vîrf. 

Opri la un service de pe Autostrada 3, verifică mecanismul de funcţionare al 
pistolului Walther şi puse la loc magazia plină. 

Se gîndi că avea să moară probabil dacă avea să-şi facă apariţia în vîrful 
dealului, dar spera să tragă un glonţ mortal în Charmian în aceeaşi clipă în care 
asasinul avea să tragă în el. 

Mai tîrziu, ieşind de pe Autostrada 3 la intersecţia 8, văzu un drum liber în faţă 
şi acceleră. Deja se gîndea la cum evoluau lucrurile în West Country. Mai devreme, la 
birou, sunase un prieten care era un expert în marină pensionat. Fără a intra în prea 
multe detalii, îl rugase să calculeze înaintarea probabilă a navei Oran. Cu detalii 
precum tonajul cargobotului, viteza probabilă, data şi ora aproximativă cînd trecuse 
prin strimtoarea Gibraltar, specialistul calculase ora probabilă la care nava avea să 
ajungă în West Country. 

Cîndva în acea seară, fusese previziunea aproximativă a expertului. Ceea ce-i 
dăduse lui Tweed şi mai multă încredere în prognoza acestuia erau informaţiile auzite 
de la Lucinda: că toţi directorii de la Gantia aveau să vină la Abbey Grange. 

Larry, Lucinda, Michael şi Aubrey Greystoke. Unul dintre ei, era sigur, era 
criminalul în serie. Şi aceeaşi persoană se afla în spatele complotului proiectilelor. 
Avusese nevoie de 400 de milioane de lire pentru a-şi recupera pierderile înregistrate 
cu Orlando Xanadu, pentru a înlocui uriaşa sumă pe care o transferase din rezervele 
fabricii, pe care o furase de fapt. 

Tweed îl inclusese pe Michael printre suspecți, deoarece nu fusese niciodată pe 
deplin convins că suferea de amnezie. Profesorul Saafeld, acum cel mai bun expert 
legist din ţară, îi spusese odată lui Tweed ce credea despre oamenii pe care Churchill îi 
numise „ciclişti acrobaţi". „Am cunoscut mulţi oameni dintr-ăştia. Sînt cu toţii săriţi. De 
ce? Pentru că petrec atît de mult timp ocupîndu-se de pacienţi dezechilibraţi, încît 
sfirşesc ca ei. Nebuni." 

Absorbit de viîrtejul acesta de gînduri, încercînd să-şi şteargă din minte 
îngrozitoarea nelinişte în legătură cu Paula, Tweed îşi pusese maşina pe pilot automat. 
Fu surprins cînd văzu indicatorul către Andover la dreapta lui. Se afla la mai puţin de 
treizeci şi trei de kilometri de Stonehenge. 

La Stonehenge, cei douăzeci şi ceva de megaliţi se înălţau masivi în lumina lunii 
ca nişte santinele dintr-un film de groază. 

Dimensiunea lor uriaşă părea să spună că aveau să fie acolo pentru totdeauna. 
Cîţiva se prăbuşiseră şi zăceau pe culmea acoperită cu iarbă pipernicită a dealului ca 
nişte imense scaune. Un vînt rece bătea dinspre apus. 

Paulei nu-i plăcea liniştea de rău augur care învăluia locul acela straniu, 
ameninţător. Era recunoscătoare că îşi pusese paltonul înainte să iasă în fugă din Park 
Crescent în drum spre fast-food. Era încă îngheţată de frică, de frig. 

Cînd ajunsese acolo, Charmian îşi parcase maşina în spatele unui gard viu, la 
mică distanţă, mai sus pe şoseaua 344. Apoi o cărase pe Paula, cu mîinile şi picioarele 
legate, cu un căluş la gură, pînă la poarta de la intrare. Cu un glonţ tras din Glock-ul 
său de 5 mm rezolvase problema lacătului. Apoi, ridicînd-o din nou, găsise locul 
perfect de care s-o lege. 

După ce o aşezase pe unul dintre megaliţii prăbuşiţi, luase mai multă frînghie 
pentru a o lega de piatră. Paula stătea în capul oaselor, iar picioarele ei abia atingeau 
pămîntul. Charmian voia ca Tweed s-o vadă înainte să-l ucidă cu un prim glonţ. Apoi 
avea s-o omoare şi pe ea. 

Din poziţia în care se afla, Paula putea vedea foarte bine drumul dinspre Londra 
pînă cînd Charmian, nerăbdător s-o ascundă de automobiliştii care treceau, ridică o 
piatră mare şi îi blocă vederea. Ea ştia că Tweed avea să vină s-o salveze şi aceasta 
era de fapt şi cea mai mare teamă a ei. Răpitorul domina întreaga zonă din vîrful 
dealului. 

Vîntul, care urlase mai înainte ameninţător, se domolise acum, lăsînd doar 
liniştea înspăimîntătoare care îi împrejmuia, întreruptă numai de sunetul vreunei 
maşini sau al vreunui camion greu care trecea. Motorul unui vehicul mare făcu un 
asemenea zgomot, încît Paula profită de ocazie şi se sprijini cu toată greutatea de 
stînca masivă. Piatra căzu de pe megalit fără să scoată un sunet, prăbuşindu-se pe 
iarba pipernicită. Acum putea vedea foarte bine drumul. Charmian, absorbit de 
binoclul lui cu vedere nocturnă, verificind fiecare maşină care trecea, nu observă 
căderea stîncii. 

Pentru a nu deveni la fel de înţepenită ca şi megaliţii din jur, Paula îşi mişca des 
picioarele, legate la glezne, în sus şi-n jos. Işi mişca braţele şi încheieturile cît de mult 
putea. Îşi dădu seama în curînd că nu avea cum să se elibereze. Era înspăimiîntată, 
frustrată, îngheţată. Işi umezi căluşul cu salivă, dar din nou îşi dădu seama că n-avea 
cum să scape de el. Auzi un vehicul apropiindu-se încet, văzu că era un Land Rover, 
dar şoferul, singur, era imposibil de văzut deoarece parasolarul era tras mult în jos. 
Acesta merse încet pe lîngă Stonehenge şi continuă apoi pe şoseaua 303. De ce? 

Charmian, sigur că Paula era neajutorată, nu-i aruncă nici măcar o privire. Stînd 
în apropierea unui megalit gigantic, se concentra să privească prin binoclul cu vedere 
nocturnă. Mai trecură alte cîteva automobile şi camioane, cele mai multe pe şoseaua 
303, apoi un alt Land Rover îşi făcu apariţia, deplasîndu-se mult mai repede. Uitîndu- 
se atent prin binoclu, Charmian văzu un şofer şi pe nimeni altcineva în maşină. Partea 
din spate a vehiculului era acoperită cu o prelată, fără îndoială ascunzînd vederii nişte 
produse care trebuiau livrate. N 

Timpul trecea şi Paula ştia că se afla la capătul puterilor. Işi forță trupul să se 
relaxeze, respiră de cîteva ori adînc şi învinse ameninţarea isteriei. 

Charmian era bine îmbrăcat pentru vremea aceea. Purta un pulover pe git sub 
hanoracul căptuşit cu lînă. Nu avea mănuşă în mîna dreaptă cu care îşi ţinea Glock-ul - 
o armă diabolică în stare să smulgă capul unui om de pe umeri. Pe cap avea o pălărie 
de lînă şi din cînd în cînd bea apă dintr-o sticluţă din buzunar. Nu-i dădu nici măcar o 
dată să bea Paulei, pe care o considera doar un obiect cheie în îndeplinirea misiunii 
sale. N 

Paula strînse din dinți. In depărtare, venind pe drumul dinspre Londra, văzuse 
maşina lui Tweed. Se uită disperată împrejur după ceva care să producă zgomot. Apoi 
privi în jos spre locul în care picioarele ei abia atingeau pămîntul. O bucată ruptă de 
megalit stătea pe marginea unei mici pante. 

Charmian se întoarse brusc deoarece surprinse o mişcare cu colțul ochiului. 
Rămase uitîndu-se nevenindu-i să-şi creadă ochilor. Urcînd spre vîrful pantei din 
direcția şoselei 303, venea o siluetă înaltă, înaintînd încet. Felul în care era îmbrăcată 
silueta îl cutremură pe asasin. Era îmbrăcată complet în negru. O haină lungă şi 
neagră îi ajungea pînă la glezne. Pe cap avea o pălărie neagră cu boruri largi. În jurul 

gîtului avea un guler alb. În mîna stîngă ţinea un vas în formă conică la capătul unui 
lanţ subţire. Îl legăna uşor de la stînga la dreapta, apoi invers. Din vas picura apă. 
Charmian era şocat. Un preot. 

Ştia cîte ceva despre Stonehenge. Cu cîţiva ani mai înainte, coborise dintr-un 
tren la Salisbury. Misiunea: să asasineze un fost prim-ministru. Imediat ce intrase în 
oraş, ştiu că se afla în pericol. Cineva dăduse de ştire despre intenţia lui. Locul era 
împînzit de forţe ale poliţiei - pe jos, în maşini care circulau încet. Se strecurase în cel 
mai apropiat bar pentru a evita să fie detectat. Acolo cunoscuse un fermier care îi 
spusese despre Stonehenge şi originea sa de acum mii de ani ca vechi loc de 
rugăciune. Se oferise să-l conducă pe Charmian să-i arate straniul complex care se 
afla în drumul său spre casă. 

Charmian acceptase oferta uşurat, văzînd astfel un mod de a scăpa în siguranţă 
din Salisbury. Un singur om mergînd pe jos ar fi părut suspect. Doi bărbaţi într-o 
maşină nu ar fi însemnat nimic. Pe un drum singuratic din apropiere de Stonehenge, 
Charmian îşi exprimase nevoia de a se uşura. In clipa în care maşina oprise, îl 
strânsese de git pe şofer, aruncase cadavrul într-un iaz adînc şi îi luase maşina pentru 
a ajunge la Ncwhaven. Acolo luase feribotul spre Franţa. 

Toate acestea îi reveniră în minte în timp ce se uita, nevenindu-i să creadă, la 
silueta îndepărtată care mergea încet, legănîndu-şi vasul, împrăştiind în jur apă. 
Probabil că sfinţea pămîntu! Dintr-un motiv ciudat, Paula se uita şi ea la silueta aceea 
care i se părea oarecum familiară. 

Maşina lui Tweed sosi şi Charmian îşi întoarse privirea de la preot. Spre uimirea 
lui, în loc s-o ia pe bifurcația din stînga pe şoseaua 344, vehiculul trecu încet mai 
departe pe şoseaua 303. Il auzi oprindu-se. Işi ridică arma şi ţinti spre culmea dealului. 

Tweed se dădu jos din maşină, înăbuşindu-şi un amestec de groază şi de furie. 
Detaşindu-se în lumina lunii, zărise silueta singuratică a Paulei pe megalitul prăbuşit. 
Măcar era în viaţă. Se uită o clipă nedumerit la Land Rover-ul parcat mai în faţă, cu 
lămpile de avarie clipind intermitent. Incepu să urce panta, cu capul în jos, aplecat 
înainte şi cu Walther-ul în mîna dreaptă. Ştia că atunci cînd va ajunge pe culme va fi 
momentul critic. Urma să aibă o singură şansă, dacă acea şansă exista cu adevărat. 

Paula ghici că Tweed se afla pe drum spre vîrful dealului. 

Nervii îi erau întinşi la maximum. Respiră adînc aerul rece şi îşi înăbuşi teama. 
Trebuia să ghicească momentul corect. Chipul îi era îngheţat într-o expresie de 
hotărtîre. Işi întinse piciorul drept cît de jos putea. Frînghia din jurul taliei îi intră adînc 
în carne, aşa cum era legată de megalitul prăbuşit. 

Numără, încercînd să-şi imagineze cîți paşi trebuia să facă Tweed pentru a 
ajunge în vîrf. 

Charmian stătea complet nemişcat sprijinit de megalitul gigantic. Ţinea arma cu 
amîndouă mîinile. O roti înainte şi înapoi într-un mic arc. Incerca să ghicească de unde 
avea să apară Tweed. Liniştea ce domnea în Stonehenge părea şi mai apăsătoare. Nu 
trecea nici o maşină în clipa aceea. 

Piciorul drept al Paulei atinse bucata de stîncă atîrnînd deasupra micii pante. 
Respiră din nou adînc. Totul se întîmplă atît de rapid încît părea că fusese sincronizat. 
Paula lovi cu piciorul bucata de stîncă. Aceasta se rostogoli înainte pe panta cea mică 
şi se opri. Sunetul îi distrase atenţia lui Charmian pentru mai puţin de-o secundă. 
intoarse capul spre direcţia din care venea sunetul, apoi din nou spre culme. Tweed 
sărise ultimii cîţiva metri ai culmii şi se afla deasupra acesteia. Apăsă pe trăgaci. În 
aceeaşi clipă, „preotul“ scosese un Armalite de sub sutană, ţinti, luă chipul asasinului 
în cătarea puştii şi trase glonţul exploziv. 

Exact în aceeaşi clipă, cu o milisecundă înainte ca asasinul să tragă cu Glock-ul, 
glonţul tras de Tweed îi intră în stomac, în timp ce glonţul tras de Armalite îl lovi în 
rădăcina nasului, sfărîmîndu-i capul, împroşcînd megalitul cu sînge şi carme, oase şi 
creier. Trupul decapitat se prăbuşi la pămînt. Marler, cu puşca Armalite încă în mînă, 
îşi smulse haina cea neagră şi lungă şi îşi aruncă pălăria. Paula deschise gura să 
vorbească, dar nu ieşi nici un cuvînt, şi se lăsă la pămînt, conştientă încă, dar istovită 
de încordare. 

Tweed se repezi spre Paula, dar Marler ajunsese deja la ea. 

Cu un cuţitaş de buzunar, tăie frînghia care o lega de megalitul prăbuşit, tăie 
frînghiile din jurul încheieturilor şi al gleznelor. 

Paula alunecă de pe piatră, încercă să se ridice în picioare, dar se prăbuşi. 
Tweed o prinse de talie. Ea îşi îngropa capul la pieptul lui, încercînd să articuleze cu o 
voce sugrumată, apoi Marler îi scoase căluşul. 

- Doamne! Mi-a fost atît de frică pentru tine... atît de frică, încît am simţit că o... 
iau razna. 

- Mie mi se pare că eşti perfect normală, spuse Marler vioi. Vrei nişte apă...? 

- O, da, te rog, imploră ea cu voce răguşită. 

Marler deşurubă capacul unei sticluţe pe care o scosese din buzunar. O ţinu la 
distanţă cînd Paula se întinse după ea şi îi spuse sever: 

- Ascultă-mă! Să iei numai cîteva înghiţituri, apoi te opreşti. Apoi alte cîteva 
înghiţituri. Şi iar te opreşti. O să poţi să bei mai mult în curînd. 

Dădu din cap arătînd că înţelesese, luă sticla şi se forţă să se limiteze la cîteva 
înghiţituri. Apa i se prelinse pe gitul care i se părea pirjolit. Tuşi, aşteptă şi mai luă 
cîteva înghiţituri. Acestea îi coboriră pe git fără ca ea să mai tuşească. Aşteptă. Apoi, 
treptat, începu să bea normal. Viaţa părea să-i revină în fiecare fibră a corpului. 

- Mulţumesc, spuse ea cu vocea ei obişnuită, dîndu-i sticla înapoi. Aveam mare 
nevoie. 

Stînd nemişcată, îşi îndoi uşor picioarele de cîteva ori şi,în curînd simţi că 
acestea puteau s-o susţină. Păşi înainte şi înapoi, cu Tweed într-o parte şi Marler în 
cealaltă, vorbind: 

- Felul în care mergeai, Marler, mi se părea cunoscut, dar nu mi-aş fi închipuit că 
ai putea fi tu. 

- De unde şi pînă unde costumaţia asta fantezistă? întrebă Tweed, introducînd 
intenţionat un element de umor. 

- Am sunat la Paris. Loriot mi-a spus că Charmian era catolic. Nu era practicant, 
dar mergea la confesionale. Am mizat pe faptul că n-o să tragă într-un preot. Mi-a 
ieşit. Acum să facem curat, să scăpăm de probe. 

- Cum? întrebă Tweed. 

- Vino cu mine! Marler se uită la Paula şi se hotărî că avea nevoie de ceva cu 
care să-şi ocupe mintea, oricît de oribil. Scoase o bucată mare de pînză albă de sub 
palton şi i-o dădu. Crezi că ai putea să cureţi mizeria de pe megalitul ăla? Dacă o să 
cadă pe cadavru, cu atît mai bine. 

Psihologia lui era bună. Revenindu-şi din şoc, Paula primi cu bucurie o sarcină cu 
care să-şi facă de lucru. Aruncă doar o privire scurtă către cadavru cînd păşi peste el, 
şi cu bucata de pînză şterse megalitul. Ştia că acea creatură hidoasă avusese de gînd 
s-o ucidă şi pe ea după ce l-ar fi omorît pe Tweed. 

Tweed îl urmă pe Marler pe o scurtă distanţă de-a lungul culmii spre locul în 
care se oprise acesta, arătînd în jos. Un grilaj mare de metal cu bare de oţel subţiri 
acoperea o gaură pătrată în pămînt. Era încuiat cu un lacăt la un capăt. Marler se 
aplecă, scoase un şperaclu pe care-l avea întotdeauna la el. Punîndu-şi mănuşile, 
apucă lacătul cu o mînă, ca să nu alunece printre bare şi îl deschise. 

- Un canal de scurgere, explică el. Probabil că plouă cu găleata aici, iar făgaşele 
duc apa spre canalul ăsta de scurgere. 

- Nu plouă, toarnă, fu de acord Tweed. Care-i planul? Marler nu răspunse 
imediat. Luînd o piatră mare, o aruncă în canal după ce ridicase capacul, prins în 
balamale. Ascultară. 

După un timp care li se păru un ceas, auziră un plescăit îndepărtat. 

- Destul de adînc. Acum mă duc s-aduc cadavrul. 

Ridică haina mare şi neagră pe care o azvirlise. Mai devreme, scosese etichetele 
costumierului. Ducînd-o pînă în locul în care îşi făcea de lucru Paula, descoperi că deja 
curăţase megalitul de rămăşiţele lui Charmian. Părea calmă cînd Marler îi luă pînza 
murdară şi o aruncă peste corpul decapitat din gitul căruia se scurgea sînge. Îl ridică şi 
Paula puse haina neagră sub el, ascultîndu-i ordinele. Infăşură haina în jurul cadavrului 

şi înveli gîtul în mai multă pînză. Apoi îl ridică de mijloc şi îl duse pînă la canalul de 
scurgere, urmat de Paula. 

- Ce-i aia? întrebă ea, uitîndu-se la gura de canal pătrată. 

- Un canal de scurgere, răspunse Marler. Probabil că duce la o canalizare. 

- Un loc perfect de odihnă pentru el, conchise ea. 

Ridicîndu-l în poziţie verticală, avînd grijă să ţină întreg corpul înfăşurat în haina 
cea neagră, îi dădu drumul. Aşteptară. Din nou li se păru că durează o veşnicie pînă să 
audă un plescăit îndepărtat. Era un drum lung pînă jos. Marler luă pălăria neagră, 
îndesă în ea lanţul şi vasul din care picurase apă şi le dădu drumul în gaura cea 
neagră. Se ridică. 

- Asta-i tot. 

Tweed trecuse în capătul celălalt şi, punîndu-şi mănuşile, ridicase capacul greu 
al gurii de canal. Îl puse înapoi în poziţia iniţială. Marler fixă lacătul imens, îl încuie cu 
un zgomot şi se ridică. Se uită în jurul pădurii de pietre uriaşe, pentru a se asigura că 
nu scăpase nimic. se întoarse spre Tweed. 

- A mai rămas sînge pe pămînt la baza megalitului, dar o să se facă în curînd 
maro. 

- Mai degrabă cred c-o să fie spălat de ploaie. Acum trebuie să ajungem repede 
la Wylye, unde ne aşteaptă ceilalţi. Tu ai să mergi cu Marler, Paula. Eu o să-mi parchez 
maşina lîngă Wylye şi o să trec în Land Rover. Trebuie să ne mişcăm repede. Ne 
aşteaptă o noapte cumplită. 

Tweed o luă înainte pe şoseaua 303 pînă la Wylye, în timp ce Paula mergea în 
maşină cu Marler. Uitîndu-se la ea, Marler văzu că abia-şi putea ţine ochii deschişi. 
Opri într-o parcare. 

După ce-şi scoase paltonul, îl împături şi-i spuse să treacă pe bancheta din 
spate, unde aranjă paltonul sub formă de pernă improvizată. 

- Intinde-te cu capul pe pernă şi dormi! îi ordonă el. 

- Mulţumesc, răspunse ea cu un zîmbet. 

Dormea adînc înainte să o pornească din nou la drum. La Stonehenge, cerul 
fusese senin, iar luna strălucea. Acum vremea era în schimbare. O armată de nori 
întunecaţi, venind dinspre apus, acoperise luna. Marler se întreba dacă aceste condiţii 
se potriveau cu planul lui Tweed, oricare ar fi fost acesta. Spusese c-o să explice 
următoarea mişcare cînd aveau să ajungă din urmă restul echipei. 

In faţa lor, Tweed încetini cînd se apropie de zona oraşului Wylye. Opri într-o 
parcare cînd văzu un Land Rover staţionînd. 

Gol. Nu se vedea picior de om. Cu prudenţă, ieşi din maşină, cu Walther-ul în 
mînă. 

- Nu trageţi în prieteni, strigă o voce bine cunoscută. Era vocea lui Harry. 

Işi făcu apariţia lîngă Tweed, ţinînd un mic pistol automat Uzi. Era urmat de 
Newman şi de Pete Nield. Tweed se uită lung la ei - toţi aveau arme. Ce naiba se 
întâmplase? 

- Am hotărît să fim foarte precauţi în timp ce te aşteptam, explică Newman. 
Două maşini de poliţie pline de sticleţi au apărut de pe un drum lateral. Le-am văzut în 
spatele nostru tocmai la timp ca să accelerăm pînă aici şi să parcăm Land Roverul fără 
să semnalizăm. Nu au văzut vehiculul, au mers pur şi simplu înainte spre Exeter cu 
blestematele lor de sirene urlînd şi cu farurile aprinse. 

- Ce se întîmplă? spuse Tweed mai mult către sine. 

In acel moment, Marler sosi şi el cu Land Rover-ul. Paula se trezise, simțind că 
Marler încetinise. Tweed îi explică ce-i spusese Newman. Paula avea ochii înceţoşaţi, 
dar se învioră în timp ce asculta. 

- Despre ce-i vorba? întrebă ea. 

Tweed era cît pe ce să răspundă cînd mobilul Paulei din buzunarul lui începu să 
sune. În jurînd în barbă, îl duse la ureche şi vorbi calm: 

- Cine e la telefon? 

- Superintendentul Buchanan, tună o voce. Unde eşti? Am numărul ăsta de 
mobil de la Monica. l-am spus că ai probleme... 

- Ce-ai făcut? 

- Numai aşa puteam s-o fac să-mi dea numărul ăsta. Prin urmare, unde eşti? 
repetă el, agresiv. 

- Pari agitat, Roy. De ce? 

- Nu ai citit titlurile incendiare din ziare? Insinuează că poliţia nu-şi face treaba 
în legătură cu crimele alea oribile. Că sîntem în impas. În impas, pentru Dumnezeu. Şi 
că tu te ocupi de caz, dar nu ai ajuns nicăieri. Am hotărît să preiau eu ancheta. 

- Nu poţi face asta. Vocea lui Tweed deveni dură. Mi s-a dat mînă liberă în cazul 
ăsta - pentru că tu eşti pînă-n gît implicat în manevre antiteroriste. 

- Unde naiba eşti acum? urlă Buchanan. 

- Pe punctul de a descoperi identitatea celui de-al patrulea cadavru găsit în 
Dartmoor, minţi Tweed, furios. 

- Am citi rapoartele tale privind progresele - dacă le poţi numi aşa - de pînă 
acum. Pe baza datelor tale, am trimis o echipă să-l aresteze pe Michael pentru 
prezumție de crimă. 

- Anulează ordinul imediat! Retrage-ţi echipele acum! Te pricepi de minune să 
strici totul. Şi de cînd iei tu decizii importante pe baza relatărilor din presă? Operezi o 
arestare doar ca să-ţi acoperi spatele. lţi ordon să nu te mai interpui în mersul 
anchetei mele. 

- Am sprijinul ministrului de interne. 

- El a dat ordinul să-l aresteze pe Michael? El? 

- Ei bine, m-a lăsat pe mine să hotărăsc, aşa că... 

- Buchanan! Tonul vocii lui Tweed era înverşunat. Dacă nu anulezi ordinul de a-l 
aresta pe Michael şi nu-ţi retragi echipele, o să-l sun imediat pe prim-ministru. 

Urmă o pauză lungă. Buchanan ştia că Tweed putea obţine întotdeauna sprijinul 
prim-ministrului în caz de urgenţă. Paula, stînd cu miinile în buzunarele hanoracului, 
urmărea expresia lui Tweed cu încîntare. Intr-o luptă cu instituţiile oficiale, îşi spunea 
că ştie cine o să cîştige. 

- Mai eşti încă acolo, pentru Dumnezeu? strigă Tweed. 

- Da. Nu trebuie să fii aşa dur. In regulă, am să transmit un mesaj radio 
echipelor şi am să le spun că ordinul de a-l aresta pe Michael a fost anulat şi că trebuie 
să se întoarcă la bază. Tu vei fi considerat responsabil! 

- Pentru ancheta asta am fost întotdeauna considerat responsabil! Am cuvintul 
tău de onoare? Am nevoie de un răspuns direct, neechivoc. 

- În regulă, răspunse Buchanan. Ţi-am spus c-o să anulez întreaga operaţiune 
imediat. Sper doar că ştii ce faci. 

- Cel puţin unul din noi ştie... 

Tweed îi trînti telefonul în nas. Intreaga echipă era adunată în jurul lui în timp ce 
explica pe scurt ce se întîmplase. Cînd încheie, Paula comentă într-o doară: 

- Şi presupunînd că Buchanan are dreptate în legătură cu Michael? 

- Asta o să aflăm pînă la urmă, probabil mai tîrziu în seara asta. Ea le povesti 
apoi pe scurt despre teroarea de la Stonehenge şi despre sfîrşitul lui Charmian. Harry 
se încruntă şi se uită la Paula, îngrijorat. 

- Cînd ai mîncat ultima oară, Paula? 

- Drept să spun, mor de foame, dar o să supraviețuiesc. 

- Aş putea să te ajut, spuse Harry. Dispăru în locul în care era parcat cel de-al 
doilea Land Rover. Se întoarse cu sufertaşul Monicăi, îl deschise şi scoase pachete de 
sandviciuri învelite, o punguţă cu fructe şi o sticlă de apă. In care Rover ai să mergi? 

- O să meargă cu mine! ordonă Tweed. Vom sta în spate ca să pot să mă 
gîndesc. 

- O să conduc eu, îi spuse Marler. 

- Atunci am să-l conduc eu pe celălalt, anunţă Harry, iar Pete şi Newman o să 
meargă cu mine. 

- O să aşteptăm aici cîteva minute, spuse Tweed, luînd sufertaşul cu mîncare de 
la Harry şi însoţind-o pe Paula către vehicul. 

- Am crezut că se grăbea, observă Marler. 

Pe bancheta din spate a Land Rover-ului, Paula devora un sandvici după altul, 
de parcă nu mai mîncase de zile întregi. 

Tweed se uită la ceas. 

- O să le dăm zece minute, se hotărî el. 

- Cui? întrebă Paula în timp ce muşcă dintr-un fruct după ce bău multă apă din 
sticlă. 

- Ai să vezi, dacă o să vină. 

Cîteva minute mai tîrziu, văzu maşinile de poliţie apropiindu-se. Două maşini 
trecură în viteză în direcţia Autostrăzii 3. 

Tweed zimbi întunecat. 

- Buchanan m-a ascultat. Şi-a chemat înapoi echipa pe care o trimitea la Abbey 
Grange. Acum putem pleca. Marler, ia-o înainte, iar Harry o să ne urmeze. Eu o să-ți 
spun pe unde s-o iei - devine complicat în apropiere de Exeter. Ne îndreptăm spre 
şoseaua 30, apoi o facem la stînga pe şoseaua 382 pînă al Moretonhampstead unde 
vom face din nou la dreapta pe drumul care ne va duce în cele din urmă lîngă Abbey 
Grange. 

- Aşadar, nu mergem la Post Lacey? întrebă Paula. 

- Nu. O să facem un prim tur ca să pot cerceta Abbey Grange. Să văd cine-i 
acolo. Şi să mă uit la locul pe care Lucinda l-a numit „Satul Nimănui". In cel de-al 
doilea tur, mai tîrziu, s-ar putea să avem mare nevoie de arsenalul greu al lui Harry. 

- Şirul ăla de căsuțe vechi cu acoperiş din paie lipite una de alta? întrebă ea. 

- Exact. se uită din nou la ceas. Acum cu toţii. Mişcaţi-vă! Marler mergea cu 
viteză, în special cînd conducea pe nenumăratele şosele cu patru benzi, cu Harry la o 
distanţă considerabilă în urmă. Traficul nu era aglomerat, iar noaptea îi înconjura 
neagră ca smoala deoarece nori grei pluteau deasupra lor. 

- Ştiu ce voiam să te întreb, spuse Paula, înăbuşindu-şi un căscat. Pari să crezi 
că toţi armenii sînt vicleni. De ce? 

- Unii dintre ei, o corectă el. E de înţeles dacă e să ne amintim istoria lor, pe 
care puţini oameni o cunosc. În toiul Marelui Război, cam între 1915 şi 1916, turcii, 
care-i urăsc pe armeni, au lansat o teribilă campanie de masacrare. O formă de 
genocid. Au măcelărit peste un milion de armeni. Cei care au supravieţuit au reuşit 
asta devenind foarte vicleni. Era singurul mod în care puteau rămîne în viaţă. Lumea a 
uitat însă oroarea aia. Se uită la Paula. Era clar că abia putea să-şi ţină ochii deschişi, 
îşi împături şi el paltonul sub formă de pernă, îl puse pe scaunul dintre ei şi îi spuse să 
se ghemuiască şi să doarmă. Îl auzise pe Marler povestindu-i lui Harry în parcare că 
făcuse acelaşi lucru. 

Paula căzu imediat într-un somn adînc. Fu trezită numai de un coşmar. Visă că 
nişte megaliţi gigantici veneau spre ea şi erau cît pe ce s-o strivească sub greutatea 
lor. Clipi din ochi, se ridică în capul oaselor şi se uită pe geam. Spre deosebire de 
călătoria anterioară, imensitatea ținutului Dartmoor, ca o primejdie amenințătoare, nu 
mai era albă de zăpadă. Acum era neagră şi se contura ameninţător în stînga lor. 

- Unde sîntem? întrebă ea. 

- Am trecut cu mult de Exeter, pe şoseaua 30, sîntem pe punctul de a face la 
stînga pe drumul către Moretonhampstead. După aceea nu va mai dura mult pînă cînd 
o vom lua pe drumul spre Abbey Grange. l-am spus lui Marler să parcheze cam la o 
sută de metri pe partea asta a conacului. Astfel putem sosi pe neaşteptate. 

- S-ar putea să fie cam greu, comentă ea. 

- Ba nu. O să vedem imensul Hooked Nose Tor, acum că luna străluceşte. Piscul 
acela e aproape de partea dinspre răsărit a conacului. 

- Deci vezi, Paula, glumi Marler, noi tot am complotat în timp ce tu te aflai pe 
tărimul viselor. 

Ajunseră în curînd la vechiul orăşel Moretonhampstead. Paula se uită afară. 
Străzile erau pustii la ora aceea, iar magazinele, toate închise. La ferestrele caselor 
era lumină. 

- E drăguţ, spuse ea. Are multă personalitate. Arată de parcă e aici de secole. 

- Chiar e, îi răspunse Tweed în timp ce o luau pe drumul spre Abbey Grange. 

leşiră curînd din oraş, cu Dartmoor înconjurîndu-i din toate părţile. Chiar şi în 
lumina lunii, părea ameninţător şi mohorit. 

Paula privi în faţă în timp ce Marler încetini şi parcă. Silueta uriaşului Hooked 
Nose Tor se distingea clar în strălucirea lunii. 

Neobişnuita asemănare cu capul unui bărbat părea sinistră, privit din profil. 
Land Rover-ul lui Harry parcă la vreo zece metri în spatele lor. Tweed ieşi din maşină şi 
alergă spre el. 

- Staţi cu toţii aici pînă cînd mă întorc. Puteţi ieşi să vă mai dezmorţiţi, dar nu vă 
apropiaţi de Abbey Grange. 

Alergă înapoi, dar Paula îl aştepta pe drumul liniştit, lîngă zidul înalt care 
înconjura conacul. Marler îşi scoase capul pe geam şi spuse încet: 

- Vrei să rămîn aici să stau cu ochii pe vehicul? Bine. Ne vedem mai încolo... 

- E prea multă linişte, spuse Paula cînd se apropiară de poarta dublă de la 
intrare. Nu e nimeni. |ţi dă fiori. 

- Aşa e Dartmoor, răspunse Tweed deschizind poarta din stînga care ducea la 
poteca din jurul conacului pînă pe terasă. 

Ajunseseră la capătul potecii cînd Lucinda îşi făcu apariţia pe terasă. Era 
îmbrăcată foarte elegant, într-o pereche de pantaloni albi cu pliuri şi un pulover alb şi 
gros de lînă, pe git. 

- Măi, măi, măi, strigă ea, zimbind, marele detectiv s-a întors. Ai venit să mai 
descoperi o crimă? 

- Sper să nu. Unde-i toată lumea? Lucinda îi numără pe degete: 

- Michael umblă pe undeva prin mlaştină; Larry a sosit, nu sînt sigură unde e; iar 
directorul Aubrey e probabil înăuntru şi bea un pahar - şi nu e la primul, sînt sigură. 

li îmbrăţişă pe amîndoi, iar Paula observă că părul ei blond şi lung era perfect 
pieptănat, ca o cascadă aurie. Cum ajunseră la uşile de sticlă ce dădeau spre interior, 
doamna Brogan îşi făcu apariţia cu obişnuita ei expresie dezaprobatoare. 

- Şi mai mulţi, mîrîi ea. Vasăzică pentru cîtă lume trebuie să gătesc? Fără să mă 
prevină nimeni, bineînţeles. 

- Noi n-o să mîncăm, o asigură Tweed. Eu o să mă duc la o plimbare singur... se 
uită de-a lungul terasei şi dincolo de ea. 

Există vreo cărăruie pînă sus la Hooked Nose Tor? 

- Chiar două! se răsti doamna Brogan. Una la urcat, una la coborit. Nu te 
sfătuiesc să urci acolo. Purta un şorţ şi, ridicîndu-şi un braţ cărnos, arătă spre pisc. 
Cărările îs înguste. Dacă urci acolo, poţi să aluneci din vîrf, apoi cazi sute dă metri şi te 
faci piftie cînd ajungi jos. 

- Vă mulţumesc pentru avertisment, spuse Tweed cu un zîmbet. Am făcut ceva 
alpinism mai demult. N 

- Ai nevoie la baie, Paula? o întrebă Lucinda. In vîrful scărilor, apoi a treia uşă pe 
stînga. 

- Mi-ar prinde bine un duş scurt, recunoscu Paula. 

- Nu te grăbi, o îndemnă Tweed. Nu sînt sigur cît o să-mi ia să mă cațăr pe 
chestia aia. _ 

Cobori treptele terasei. Ferestrele care dădeau spre mlaştină erau luminate. Işi 
tinu privirea departe de ele pentru a putea vedea mai bine pe întuneric, apoi îşi scoase 

lanterna. Ajunse la baza gigantului, dădu de cele două cărărui şi o alese pe cea din 
stînga, care părea mai puţin abruptă. 

işi ţinu lanterna în mîna stingă, pentru ca dreapta să fie liberă să pipăie 
suprafaţa de stîncă abruptă. Cărarea era îngustă şi şerpuia în jurul stîncii masive. Avea 
un motiv să urce pe care nu-l menţionase. Bănuia că vederea de sus din virf avea să 
fie panoramică, cu mult deasupra acoperişului conacului, şi avea să-i ofere o imagine 
clară a clopotniţei, a bisericii - şi a „Satului Nimănui" de dincolo de ea, după cum îl 
numise Lucinda. 

Ridicîndu-şi privirea, văzu deasupra potecii o linie albă care bănuia că era cea 
de-a doua cărăruie care cobora. O adiere uşoară bătea dinspre apus şi aerul te înviora. 
Fără să se bazeze pe strălucirea lunii, lumină drumul cu lanterna. La dreapta lui, 
peretele de granit se înălța abrupt. Acum se afla la mare înălţime. Uitindu-se în jos, 
văzu departe, sub el, la nivelul solului, nişte stînci masive şi ascuţite. Inţelese acum 
remarca doamnei Brogan despre „piftie". 

Sprijinindu-se cu spatele de stîncă, îşi scoase monocularul şi îl focaliză asupra 
clopotniţei. O lumină era aprinsă la o fereastră arcuită. Era ciudat, la ora aceea. Privi 
din nou în jos. Înălţimea ameţitoare pe care o atinsese nu-l îngrijora. Afectat de orice 
călătorie pe mare, Tweed nu avusese niciodată rău de înălţime. j 

Uriaşul nas coroiat al piscului se afla doar la cîţiva metri în fața sa. Işi îndreptă 
monocularul spre biserică. Nu era nici o lumină. Apoi îşi mută privirea spre „Satul 
Nimănui", apoi către drumul din faţa primului şir de case. Văzu pete mari, întunecate, 
de ulei, pe două rînduri, la distanţă mare una de alta şi recente. 

Se încruntă. 

Deveni vag conştient de o formă albă aflată în spatele lui cînd o mînă puternică 
îl lovi în spate, dezechilibrîndu-l, împingîndu-l spre marginea prăpastiei. Se forţă să 
înainteze clătinîndu-se, căutînd să apuce cu mîna dreaptă ceva de care să se poată 
agăța. Mîna înmănuşată se prinse de partea inferioară a nasului de piatră proeminent, 
dar se simţea ametit. Işi sprijini trupul de peretele piscului, cu mîna încă prinsă de 
stîncă. Se simţi neajutorat, dezarmat. Walther-ul era vîrît în tocul de la şold pe partea 
stingă. Nu avea cum să ajungă la el cu mîna dreaptă, care era singura lui şansă de a-şi 
recăpăta echilibrul şi de a nu cădea de pe margine. 

Se concentra să repete literele alfabetului de la A la Z. Durerea provocată de 
lovitura în spate slăbea. Picioarele, pe care le simţea ca de gelatină, i se întăreau. Se 
hotărî să-şi testeze picioarele, stînd mai întîi pe piciorul drept şi îndoindu-l pe stîngul 
de la genunchi. Apoi repetă procesul invers. Picioarele îi erau ferme. Işi dădu seama că 
nu prea voia să dea drumul nasului. i 

- Nu pot să stau aici toată noaptea, îşi spuse cu glas tare. Incleştîndu-şi 
maxilarul, îşi luă mîna dreaptă de pe punctul de sprijin şi începu să facă paşi mici pe 
cărăruia care şerpuia în jurul piscului. Paşii deveniră mai mari, dar numai cu cîţiva 
centimetri. Ameţeala dispăruse, se simţea mai bine. Ocoli un colţ. 

Cărăruia se despărţea în două, una o lua în sus - probabil către vîrf - cealaltă 
cobora. Alese să coboare. 

Coborirea era surprinzător de înşelătoare. Muşchii gambelor se arcuiră de 
încordare. Încă îşi ţinea trupul sprijinit de peretele piscului pentru a-şi păstra echilibrul. 
Nu privi în jos nici măcar o dată. Nu era o idee bună în faza asta a concentrării. 
Trebuia doar să fie atent să nu facă vreo greşeală. 

Fu o surpriză cînd ajunse la nivelul solului. Se aşeză pe o piatră mare şi plată, şi 
trecu în revistă ce văzuse. Era bucuros acum că făcuse încercarea asta. De sus zărise 
lumină în clopotniţă, ceea ce i se păruse ciudat. Era timpul să acţioneze din nou. 

Mergea pe sub terasă către trepte cînd îşi făcu apariţia Larry, care arăta de 
parcă tocmai ar fi venit de pe drumeag. Tweed îl privi lung. Lamy era îmbrăcat într-un 
elegant costum alb: haină albă, pantaloni albi, cămaşă albă, cravată albă şi pantofi 
albi lucraţi manual. 

- Tweed, tocmai dumneata, îl salută Larry cu obişnuitul lui zimbet cald. Poţi să te 
alături petrecerii noastre, continuă el în timp ce urcau treptele una cîte una. Eşti 

bine-venit. O să am pe cineva inteligent cu care să vorbesc, în loc să fiu plictisit de 
moarte de Aubrey. 

Lucinda îşi făcu apariţia la uşa deschisă, cu un pahar de şampanie în mînă. 

- Tweed o să se alăture petrecerii noastre, strigă Larry voios. 

- E minunat... rosti Lucinda. 

- Mă tem că nu, spuse Tweed hotărît. Am o altă întîlnire. 

- Ai făcut-o? vru să ştie Lucinda. 

- Ce să facă? întrebă Larry în timp ce Lucinda îi dădea un pahar de şampanie pe 
care îl luase de pe o tavă aflată pe o masă înăuntru. 

- Să urce pe Hooked Nose Tor, bineînţeles, spuse Lucinda veselă, adresîndu-i-se 
lui Tweed. 

- Da, tocmai am reuşit, răspunse Tweed. 

- Ce?! Larry păru îngrozit. Să urci chestia aia ziua e al naibii de periculos! 
Noaptea e sinucidere curată. 

- Eu am reuşit, repetă Tweed. 

Paula apăru cu un pahar de şampanie, care, observă Tweed, era aproape plin. 
De dragul aparenţelor doar sorbea din el. Era strălucitoare, ochii îi erau vioi, dar cînd îl 
văzu mai bine pe Tweed, expresia i se schimbă. Punîndu-şi paharul pe masă, sări pe 
terasă. 

- Mîneca ta dreaptă e acoperită cu praf de stîncă. 

incepu să-l scuture cu mîna după ce-şi puse o mănuşă. Capul ei îl apăra pe 
Tweed de Lucinda, iar el se încruntă la ea, prevenind-o să nu pună întrebări. Larry sări 
vioi în salon, apoi se întoarse. 

- Haideţi şi voi la petrecere, spuse el vesel. Distraţi-vă. Mă scuzaţi. Trebuie să 
mă duc sus să mă aranjez. 

- Ce idee grozavă, întoarse Lucinda. Pot să stau între voi la masă. 

- Te rog, mulţumeşte-i lui Larry pentru invitaţie, răspunse Tweed, dar aşa cum 
i-am spus şi lui, chiar am o altă întîlnire. Pot să întreb ce sărbătoriţi? 

- Vino pe terasă o clipă, sugeră Lucinda, luîndu-l de braţ. Şi tu, Paula, o strigă ea 
peste umăr. Spuse cu glas scăzut: Se numeşte „Petrecerea Albă". De aceea sîntem cu 
toţii îmbrăcaţi aşa. 

Din cînd în cînd, Larry are ideea asta enervantă de a da o petrecere pentru toţi 
directorii ca să-i recompenseze pentru munca lor devotată. Sînt cuvintele lui, nu ale 
mele. Larry insistă să existe un element tematic, aşa că asta e Petrecerea Albă. Data 
trecută, a fost Petrecerea de New Orleans, care a ieşit ca naiba. A trebuit să mă chinui 
să aflu cum se îmbracă ăia în Cartierul Francez, după cum i se spune pe-acolo. 

- Unde-s ceilalţi? întrebă Tweed ca din întîmplare. 

Auziră paşi domoli urcînd pe terasă dinspre mlaştină. Era Michael, îmbrăcat în 
ceea ce părea un costum de seară, numai că purta pantofii lui obişnuiţi. Lucinda 
strigă: A 

- Unde-ai fost? Apoi înjură încet. Incă mai fac greşeala asta din cînd în cînd, 
spunîndu-i ceva şi uitînd că n-a rostit încă nici un cuvînt. Amnezia asta îngrozitoare! 

Tweed îl urmărea pe Michael. Mergea în felul lui ţeapăn, cu spatele drept, 
singurul fel în care-l văzuseră Tweed şi Paula mergind, plecînd de la clinica de 
psihiatrie din Londra şi intrînd în maşina lui Tweed, şi apoi mai tîrziu în mlaştină. Se 
uită de-a lungul terasei şi Paula văzu aceeaşi privire îngheţată, inexpresivă. Nu arătă 
nici un semn că ar recunoaşte pe cineva cînd intră în conac. Tweed îşi aprinse una 
dintre rarele lui ţigări, îi dădu şi Lucindei cînd ceru şi ea una şi i-o aprinse. 

- Mă întreb şi eu, remarcă el nonşalant, cum de ştie Michael cu ce haine să se 
îmbrace. 

- Cred şi eu, răspunse Lucinda. l-am întins eu toate hainele pe cel de-al doilea 
pat din camera lui. Altfel, sînt sigură că ar fi complet încurcat. 

- Trebuie să plecăm. Am pierdut pe cineva? întrebă el. 

- Cea mai straşnică prezenţă dintre toate, spuse ea cu sarcasm, îl luă din nou de 
braţ. Hai înăuntru, trebuie să vezi asta... 


130 


Intrînd în salonul spaţios, văzură masa imensă întinsă pentru cină. Patru locuri. 
Vaze cu trandafiri albi - care trebuie să fi fost din mătase, îşi spuse Paula. Tolănit 
într-un fotoliu, cu o sticlă de scotch pe o măsuţă alături, se afla Aubrey Greystoke. 

- Trebuie să bei şampanie albă, se răsti Lucinda. Larry o să fie furios cînd o să 
vadă scotch-ul. 

- Tocmai am golit... sticla de şampanie, draga mea. Vezi, uite-o colo, goală. Ce, 
n-am dreptul şi la un pahar de whisky între două de şampanie? Am crezut că-i o 
petrecere. 

Işi dădu brusc seama de prezenţa lui Tweed şi a Paulei şi sări cu agilitate în 
picioare. In această mişcare, lovi cu cotul paharul gol de şampanie care căzu de pe 
masă. Înainte să cadă pe podea, îl prinse cu mîna în aer. Îl puse din nou pe masă. 

„Reflexele tale nu au nimic, oricît de mult ai fi băut", îşi spuse Paula. 

- Grozav! îi salută Aubrey. Ce distracţie! Voi doi alăturîndu-vă orgiilor. Minunat! 
Am să mă duc s-o avertizez pe doamna Brogan. Incă doi la cină. Rînji. O să mă 
iubească muierea aia bătrînă, dar nu-i decit o servitoare. 

Făcu să sune de parcă s-ar fi referit la o ţărancă. Fu oprit de Tweed. 

- Mulţumesc, Greystoke, dar nu putem rămîne. Trebuie să ajungem în altă parte. 

- Foarte urit, dar în fine, aveţi şi voi responsabilităţile voastre. Poate data 
viitoare. 

Lucinda îi îmbrăţişă din nou pe amindoi după ce Tweed o asigură că aveau 
maşină. Coborîră treptele, auzind în spatele lor zgomotul îndepărtat al unei discuţii 
aprinse între Lucinda şi doamna Brogan. Paula aşteptă pînă cînd dădură colţul şi 
mergeau pe poteca de lîngă conac pînă la poartă. 

- Acum, zi-mi, ce s-a întîmplat? Cînd te-am văzut prima oară pe terasă, erai la 
fel de alb la faţă ca afurisita lor de petrecere. S-a întîmplat ceva pe pisc? De unde tot 
praful ăla de stîncă pe mîneca ta? Trebuie să ştiu. Sînt îngrijorată. 

- A fost un episod de maximă importanţă. De acolo de sus am putut să văd o 
lumină slabă în clopotniţă - şi încă una în şirul ăla de case. O să mergem să ne uităm 
acum la ambele locuri înainte să ne pregătim pentru marele eveniment. 

- Asta nu explică paloarea chipului tău. Imi ascunzi ceva. 

- Ei bine, îi spuse Tweed cînd ajunseră la poartă, a mai fost şi o tentativă de a 
mă ucide. Cineva a apărut în spatele meu acolo sus şi m-a împins. Ar fi fost o cădere 
aproape fatală. 

- O, Dumnezeule! N-ar fi trebuit să urci acolo. 

- Ba da. Mi-a dat confirmarea finală unde să-l caut pe criminalul în serie. 

- Nu înţeleg. 

- Chiar înainte să încerce cineva să mă împingă de pe stîncă şi să ajung „piftie", 
ca să citez expresia plastică a doamnei Brogan, am zărit ceva alb în spatele meu. N- 
am văzut cine era, dar cînd ajung jos, ce găsesc? Patru persoane, toate îmbrăcate în 
alb. 

Larry, Lucinda, Aubrey şi Michael. Unul dintre ei e criminalul. 

O siluetă întunecată apăru lîngă partea îndepărtată a zidului cînd ajunseră pe 
şosea. Din felul în care arăta şi după cum stătea, Tweed o identifică imediat. 

- Ne păzeşti, Harry? 

- Mi-am zis să stau cu ochii la pîndă, răspunse Harry, cînd se apropie de ei. Se 
întîmplă ceva palpitant acolo? 

- Nimic din ce nu mă aşteptam, răspunse Tweed repede, înainte ca Paula să 
poată spune ceva. O să mergem acum spre un şir de căsuțe aflate mai încolo, pe 
drum. S-ar putea să am nevoie de trusa ta de scule ca să intru. 

- Ţi-o aduc într-un minut... 

Trecură pe lîngă clopotniţă, care avea o lumină aprinsă înăuntru, apoi pe lîngă 
biserică, aflată într-o beznă totală. Paula pipăi înăuntrul genţii de umăr pe care Marler 
i-o adusese tocmai din fundătura de unde fusese răpită şi apucă patul Browning-ului. 

- E ceva în zona asta care mă face să fiu agitată, spuse ea. 

- lar instinctul tău a avut dreptate în atitea rînduri, remarcă Tweed. 

Ajungiînd în dreptul şirului de căsuțe întunecate - nici o licărire de lumină în 
spatele obloanelor trase de data asta -, Tweed o luă cu prudenţă înainte, prin spate. 
Ascultă. Lumină cu raza lanternei o uşă masivă închisă. Era încuiată cu două lacăte 
Banham imense, unul deasupra celuilalt. Incercă clanţa şi trase. 

Nu se mişcă. 

- Cred că asta-i treaba mea, spuse vocea lui Harry din spatele lor. Avea în mînă 
o trusă de scule, pe care o puse pe pămînt, deschise capacul şi scoase o întreagă 
colecţie de chei. Puţină linişte, vă rog. 

Linişte? Tăcerea mlaştinii o irita deja pe Paula. Newman îşi făcu apariţia, o 
strînse pe Paula de braţ, făcînd-o aproape să sară în sus de spaimă. Tweed îşi duse un 
deget la buze. 

Cea de-a treia cheie pe care o încercă Harry deschise ambele lacăte. Mormăi de 
satisfacţie, se dădu înapoi şi făcu un semn cu mîna: 

- Sesam, deschide-te! Ar putea fi o idee bună să intrăm înarmaţi, şopti el. 

Tweed îşi ţinea deja Walther-ul în mînă cînd apăsă încet pe clanţă. Uşa se 
deschise fără zgomot. Balamalele erau bine unse. 

Simţi un miros de maşini bine întreţinute cînd făcu cîţiva paşi înăuntru, ascultă, 
apoi îşi aprinse lanterna. 

Căsuţele erau goale, dînd una într-alta şi întinzîndu-se pe o distanţă destul de 
mare. Erau în cea mai mare parte ocupate de o bandă nesfirşită de transportor care 
unea nişte maşinării complexe. In mijloc se afla un tub lung de metal cu roţi de 
acţionare pentru a mări viteza a ceea ce transportau. Newman se dusese, cu lanterna 
în mînă, la capătul din stînga lor, apoi înconjură punctul de pornire al bandei de 
transportor şi continuă să meargă spre capătul îndepărtat al maşinii. 

Tweed îl urmă împreună cu Paula şi Harry, şi se opri în punctul din care începea 
banda transportorului. Işi fixă lanterna pe un dispozitiv de metal aflat la înălţimea 
capului, o combinaţie de manete mici de metal răsucite în diferite unghiuri. Işi aminti 
descrierea lui Drago care se folosise de semne pentru a demonstra cum putea trece 
fabrica de armament de la producţia de obuze de artilerie la cea de proiectile. 

- Veniţi aici fără zgomot, spuse vocea îndepărtată a lui Newman, şi uitaţi-vă pe 
unde mergeţi. 

Vocea lui avea un ecou sinistru înăuntrul ciudatei fabrici. 

Tweed se uită în spate spre uşă. Ori Paula, ori Newman, poate Harry, o 
închisese. În şir indian, unul în spatele celuilalt, cu lanternele fixate pe podea, merseră 
destul de mult pînă să ajungă în dreptul lui Newman. Acesta ridică o mînă să-i 
oprească. 

- Ajunge. N-o să-ţi placă asta, Tweed. 

Lanterna lui Newman se mută de la banda transportorului la un cuzinet masiv 
cu protecţie din cauciuc, de un metru douăzeci înălţime, sprijinit de perete. Pe acesta, 
lucind argintiu în raza de lumină a lanternei lui Newman, se afla un obiect metalic lung 
şi îngust de forma unui cîrnat foarte subţire. 

- Un proiectil? spuse Tweed încet. 

- Exact. Şi e armat pentru detonare instantanee cînd vîrful atinge ţinta. 

„Dumnezeule!" îşi spuse Paula, stringîndu-i-se stomacul. 

- De ce? întrebă Tweed. 

- Cred că ştiu ce s-a întîmplat. Dumnezeu ştie cît de multe proiectile au mai 
produs. Şi recent - de unde şi mirosul slab de oţel răzuit. Asta se întîmplă în timpul 
primei treceri pe bandă. Aţi observat o firidă care duce spre bandă cu cîţiva metri mai 
încolo? Da. Acolo se ataşează virful cu explozibil puternic. Ori aveau destule cînd a 
sosit ăsta de aici, ori nu a trecut testul şi nu a fost aprobat. Aşa că vreun nebun l-a luat 
de pe bandă, l-a pus pe cuzinet şi l-a lăsat acolo fără să-i scoată vîrful exploziv. 

- Mai bine am ieşi de-aici, sugeră Harry. A 

- leşiţi cu toţii, în afară de mine, le spuse Newman. În timpul războiului din 
Afganistan, cei de la Ministerul Apărării mi-au arătat un film despre proiectile, după ce 
am semnat Legea privind Secretele Oficiale. Apoi am scris articolul acela pentru Daily 
Nation, în care explicam de ce era necesar războiul. 

- Îmi aduc aminte, spuse Tweed. Şi de ce rămii? 

- Trebuie, răspunse Newman calm. Ştiu cum să dezamorsez chestia asta. A fost 
o neglijenţă criminală din partea lor să-l lase armat. Dacă intră vandali aici şi se joacă 
cu chestia asta, ar putea să arunce în aer locul ăsta şi întreg drumul de afară. Din 
toate maşinile care ar trece, n-ar mai rămîne decit nişte rămăşiţe de metal. Chiar ştiu 
cum s-o fac. Deci, plecaţi cu toţii şi nu vă opriţi pînă cînd nu ajungeţi la biserică. 

- Nu-mi place ce faci, protestă Paula. 

- Gura şi căraţi-vă odată! se răsti Newman, intenţionat nepoliticos pentru a-i 
face să plece. i 

Harry o luă înainte, urmat de Paula şi de Tweed. Inainte să închidă uşa, Tweed îi 
strigă lui Newman: 

- Ai grijă. Noi am plecat... 

La insistenţele lui Tweed, merseră repede înapoi, de-a lungul drumului. Ajungînd 
în faţa clopotniţei, Tweed îl trimise pe Harry înapoi la restul echipei, ordonîndu-le să 
rămînă acolo unde sînt pînă cînd avea să vină şi el. Harry întrebă dacă ar trebui să le 
spună ce se întîmplă, dar Tweed îi replică să-şi ţină gura. 

- Noi o să intrăm să explorăm, spuse Tweed după plecarea lui Harry. 

Impinse uşa masivă a clopotniţei şi se uită înăuntru. Intră împreună cu Paula şi 
privi în jur, căutîndu-l pe reverendul Stenhouse Darkfield. Nici urmă de acesta. Se 
încruntă şi se uită prin colţuri. Nimeni. 

Frînghia cu care se trăgea uriaşul clopot de deasupra lor era nemişcată. Atîrna 
moale şi nu părea să fi fost trasă recent. Tweed se uită lung la ea. 

Cînd ieşiră şi ajunseră din nou în drum, Paula îşi luă arma în mînă. Din direcţia 
fabricii de armament, auziră un vijiit constant de maşini puse în mişcare. Era destul de 
puternic, apoi se opri. 

- Ce-a fost asta? întrebă Paula, speriată. 

- Cred că e de bine. Newman a dezamorsat proiectilul. După aceea, a pus 
maşinile în mişcare să vadă ce se întîmplă. Cred că e semn bun. Acum, spre biserică. 
Poate că vicarul e înăuntru. 

- Pe întuneric? 

- Intru eu primul, spuse Tweed cu hotărîre. 

Deschise una din uşile duble, se opri şi ascultă. Nici un sunet. Expresia lui era 
gravă în timp ce căuta pe pipăite întrerupătorul pentru a aprinde lumina. Interiorul fu 
dintr-odată inundat de lumină. Inainta pas cu pas. Ignorîndu-i ordinul, Paula îl urmă, 
apoi îngheţă în mers. 

Pe altar, cu faţa la ei, reverendul Darkfield îi privea. Cel puţin, capul lui despărţit 
de trup. Amplasat în locul în care găsiseră odată capul viţelului. Tweed se apropie. 
Sîngele picura pe marginea altarului. Ochii era deschişi - cineva pusese bețe de chibrit 
pentru a-i ţine aşa. 

Paula ieşi în fugă din biserică. Se gîndi că avea să vomite. 

Căutînd în geantă o batistă, mîna ei atinse sticla de apă. O înşfăcă, îi smulse 
capacul şi o duse la gură, gilgiind în timp ce înghiţea. Apa îi potoli greaţa din stomac. 
Puse din nou capacul sticlei, o vîrî în geantă şi începu să se plimbe încoace şi-ncolo pe 
drum, respirînd adînc aerul rece. Mina lui Tweed o prinse de braţ. 

- De ce? întrebă ea în cele din urmă, stînd pe partea cealaltă a drumului, cît mai 
departe de biserică. 

- M-am întrebat şi eu, spuse Tweed. Am auzit dangăte de clopote cînd am sunat- 
o pe Lucinda. Tocmai ai auzit zgomotul pe care îl face fabrica de armament cînd e în 
funcţiune. Cineva l-a plătit pe vicar să bată clopotul încontinuu pentru a acoperi 
zgomotul maşinilor cînd funcţionează fabrica. 

- Dar de ce să-l omoare? 

- Era ultimul martor rămas în viaţă căruia ar fi putut să-i scape ce se întîmplă. 

- Şi cum naiba au scăpat de restul corpului? 

- Intorcîndu-mă pe poteca de lîngă Abbey Grange, am observat urmele unei 
singure roţi. Bănuiala mea e că ucigaşul s-a folosit de o roabă pentru a transporta 
cadavrul în mlaştină, apoi a aruncat cadavrul şi roaba într-una dintre acele mocirle 
miîloase pentru care e celebru Dartmoorul. 

- Ar fi putut fi povestea aia cu cultul, spuse ea cu voce tremurîndă. 

- Uită de cult. Asta-i o poveste răspîndită de criminal pentru a ne induce în 
eroare. 

- Ce se întîmplă? strigă vocea lui Newman. Am scos vîrful proiectilului, am găsit 
un seif căptuşit cu oţel şi l-am pus acolo. Probabil a fost construit în scopul ăsta. S-a 
întîmplat ceva? 

- Intră în blestemata aia de biserică şi ai să afli, izbucni Paula, încă nevenindu-şi 
în fire. 

Newman, evident surprins de atitudinea ei, se uită la ea, apoi se întoarse şi intră 
în biserică. Stătu înăuntru mai mult decît s-ar fi aşteptat Tweed. Cînd ieşi, ţinea în 
mînă Smith & Wesson-ul său de calibru 38. Merse spre Paula. 

- Inţeleg acum de ce eşti supărată. E oribil. Am verificat fiecare colţ al bisericii în 
cazul în care fiara care a făcut asta se mai afla încă înăuntru. Locul e pustiu. 

- Probabil că e aşa de ceva timp, comentă Tweed. 

- De ce era lumină în clopotniţă, întrebă Paula, şi întuneric în biserică? 

- Criminalul e viclean, îşi dădu Tweed cu presupusul. În caz că venea cineva - 
cum am făcut noi -, ar fi explorat mai întîi clopotniţa, ar fi văzut că reverendul 
Darkfield nu era acolo şi ar fi plecat. Cum în biserică era întuneric, nu s-ar fi gîndit să 
intre. 

- Dar tu te-ai gîndit, spuse Paula. 

- Da, dar eu aveam anumite date. Dargo Volkanian mi-a spus că e un adept al 
conservării. Acest lucru a fost dovedit de depozitul de pe Autostrada 3. Arată mai mult 
ca Wisley Gardens decit ca o fabrică. Căsuţele lipite una de alta m-au intrigat, în cele 
din urmă, m-am întrebat dacă nu acolo se afla cumva atit de misterioasa lui fabrică de 
armament. Ar fi trebuit să obţină permisiunea consiliului local pentru amplasare. Ideea 
de a construi fabrica sub forma unui şir de case cu acoperiş de paie tipice ținutului 
Devon ar fi părut atrăgătoare consiliului. 

Dar nu voiau zgomot, nici un fel de zgomot industrial. Aşa că l-a convins cineva 
pe reverendul Darkfield să tragă clopotele cînd fabrica funcţiona. Criminalul îi plătea în 
secret sume mai mari de bani cînd linia de producţie a început să fabrice în secret 
proiectile. 

- O teorie plauzibilă, fu de acord Newman. 

- Chiar şi mai plauzibilă cînd am observat pete de ulei de la vehicule mari care 
au trecut pe aici foarte recent. Şi-acum sînt şi mai multe. Paula, îţi aduci aminte cînd 
asistentul lui Buchanan, Warden, părea să ne ducă la Abbey Grange, dar apoi s-a 
rătăcit şi ne-a dus din greşeală tocmai pînă pe coasta de nord a Devonului? L-am lăsat 
să continue s-o ia pe acolo cînd am observat urme de ulei de la vehicule mari ce 
marcau drumul pe care-l urmam. |ţi aduci aminte? 

- Da. 

- Şi mai tîrziu, cînd am mers pe o promenadă, cu marea la stînga noastră? L-am 
pus pe Warden să oprească exact după faleza de la Harmer's Head şi am explorat o 
viroagă adîncă în peretele de stîncă. lnăuntru, am descoperit ceva ciudat care fusese 
ascuns - o rampă de descărcare lungă cu balustrade şi roţi pentru a uşura deplasarea. 
Unde în altă parte am mai văzut ceva foarte asemănător? 

- Doamne! Gata, ştiu! Pe insula din Mediterana - unde, dincolo de marginea 
platformei de descărcare pe care o folosise Oran, se afla o rampă foarte asemănătoare 
sub apă. 

- Deci ştii care e următorul nostru obiectiv? 

- Să mergem pe acelaşi drum pe care ne-a dus Warden din greşeală. Pentru că 
acela ar putea fi punctul de debarcare al navei Oran în drumul dinspre Angora pentru 

a lua proiectilele necesare pentru echiparea rachetelor cu rază lungă obţinute de la 
dictatorul ăla nebun, Kim, din Coreea de Nord. 

- Şi fabrica de armament a lui Drago de aici a produs foarte recent un număr 
mare de proiectile de care aveau nevoie. 

- Pentru a trage în ce ţintă? întrebă Newman. 

- Pot numai să ghicesc. Paris, Londra, Berlin? Se uită la ceas. Acum trebuie să ne 
mişcăm repede înspre Harmer's Head şi să sperăm c-o să ajungem la timp... 

În timp ce se întorceau în grabă spre locul în care erau parcate Land Rover-urile, 
o întrebare îi veni în minte Paulei. O puse în timp ce se grăbeau: 

- Ai spus „următorul nostru obiectiv" de parcă va mai urma apoi şi un ultim 
obiectiv. Care-i acela? 

- Să ne întoarcem la Abbey Grange ca să încerc să identific cine e cel pe care 
ziarele, în felul lor sumbru, l-au numit „Criminalul celor patru schelete". 


30 


Tweed, Paula şi Newman alergară fără zgomot spre locul unde se aflau cele 
două Land Rover-uri împreună cu restul echipei. 

- Asta-i planul, le spuse Tweed. Vom pleca acum spre coasta de nord a 
Devonului. Trecem puţin pe lîngă şirul de căsuțe, apoi facem la dreapta pe drumul larg 
şi accidentat care traversează mlaştina. 

- Cine şi ce vehicul conduce? întrebă Harry. 

- Ajungeam şi la asta. Eu o să conduc primul Land Rover cu Paula lîngă mine şi 
Marler în spate. Harry, tu ai să-l conduci pe cel de-al doilea în spatele meu. Ai să mergi 
împreună cu Newman şi Nield. O să fie o călătorie dificilă pe un teren accidentat şi o 
să conduc cît mai repede. S-a înţeles? 

- O să fie vreun schimb de focuri? întrebă Harry. 

- Tot ce-i posibil. Dacă da, atunci o să fie unul sîngeros. 

Depinde de ce se va întîmpla atunci cînd o să ajungem la Harmer's Head. 

Sări la volanul Land Rover-ului cu Paula lîngă el, în timp ce Marler se urcă în 
spate. Marler avea puşca Armalite la el. O adusese ascunsă sub haina de la 
Stonehenge. 

Tweed trecu încet pe lîngă Abbey Grange, pe lîngă clopotniţă şi biserica avînd 
oribila ei piesă de altar. Apăsă pe acceleraţie de îndată ce trecură de căsuțe. Aprinse 
farurile în faza lungă. 

Pe drumul din faţă se vedeau urme clare de ulei de la camioane cu ampatament 
mare. 

- Stau foarte prost la capitolul întreţinere, comentă el. Din fericire, putem să-i 
urmărim. 

În punctul în care, în apropierea unui drum lateral, urmele dispăreau, Land 
Rover-ul viră pe drumeagul pe care Warden îi dusese din greşeală. Fusese un alt strop 
de noroc. Petele de ulei continuau să apară pe drumul lăturalnic, care era puţin mai 
mare decit o alee lată mărginită de tufe de grozamă pe ambele părţi. 

In oglinda retrovizoare, văzu vehiculul lui Harry foarte aproape în urma lui, dar 
nu atît de aproape încît să nu poată opri dacă Tweed ar fi frînat brusc. Tweed cobori 
geamul şi aerul rece pătrunse în maşină. Deşi se simţea acum foarte înviorată, Paula 
primi cu bucurie noul stimul. li aruncă o privire lui Tweed, a cărui expresie era foarte 
întunecată. 

- Speri că Oran va fi aici să-şi ridice uriaşa colecţie de proiectile? 

- Da. Din nou, vom avea nevoie de noroc. La Park Crescent, am sunat un expert 
în marină şi i-am dat destule date cît să facă un calcul. Dacă a calculat bine, diseară 
proiectilele alea vor fi îmbarcate. Repet, avem nevoie de mult noroc. 

- Ai spus că ne îndreptăm spre Harmer's Head. Nu acolo am găsit rampa de 
încărcare. 

- Nu, dar ne oferă cel mai bun punct de unde putem vedea ce se întîmplă, dacă 
se întîmplă ceva. 

- Şi după aia ce facem? 

- Habar n-am. O să văd eu cînd ajungem acolo. 


Mai devreme, cargobotul sosise pe ţărmul de nord al Devonului. Abdul 
semnalizase codul convenit - patru semnale luminoase, urmate de alte trei, urmate de 
ultimele patru. Căpitanul aşteptă apoi cu încordare pe punte, privind la falezele 
măreţe de deasupra punctului de debarcare. 

Respiră uşurat cînd acelaşi semnal, aceeaşi secvenţă de semnale luminoase fu 
repetată de pe coastă. Acum putea să-şi manevreze în siguranţă nava către dificilul 
punct de ancorare. 

Cîrmi cu nouăzeci de grade, îndreptîndu-se spre țărm. 

Merse apoi spre pupa şi se uită în jos la oamenii lui înghesuiți pe punte. Le 
strigă ordinele. Pentru a-i încuraja, îi ameninţă că le va tăia capul dacă aveau s-o dea 
în bară. 

Toţi oamenii lui se aflau pe punte cu excepţia celor de care era nevoie să aibă 
grijă de sala maşinilor de sub punte. 

Un grup restrîns aştepta pe țărm cu camioanele imense care transportau 
încărcătura de proiectile. Erau hamalii, oamenii care transportaseră proiectilele de la 
fabrica din Dartmoor la camioane. 

Un bărbat, comandantul, vorbea o engleză perfectă cu o uşoară nazalizare 
americănească. Cu un paşaport fals perfect, trecuse graniţa pretinzînd că venea din 
Liban. Urmase un curs de genişti într-o anumită instituţie din Maryland. La fabrica din 
Dartmoor, specificase materialele de care era nevoie pentru a trece banda de 
transportor de la producţia de obuze de artilerie la un sistem care fabrica proiectile. 

Cînd proiectilele aveau să fie încărcate, camioanele goale aveau să fie duse pe 
o distanţă scurtă de-a lungul drumului de coastă. In acel punct, şoferii aveau să le 
împingă peste margine în mare. De-a lungul acestei părţi a coastei, marea devenea 
imediat adîncă, după cum arătau hărţile lui Abdul. Nu aveau să lase nici o urmă din 
operaţiunea lor. Apoi aveau să urce la bordul cargobotului. 


Tweed ajunsese la bifurcația drumeagului celui lat. Warden o luase pe drumul 
din stînga, care-i dusese pînă la urmă la drumul de coastă. De data asta, Tweed o 
luase pe drumul din dreapta, unde un indicator arăta spre Harmer's Head. 

Pe acest drum mersese încet. O cercetare atentă a hărților în casa lui din Londra 
îi arătase un drumeag mai mic care se deschidea la stînga - înspre Harmer's Head. 

Mergea încet, cu grijă să nu rateze bifurcația. Paula se încruntă şi îl privi. 
Expresia lui trăda maximă concentrare. Incepu să se îngrijoreze. 

- Ştii unde ne aflăm? Am trecut cu puţin timp în urmă de drumul pe unde a luat- 
o Warden. 

- Ştiu. Acum caut o alee îngustă care coteşte la stînga. Mă îndoiesc că o să 
vedem vreun indicator care să ne ajute. Ne aflăm în mijlocul sălbăticiei. 

- Şi eu care credeam că ne aflăm deja în sălbăticie. Intinderi sumbre de ţinut 
mlăştinos cu arbuşti, cîteva stînci ici şi colo, grozamă bătută de vînt. Nu cred că 
trăieşte cineva pe-aici. 

- Cine ar vrea'? 

- Vă deranjează dacă fumez şi eu o ţigară? strigă Marler din spate. Aici e capătul 
lumii. 

- Nu, răspunse Tweed automat. Am geamul deschis. 

Paula auzi zgomote mecanice slabe şi se întoarse să vadă de unde veneau. 
Marler, cu o ţigară încă neaprinsă în gură, verifica mecanismul armei sale. Văzind-o că 
se uita, îşi vîri mîna în buzunar şi scoase un obiect pe care Paula îl recunoscu imediat. 
Marler rînji. 

- Un glonţ exploziv. De acelaşi tip cu cel care a făcut fărîme capul lui Charmian 
la Stonehenge. 

- Care a făcut murdărie, îi reaminti Paula. Eu am curăţat megalitul. 

- Şi, spuse Marler serios, ţi s-a dat acea sarcină pentru a nu te gîndi la 
îngrozitoarea experienţă prin care tocmai trecuseşi. 

- Ei bine, a funcţionat, spuse ea, uitîndu-se la el. Pentru că era o creatură aşa de 
animalică, nu m-a deranjat deloc să curăţ ce mai rămăsese din el... Stai! Fă la stînga! 
strigă ea uitîndu-se prin parbriz. 

- L-am văzut, o asigură Tweed. Şi uite şi un indicator. Spre Harmer's Head. 

Semnaliză la stînga pentru a-l avertiza pe Harry din spatele lui, apoi viră încet 
pe un drumeag îngust cu un perete de grozamă căzută la pămînt pe ambele părţi. 
Abia era loc să se strecoare Land Rover-ul. Spera doar ca drumeagul să nu se 
îngusteze şi mai mult înainte de a ajunge la obiectivul lor. 

Paula deschise radioul după ce dădu volumul mai încet. Tocmai începea un 
buletin meteo. O furtună puternică se apropia dinspre sud-vest. Vînt cu viteză de pînă 
la 130 km pe oră. Vîntul începea deja să bată în parbriz, dar pînă atunci nu plouase. 
Cînd mai făcu un viraj, Tweed văzu o uşoară ridicătură în faţă. Merse încet pe culme şi 
frînă. Ajunseseră în vîrf. 

Harmer's Head, paznicul acestui punct de mai bine de o sută de ani, se afla la 
mai puţin de cincizeci de metri distanţă. 

Era masiv, mare şi înalt cît patru case puse una peste alta, cea mai mare bucată 
de granit pe care o văzuse vreodată Paula. Privit de jos, cînd îl văzuseră de pe drumul 
de coastă, nu-şi imaginaseră imensitatea sa. Era aproape pătrat ca formă, cu o latură 
destul de plată înspre ei. Nici urmă de mare încă. Harmer o ascundea privirii. Tweed 
mai merse puţin înainte pe un teren sterp şi parcă în spatele stîncii. Harry îi urmă 
exemplul, parcînd alături. 

Marler ieşi primul, urmat repede de Paula, în timp ce Tweed oprea motorul. 
Luna strălucea, încă neascunsă de armata de nori negri şi joşi plutind deasupra mării. 
Marler se uită de o parte a stîncii, în timp ce Paula făcu acelaşi lucru de cealaltă parte, 
asistată apoi de Tweed. 

Harry, ajutat de Pete Nield, scotea din maşină genţile grele conținînd arsenalul 
său. Merseră clătinîndu-se sub greutatea acestora, la adăpostul stîncii. Paula era 
uimită de ceea ce vedea jos de tot, sub ea, prin monocular. 

Chiar şi de la distanţa aceea, cargobotul părea uriaş. Era ancorat destul de 
aproape de platforma care se proiecta pe distanţă scurtă în afara drumului. O rampă 
de debarcare, cu balustrade şi roţi, lega cargobotul de platforma de pe uscat. 
Cargobotul se ridica şi cobora deja pe măsură ce fluxul creştea. 

- Nu e nava care trebuie, se sperie ea. Oran avea arborat steagul Liberiei, iar 
asta arborează steagul panamez. Şi nu e Oran - e Constantine! 

— Deci căpitanul e viclean, comentă Tweed, uitîindu-se şi el prin binoclu. 
Căpitanul a fost viclean, cînd a schimbat pavilionul în Atlantic şi şi-a pus oamenii să 
acopere numele original şi să scrie în loc Constantine, numele unui oraş din Algeria, în 
Munţii Atlas. 

- Dar... Incepu ea. 

- Nu mai comenta, o mustră el. Observă. Cargobotul pe care l-am văzut 
părăsind lle des Oiseaux din largul coastei Marsiliei avea o urmă mare pătrată la prora 
înspre babord. Ca şi nava asta. Trebuie să se fi izbit într-un zid de port pe undeva. E 
acelaşi cargobot. 

- Şi va pleca în curînd, spuse ea. Uită-te la coş. 

Avea dreptate. Spre virf plutea un fum negru, prins apoi de vînt şi încolăcindu- 
se în rotocoale care erau apoi împrăştiate în toate părţile. Se uită de-a lungul peretelui 
de stîncă şi îl văzu pe Marler făcîndu-le semn să vină repede spre el. 

Alergară pînă la el, sub acoperirea stîncii. In spatele lor, Harry îşi agăţase de 
umăr cureaua unei genţi, urmat de Nield, la fel de încovoiat de greutate. Amîndoi se 
grăbiră să vină lîngă Marler. 

- Se vede perfect de aici, le spuse Marler. E o activitate intensă. Echipajul e 
format în întregime din arabi, cu baticuri pe cap. Sînt o mulţime de lăzi pe punte. Cred 
că au terminat cu descărcatul. O ladă s-a spart şi s-au împrăştiat proiectile pe punte. 
Proiectile armate. Un popor nepăsător, arabii ăştia. 

li dădu binoclul Paulei. Tweed se uita şi el prin binoclul lui. 

Harry lăsase jos încărcătura, scoase o grenadă şi dădu din cap. 

- Nu ştiu cum o să ajungem la indivizii ăia. Sînt prea departe. Ce-i bolovanul ăla 
imens de acolo? 

- Toppling Rock, îi spuse Tweed. E o chestie uriaşă. Se spune că, dacă te sprijini 
de ea, stînca se clatină, dar nu-şi schimbă poziţia. 

- Chiar? Harry era fascinat. Trebuie să încerc şi eu... 

O luă din loc înainte ca Tweed să-l poată opri, prevenindu-l că nu trebuie să fie 
observată nici o mişcare de pe cargobot. Dar Harry era deştept. Cobori tîrîndu-se în 
miîini şi în genunchi printr-o viroagă, aproape la fel de repede ca un iepure. Paula îl 
urmărea fascinată. Apărat de stîincă, Harry se ridică atunci cînd ajunse la ea, 
sprijinindu-se cu toată greutatea de peretele stîncii. 

Aceasta începu să se mişte înspre mare. Paula îşi duse mîna la inimă cînd stînca 
se deplasă cu treizeci de centimetri. Expresia lui Harry era o poză de neuitat. O 
imagine de neîncredere amestecată cu teamă. Se smulse de lîngă stîncă, iar ea reveni 
în poziţia în care stătea de Dumnezeu ştie cînd. j 

Paula era cît pe ce să izbucnească în rîs. işi duse mîna la gură pentru a-şi 
înăbuşi hohotul. Tweed se mai uita încă prin binoclu. 

Marler, ascuns lîngă Harmer, scruta fiecare centimetru al cargobotului prin 
vizorul telescopic al puştii sale Armalite. 

- Atitea arme şi degeaba, strigă Harry frustrat. De ce naiba nu m-am gîndit s- 
aduc lansatoare de rachete? Ar fi atins ţinta. 

- Ai făcut tot ce-ai putut, spuse Paula, strîngîndu-l de braţ. 

- Trebuie să fie o cale, insistă Tweed. 

- Spune-mi care, zise Newman. 

Norii de furtună se aflau foarte aproape dar nu căzuse nici o picătură de ploaie 
pînă atunci. Atmosfera mohorită nu ajuta moralului echipei. Tweed urmărea pasarela 
de debarcare mişcîndu-se în sus şi în jos odată cu legănatul din ce în ce mai turbulent 
al hulei. 

Puşca lui Marler rămase dintr-odată nemişcată. Se uită lung prin vizorul 
telescopic. Oare îl înşelaseră ochii? Nu. Se uită din nou şi îşi reglă uşor ţinta. 


La bordul cargobotului, Abdul intrase în camera hărților. 

Studia ruta ocolită pe care trebuia s-o urmeze pentru a ajunge la micul port din 
Angora unde avea să-şi ducă încărcătura. Erau foarte bine organizaţi cei care-i 
aşteptau la destinaţie. 

Aveau să-i aştepte camioane în port. Proiectilele aveau să fie transferate în 
camioane. Constantine avea să fie andocat după lăsarea întunericului, iar încărcarea 
camioanelor avea să se termine cu mult înainte de sosirea zorilor. 

Fusese chiar aranjat ca acele camioane să plece unul cîte unul, cu intervale 
mari între plecări - ca să nu lase impresia de convoi. Era un amănunt crucial. Un satelit 
american trecea regulat pe deasupra Angorei, fotografiind întreaga zonă. Imaginea 
unui camion singuratic mergînd prin deşert nu avea să însemne nimic pentru experţii 
americani care aveau să analizeze fotografiile făcute. 

Camioanele care transportau proiectilele din port fuseseră stropite cu o 
substanţă lipicioasă şi apoi cu nisip. Văzute din aer, aveau să devină una cu deşertul. 

Abdul ieşi din camera hărților şi se enervă văzîndu-i pe şoferii de pe țărm 
urcîndu-se leneşi în cabine. Voia să fie cît mai departe de coastă înainte să 
izbucnească furtuna. Strigă, folosind un limbaj cît mai dur: 

- Spuneţi-le şoferilor camioanelor să-şi mişte fundul mai repede! Trebuie să le 
arunce în mare puţin mai încolo. Apoi trebuie să se întoarcă repede aici şi să se urce 
imediat la bordul navei. Dacă întîrzie plecarea, am să le tai capul. 


Marler se mai uita încă prin vizorul telescopic. Deja introdusese glonţul exploziv. 
Acum era sigur. Un arab de pe punte căra din nou un container vopsit în galben care 
era evident greu. 

Avea să-l mişte cîţiva metri, apoi avea să se oprească, să-şi mai tragă sufletul. 
Marler se mai uită o dată. Nu avea nici o îndoială. 

Vopsit cu litere mari, un cuvînt de avertisment în limba engleză acoperea 
întreaga suprafaţă a containerului: INFLAMABIL. Arabul, trăgîndu-şi sufletul, pusese 
containerul jos în apropiere de lada deschisă, de unde se împrăştiaseră proiectile pe 
punte. Proiectile armate, ca şi cele din multe alte lăzi de pe punte. 

Alţi arabi duceau încet cîte o ladă înspre o platformă, care era în mod evident 
un lift ce cobora în cală. Probabil cala era deja plină cu alte asemenea lăzi. 

- Cred că şoferii camioanelor sînt pe punctul să plece. Fără îndoială, ca să le 
arunce în mare un pic mai încolo de pe drumul de coastă, spuse Tweed sumbru. 

- Vrei să fac să dispară totul? îl întrebă Marler pe Tweed. 

Prin asta vreau să spun proiectile, camioane, cargobotul şi toţi arabii ăia? 

- Şterge-i pe toţi de pe suprafaţa pămîntului! ordonă Tweed cu un glas tăios. 

Sprijinindu-se de peretele stîncii pentru a avea un echilibru perfect stabil, Marler 
ochi. Luase în cătare containerul atunci cînd arabul care îl ducea se aplecă să-l ridice 
din nou. Marler, calm ca stînca de care se sprijinea, apăsă pe trăgaci. Echipa se 
adunase în spatele lui, privind în jos. 

Containerul explodă într-o imensă flacără care se răspîndea atingînd proiectilele 
expuse. Arabul dispăru în flăcările uriaşe care înghiţiră tot ce le stătea în cale. Auziră o 
explozie înfundată. Proiectilele împrăştiate săriră în aer cu un zgomot răsunător, 
detonînd alte zeci de lăzi pline de proiectile. 

Lumea deveni un iad. Unda de şoc masivă se izbi cu forţă titanică de faleză. 
Sprijiniţi de peretele solid al stîncii Harmer, simţiră pămîntul cutremurîndu-li-se sub 
picioare. Tweed începu să spere că se aflau îndeajuns de departe. 

Stînca răsturnată se desprinse de pe piedestalul ei, rostogolindu-se cu o viteză 
din ce în ce mai mare. Ajungînd la o creastă, săltă în aer, căzu vertical şi ateriză cu 
imensa sa greutate pe partea din faţă a punţii cargobotului. Se prăbuşi prin punte şi 
dispăru, iar în aceeaşi clipă prora vasului Constantine se desprinse şi se scufundă în 
adîncul mării. Deja un număr din ce în ce mai mare de lăzi explodau, azvirlind spre cer 
ce mai rămăsese din punte. 

Un alt zgomot, cu mult mai asurzitor, ce părea să anunţe sfîrşitul lumii, se izbi 
de faleză sub ei. Bucăţi imense de stîncă căzură, distrugînd ce mai rămăsese din 
camioanele de pe drumul de coastă. Norii de pe cerul negru erau luminaţi de o 
strălucire roşie monstruoasă, care-i amintea lui Tweed de /nfernul lui Dante. Partea din 
mijloc şi pupa vasului se aplecară spre tribord, dezvelind partea inferioară a corpului 
navei, acum doar o gaură uriaşă prin care năvălea apa mării. 

Rampa de debarcare, care lega vasul de țărm, destul de ciudat, părea să fi 
supravieţuit cînd fu azvîrlită în sus, apoi se sparse în bucăţi şi se scufundă în marea 
clocotind. Valuri uriaşe măturau rostogolindu-se cargobotul ce stătea să se scufunde, 
spărgîndu-se de drumul de coastă plin de bucăţi de stîncă şi rămăşiţe din camioane. 
Retrăgîndu-se, valurile duceau înapoi în mare orice urmă de camioane şi bucăţi de 
trupuri mutilate. Cu cîteva secunde mai devreme, coşul de fum se desprinsese singur, 
ridicîndu-se în aer ca o rachetă, zburînd deasupra mării înainte să se scufunde şi să 
dispară cu totul. Nu mai rămăsese nici urmă din cargobot, epava scufundîndu-se în 
mormîntul său de apă. O altă bucată uriaşă din faleza de sub ei se desprinsese, 
prăbuşindu-se pe drumul de coastă, unde se sfărimă şi toate bucăţile săriră peste 
margine, sfîrşind în mare. 

Nu mai era nici urmă de viaţă, de supraviețuitori nicăieri. Un singur glonţ tras de 
Marler, lansat cu dibăcie înspre o ţintă despre care ştia că avea să servească drept 
amorsa îngrozitoare, distrusese totul, pe toţi. 

„Şterge-i pe toţi de pe suprafaţa pămîntului!" ordonase Tweed. Dar nici nu 
visase măcar că ordinul lui avea să fie îndeplinit cu urmări atit de devastatoare. 

Tweed le ordonă tuturor să se întoarcă la Land Rover-uri, dar să nu plece pînă 
nu avea s-o facă el însuşi. Le studiase feţele şi nu fusese surprins să vadă că unii 
dintre ei erau în stare de şoc. 

Puţini oameni văzuseră vreodată o distrugere atît de teribilă şi de apocaliptică. 

Harry, acel cockney dur, părea cel mai puţin afectat. Se întoarse fără un cuvînt 
de la vehiculul său la cel al lui Tweed. 

Aducea încăpătorul sufertaş, pe care îl aşeză pe iarba pipernicită. 

- E timpul să ne hrănim niţel şi să bem nişte cafea, spuse el. 

- Mulţumim, Harry, spuse Paula cu glas răguşit. Eşti un înger. 

- Sînt cîţiva oameni care te-ar putea contrazice, îi răspunse el cu un rînjet. 

Paula deschise sufertaşul, turnă cafea dintr-un termos şi fu uimită să constate 
că era încă extrem de fierbinte. li dădu o ceaşcă lui Tweed şi sorbi recunoscătoare din 
propria ceaşcă. 

Apoi împărţi sandviciurile, punîndu-le pe farfurii şi dîndu-i lui Tweed un şerveţel. 

- Pare cam stupid, începu ea, să-mi bat capul cu şerveţelele după ce... 

- Nu vrem să facem firimituri pe jos, o întrerupse el cu vocea sa obişnuită. 

- N-o să înceapă poliţia locală să facă cercetări cînd o să vadă drumul de 
coastă? M-am uitat un pic prin binoclu înainte să plecăm de la Harmer's Head. Drumul 
e plin de găuri şi bucăţi din el sînt în mare. 

- Din fericire, va fi doar poliţia locală, replică el. Şi toate dovezile au dispărut. O 
să presupună că, după atiţia ani, stîncile falezei au devenit instabile şi s-au prăbuşit. 

- Deci acum mai avem o singură treabă de făcut. Ştii cine e „criminalul celor 
patru schelete"? 

- E cineva care, acum ceva timp, a crezut că şi-a văzut cu ochii visul de a deveni 
putred de bogat. Aşa că a deturnat în mod inteligent patru sute de milioane de lire 
sterline din rezervele firmei, apoi, nu la fel de inteligent, a cumpărat un număr uriaş 
de acţiuni într-un dotcom. A sfîrşit fără nici un ban - şi cu o nevoie disperată de a 
acoperi ceea ce făcuse. Firma de care se folosise pentru a pretinde că acolo se 
duseseră banii avea trecută în conturile măsluite o achiziţie de acţiuni ale unei 
companii extrem de profitabile în valoare de patru sute de milioane de lire. Adu-ţi 
aminte de Enron din Statele Unite. Au transferat datorii uriaşe în firme cu nume 
ciudate şi le-au numit profituri. Cînd compania dotcom Orlando Xanadu s-a prăbuşit, a 
declanşat inevitabil un lanţ de evenimente teribil. 

- Ce vrei să spui? 

- Oricine putea să descopere că acea sumă uriaşă lipsea din casă trebuia 
eliminat. Mai întîi, Lee Greystoke, care-şi tot vîra nasul prin contabilitate, trimisă, sînt 
sigur, de Drago. Apoi, trimisă tot de Drago, care se afla la mare distanţă în străinătate, 
a fost Christine Barton, auditor financiar, să cerceteze lucrurile. Aşa că trebuia să 
dispară şi ea. 

- Cît sînge rece îngrozitor! 

- Într-adevăr. Următoarea etapă din această oribilă vînătoare a fost uciderea 
detectivului, John Jackson, în casa lui plutitoare. 

Sora lui Christine, Anne Barton, se îngrijorase în legătură cu absenţa ei 
îndelungată. Aşa că l-a angajat pe detectiv. Criminalul a aflat cumva de asta, aşa că l- 
a lichidat şi pe el. 

- Un fel de lanţ al slăbiciunilor. 

- Exact. În cele din urmă, agentul de bursă Kenwood ştia prea multe. 
Tranzacţionase în secret dezastruoasa investiţie în dotcom. Aşa că trebuia eliminat. El 
a fost cel de-al patrulea nume de pe listă. „Ken" nu era un prenume - ci prescurtarea 
de la Kenwood. 

- Prin urmare, ce fel de persoană căutăm? 

- Cineva ros de lăcomie. Cineva cu un creier bun la planificări. Cineva sadic - aşa 
se explică mutilarea cadavrelor. 

- Nu pot să-mi închipui pe nimeni dintre cei de la Abbey Grange care să se 
potrivească descrierii tale, spuse ea. 

- Încă nu, o preveni el. Cu ani de zile în urmă, cînd lucram la Scotland Yard, am 
rezolvat trei mari cazuri de crimă. Căpătasem o reputaţie oarecum prea umflată de 
detectiv strălucit. Asta-i unul dintre motivele pentru care am venit la SIS. Dar niciodată 
n-am scos de pe lista suspecţilor pe cineva care părea normal, obişnuit. Un alt 
detectiv, care a fost obligat să-mi predea mie cel de-al treilea caz, pretindea că o 
anumită persoană nu era suspectă. Era normală şi obişnuită. S-a dovedit că tocmai 
acea persoană era criminalul. Porni motorul. O să plecăm acum. Nu-mi place furtuna 
asta care se apropie. 

Se temea că ar putea fi surprinşi de furtună pe drumeagul îngust şi şerpuit care 
pornea din drumul principal. Drumeagul putea deveni un adevărat rîu. 

Land Rover-ul lui Harry venea în urma lor, în timp ce Tweed, cu farurile aprinse 
pe faza mare, claxonînd de fiecare dată cînd se apropiau de o cotitură, mergea cît de 
repede putea. 

Se aflau pe drumul principal cînd furtuna izbucni în toată furia ei. Fulgerele 
brăzdau cerul, tunetele se succedau cu repeziciune, ploaia cădea în averse. 
Continuară să meargă cu ploaia inundînd șanțurile de pe fiecare parte a drumului. 

- Şii, cugetă Paula, o să ajungem foarte tîrziu sau foarte devreme mîine- 
dimineaţă. Petrecerea s-o fi terminat şi o să-i găsim pe toţi dormind. 

- Ba nu. Sînt sigur că Larry e tipul de individ căruia îi place ca o petrecere să 
continue la nesfirşit. Dacă e cazul, şi pînă-n zori. 

- Îţi ţin pumnii strânşi. 

Se apropiau de drumul spre Moretonhampstead - şi Abbey Grange - cînd furtuna 
încetă dintr-odată sau se îndepărtă. Cînd trecură pe lîngă şirul de false căsuțe, pe lîngă 
biserică şi clopotniţă, Paula privi în altă parte. 

- Nu ar fi trebuit să sesizăm poliţia de aici asupra capului de pe altar? sugeră ea. 

- M-am gindit la asta atunci şi am decis să mai aşteptăm. Avînd pe cap 
problema asta a cargobotului, nu am vrut să fim reţinuţi de poliţia locală. Şi nici acum 
nu vreau. O să-i chem după vizita noastră de la Abbey Grange. 

Tweed şi Paula merseră fără zgomot pe lîngă zidul conacului şi parcară unde 
staţionaseră mai devreme Land Rover-urile. 

Harry opri în spatele lor. Inainte să coboare, Tweed se întoarse spre Marler şi-i 
spuse: 

- O să te las aici. Numai eu şi cu Paula o să intrăm. Mai multe persoane nu m-ar 
ajuta să creez atmosfera de care am nevoie. 

- Nu-mi place asta, protestă Marler. Numai cîte tentative au fost la viaţa ta. 

- iți mulţumesc pentru grijă. Dar ăsta-i un ordin. Ai făcut mai mult decît destul la 
Harmer's Head. Aşa că aşteaptă-ne aici. 

Coborînd din maşină împreună cu Paula, le dădu acelaşi ordin şi celorlalţi, care 
săriseră din maşină să li se alăture. Se confruntă cu aceleaşi proteste şi le dădu 
acelaşi ordin hotărît. Apoi, împreună cu Paula, se îndreptă spre intrare. Paula îl trase 
de braţ. 

- Aş fi putut să jur c-am văzut o maşină a poliţiei parcată puţin mai în spate. 

- Chiar ai văzut. Nu-mi pot închipui cine-o fi, dar nici nu-mi pasă. Nu poate să 
aibă vreo legătură cu monstruozitatea de pe altar. Lumina e încă aprinsă în clopotniţă, 
iar în biserică e în continuare întuneric. Am ajuns. 

Mergînd pe drumeagul ce înconjura conacul, văzură, atunci cînd dădură colţul, 
luminile aprinse la toate ferestrele de la parter care dădeau înspre mlaştină. Se auzea 
de asemenea muzică. 

Smooth Operator al lui Sade. 

- Se potriveşte, spuse Tweed întunecat. Asta căutăm noi. O persoană abilă. 

Urcară treptele terasei şi uşile se deschiseră, inundînd terasa cu lumină. Lucinda 
purta acum o lungă rochie albă. Ţinea în mînă un pahar de şampanie, aproape gol. 
Ridică paharul, bău ce mai rămăsese în el, ţinînd uşa în timp ce se clătina uşor. 

- E ameţită, şopti Paula. 

- Bine aţi revenit! Petrecerea tocmai... se încălzea. O să facem o noapte albă. 
Intraţi, copoilor. 

II îmbrăţişă lung şi pasional pe Tweed cînd acest ajunse lîngă ea, lipindu-şi 
trupul de al lui. „E dusă bine de tot", îşi spuse Paula, cînd Lucinda se întoarse spre ea 
s-o îmbrăţişeze, apoi le luă paltoanele şi le azvirli pe marginea unei sofale. 

Tweed zîmbea cînd intră în salon, scrutînd rapid locul. 

Diverse baloane colorate atîrnau de grinzi; un imens tort alb trona în mijlocul 
mesei, netăiat încă. Aubrey stătea tolănit pe o canapea, cu cămaşa pe jumătate 
scoasă din pantaloni. Renunţase la absurda şapcă de marinar şi ţinea un pahar cu 
whisky înclinat într-un unghi periculos. Rînji prosteşte la Tweed şi îşi ridică paharul. 

Larry, zimbind cald, stătea încă la un capăt al mesei. La celălalt capăt stătea 
Michael, ţeapăn ca un băț, cu privirea îngheţată aţintită în gol. Nu păru să-i observe pe 
cei doi musafiri. 

Toţi cei patru suspecți erau prezenţi. 

- la-l! 

Lucinda, reuşind să ţină dreaptă o tavă de argint, îi oferi lui Tweed un pahar de 
şampanie. Acesta îl luă în timp ce Paula se aşeză pe un scaun liber de la masă, cu faţa 
spre toţi. Tweed se aşeză lîngă ea. Lucinda îi dădu şi ei un pahar, apoi merse pe 
partea cealaltă a încăperii şi se aşeză într-un fotoliu. 

Tweed îşi ridică paharul, zimbind încă. 

- Pentru trei dintre invitaţi. Făcu o pauză. Cel de-al patrulea e un criminal în 
serie care a ucis cel puţin cinci persoane. Noroc! continuă el pe acelaşi ton degajat, 
apoi sorbi din pahar. 

Paula rămase consternată. Nu-l văzuse niciodată pe Tweed să înceapă o 
conversaţie atît de nonşalant, de brutal. În timp ce sorbea, Tweed se mai uită o dată 
prin încăpere. Aubrey reacţionă primul. Se ridică în picioare cu o agilitate 
surprinzătoare. 

- Ce naiba a fost asta? O glumă? în orice caz, una foarte proastă. 

- Nu-i nici o glumă, continuă Tweed binevoitor. Criminalul este un lacom şi un 
sadic care mutilează cadavrele victimelor. 

- Imi place simţul tău al umorului, răspunse Larry. E foarte original. Noroc! 

- Cred că a vorbit serios, protestă Aubrey, apoi dădu pe git o duşcă destul de 
mare de whisky. Intinse mîna după sticlă, îşi reumplu paharul şi mai luă o duşcă. Ochii 
săi bulbucaţi aruncau fulgere înspre Tweed. 

- Da, Aubrey, continuă Tweed cu voioşie, am vorbit foarte serios. Pare să te 
tulbure acest lucru. 

- Păi eşti invitat la Petrecerea noastră Albă şi tu vii şi... 

- Aubrey, îl întrerupse Larry zimbind, tu nu-l cunoşti pe Tweed, aşa că îl iei prea 
în serios. O mare greşeală tocmai cînd sîntem pe punctul de a tăia tortul. O porţie 
mare pentru dumneata? întrebă el, adresîndu-i-se lui Tweed. 

- Da, te rog. O porţie foarte mare, dacă se poate. 

- Şi la fel şi pentru tine, Paula, sînt sigur, sugeră Larry ridicîndu-se, luînd un cuţit 
şi începînd să taie tortul. A fost preparat şi decorat de doamna Brogan, care poate fi o 
femeie dură uneori, dar e totodată un geniu în bucătărie. 

li întinse Paulei o felie de tort, apoi încă una lui Tweed. 

Lucinda se ridică în fotoliu şi îşi trase cu mîna rochia peste piciorul dezgolit. 

- Dar pe mine cui mă laşi, Larry? Sînt înnebunită după tort. Ăsta arată pur şi 
simplu divin. 

- Vine acum, draga mea, o asigură Larry, mînuind cuțitul ca un expert, tăind o 
felie excepţional de mare şi dîndu-i-o pe o farfurie. Mai tăie o felie pentru Aubrey care 
se aplecase spre el. 

- Asta-i pentru mine sper. Aş putea să-l mănînc pe tot. 

- Dar Michael? întrebă Paula. 

Larry dădu din cap. 

- Nu-i place tortul. Tocmai a mîncat o porţie uriaşă de somon cu piure de cartofi. 
Nu cred că se mai poate mişca acum. Poftim, Aubrey, nu-l îndesa pe tot în gură. 

- Manierele mele la masă sînt impecabile. lau foarte des masa la restaurantul 
Savoy. Ospătarul-şef mă cunoaşte şi îmi păstrează o masă specială. Tweed o să stea 
mult aici? 

- Doar atit cît trebuie să-mi finalizez ancheta, replică Tweed cu un alt zîmbet. 

- Mă irită foarte mult aluziile dumitale extraordinare despre... Aubrey avea gura 
plină cu tort şi împroşcă pe masă jumătate din ce tocmai mesteca. 

- Ei poftim! îl admonesta Larry. Dacă te porţi aşa şi la Savoy, ai să descoperi că 
nu mai ai nici o masă disponibilă, spuse el cu un rînjet. 

- Şi cum mai merge ancheta ta? întrebă Lucinda, lăsîndu-se pe spate în fotoliu, 
clipind des din gene în timp ce se uita la Tweed. 

- Cred că aproape i-am dat de capăt, răspunse el, cu o expresie meditativă, pe 
cînd cerceta din nou încăperea. La urma urmelor, totul a început în apropiere de 
Abbey Grange, cînd eu şi Paula am descoperit scheletul pe drumeagul care 
traversează mlaştina, în spatele meu. 

Paula observă dintr-odată o siluetă înaltă nedesluşită stînd afară pe terasă, 
ascunsă de draperiile din tul. O uşă era uşor întredeschisă. Paula îşi desfăcu imensul 
şervet pe genunchi, se uită la toţi invitaţii, apoi îşi scoase încet Browning-ul din geanta 
atirnată de spătarul scaunului şi ascunse arma sub şervet. Deveni agitată. Cine putea 
sta atit de imobil pe terasă? N 

- De ce să dovedească asta... Incepu Aubrey. 

In acea clipă, Lucinda îşi schimbă poziţia. Aubrey se holbă la ea ca hipnotizat. 
Nu termină ce începuse să zică. 

- Dovedeşte, continuă Tweed binevoitor, că persoana care l-a ucis pe agentul 
ăla de bursă trebuia să acţioneze rapid, aşa că a riscat să comită oroarea nu departe 
de conac. Ceea ce mi se pare sugestiv. 

- Agent de bursă, zici? întrebă Larry, punînd jos felia de tort pe care se pregătea 
s-o mănînce. Care agent de bursă o fi fost acela? 

- Un individ pe nume Kenwood care lucra pe Haldon Street, agentul care s-a 
ocupat de investirea a patru sute de milioane de lire furate din rezervele fabricii şi 
transferate unei companii, care dăduse faliment. Suma asta uriaşă a fost adusă înapoi 
prin transfer electronic. Dacă lăsăm deoparte oroarea care a urmat, a fost un exerciţiu 
chiar amuzant, spuse Tweed vesel, apoi mai sorbi din şampanie. j 

Paula înţelese în cele din urmă comportamentul ciudat al lui Tweed. In loc să-şi 
interogheze suspecții în modul lui obişnuit, exploata atmosfera suprarealistă a acelei 
petreceri absurde, deconcertîndu-şi ascultătorii. 

- Suma asta uriaşă, continuă el, a fost apoi investită într-o companie de pe 
internet, Orlando Xanadu, în timpul crahului financiar petrecut acum ceva timp. In cele 
din urmă, aceasta a dat faliment, urmînd soarta tuturor dotcom-urilor, aşadar, cele 
patru sute de milioane furate s-au dus pe apa sîmbetei pentru totdeauna. Nimic bun 
pînă acum. Ceea ce a urmat după aceea a fost o serie de crime cu adevărat 
îngrozitoare. 

- De unde ştii toate astea? izbucni Aubrey. Pare un basm. 

- Nu zău? N 

Paula observă că dispoziția de petrecere se evaporase. In locul acesteia, o 
atmosferă tensionată invada încăperea. Larry nu mai zîmbea, chipul îi împietrise. 
Lucinda, de obicei nemişcată cînd stătea jos, nu mai avea astimpăr, tot mutînd 

pernele, căutînd parcă o poziţie confortabilă. Aubrey devenise neliniştit şi îşi tot 
încrucişa picioarele. Doar Michael, stînd imobil în capul mesei spre dreapta ei, 
rămăsese acelaşi. Ochii îi erau goi şi îngheţaţi. 

O uşă din spatele lor se deschise brusc. Drago Volkanian intră ca o furtună. 
Uriaşul purta un costum elegant care îi stătea fix pe piept, forţînd nasturele cu care 
era încheiat la haină. Toată lumea părea uimită, cu excepţia lui Tweed. Sperase că 
aluziile lui la proiectile aveau să-l aducă pe miliardar la Abbey Grange. 

- Al naibii de fascinant, tună Drago. Deci cît am fost plecat în străinătate, cineva 
şi-a vîrît mîna în casă şi a furat o avere. Am stat pe terasă de ceva vreme şi am auzit 
ce-a spus Tweed pînă acum. Să revenim la trădare şi la oribilele crime. 

Larry se ridică respectuos în clipa cînd îşi făcu apariţia patronul său. Aubrey se 
ridică şi el cu greutate. Numai Lucinda rămase aşezată, dîndu-şi o buclă după ureche. 

- Bine ai revenit, Drago, îl salută ea. 

- Ce mai bun-venit! se răsti el la ea. 

Mergea cu paşi mari în jurul mesei pe partea unde stătea Tweed. Se aşeză cu 
greutate pe un fotoliu în apropierea lui Michael. Paula se gîndi că fotoliul avea să se 
despice cu totul cînd acesta încercă să se ridice. Dispoziţia lui Drago se schimbase 
dramatic. Impreunîndu-şi mîinile în poală, vorbi calm. 

- Cred, domnule Tweed, că ar fi de mare folos să continui basmul dumitale, 
după cum l-a numit Aubrey. 

- Mulţumesc, fu de acord Tweed. Şi cred că e esenţial să auziţi şi restul. Hoţul 
care a creat o gaură neagră în finanţele firmei deşi cred că Drago e îndeajuns de bogat 
încît acest lucru să nu afecteze compania - şi-a imaginat că existenţa unei companii 
fără activitate avea să muşamalizeze pierderea pentru un timp. Dar Lee Greystoke, 
care, cred eu, era foarte deşteaptă, a fost pusă de Drago, din străinătate, să verifice 
bilanţurile. Se uită la Drago, care dădu din cap afirmativ. Aşa că Lee reprezenta o 
ameninţare şi a fost ucisă foarte repede, iar trupul i-a fost mutilat cu acelaşi cuţit cu 
care ucigaşul îi tăiase gitul. Nu-i o mare pierdere, Aubrey, avînd în vedere haremul 
tău... 

- Vrei să spui că eu am ucis-o? protestă Aubrey, sărind în picioare. 

- Pînă acum, nu am spus decit că nu ţi-a frînt inima uciderea ei. 

- Nu sînt de acord cu îngrozitoarea ta... Incepu să strige Aubrey. 

- Stai jos, îi porunci calm Drago, şi nu te mai ridica! 

- Cadavrul lui Lee a fost azvirlit într-un puț de mină, continuă Tweed, în timp ce 
Aubrey se prăbuşi în scaun. Foarte aproape de Abbey Grange, explică Tweed, 
deoarece, ca şi agentul de bursă Kenwood, ar fi fost prea periculos să transporte 
cadavrul în altă parte. 

- Pare îngrozitor de plauzibil, comentă Lucinda, care fuma o ţigară pe care şi-o 
vîrîse în portţigaretul ei negru. 

- Destul de ciudat, continuă Tweed, criminalul a descoperit că Christine Barton, 
auditor financiar, din nou probabil angajată de Drago... - făcu o pauză şi Drago dădu 
din nou din cap că da - verifica toate documentele contabile. Uciderea ei în propriul 
apartament din Londra şi apoi ascunderea cadavrului în frigider a fost un răspuns clar. 
Criminalul trebuie să se fi întrebat cînd avea să se termine totul, observă Tweed. Apoi 
- asta-i doar o presupunere - după uciderea lui Christine, criminalul s-a apucat să 
verifice obiectele din apartamentul ei, a găsit un raport şi o chitanţă pentru un 
onorariu plătit din partea unui detectiv particular, Jackson, cu o adresă la o casă 
plutitoare din Wensford. Aşa că şi Jackson trebuia ucis - şi mutilat de plăcere. 
Criminaul ăsta se delectează cu ciopiîrţirea cadavrelor, această activitate îngrozitoare 
îi face plăcere. 

- Ce oribil, comentă Lucinda, strimbîndu-se. 

- Sînt perfect de acord cu tine, răspunse Tweed. Eu m-am gîndit că trebuia să fie 
cineva care avea legătură cu Abbey Grange şi care lucra de asemenea la Gantia. Altfel 
de unde ar fi ştiut despre Christine - sau Lee? Nu eşti de acord cu mine, Aubrey? 

- De ce mă întrebi pe mine? bolborosi Aubrey, lăsînd să-i curgă whisky pe 
cămaşă. 

Exact în aceeaşi clipă Michael, care, după cîte se părea, nu ascultase nimic din 
deducţiile lui Tweed, se ridică să iasă din încăpere. Se îndreptă, ţeapăn, spre scările 
care duceau la dormitorul lui. 

La baza scărilor, se opri, atingînd cu mîna dreaptă capul de bărbat sculptat care 
decora partea de sus a stilpului situat cel mai jos. Cînd începu să urce încet, Paula 
observă că nu era încheiat la şireturi. Tîrîndu-se pe podea, acestea amenințau să-l 
împiedice. Paula deschise gura să zică ceva, apoi o închise, dîndu-şi seama că nici 
măcar n-ar auzi-o. Michael ajunse la ultimele trepte înainte de palier. Piciorul drept i se 
încurcă în şireturile dezlegate, îşi pierdu echilibrul şi se rostogoli cu capul înainte pînă 
jos, izbindu-şi ceafa de figurina sculptată. 

Aproape toţi săriră de la locurile lor. Drago dădu să se ridice şi el, dar nu se 
putea ridica din fotoliu, aşa că rămase să înjure în barbă. 

Lucinda ajunse prima la Michael, care stătea întins pe jos, şi îi luă pulsul. Se 
întoarse cu faţa spre ceilalţi. 

- Trăieşte. Pulsul îi bate normal. 

In spatele ei, Michael se ridică în picioare cu greu în timp ce Lucinda alerga spre 
telefon. Paula fu prima care observă că privirea îngheţată şi inexpresivă îi dispăruse. 
Se uită în jurul lui în încăpere. Acum mergea normal. Cum tăcuse atît de mult timp, fu 
un şoc atunci cînd vorbi, articulînd cuvintele clar şi cu amărăciune: 

- Am fost martor la crimă. 

- Ce? se sperie Aubrey. 

Michael mai rosti un cuvînt. 

- Tu. Braţul îi era ridicat, cu degetul arătător îndreptat spre cineva. 

Toată lumea îngheţă pentru cîteva clipe. Cu excepţia lui Michael, care înainta 
încet, cu degetul arătător îndreptat acuzator spre cineva. Acel cineva îngheţă şi el, dar 
pentru scurt timp. Lucinda lăsă jos telefonul, pe care nu apucase să-l folosească. 

Privi fix la degetul îndreptat spre ea ca o armă, ridică din umeri, după care se 
întoarse la fotoliul ei, se aşeză şi, dînd la o parte o pernă care-i ascundea poşeta, o 
deschise şi îşi vîri mîna înăuntru. 

- E nebun, zise ea. Mai întîi a fost amnezia după ce s-a lovit la cap căzind pe 
scări prima dată. Acum a luat-o complet razna. 

- Te-am văzut, spuse Michael, cu vocea clară şi echilibrată. M-am întors mai 
devreme de la serviciu. Mi-am parcat maşina pe marginea drumului chiar în faţă la 
Post Lacey. Intotdeauna merg pe jos de acolo. De aceea nu m-ai auzit venind... 

- Eşti nebun... 

- Nu, tu eşti nebună. Am luat-o pe drumeag în lumina lunii. Am văzut cum ai 
înşfăcat-o pe Lee de la spate, o ţineai de păr, apoi i-ai tăiat gîtul cu cuțitul, l-ai întors şi 
din nou ai folosit cuțitul. Am rămas năucit. Tăiai bucăţi din carnea ei şi le puneai într-o 
pungă. Apoi ai tîrît ce mai rămăsese din Lee şi i-ai dat drumul în puţul de mină. 

- Trebuie să te consulte un doctor, spuse ea şi-şi aprinse o ţigară. 

- Te-ai speriat cînd m-ai văzut, continuă el. M-ai apucat de braţ şi ne-am dus 
spre casă. Tu vorbeai neîncetat, ceva despre cum te atacase Lee. M-ai împins înăuntru 
şi nu puteam să mă hotărăsc care era adevărul. M-ai dus în sus pe scări. Aproape de 
capul scărilor, mi-ai spus că ţi-ai sucit glezna. Apoi ai apărut în faţa mea, pe treapta de 
sus. Te-ai întors şi m-ai îmbrîncit cu amîndouă mîinile. Am căzut pe nenorocitele astea 
de scări pînă jos, ca şi acum citeva minute. M-am lovit la cap de stîlpul de jos şi totul s- 
a făcut negru în mintea mea. 

- Sîntem salvaţi, spuse Tweed, stînd încă jos. Avem nevoie de un singur martor 
la o singură crimă. Michael este martorul. 

Lucinda sări de la locul ei. In mîna dreaptă ţinea cuțitul pe care-l scosese din 
poşetă. Se repezi spre Michael. Toţi fură luaţi prin surprindere. Toţi, în afară de Paula. 

- Fără martor, ţipă Lucinda, cu o voce care nu mai părea normală, fără martor, 
strigă ea din nou, nu puteţi face nimic! 

işi ridică cuțitul uriaş, gata să-l împlînte în Michael. Paula se afla deja lîngă ea, 
cu Browning-ul pe care-l înşfăcase de sub şervet în amîndouă mîinile. Strigă un 
avertisment: 

- Lasă jos cuțitul, Lucinda, sau trag. 

Lucinda se întoarse spre ea. Expresia ei o şocă pe Paula, aproape o îngheţă. 
Ochii i se îngustaseră. Privirea îi era plină de răutate şi de ură. Gura i se schimonosise 
într-o grimasă de animal feroce. Nu mai avea nimic uman în ea. Se repezi spre Paula. 
Ridică din nou cuțitul să lovească. 

Automat, Paula observă că acesta avea două tăişuri. Unul ascuţit şi fin ca de 
brici, celălalt zimţat. Avea pete maronii pe el. 

- Trag, îi strigă Paula. 

Strigătul ei n-o opri pe Lucinda. Se repezi spre ea cu o viteză uluitoare. Ţinea 
strîns în amîndouă mîinile mînerul cuţitului. Respiră adînc, pregătindu-se sufleteşte să- 
| împlînte pînă-n plasele în corpul adversarei sale. 

- Intotdeauna mi-ai stat în cale, ţipă ea, curgindu-i salivă din gură. 

Paula trase o dată. Glonţul intră în pieptul Lucindei. Ţişni sînge. Surprinzător, 
asta nu reuşi să oprească avintul Lucindei. 

Paula mai trase o dată şi încă o dată. O expresie de uimire, de neîncredere, 
apăru pe chipul Lucindei. Apoi căzu, lovindu-se cu capul de podea, complet nemişcată. 

Tweed îi verifică pulsul, privi în sus la Paula şi dădu din cap. 

Cineva intrase în fugă venind dinspre terasă. Tweed rămase cu privirea aţintită. 
Era superintendentul Buchanan, îmbrăcat la costum. Tweed sărise mai devreme de la 
locul său, cu Walther-ul în mînă. Nu îndrăznise să se folosească de armă, deoarece 
Paula se afla în cale. Buchanan înainta autoritar. 

- E cazul tău încă, Tweed, deci consideră că am venit cu întăriri. Am văzut şi am 
auzit tot ce s-a întîmplat. Domnul Drago Volkanian a fost foarte cooperant cînd i-am 
făcut semn să mă ignore afară, pe terasă. 

- Am ucis o femeie, spuse Paula liniştită. Am ucis o femeie. 

Paula era într-o stare de cădere nervoasă. Apogeul atitor eforturi din ultima 
vreme, al atitor orori, îi slăbise rezistenţa. Tweed îşi puse braţul în jurul ei, îi luă cu 
mîna stîngă Browning-ul, apucîndu-l de capătul ţevii şi-i dădu drumul în sacul cu 
probe. 

- Va trebui să fiu judecată, spuse Paula cu aceeaşi voce liniştită. 

- Prostii! zise Buchanan, cu asprime voită. Ai tras ca să te aperi. Incăperea asta 
e plină de martori care vor susţine asta sus şi tare, inclusiv eu. N-o să fie nici un 
proces, prezise el. Poate o declaraţie de la tine mai tîrziu. Asta-i tot. 

- Ar trebui să chemăm o ambulanţă, sugeră Tweed. 

- E pe drum. Buchanan flutură un mic telefon mobil. 

Tweed se uită la Drago Volkanian. Miliardarul nu făcuse nici o încercare să se 
ridice din fotoliu. Probabil pentru prima oară în viaţa lui părea năucit. După ce o instală 
pe Paula confortabil într-un fotoliu, evitîndu-l pe cel în care stătuse Lucinda, Tweed se 
duse la Drago. 

- Te simţi bine? 

- Deci ea, Lucinda, era responsabilă pentru crimele alea odioase? 

- Fără doar şi poate. In zilele noastre şi femeile ucid. Citeşte ziarele. Este epoca 
egalităţii între sexe, conchise Tweed ironic. 


EPILOG 


Trei săptămîni mai tîrziu, membrii echipei se adunaseră în biroul din Park 
Crescent. Erau cu toţii acolo să-i ureze bun venit Paulei, acum aşezată la biroul ei şi 

părînd din nou ea însăşi, din nou energică. Buchanan trecuse mai înainte pe acolo 
pentru scurt timp, refuzînd invitaţia lui Tweed de a lua loc. 

In schimb, se duse direct la biroul Paulei, cu chipul luminat de un zîmbet. Ea se 
uită la el îngrijorată. 

- Totul s-a terminat, îi spuse el. Ţi-ai dat declaraţia, iar o copie a fost trimisă 
împreună cu relatările celorlalţi martori procurorului general. S-au întors toate însoţite 
de o notă obraznică: „De ce mi-ai trimis porcăriile astea? E limpede că nu avem ce 
judeca aici. Nu-mi mai pierde timpul”. 

- iți mulţumesc că ai venit să-mi spui asta, răspunse ea, cu vocea ei obişnuită. 
Ce e ciudat e că mie chiar îmi plăcea de Lucinda. Era atît de plină de viaţă! 

- Dar nu şi victimele ei, ucise cu sălbăticie, îi reaminti el. Trebuie să plec acum. 

- Am găsit ceva aseară în buzunarul de la haină, raportă Marler. Îmi pare rău, 
dar totul a fost aşa pe grabă. Inainte să fi azvirlit cadavrul lui Charmian în canalul de 
scurgere de la Stonehenge, l-am percheziţionat rapid, am găsit un portofel şi l-am pus 
bine. 

- Ceva interesant? întrebă Tweed. 

- Un paşaport falsificat de un expert, pe un nume englezesc şi o grămadă de 
bani englezeşti. Făcu o pauză. Şi un certificat temporar care îi permitea să piloteze 
avioane uşoare aici în ţară. 

- Avionul pe care l-am văzut atunci! exclamă Paula. Mai întîi ne-a urmărit în 
timpul vizitei noastre la Abbey Grange cînd ne-a condus Michael. Apoi, mai tîrziu, în 
timp ce mergeam pe şoseaua 303 şi a trebuit să oprim deoarece un buldozer furat de 
la Gantia ne bloca drumul. Aşa că glonţul care a trecut prin geam şi nu ne-a atins... 

- A fost în mod clar tras de Charmian, spuse Marler tărăgănat. N-a fost cea mai 
bună performanţă a lui, din fericire. 

- A fost cît pe-aci, remarcă Tweed. 

Normau flutura un exemplar din Daily Nation din ziua aceea pe care-l citea. 

- Nu ştiu dacă a auzit vreunul dintre voi ultimele ştiri. Noaptea trecută patru 
bombardiere americane B52 au zburat deasupra Angorei şi au distrus instalaţia lor de 
rachete cu rază lungă din deşert. 

- Mai bine mai tîrziu decît niciodată, observă Tweed sarcastic. Sînt trei săptămîni 
de cînd am distrus cargobotul acela şi încărcătura lui mortală. Dacă ar fi scăpat, ar fi 
ajuns într-un port din Angora, iar proiectilele ar fi fost duse urgent la acea instalaţie şi 
lansate. 

- Trebuie să întorc o favoare, spuse Marler. Care-i numărul personal al lui Loriot? 
N Tweed scrise din memorie numărul şefului serviciului francez de contraspionaj. 
In timp ce-i dădea foaia de hirtie, se întrebă ce avea de gînd să facă Marler. 

- Alo, Loriot? întrebă Marler după ce formă numărul. 

- Oui. Şi tu eşti Marler. Iți recunosc vocea dintr-o mie. 

Loriot se mîndrea cu cunoştinţele lui de limba engleză. 

- Am sunat, spuse Marler, doar ca să-ţi spun să nu-ţi mai faci griji în legătură cu 
Charmian. Ne-am ocupat noi de el aici. Noroc! 

In biroul lui din Paris, Loriot chicoti şi se întoarse spre asistenta lui, Marianne. 

- Dă de veste: Charmian nu mai există. Ştii ce mi-a spus Marler? „Ne-am ocupat 
noi de el." Ah, ador felul eufemistic de-a vorbi al britanicilor! 


NOTA AUTORULUI 

Toate personajele descrise sint creaţii ale imaginaţiei autorului şi nu au nici o 
legătură cu vreo persoană aflată în viaţă. 

Autorul şi-a luat anumite libertăți în ceea ce priveşte geografia din West 
Country, iar satele sau reşedințele care apar în carte nu există în realitate. Acelaşi 
principiu se aplică tuturor companiilor, străzilor şi locuinţelor, care sint, de asemenea, 
pur imaginare. 

